
गांधीजी और उनके सहकर्मों 


® 


१ : गांधीजी के प्रथम दर्शन 


गांधीजी जव दक्षिण अफ्रीका में सत्याग्रह चला रहे थे, तव 'प्रताप' ° 


साप्ताहिक में एक कविता पढ़ी : ° 
“धन्य धर्मवीर गांधी ! : 
धीरों में धीर तू है 
धन्य कमवीर गांधी 
वीरों में वीर तू है ।'” ; 

7” इस कविता से गांधीजी के वारे में जानने की मेरी इच्छा जागृत हुई! 
इसके वाद सन्‌ १६१५ में गांधीजी हिन्दुस्तान आये तो माडरेट पार्टी ने, जो. 
उनः दिनों हिन्दुस्तान की मुख्य राजनेतिक पटी थी, उन्हें कलकत्ता बुलाया । 

” हजारों लोग हावड़ा स्टेशन पर उनके स्वागत और दर्शनों के लिए गये। ७ 


गांधीजी तीसरे दज से उतरे । काम्रयावाडी पगडी, लम्बा अंगरखा दृष्टा, 0 7 


किन्तु पर नंगे। कस्तूरवा भी साथ थीं। वह एक मामूली-सी मोटी रंगीन 2 


साड़ी पहने हुए थीं । 
उन दिनों मोटर का बहुत चलन नहीं था और मोटर की सवारी बहुत 


सम्मान की भी नहीं:मानी जाती थी । जमींदारों, रईसों के यहां दो घोड़ों = | 

जोड़ी गाड़ी रहती थी, जिसपर वे शाम को हवाखोरी के लिए निकलते 
थे । वैसी ही एक जोड़ी माड़ी में गांधीजी और कस्तूरवा को बिठाया गय्छ। | क 
गांधीजी के इंकार करने पर भी लोगों ने एक न सुनी । गाडी के घोड़े खोल | 


< 

दिये गए। जनता ने गाड़ी को खींचा । प्रथम दर्शन का दृश्य आज भी 
आंखों के सामने ज्यों-का-त्यों है। शाम को एक सभा थी, जिसमें गांधीजी 
का व्याख्यान था। यह सभा शायद युनिवर्सिटी इंस्टीट्यूट में थी। महा- 
राज कासिम वाजार मणीन्द्रनाथ नन्दी सभापति थे । इस सभा में माडरेट 
पार्टी के सभी नेता आये थे । गांधीजी जब बोलने के लिए उठे तो उनके 
व्याख्यान को सुनने की लोगों में बड़ी उत्सुकता थी, पर जव वह बोलने लगे 
तो बहुत-से लोगों को लगा कि यह आदमी देखने में जैसा साधारण है, वंसा « 
` ही बोलने में भी साधारण है; न कोई जोश है, «न कोई प्रभावशाली वात 
कहता है। जैसे किसी मूर्ति में से आवाज आती हो, वैसा लगता है, शरीर 
तक भी नहीं हिलता। सुरेन्द्रनाथ बनर्जी और विपिनचन्द्र पाल की 
जोशीली बुलन्द आवाज में व्याख्यान सुननेवाले लोगों को कुछ लगा ही नहीं। 
लाउड स्पीकर की तो उन दिनों कल्पना भी नहीं थी | व्याख्यान में ऊंचा 
४ला जितना काम करता था, दूसरी वातें उसकी तुलना में कम रहती थीं। 
फिर भी कुल मिलाकर ऐसा आभास हो रहा था कि जो कुछ कहा जा रहा 
है, उसमें दिखाबट या लोगों पर प्रभाव डालने की कोशिश नहीं, वल्कि 
बोलनेवाले के दिल की सचाई है। 
” इसके बाद दूसरी बार गांधीजी कलकत्ता आये और टाउन हाल में, _ 
~ ्ठुली-प्रथा के विरुद्ध उनका व्याख्यान हुआ। वह भी मैं सुनने गया। 
व्याख्यान समाप्त होने पर गांधीजी पैदल ही चल पड़े, तो पहले-पहल उनके 
चरण-स्पर्श का मौका मिला।“टै'उन हाल से वह अपने सबसे वड़े लड़के 


_ 7 हरिभाई (हरिलाल गांधी) के यहां, जो राथावाजार के एक मकान ररहत 


थे, गये । सैकड़ों आदमी उनके पीछे-पीछे चल रहे थे। गांधीजी को तेज 
चाल के साथ न चल सकनेवाले लोगों का साथ छूटता जाता था। ऐसे 
लोगों की संख्या काफी थी,।' S 
तीसरी वार सन्‌ १९१७ में कलकत्ता-कांग्रेस के मौके पर, जो श्रीमती 
ऐनी वेसेंट के सभापतित्व में हुई थी, गांधीजी को देखले का मौका मिला। 
इस कांग्रेस तक माडरेट प!र्टी का कांग्रेस पर पूरा-पूरा अधिकार था। इस 
काग्रेस में लोकमान्य बाल गंगाधर तिलक भी आये 4 लोकमान्य ही उन दिनों 
भारत के सबसे बड़े राजनैतिक नेता थे। उनकी भी गाड़ी के घोड़े खोल 

दिये गए और जनता ने उसे खींचा। गांधीजी जमनालालजी के अंतिथि 
थे। इसलिए सारा! प्रवन्ध हम लोगों के हाथ में ही था। लोकमान्य को भी 
बड़ावाजार के एक मोहल्ले में ठहराया गया था और उसका प्रवन्ध भी 
बड़ावाजार के लोगों ने ही किया था। इस प्रकार भारत के दो बडे नेताओं 
को, जिनमें एक वर्तमान का सबसे बड़ा नेता था और दूसरा भविष्य का 
हम लोगों को देखने और सुनने का सौभाग्य प्राप्त हुआ । लोकमार्‍थ बहुत 
ही तेजस्वी और महान्‌ लगते थे, समुद्र जैसी गम्भीरता और गहराई के 
सामने जाने या उनकी सेका करने का.साहस नहीं होता था । इसके विप- 
रीत गांधीजी की सरलता, निर्मलता, सादगी, मितव्ययिता हर चीज के 
समय का हिसाव, आदि वातों के कारण उनके निकट जाने में भय नहीं 
लगता था। ४ 
उन्हीं दिनों कांग्रेस के साथ राष्ट्रभाषा सम्मेलन का भी प्रारम्भ हुआ 
लोकमान्य इसके सभापति थे। यह सम्मेलन का शायद दूसरा अधिवेशन 
था। इस सम्मेलन में कांग्रेस तथा वंगाल के सभी नेताओं ने भाग लिया! 
प्राय: लोग अंग्रजी में बोले । सरोजिनी देवी भी अंग्रेजी में वोलीं। लोक- 
माच्य का सभापति का भाषण भी अंग्रेजी में हुआ। गांधीजी जब बोलने 
खड़े हुए तो उन दिनों जैसी उनकी हिन्दी थी उसमें बोले । उन्होंने कहा 
कि लोकमान्य हमारे सबसे बड़े नेता हैं और वहजो चाहें, करें, वह महत्व कए 
है, पर राष्ट्रभाषा सम्मेलन का सभापति यदि विदेशी भाषा में वोले तो 
बहु राष्ट्रभापा सम्मेलन कसा ? लोकमाश्य ने तुरन्त कहा, “आप ठीक 
कहते हूं, पर मेरी तो लाचारी है कि मैं ज़रा भी हिन्दी नहीं जानता।” 2 
गांधीजी ने बड़ी नम्रता से कहा, “आप मराठी जानते हैं, संस्कृत जानते हैं. 
जो हमारे देश की भाषाएं हैं।” फिर कहा, “यह सरोजिनी देवी (हिन्दू- 
स्तान की बुलबुल), जो बहुत अच्छी उर्दू जानती हैं, यह भी क्‍या अंग्रेजी 
में ही वोल सकती हैं ?” इस प्रकार इस सम्मेलन में गर्ंधीजी ने हवा ही 


वदल दी। इसके वाद बोलनेवालों में एक भी आदमी अंग्रेजी में नहीं = 


बोला । सब अपनी भाषा या हिन्दी में वोले। शाम को लोकमान्य का 
सावजनिक भाषण था; जिसमें उन्होंने कहा कि आज मैं यहले-पहल हिमे ._ 
में बोल रहा हूं। मेरी भाषा-सम्बन्धी कितनी गलतियां होंगी, यह मैं नहीं. 

जानता, पर मैं मानता हूं कि हमारी राष्ट्रभाषा हिन्दी है और हमें. इसमें 
ही अपना काम करना चाहिए । लोकमान्य का व्यक्तित्व और प्रभाव अद्‌- 
मुत था। सभा में ज्यादा संख्या बंगालियों की थी, पर सवने शान्तिपूवंक 
उनके व्याख्यान को सुना और बहुत धीरे-धीरे, घरेलू शब्दों में, सरल भाषा में 
काफी प्रभावशाली व्याख्यान हुआ । 
इसके पदचात्‌ सन्‌ १९१८ में गांधीजी हिन्दी साहित्य सम्मेलन के 
सभापति वने । राष्ट्रभाषा के लिए जीवन-भर उन्होंने जो काम किया, 
वह एक अलग प्रसंग है और बहुत बड़ा है। इस्ली वीच चम्पारन सत्याग्रह, 
खेड़ा जिला सत्याग्रह तथा अहमदाबाद मिल मजदूर झगड़े का अनशन, 
इन तीन आन्दोलनों में गांधीजी ने जो सफलता प्राप्त की तथा उन्होंने जो 
नई दिशा दी, उससे उनके प्रभाव में काफी वृद्धि हुई। गांधीजी के प्रति 
देश हृदय से श्रद्धान्वित हो रहा था । इसी वीच रौलट एक्ट का आन्दोलन 
{भा गया और इसके विरोध में सारे देश में प्रदर्शन हुए, जो अपने ढंग के 
'नराले ये । इन सवका नेतृत्व गांधीजी ने किया। इस सिलसिले में अमृत- 
सर के जलियांवाला बाग की सभा में जनरल'डायर ने गोली चलाकर 
भयंकर हत्याकांड कर दिया, जिससे देश में ऐसी आग लगी, जो स्वाधीनता- 
` “प्राप्ति तक नाना रूपों में जलती रही । अ 
इस कांड के कुछ ही दिनों वाद १९१९ के दिसम्बर में अमृतसर में 
कांग्रेस हुई, जिसके सभापति पं० मोतीलालजी थे। इस कांग्रेस में 
लोकमान्य तिलक आदि सभ्ैँ नेता सम्मिलित हुए, पर मांटेगू-चेम्सफोड- 
© ससुधार पर जो प्रस्ताव.आया, उसमें कांग्रेस के सभी नये-पुराने नेताओं को 7 
ss गांधीजी के प्रभाव का पता चल गयी। सत्‌ १६२० के सितम्बर में लाला 
लाजपतराय के सभापतित्व में कांग्रेस का एक विशेष अधिवेशन कल- 
: कत्ता में हुआ, जिसमें गांधीजी ने असहयोग का प्रस्ताव रखा और स्कूल 
कालेज, अदालत कचहरी तथा विदेशी माल का बहिष्कार, सरकारी 
उपाधियों का त्याग, आदि का कार्यक्रम वताया। इस प्रस्ताव का_ 


” 


सभी पुराने नेताओं ने .विरोध किया, यहांतक कि लालाजीने भी 
अपने सभापति के व्याख्यान में 'इसका विरोध किया। इस कांग्रेस 22 
तक मि० जिनता भी कांग्रेस में थे। इसके बाद सदा के लिए उन्होने ` 

कांग्रेस छोड़ दी। उनका तो विरोब होना ही था। समर्थन में केवल 
मोतीलालजी और अली-बन्बु थे। जहांतक मुझे याद है, नेताओं में 
प्रस्ताव के पक्ष में कोई नहीं बोला पर प्रस्ताव बड़े बहुमत से स्वीकार 
किया गया। चार महीने वाद नागपुर-कांग्रेस में यह प्रस्ताव, जो कलकत्ता 
की विशेष कांग्रेस में स्वीकृत हुआ था, सारे नेताओं के समर्थन के साथ 
एक प्रकार से सवंसम्मत रूप से पास हो गया। छ 
° इस प्रकार सन्‌ १६२० के दिसम्बर में देश ने सर्वमान्य नेता के 
रूप में गांधीजी को स्वीक्वार कर लिया और कांग्रेस पूर्ण रूप से गांघी- 
जी की सलाह से चलने लगी। सन्‌ १६१५ में गांधीजी भारत में आये. 
श्ने। सन्‌ १९२० में वह कांग्रेस के सर्वोच्च श्रद्धेय नेता स्वीकार कर लिये गए' 
और महात्मा के नाम से पुकारे जाने लगे। तबमे सन्‌ १६४७ तक स्वा- 
घीनता प्राप्ति का इतिहास गांघी-युग का इतिहास है, जो महान्‌, अनोखा | 
एवं प्राणवान तो है ही, विश्व के स्वाधीनता-इतिहास में भी एक नय 
अध्याय जोड़ता है। 
बुद्ध और ईसा जैसे महापुरुषों ने अहिंसा के प्रभाव पर काफी जोर | 
दिया, पर अहिसक प्रतिकार की वात गांधीजी ने बतायी और उसको 
# सामूहिक रूप दिया। उसका अनेक क्षेत्रों में अनेक वार प्रयोग किया ? 
और सफलता प्राप्त की। सबसे बड़ी बात यह है कि जिसका उन्होंने 
प्रतिकार किया, उसका भी प्रेम वह प्राप्त कर सके यह उनके जीवन _ 
की महान सफलता और चरम साधना छू॥ राजनेतिक उपलब्धियों से 
भी वहुत बड़ा, बहुत सच्चा, बहुत निर्मल और बहुत उदार रूप उनकी ? 
जीवन-साधना का है। उनके व्यक्तित्व की, उनके व्यवहार की और 
सम्यन्धों की छाप अनेकों के हृदयों में अंकित है। 
गांध।जी के सम्पक का जरा-सा स्पर, जो भ्पवना, जो संस्कार दे गया, 
वह आगे कभी मिटा नहीं। जिसे वह सत्य मानते थे, ऽसे करने को उनमें म 
अचूक श्रद्धा और हिम्मत थी। शायद १९२८ की वात हैँ। एक बार ° 
घनइयामदासजी बिड़ला ने उनसे पूछा कि आपके अनेक कामों में कौन-सा. 
ऐसा काम है, जिसे आपःबड़ा काम मानते हैं ? उन्होंने कह, “मैं तो बड़ी- | 
छोटा सोचता नहीं, जो काम ईइवर मुझसे कराता है, वह करता हू, || 

रः तुम मुझे देख रहे हो,समभ रहे हो, मेरे कामों में तुम्हें सबसे वड़ा,कौन 
सा लगता है?” घनश्यामदासजी ने कहा, ' 'आपके सभी काम बड़े 
हैं, पर वछड़े को जहर की सूई दिलवाने में आप पर बहुत जोर पड़ा होगा, : 
या बहुत हिम्मत को आपने!” गांधीजी ने कहा, “इस काम का विरोध तो 
बहुत हुआ और आज इतने दिनों वाद भी मेरे पास अनेकों पत्र आते हैं, 
यर यह» काम करने में मुझे नतो बहुत सोचना पड़ा, न कोई ज्यादा 
समय लगा । मैंने बछड़े की पीड़ा देखी ओर डाक्टर से कहा कि इसकी + 
यीड़ा कम करने का उपाय करो। डाक्टर ने कृहा कि इसकी पीडा तो 
इसकी मृत्यु से ही मिट सकती है, नहीं तो यह ऐसे ही तडपेगा और मर 
जायगा । मैंने सोचा कि बया मैं इसे मृत्यु दे सकता हूं ? लगा कि, हाँ,. 
काका कालेलकर मेरे पास थे। उनको देखने के लिए कहा और उनकी . 
राय ली तो उन्होंने मेरी राय का समर्थन किया। मैंने डाक्टर से सुई देने के 
लिए कह दिया; उसको कष्ट से छुटकारा मिल गया। यह एक साधारण 
घटना है, परं इसको निश्‍चय ही वड़ा तूल मिल गया है। मुझपर जोर पड़ा 
था चौरी-चौरा कांड के समय,बारडोली सत्याग्रह कन्द करने में और उसके 
बारे में मैंने तीन दिन तक सोचा था। उसकी जो प्रतिक्रियाएं हुई वे 
“बहुत थीं।” : 
हो सकता है, इसकी भाषा और शब्दों में वहुत-कुछ फर्क रह गया 
“हुं, पर भाव-विचार जहां तक याद हैं, यही थे । उनके व्यक्तिगत सझ्षपकं 
जही अनेक वातें याद आती हैं |° भारत के हर प्रांत में गांधीजी ने अपने 
-उप्रबहार और कार्यों से आदमी बनाये, जो गांधी-युग के विशेष आर्दमो 7 
“7” “जने ˆ बिहार में पूज्य राजेन्द्रबाबू, गुजरात में सरदार पटेल, मद्रास में 
7 राजाजी, सिंध में जयरामदास दौलतराम झौर आचार्य कृुपालानी, 
आसाम में वारदोलोई, कर्नाटक में गंगाधरराव देशपांडे, संयुक्त प्रांत में 
सोतीलालजी और ज्लवाहरलालजी उड़ीसा में गोपवन्धु चौधरी, बंगाल 
“ में सतीश दास गुप्ता और प्रफुल्लचन्द्र घोष, हरदयाल नागा आदि, । 
पंजाब और वंगाल में वह चोटी के नेताओं को अपना पूर्ण अनुयायी 
जहींब्बना पाये, फिइ भी उनके कार्यों कद प्रभाव वहां» भी कम नहीं हुआ। 
ड्सके अलावा साधारण कार्यकर्ताओं को नई प्रेरणा, नई दिशा और देश- 


2 

समाज़ की सेवा करने के लिए प्रेरित करने में गांधीजी की जो देन है, वह 
इस युग की सबसे बड़ी देन है। 
रचनात्मक कार्यों द्वारा देश के हर कोने से उनका तथा उनके कार्य - 
कर्ताओं का अटूट सम्वन्ध स्थापित हो गया था। प्रत्येक कार्यकर्ता के सुख- 
दुःख में वह व्यक्तिगत रुचि ही नहीं रखते थे, उसकी पूरी संभाल भी करते 
थे । कार्यकर्ता उनके पास जाकर उनके सामने अपना सुख-दुःख,१ अपनी 
° समस्याएं रखता और वहां से समाधान पाकर संतोष और नये बल का अनु- 
भव करता । गांधीजी बहुत छोटी-छोटी बातों पर ध्यान देते और उन 
बातों को जीवन को बुनियाद मानकर चलते । हर क्षण सावधान और 
जागरूक रहकर जीवन की पवित्रता और सत्य का आग्रह रखते तथा अपने 
साथ रहनेवाले आश्रमवासियों के जीवन को उन्नत वनानेके प्रयत्न करते। 
दक्षिण अफ्रीका में ही उन्होंने इस प्रंकार का कार्य आरंभ कर दिया _ 
था और फिनिबस-आश्रम में मगनभाई जैसे लोग तेयार हो चुके फे। 
भारत में आने के वाद उन्होंने अपने आश्रम में ऐसे कार्यकर्ता तैयार किये, 
जीवन-साधक और शोधक बनाये, जसे किशोरलालभाई, महादेवभाई, 
विनोवाजी, काकासाइव कालेलकर आदि, जो उनके दर्शन के प्रमुख 
७» य्याख्याता वने। २ 
जमनालालजी जैसे व्यवहारकुशल लोगों को उन्होंने अपना वना 
लिया.। एक वार उन्होंने कहा था कि मैं तो आटा पीसता हूं, रोटी तों | 
जमनालाल ही बनाता है। देश की सेवा करने के लिए उन्होंने अनेक लोगों 
को प्रेरणा दी और शायद कोई भी क्षेत्र ऐसा नहीं वचा, जिसपर उनकी = हि 
छाप न हो । उनका उद्देश्य मानव-कल्याण था। वह राजनीति में पड़ने के 
लिए बाध्य हुए । वास्तव में जिसको लोग राजनीति कहते और मानते > 
हैं वह उनकी राजनीति नहीं थी। जमनालालजी की मृत्यु पर श्राद्धः 
दिवस के दिन प्रवचन करते हुए उन्होने कहा था, “जमज्रालालजी के जीवन 
में राजनीति नहीं छी। मैं राजनीति में न पड़ता तो "जमनालाल राजनीति ७ | 
"में नहीं आता, पर पराधीन देश के लोगों को कुछ भी करना हो र सबसे - 
पहले स्वाधीनता प्राप्त करनी पड़ती है, इसलिए बरबस राजनीति में पड़ना 
पड़ता है ।” 


¢ 





१६ वीत युग : नई याद 


राजनैतिक आंदोलनों का पूरा नेतृत्व करने के साथ-साथ रचनात्मक 

कार्यों द्वारा देश की हर समस्या को उन्होंने क्रांतिकारी ढंग से सुलझाने की 

. दिशा दी। सवंसे पहले चर्खा-संघ वना, ,फिर गांधी सेवा संघ, हरिजन 

६ सेवक संघ बना । ग्राम उद्योग संघ, तालीमी संघ, आदि-संघों द्वारा आथिक, 

सामाजिक, शैक्षणिक दृष्टि से हजारों कार्यकर्ता तैयार किये, जो देश के 
कोने-कोने में नाना रूपों में काम करते थे । 


२: गांधीजी : सत्य और सत्याग्रह 


० गांधोज़ी के जीवन का आधार सत्य था। इस सत्य का सूदम दर्शन उन्हें 
सात वर्ष की अवस्था में अपने पिताजी के साथ हरिशचन्द्र नाटक देखते 
| समय हुआ था । सत्य की खोज में जो बाते उनके सामने आई उनको वह 
अपनी संत्य-प्राप्ति का साधन वनाते गये । अपने सत्यके प्रयोगों के सम्बन्ध 
` में वह एक वैज्ञानिक जैसा मनोभाव रखते थे। आत्मकथा में उन्होंने लिखा “=> 
> है, “जैसे एक वैज्ञानिक अपने प्रयोग अत्यन्त नियमानुसार, विचार-सहित 
और सूक्ष्मतापूर्वंक करता है, फिर भी उससे उत्पन्न हुए परिणामों को 
} अंतिम नहीं मानता, अथवा यह नहीं कहता कि यही सच्चे परिणाम्‌...ैं, . , 
वैसे ही अपने परिणामों के विषय में मेरा मानना है।” गांधीजी का सत्य 
क्रियात्मक सत्य है और इसी सत्य के आधार पर उनका जीवन संचालित 
हुआ। आगे जाकर इस सत्य के प्राप्त करने के साधनों में अहिंसा, ब्रह्मचयं 
आदि आते गये । = 
गांधीजी के जीर्यतू.फे विकास का एक क्रम है। वाल्यकाल से लेकर दक्षिण 
अफ्रीका में वकालत करने जाने तक का जीवन एक साधारण जीवन है! 
इसके बाद क्या अचानक किसी चमत्कार से वह बड़े बन गए ? चमत्कार 
नहीं, उनकी सत्युनिष्ठा मूत्त रूप ग्रहण करने लगी) चमत्कारों में उनका 
' बिरवास नहीं था। उन्होंने बहुत वार कहा, मैं एक साधारण आप जैसा | 


४5२6 ८-55 


rr 


rs 


Cs 


2 
क्र 


गांधीजी : सत्य और सत्याग्रह १७ 


आदमी हूं । आप जो कुछ करे, अपनी बुद्धि के आधार पर कर, मेरे कहने 
से नहीं ।” फिर भी ऐसे वहुत-से लोग थे, जो यह मानते थे किं अमुक वात 
गांधीजी ने कही है, इसलिए हमें करनी ही चाहिए। गांधीजी ने जव कहा, 
“यह काम तो होना ही चाहिए, यदि देश के नेता मेरा साथ न॒ देंगे तो मैं. श 
अकेला ही इस काम को शुरू कर दूंगा, एसे अवसर पर देश के सारे नेता 
उनके साथ हो गये। ऐसे वहुत-से उदाहरण हैँ जब गांधीजी के कारण ही 
* आंदोलन शुरू हुआ और रुका रहा या बन्द हो गया। मुझे लगता है कि 
गांधीजी की सत्यनिष्ठा इडनी तीव्र थी कि वह दूसरे आदमियों को भी 
उनके कहे अनुसार सोचने को वाध्य करती थी । 
° गांधीजी के जीवन की प्रत्येक क्रिया सत्य रूप हो गई | एक वार एक 
प्रसिद्ध साधक ने उनसे पूछा, “बापू, हम लोग जो चाहते हैं कि जीवन को _ 
सत्य बनायें, सो चेष्टा करने पर भी सफल नहीं होते और बिना कारण 
हमसे असत्य आचरण हो जाता है या असत्य बोल दिया जात है। हम अव 
सोचते हैं तो अपने अन्दर सुख-भोग की इच्छा नहीं दीखती, साथ ही लालच 
भी नहीं दिखाई देता; पर हम काम करते हुए इसलिए डरते हैं कि कहीं हम 
से झूठ आचरण तो नहीं हो जायगा । आप इतना काम करते हैं, इतनी 
= चीजों को, इतने कार्यों को संभालते हैं उसमें आपसे यह सत्य केसे निभता ” 
2 
इस सवाल के उत्तर में गांधीजी ने कहा था, “आज तो मेरी यह स्थिति 
है.क्ि मैं जो करूं, वही मुझे सत्य जान पड है, जो असत्य है वह मुमसे' | 
होगा ही नहीं; मैं जो कुछ करता हूं, जो कहता हूँ, वह सव सत्य के लिए हः 
है, यानी परमात्मा के लिए है और सत्य ही परमात्मा है। SS 
सत्य एक पद्धति वन गया, शायद इसी पद्धति को वह देश फे र ४: 
में, हरेक मनुष्य के जीवन में, उतारना चाहते थे । बचड़े को जहर की सू 
दिलाते समय भी यही सत्य था और यही पद्धति--बन्दरों को मरवाते समय हः 
भी और शरीर परसै गुजरनेवाले सांप को न मारने में भी। कागज के छोटे: ¬ | 
से टकड़े को भी संभालकर रखने, पानी पीते या हाथ घोते समय एक बूंद 
पानी भी व्यर्थ न चला "जाय, इसका ख्याल रखने में और जरूरत BA 
'पानी का टब भराकर उसमें पनद्रह-वीस मिनट बैठकर सोने में--सव काम 

में सत्य और उसका प्रयोग था। कुष्ठ-पीड़ित परचुरे शास्त्री को मालिश 
करना और वायसराय से वात करना उनके लिए समान सत्य था । 
दक्षिण अफ्रीका में घोड़ागाड़ी के एक कोचवान से मार खाते हुए 


` उन्हें सत्याग्रह का दर्शन सहज-सत्य के रूप में हुआ था--किसीको कष्ट 


दिये विना, किसीका बुरा चाहे विना अन्याय का प्रतिकार कंसे किया जा 
सकता है, अपने अधिकार की रक्षा कंसे की जा सकती है और मानव 


के अन्दर भलाई को कैसे जागृत किया जा सकता है, यह गांबीजी ने देखा। + 


जैसे किसी शुष्क बट बीज में विशाल वटवृक्ष छिड्रा रहता है उसी तरह एक 
छोटी-सी घटना में महान सत्याग्रह छिपा हुआ उन्हें दिखाई दिया। उनके 


जीवन की हर छोटी-से-छोटी घटना इसीलिए उनके जीवन को किसी, 


महान घटना से कम नहीं थी। उन्होंने अपने जीवन के कार्यों में छोटे-वड़े का. 


विचार नहीं किया । वह कहा करते थे कि प्रभु के काम में छोटा-वड़ा मानने 


वाला मैं कौन ? जिस समय जो काम वह मुझसे लेना चाहते हैं, वही मेरे 
लिए बड़ा है। हां, हम लोग बराबर यही सोचा करते थे कि गांधीजो ने इस 
बार जो काम किया, वह महान काम था, अथवा यह काम उनके जीवन 
का सबसे वड़ा काम था। पर कुछ ही दिनों के बाद वह फिर इतना वड़ा 


„ काम कर डालते थे कि पिछले कुल काम उस काम के सामने छोटे दिखायी 


देने लगते। दरअसल उनके जीवन में अपने कार्यों में कोई छोटा-वड़ा काम 


“ आ ही नहीं । यही वजह है कि वह हमारे जीवन के हर क्षेत्र में प्रवेश कर 


सके । मानव-जीवन के जितने क्षेम हो सकते हैं, सबमें उन्होंने काम किया। 


- “हमारे देश की जितनी समस्याएं थी, सबको सुलमाने में उन्होंने दिंशा- 
=¬” 7 दर्शेच्शकिया । ‹ » 


~ 


दक्षिण अफ्रीका के “इण्डियन ओपिनियन' में उन्होंने पहले-पहल 
लिखना शुरू किया और “हिन्द स्वराज्य' के रूप में उनकी पहली रचना 
हमारे सामने आई । (हिन्द स्वराज्य' में जो विचार उन्होंने व्यक्त किये, वे 
ही उनकी विचारधारा की मित्ति थे। रामराज्य, स्वराज्य की परिकल्पना 
“हिन्द स्वराज्य' में मिलती है। 
०देश में जो समस्याएं थीं उनको वह पूरी तरह समक गये थे और उन्हे 
सुलभाने के जितने भी प्रयत्न हो सकते थे, उन्होंने किये। रचनात्मक कार्य 

es 

उनके.सिद्धांतों का आधार था। उन्होंने एक बार कहा था, “हमें कहा 
जाता है कि हम विनाश करते हूँ; हमें सुजन करने का, रचना करेने का, 
मौका ही कहां दिया जाता है, हम तो रचना ही करना चाहते हैँ।' वह तो 
रचनात्मक कार्यों द्वारा ही स्वराज्य प्राप्त करने की बात कहते थ। खादी - 
या चरखा प्रतीक था--असली स्वराज्य का रचनात्मक शक्ति में छिपे होने 


का प्रतीक । हि 


३ : कस्तूरबा 


पूज्य बापूजी दक्षिण अफ्रीका में थे ओर वहां सत्याग्रह में सफलला 
प्राप्त करने के समय भारत में वह प्रसिद्ध हा गये थे। सत्‌ १६१५ में वह 
भारत आये तब कलकत्ते के हावड़ा स्टेशन पर हजारों आदमियों ने उनका 
स्वागत किया । उस समय उनके साथ कस्तूरवा थीं । तब उनको वहुत कम 





„लोग जानते थे। वापूजी की गाड़ी के घोड़े खोल दिये गए और नवयूवकों - 


ने उनकी गाड़ी खींची। उस गाड़ी में कस्तूरबा भी वेठी थीं। उस समय 

वापूजी की वेशभूषा काठियावाड़ी पगड़ी, अंगरखा, और धोती तथा दुपट्टा” 

था। कस्तूरवा एक रंगीन साड़ी पहने थीं ।,हम लोगों ने पूछा कि ये कौन 

हैं तो वताया गया क्ति ये गांधीजी की पत्ती हैं । कस्तूरबा का यह मेरा? < 0 
प्रथम दर्शन था । इसके बाद बापू डी के दर्शन करने तथा नजदीक से ऐखने "” 
के मौके आते रहें, पर बा का दर्शत करने और मिलने का मौका बहुत देरी 
से आया । क 

बा मूक तपस्विनी थीं और बापूजी के प्राणों में अपने प्राण डालकर 5 
अपने को धन्य मान्छौ थीं। वह कभी किसी काम में सामने अ ने की बात <« हू 


सोचती ही नहीं थीं, न उन्हें अखबारों में नाम तथा फोटूका पता था। 


जहांतक मैं जानता हूं, उनका मानस, विचार, चेष्टा और सब कुछ एक ही. 
था कि बापूजी को सन्तुष्ट कर सकूं। बा की बापूजी की सेवा करने की ` 


Ns, 


¢ 

इच्छा बहुत रहती थी, पर बापूजी के पास मीरावहन, प्रभावती वहन 
आदि कई बहनें थीं, जिनमें बापू की सेवा करने की प्रतिस्पर्धा रहती 
थी । इसलिए वा वीच में न पड़तीं कि इन बहनों को अवसर मिले और 
उनके मंन को मेरी वजह से कोई ठेस न लगे । : लेकिन उनका मन चाहता 
था कि मौका मिले तो मैं भी कुछ करू । एक वार मैंने देखा कि बापूजी के 
झूठे वलन कस्तूरवा धोने के लिए ले गईं। पानी दूर था। वहां जाकर वतेन 
धोये और जव लौटीं तव थकावट थी और साथ ही उनके चेहरे पर एक * 
' संतोष भी था । . 
वापूजी जितने कोमल थे उतने ही कठोर भी थे। वह अपने नजदीक के 
लोगों को जिस रूप में कसते थे और उनकी जो कठिन परीक्ष! करते थे, 
उसको वही जानते हैं, जो इस मार्ग से गुजरे हैं। वा को तो इस कठिन 
` परीक्षा में से बहुत बार गुजरना पड़ा । वा संस्कार और स्वभाव से भारतीय 
नहरी की प्रतिमूर्ति थीं, जो पतिपरायण, सद्गुहस्थी और कुटुम्व की मर्या- 
दाओं का पालन करनेवाली होती हैं। लेकिन बापूजी की कठिन तपरचर्या 
के सामने, उनका साथ देने के लिए बा की एक ही साध रह गई थी कि वह 
बापूजी को सन्तुष्ट रख सके | बापूजी के सारे नियम, ब्रत और कार्यों में 
^ उन्होंने इसी भावना से पूरा-पूरा सहयोग दिया। वापूजी की इच्छा ही ~= 
उनकी इच्छा रही । सन्‌ १९४२ में पुलिस वाप को वम्वई के विड़ला 
` हाउस में गिरफ्तार करने गई तो बापू, महादेवभाई और मीरायहन 
तीन के नाम वारण्ट थे, लेकिन्न पुलिस ने कहा कि वापू किसीको सथ॒ | 
~ “ लेना चाहें तो हम साथ ले जा सकते हैं। वापू ने कस्तूरवा से पूछा, “तुम 
` चचलोगी क्या ?” कस्तूरवा ने कहा, “जो'आप कहें । मैं तो जाना चाहती 
? ही हू । बापू ने कहा, “तुम चल सकती हो, पर अच्छा यह होता कि 
शिवाजी पाकं की मीटिग में जहां मैं वोलनेवाला था, वहां तुम जाओ 
और वोलो । इसका त्थ यह्‌ हो सकता है कि पुलिस तुम्हें गिरफ्तार करके 
-. ^ ले जाय और हो सकता है, मेरे साथ न रखकर "अलग भी! रखे ।” कस्तूरबा __ 
ने कहा, “ठीक है मैं शिवाजी पाकं की मीटिंग में जाऊंगी ।” और शाम को 
शिवाजी पाक की मीटिंग में बा भाषण करेंगी, यह सूखना भूमिपत्रों (जमीन 
पर खड़िया से लिखना) द्वारा जगह-जगह, रास्ते-रास्ते में लिख दी गई 

और वा शाम को विइला हाउस से शिवाजी पाके में भाषण देने के लिए 
चलीं तो बाहर निकलते ही गिरफ्तार कर ली गईं । दीर्घकाल तक वापूजी 
की सेवा में रहीं और बापूजी की गोद में ही उन्होंने प्राण त्यागा, जो एक 
पतिपरायण स्त्री की चाह होती है । 
बापू तो अस्वाद वृत्ति के ब्रती थे। वाने भी इसको अपनाने की 
कोशिश की । इसका एक उदाहरण याद आ रहा है | एक वार घूमते समय 
वात चली तो बापू ने कहा, “मैंने दाल खाना कंसे छोड़ा यह बा से पूछो ।” 
बात कंसे चली थी, मुझे याद नहीं आ रहा है। वापू ने कहा, “वा अदरख 
बहुत खाती थी । मैंने उसे अदरक छोड़ने के लिए कहा। कई दिन कहता 
रहा | उन दिनों मैं दाल खाना पसन्द करता था। एक दिन वा ने तंश में 
“आकर कह दिया, 'तुम दाल खाना छोड़ दो ?* मैंने दाल खाना छोड़ दिया 
कहा, आज से दाल नहीं खाऊंगा । वा तो वेचारी हैरत में पड़ गई और : 
भौंचककी हो गई। यह मैंने क्या किया ! हाथ जोड़े, मिन्तत की, माफी 
मांगी और कहा, 'सैने तो योंही कह दिया था। तुम दाल खाओ, इससे 
मुझे खुशी होगी ।' पर मैंने तो दाल छोड़ दी वह छोड़,ही दी।* इस 
प्रकार के बा और बापू के अनेक प्रसंग मिलते हैं। 
एक वार की बात है जब गांधीजी जुहु (बम्बई) में ठहरे थे । कस्तूरवा _ 
=» बम्बई के अपने किसी रिक्तेदार के यहां मिलने गई थीं। वहां से लौटने पर 
दूसरे दिन उनको बुखार आ गया। इसपर गांधीजी ने उनसे कहा, “तुमने 
कल अपने रिश्तेदार के यहां खाने में असंयूम किया होगा !' यह सुनकर 
० कस्तूरवा एकदम सहम गई | उन्होंने जानैकीदेवी बजाज से कहा, जानकी = ्क 
बेन, वापू अपने लोगों को कभी भी सराहनेवाले नहीं हैं। अपने सूल प -+« 
भी चढ़ जायं और बापू को मालूम रहे कि जीते हैं, तबतक वह यही कहेंगे . 
कि तुम सूली पर तो चढ़ीं पर तुम्हारे में ये-ये कमियां हैं; जब सूली से लाश 
उतर जायगी तभी बापू को सन्तोष मिलेगा, तो अपने को तो वही करना : 
है। बताओ जानकीबेत, ७० वर्ष की उञ्र में और दतने दिनों बापू के साथ ल 
= रहकर मैं व्या असंयम कर सकती थी ? | EO रु 
बापूजी के उपवासों के समय जुब-जब चिन्ता का अवसर आता पा 
-तब देखा गया कि कस्तूरवा का अडिग विश्वास वना हुआ था कि बाए मेरे 


=~) 

पहले जा नहीं सकते । वह किसी भी स्थिति में विचलित न होतीं । आगाखां 
भहल के प्रसिद्धउपवास के समय जब डाक्टर निराश हो चले थे और बापू 
की अवस्था निहायत नाजुक हो गई थी तव भी कस्तूरवा का धीरज टूटा 
नहीं । मेरी लड़की पन्ना आगाखां महल में वापूजी के दर्शन करने गई तव 
उन्होंने वातों में कहा कि वापू सदा कष्ट देते रहे हैं, वह दे रहें हूँ । जा कसे 
सकते हूँ ? इस परीक्षा में भी निश्चय ही पूरे उतरगे। 
वा कभी दुःखी होती थीं तो हरिलालभाई के लिए। हरिलालभाई ,. 
का बापूजी से चाहे जितना विरोध रहा हो, लेकिन वा के प्रति उनके मन 
में असीम श्रद्धा थी । इसको गांधी-परिवार के, जो भारत के कोने-कोने में 
विखरा हुआ था और है, कुछ लोग जानते हैं और इसके कई उदाहरण 
आंखों के सामने से गुजरे हैं जव हरिलालभाई की श्रद्धा और वा का दुःख 
प्रकट होता था। एक बार की वात है कि वापूजी यात्रा कर रहे थे, तो स्टेशन 
की भीड़ “महात्मा गांधी को जय' के नारे लगा रही थी। उसमें से एक 
आवाज आथी कस्तूरबा की जय' और लोगों का ध्यान उस तरफ गया। 
कस्तूरवा ने भी देखा कि हरिलालभाई आ रहे हूं । हरिलालभाई की वेश- 
भूपा और शरीर देखकर वा वहुत दुःखी हुईं । मेले और फटे कपड़े, दांत 
गिर गये, वाल सफेद हो गये, शरीर कृष हो गया। यह देखकर वा को 
महान्‌ कष्ट हुआ | हरिलालभाई ने वा को मौसम्बी दी, प्रणाम किया और 
¬कहा कि यह्‌ मैं तुम्हारे लिए लाया हू । इसे तुम ही खाना तुम न खाओ 
तो मुझे लौटा दो। मैं बहुत मुद्विकल से लाया हू । बापू ने कहा, “मेरे लिए 
 _ _ कुछ नहीं लाये?” हरिलालभाई ने कहा, “हां, आपके लिए कुछ हीं 
„¬ “जलास्प। आप यह सुन लीजिए कि आप ज़ू बड़े वने हैं, वा के ही पुण्य प्रताप 
» सेवने हैं।” वापूजी ने कहा, “अच्छा, हमारे साथ चल।” बा ने बहुत 
आग्रह से कहा, “हरि, मेरे साथ चल ।” हरिलालभाई ने करुण स्वर में 
कहा, “बा अव मैं बहुत दूरं चला गया। तेरे साथ केसे चलूं ! ” इस प्रकार 
वा का वात्सल्य और एरिलालभाई की श्रद्धा अक्षुण्ण थी । 
बा के वात्सल्य की अनुभूति और आतिथ्य बापूजी के पास जाने-आने- 
वाज्धे लोगों में बहुतों को हुई है। उनमें आज जो जीवित हैं, वे बा को जिस 
रूप में याद करते है, वह बताया नहीं जा सकता । सोभाग्य से जमनालाल- 


“Ee ° 


> 


~ 


ND . ४ 


? 


गांधीजी और उसके सहकर्मी २३ 


जी के यहां वर्षा में रहते समय, सेवाग्राम बनने के पहले और वाद में भी 
मुझे और मेरी पत्नी भगवान देवी को वहां जाने और रहने का बहुत 
मौका मिला | जमनालालजी के यहां रात-दिन अतिथियों का जमघट लगा 
रहता था और रसोई के काम में भगवान देवी काफी मदद करती थी। 
वा वहां आतीं तव वह कुछ-न-कुछ वनाकर वा को खिलाने का प्रयत्न 
करती और वा वृद्ध तो थीं ही, बहुत प्रेम से सराहना के साथ कुछ खा 
लेती थीं। इस प्रकार वा एक बहुत ही साधारण स्त्री की तरह अपने आप. 
को रखती थीं, मानती थीं और व्यवहार करती थीं । मैंने कभी ऐसा नहीं 
देखा कि बा को यह भाने भी हो कि मैं संसार के एक महापुरुष की पत्नी 
हूं । वे तो एक साधारण महिला की तरह रहती, आश्रमवासियां की तरह 
अपना जीवन वितातीं और सवके साथ बहुत ही सहूदयता का व्यवहार 
करतीं । 


एक वार भाई महावीरप्रसाद जी पोद्दार के साथ भगवानदेवी और 


दो-तीत बच्चे सेवाग्राम तांगे में गये। बापू घूमने निकले थे। आश्रम के नज- 
दीक उन सवको उन्होंने तांगे में आते हुए देखा। उन दिनों गो सेवा संघ 
की स्थापना हुई ही थी। बापू लौट कर आये तब पोद्दारजी से विनोद में 


बोले, “गौ को रक्षा करने का अर्थ घोड़े को मारना है या ?” पोद्दारजी _ 


ने कहा, “हम लोग दो ही आदमी थे और तो वच्चे हैं । भगवानदेवी 


मोटी अधिक थी तो कहने लगे, “कया यह भी एक ही आदमी है ?” सव. 


हँसने लगे। बापू ने पोद्दारजी से कहा, “जूते समय पैदल जाओ और तांगे 
को खाली ले जाओ। आते समय घोड़े को कैष्ट दिया, जाते समय आराम 
दो।” पोहारजी ने कहा, “ठीक हैँ । बा वहीं बँठी सुन रही थं 
बोलीं, “यह वेचारी मोटी स्त्री इतनी दूर पेदल कैसे जायेगी और ये वच्चे 
कैसे जायंगे ?” भगवानदेवी से बोलीं, “बापूजी तो ऐसे ही गैली' बातें 
करते हैं। तुम बात मत मानना, तांगे में बैठ करे जाना। ” बापुजी ने सुधार 
किया, “मेरी वात भी मानो और वा की भी मस्ती । जितनी दूर पंदल 


~= चल सकती हो पैदल जाओ, न चल सको तो तांगे में बैठ जाना ।' 


श्री मारही वेज उब. °. 

शायद सन्‌ १६१७ की वात है । जमनालालजी कुछ मित्रों के साथ 
कलकत्ते के बोटानिकल वाग में घूमने गये थे । वहां साइकिल की दौड़ 
लगाने की वात चली, तो जमनालालजी सबसे पहले तैयार । लोगों ने 
"कहा, “आप इतने मोटे आदमी हुँ, साइकिल पर से गिर पड़ेंगे ! ” वह वोले, 
“मैं ता देहाती आदमी ठहरा । वहां तुम्हारे कलकत्ते-जैसी मोटरें थोड़े ही 


'हैं ! जल्दी का काम होता है, तो साइकिल ही काम आती है ।” जो हो, ˆ 


जमनालालजी साइकिल पर चढ़े। देर तर्क घूमते रहे । कई लोग जो 

अपने को साइकिल चलाने में बड़े तेज मानते थे, उनसे भी जमनालालजी 

मीर निकले । परन्तु अन्त में सामने से एक मोटरगाड़ी आई और वह 
. अपना तौल नहीं सम्हाल सके, गिर ही पड़े। लोग सहम गये । उन्होंने 
समझा, मोटर का धक्का लग गया । मगर जमनालालजी तुरन्त खड़े हो 
“गये भर बोले, “कुछ नहीं हुआ ।” लेकिन दाहिने घुटने से वरावर खून 
'वह रहा था । योंही पोंछ-पाछ कर घर आये । 
ददं सख्त था, लेकिन मुंह से कहते नहीं थे। डाक्टर को बुलाया 
'गया । उसने कहा, चोट मामूली नहीं है । तब उस समय के सवसे बड़े 
सर्जन डाक्टर सुरेश सर्वाधिकारी को बुलाया गया । उन्होंने कहा, “मांस 
के भीतर कंकड़ घुस गये हैं । आपरेशन करना होगा । आपरेशन के लिए 
क्लोरोफामं भी देना पड़ेगा । ` जमनालालजी ने कहा, “इसकी क्या 
जरूरत है ?” डाक्टर वोला# “बिना क्लोरोफार्म के आपरेशन नह्लहो 

म्ज्सैकेगा । जमनालालजी ने कहा, “अच्छी बात है, आप क्लोरोफामं का 

इन्तजाम रखिये और आपरेशन वगैर क्लोरोफार्म के शुरू कर दीजिए । 
अगर मैं न सह सका, तो श्राप बेशक क्लोरोफा्म दे दीजिएगा ।” डाक्टर 
`को यह बात पसन्द तो नहीं थी; लेकिन उसने सोचा कि यह अपने-आप 
ही क्लोरोफार्म मांगने,लगेंगे । इतना दर्द सहना कोई खेल थोड़े ही है । 


विना क्लोरोफार्म के ापरेशन शुरू हुआ । ग्रपिरेशन के वकत जो-- 


लोग मौजूद थे, वे कहते थे कि मांस के अन्दर से डाक्टर जव कंकर 
चिमटे से खींच-्ीँचकर बाहर निकालता था, उस दृश्य को देखना भी 

मुश्किल था । लेकिन जमनालालजी ने चूं भी नहीं किया । डाक्टर दंग 
रह गया । बोला, “ऐसा सहनेवाला आज तक नहीं देखा। मुझे तो विश्वास 
नहीं था कि यह आपरेशन क्लोरोफामं के विना भी हो सकता है ।” ऐसी 
थी जमनालालजी की सहनशक्ति और घीरज । 

इसी तरह का दूसरा प्रसंग उस समय का है, जव वह जयपुर में 
नजरवंद थे। उनके पैर में जोरों का दर्द हुआ । विजली का इलाज 
किया गया । डाक्टर ने कहा, “मैं बिजली का प्रवाह तेज करता 
जाऊंगा । यदि आप कुछ' अधिक वर्दाइत कर सके तो असर अच्छा 
होगा ।” डाक्टर प्रवाह वढ़ाता ही गया, मगर जमनालालजी कुछ नहीं 
'्रोले । पैर जलता रहा, यहां तक कि घाव हो गया । तव डाक्टर को 
पता चला कि इनका तो पैर ही जल गया। मगर जमनालालजी तो 
वर्दाशत ही करते रहे । | 

ऊपर जिस आपरेशन की चर्चा आई है, जमनालालज़ी से पहल- 
पहल मैं उसी समय मिला। उस समय उनकी उम्र कुल सत्ताईस 
साल की थी । पर उसके पहले ही वह कई सारवंजनिक कार्य 


' शुरू कर चुके थे और देश के अच्छे-से-अच्छे लोगों के सम्पर्क में झा चुके 
* थे | जहां कहीं जाते या किसी से: मलते तो बरावर यह कोशिश करते 


रहते कि किसी कार्यकर्ता से परिचय हो जाय | कोई नया कार्यकर्ता 
तैयार हो, इसीकी तलाश में रहते । आपरेशन के वक्त उन्हें कई दिन 
कलकत्ते में रहना पड़ा । शाम को उनके पपस कलकत्ते के मारवाड़ी युवकों 


` 


का जमघट लगता गौर अन्य लोग भी आते, जिनमें श्री अस्विकाप्रसादज़ी_ 


वाजपेयी, स्व० जगन्नाथप्रसादजी चतुर्वेदी भ्रादि प्रमुख थे। समाज- 
सुधार और राजनेतिक विषयों पर वाते होती रहतीं । बीच-वीच में 


चतुर्वेदीजी के हास्य-विनोद के फव्वारे सवकी तवियत को तर कर देते और | 


कलकत्ते के वागवाजार वाले नामी रसगुल्लों का खखाँद भी मिल जाता 
~ थोड़े ही दिनों के वाद उन्नीस सो सत्रह के बड़े दिनों की छुट्टियों में | हः: 
श्रीमती एनी वेसेण्ट की अध्यक्षता में कांग्रेस का अठाइसवां अधिवेशन 


हुआ ! उसमें उस समयं के “कर्मवीर गांधी भी ग्रानेवाले थे । लोकमान्य 





के नाम को घूम थी । गांधीजी तो जमनालालजी के ही प्रतिथि थे हु 5 
अ 

उन दिनों वह काठियावाड़ी वेश-भूषा में रहते थे। वही बलदार पगड़ी 
आर लम्वा अंगरखा; लेकिन जूते नदारद। हम लोगों को जमनालालजी 
ने गांधीजी से मिलाया । वैसे तो.वहां का सारा काम हमीं लोगों के 
जिम्मे था । उस समय जिन्होंने जमनालालजी को गांधीजी का आतिथ्य 
करते देखा है, उन्हें याद है कि उस समय भी गांधीजी के साथ उनका 
सम्वन्ध कितना गहरा था और गांधीजी के प्रति उनकी श्रद्धा कितनी गहरी 
थी । बाद में तो गांधीजी “महात्मा' हो गये और सारे देश के 'वापु' बन 
गये । जमनालालजी की विशेषता यह थी कि उन्होंने गांघीजी को पहले 
ही पहचान लिया था और अपने को उन्हें सौंप दिया । 

सन्‌ १६२० में लाला लाजपतरायजी के सभापतित्व में कांग्रेस दा 
विशेष अधिवेशन हुआ, जिसमें गांधीजी ने असहयोग का प्रस्ताव पेश 
किया । कांग्रेस के सभी पुराने महारथियों ने उस प्रस्ताव का जम कर 
विरोध किया, तो भी जमनालालजी गांधीजी के साथ थे । उनके कारण 
बड़ावाजार के सभी लोग गांधीजी के पक्ष में रहे उन दिनों आजकल की 
तरह प्रतिनिधियों का चुनाव तो होता नहीं था। इसलिए हम 
लोग बहुत बड़ी संख्या में प्रतिनिधि वन गये थे । हम लोग तो यही मानते 
रहे कि हमारे वोटों की बदौलत ही महात्माजी की जीत हुई । बंगाल के = 
मुख्य नेता देशवन्धु चित्तरंजन दास, विपिनचन्द्र पाल, व्योमकेश चक्रवर्ती 
तथा महामना मालवीयजी महाराज और अन्य सभी घरंघर नेताग्रों ने 
गांघीजी के प्रस्ताव का घोर” विरोध किया । प्रस्ताव का एक अंश. यह 

: भी था कि सरकारी उपाधियां लौटा दी जायं। जमनालालजी ने तुरन्त 
अपनी “रायवहादुर''की उपाधि छोड़ दी । 

१६२० की नागपुर-कांग्रेस के वाद ग्रान्दोलन का जोर बढ़ा । कई 
कार्यकर्ता, कालेजों के ओफेसर, वकील-वैरिस्टर और बड़े-बड़े लोग 
आन्दोलन में योग .देने लगे । देशवन्धु दास और पण्डित मोतीलालजी 

¬ अपनी बड़ी-वड़ी वकालतें छोड़कर मैदान में कूद पई । पूज्य राजेन्द्रवाल 
भी अपनी वकालत छोड़कर देश-कार्य में जुट गये । इसका परिणाम यह 

हुआ कि सैकड़ों और हजारों की तादाद में लोग अच्छी कमाई का धन्धा " 
' छोड़कर आन्दोलन में शामिल हुए। जमनालालजी ने सोचा कि इतने 

लोग जो देश के काम के लिए आगे आये हैं, उनके पास कमाई का कोई 
जरिया नहीं । न जाने इनके परिवार के लोगों पर क्या-क्या वीत रही 
होगी । इनके सिवा और भी कितने ही ऐसे लोग होंगे, जो अपनी कमाई 
छोड़कर आन्दोलन में शरीक होना चाहते होंगे। लेकिन उनके सामने 
उनके स्त्री-वच्चों का सवाल होगा । उन्होंने झट एक निधि खोली । दो 
लाख रुपये अपने पास से दिये और जो लोग अपना घन्वा छोड़कर ग्रीन्दो- 
लन में पड़े थे और जिनके परिवार के लोगों के लिए दूसरा कोई इन्त- 
जाम नहीं था, उनकी सहायता की । उनको वरावर यह चिन्ता रहती 
थी कि देश और समाज के सेवकों की तकलीफ किस तरह दूर हो सकती 
हैं और उनके काये के लिए सुविधाएं किस तरह प्रस्तुत की जा सकती 
हैं । इसी विचार में से वाद में गांघी-सेवा-संघ की स्थापना हुई । E 
जमनालालजी के जिस विशेष गुण का मेरे मन पर गहरा असर 
पड़ा, वह है कार्यकर्ताओं के प्रति उनकी आस्था । १६३९ के गांधी” 
इविन-समभौते के वाद की वात है । देश में'चारों तरफ एक तरह से 
उल्लास, उत्साह और जोश की लहर-सी उठ रही थी । कांग्रेस की. जीत 
हुई । हमारा आन्दोलन सफल हो गया । इसी खुशी में लोग मगन थे । 
०--लेकिन जमनालालजी को यह फिकर थी कि आन्दोलन की वजह से 
कितने कार्यकर्ता बीमार हो गये हैं सरकार की दमन-नीति के प्रहार 
से कितनी संस्थाएं नष्ट हो गई हैं? मार-पीट और गोलावारी की 
वदौलत कितने आदमी अपंग और झपाहिज हो गये हैँ? उन सबसे 
मिलना चाहिए । उन्हे दिलासा देकर उनकी मदद करनी चाहिए | _ 


© 


गुजरात, वम्वई और वर्षा के आसपास के कार्येकर्ताग्रों से मिलने के बाद 

उन्होंने बंगाल आने का विचार किया। मुझे पत्र लिखा, 'फलां 

तारीख को पहुंच रहा हूं । डाक्टर सुरेश बनर्जी! और डा० प्रफुल्लचन्द्र 

घोष से, जो झभय आश्रम के सभापति और मन्त्री हूं,मिलना है सुरेश 

बाबू को जेल में टी० बी० हो गई है, उनसे मिलने के लिए कुमिल्ला की 

चलना है । दूसरे कार्यकर्ताग्रों से भी मिलना है। तुम्हें साथ चलना 

होगा । oR 
वह कलकत्ते ग्राये । यहां के लोगों से मिले । जिन मारवाड़ी युवकों ए > 

i र आप 

ने झान्दोलन में भाग लिया था, उनसे वह बहुत प्रेम से मिले । उन्हें इस 
वात की विशेष चाह थी कि मारवाड़ी-समाज के लोग देश-सेवा में 
ज्यादा-से-ज्यादा हिस्सा लें । वे कोरे व्यापारी ही न वने रहें । जमना- 
. लालजी युवकों को वरावर यह प्रेरणा देते रहे । 

हम डा० सुरेश बनर्जी से मिलने कुमिल्ला गये । सुरेशवावू 
को तो प्लास्टर आव पैरिस में सुला रखा गया था। उठना-चैठना 
तो दूर, वह करवट भी नहीं बदल सकते थे । जमनालालजी सीघे उनके 
पास गये और उसी हालत में उनके गले लिपिट गये । सुरेशवावू वोले, 
“जमनालालजी, मैं क्या कहूं ! आप इतनी दूर से खासकर मुझसे मिलने 
ग्राये और जिस प्रेम से मुझे गले लगाया, उससे तो मेरी वीमारी दूर 
हुई-सी मालूम होती है । मैं अपने में एक नया वल और स्फूति अनुभव 

करता हूं।” 
जमतालालजी कार्यकर्ताओं की तकलीफ समझ सकते थे। उनके 
त्याग और देश-प्रेम की कद्र करते थे। वह कार्यकर््ताद्रों के प्रशंसक ही 
नहीं, बल्कि उनके भक्त थे । वह जब उनकी सहायता करते थे तो यह 
नहीं मानते थे कि मैंने कोई अहसान किया हैं, बल्कि यह मानते थे कि 
ऐसे पुण्यवान व्यक्तियों की सेवा का सुअवसर मुझे मिला, यह मेरा अ्रहो-**- 
भाग्य है । उनकी निगाह में कार्यकर्त्ताओं का स्थान बहुत ऊंचा था। वह 
उनको ग्रपने घर के लोगों से ज्यादा प्रेम करते थे। अपने साथ काम 
 _ करनेवाले या अपने सम्पकं में ग्रानेवाले देशसेवकों के दिल में अपने वर्तव 
_ च, अपनी भावना से और अपनी कामों से उन्होंने यह विश्वास पैदा कर 
दिया था कि यदि किसी कार्यकर्ता को कोई शारीरिक, आर्थिक, पारिवा- 
रिक या सामाजिक तकलीफ हो, तो जमनालालजी उसकी हर तरह से 
भदद करेंगे। और यही कारण है कि जमनालालजी के चले जाने से 
हजारों लोगों ने यैह अनुभव किया कि उनका एक जवरदस्त सहारा 
जाता रहा । S ड 
_ कुमिल्ला में ही मैंने जमनालालजी से पूछा कि श्राप डाक्टर सुरेश 
बनर्जी से मिल्ने इतनी दूर से क्यों ग्राये ? यद्यपि मैं सुरेशवाबू और 
» प्रफुल्लवाबर का परिचय १६३० की जेल में ही प्राप्त कर चुका था, तो 

भी इनकी संस्थाओं से मेरा सम्वन्ध नहीं था । जमनालालजी ने वहां के 
कार्यकर्त्ताओं तथा अभय-श्राश्रम के आजीवन सदस्यों के वारे में जो कुछ 
वहां बताया गया, वह अद्भुत था । उनका चरित्र इतना उज्ज्वल था, 
इतना त्यागमय था कि श्राज भी वह दृश्य मेरी ग्ांखों के सामने से नहीं 
हटता । 
थोड़े में उनके कहने का ग्राशय यह था कि यह संस्था १६२१ के 
ग्रान्दोलन के वाद स्थापित हुई । डा० सुरेश बनर्जी और डा० प्रफुल्ल 
घोष ने उसकी स्थापना की । इसके उनतीस झाजीवन सदस्य हैं, जिनमें 
से ग्रद्ास श्रविवाहित है। देश के आजाद होने के पहले विवाह न करने 
का उनका प्रण है । जो क्‌ंवारे हैं, वे केवल अपने व्यक्तिगत खर्च के लिए 
पन्द्रह रुपये मासिक लेते हूँ । इसमें भोजन, वस्त्र, डाक तथा श्रन्य खर्चे 
जो उनका अपना खर्च कहा जा सकता है, शामिल है । एक सदस्य, जो * 
विवाहित हैं, वह पचास रुपया लेते हैं। वह एक कालेज में एक अच्छे 
प्रोफेसर थे । वेतन भी अच्छा पाते थे । सुरेशबाबू और प्रफुर्लबाबू तो 
हजार-हजार, श्राठ-ग्राठ सौ की सरकारी नौकरियां छोड़कर संस्था में 
आये हूँ । भ्रन्य सभी सदस्य डाक्टर, वकील या वैज्ञानिक हैं और विइव- 
Eg विद्यालयों की उच्च परीक्षाएं पास हैं । डा० नुपेन बोस, जो एक अच्छे ० 
ˆ डाक्टर हैं, आश्रम के दवाखाने और अस्पताल में वहां के एक सौ दस 
कार्यकर्त्ताओं की सेवा करते हूँ। उसके वाद डाक्टरी का पेशा करते हैं, 
जिसमें करीब बारह सौ रुपया मासिक की «प्रामदनी होती है। वह सव 
्राश्चम को ही जाती है। वह ग्राश्नम के सदस्यों का नियत वेतन केवल __-___ 
पन्द्रह रुपया ही लेते हैं । st 
जमनालालजी वोले, “बतलाश्रो, अगर ऐसे लोगों से मिलने या उके - 
दर्शन करने न आऊ तो किससे मिलने भ्राऊं? यही लोग तो आज 
गांधीजी की भावना और विचारों के अनुसार उनके कामों को चला रहे 
हुँ । तुम्हारे बंगाल क्रें आज जो खादी का काम हो (हा है, इस भ्रान्दोलन | 
में जितना कुछ काम हो सका है, वह इन सबकी या ऐसे ही दूसरे लोगों : 
की मेहनत का फल है i 
इसी तरह वह दूसरी जगह के कार्यकर्ताओं से, जिन्हें उस ग्ान्दोलन 

में तकलीफ हुई थी, उन सवसे मिलने गये । श्रीहट्ट के श्री धीरेन्द्रनाथ 
दास तथा ढाका की श्री ग्राशालता सेन के वारे में सुना था कि उन्हें 
वड़ी तकलीफ सहनी पड़ी । भाशालता का श्राश्रम जला दिया गया था। 
धीरेन्द्रवाबू पर पुलिस की लाठियों की वहुत मार पड़ी थी । उन्हें तुरन्त 
' तार देकर बुलाया । उनसे बड़े प्रेम और आदर से मिले ग्रौर उनके 
गाश्रम के लिए रुपयों का इन्तजाम करने का भार मुभपर सौंपा । 
ऐसे-ऐसे न मालूम कितने उदाहरण आज मेरी आंखों के सामने नाच , 
रहे हैं । उनके परिवार की वाते, उनकी व्यक्तिगत बातें, उनका रहन- 
सहन, तौर-तरीका, कर्मनिष्ठा, त्याग, जानकीवहन के साथ उनका संबंध, 
वर्धा में आनेवाले हजारों मेहमानों की आवभगत, आत्मीयता आदि, उनके 
जीवन के सभी पहलुओं पर वहुत कुछ लिखा जा सकता है । 
एक बार नागपुर जेल में वह वीमार हुए और भ्रव से पहले छोड़ 
दिये गए, तो स्वभावतः उनसे मिलने की इच्छा हुईं पर मैं कभी उनसे 
विना पूछे या विना बुलाये उनके पास नहीं गया क्योंकि वह वरावर हर 
वार याद कर लिया करते थे। तो भी आल इण्डिया कांग्रेस 
कमेटी की बैठक के पहले मैं उनके दर्शन नहीं कर सका । जनवरी में 
जव मैं वर्घा पहुंचा, तो वह सामने ही मिले । मैंने उन्हें इतना दुबला-पतला _ 
पहले कभी नहीं देखा था। उनके शरीर की हालत देखकर मैं सहम | 
गया । मैंने कहा, “आप तो बहुत कमजोर हो गये हैं ।” उन्होंने .कहा, 
“कमजोर नहीं, दुवला हो गया हूं । कमजोर तो दूर, मैं तो पहले से भी 
¬ ज्यादा शक्ति महसूस करता हूं ।” 
¬ 7 श्राल इण्डिया कांग्रेस कमेटी कहे बैठक के वांद पूरे वीस दिन में 
» उनके पास रहा। गांधीजी की श्राज्ञा से जमनालालजी ने गो-सेवा-संघ 
का काम झपने ऊपर लिया । उसी समय “गोपुरी का नामकरण हु्ा 
र वहीं एक टीज्रे पर एक सुन्दर घास-फूस की झोपड़ी में वह रहने' 
¬ लेगे। मेरा अधिक समय उनके साथ ही बीतता था » मित्रवर महावीर 
प्रसादजी पोदार भी हम लोगों के साथ सोते थे। कई तरह को वात 
होती रहतीं। . ० के | 
एक दिन कुछ जोर को वर्षा होने लगी। मैने कहा कि भोंपड़ी में तो 

बौछार आयगी । शायद पानी चूने भी लगेगा । उन्होंने मारवाड़ी वोली 
में कहा, “मैं तो जाट जन्मा था और जाट ही मरना चाहता हु। मुझे 
वर्षा का कया डर है ! यहां तो तुम-जैसे नवावों को तकलीफ हो सकती 
है ।” (मुझे वह मजाक में 'नवाव' कहा करते थे।)' 
मुझे क्या पता था कि पांच-दस दिन में ही यह निधि यों लुट जायगी ! 
इन वीस दिनों में कितनी वाते हुईं । हम लोग चारं वजे से पहले, उठ 
» जाते थे। प्रार्थना के वाद आपस की चर्चा होती थी, जिसमें झपनी-भ्रपनी 
गलतियां सोची जाती थीं । उन्होंने कई वातं बताईं, जिनका वणेन इस 
संमय नहीं किया जा सकता। मैंने पोद्दारजी से कहा, “पोद्दारजी ! 
जमनालालजी में परिवर्तन मालूम पड़ता है । श्रव वह निरन्तर श्रन्तमु ख 
होकर श्रात्म-निरीक्षण में रत रहते हैं।” महावीरप्रसादजी वोले, 
“सीताराम ! क्या कहूं, इनके प्रति मेरी श्रद्धा तो वेग से बढ़ रही है ।' « 
हमें क्या मालूम था कि वह इतनी जल्दी इस तरह अचानक हम लोगों से. 
विदा हो जायंगे ! मैं और पोहारजी पांच फरवरी को ही तरे वर्धा से 
गये थे । यदि उनके कुछ भी तकलीफ होती, हमें ज़रा-सा भी भ्रन्देशा 
होता, तो हम क्यों इस तरह अलग रह जाते ? 
पर जमनालालजी का तो कहना था कि में किसीकी भी सेवा 
°” लिये विना मरना चाहता हूं । मेरे एक घनिष्ठ मित्र की जव हृदय-गति 
रुकने से मृत्यु हो गई थी, उस वक्त जमनालालजी ने मुझे लिखा था, 
“ऐसी मृत्यु तो भाग्यशाली व्यक्तियों की ह्योती है। वह ईश्वर की कृपा 
० का लक्षण है। श्रादमी इस कमरे में मरे, ती वगल के कमरेवाले को वाद ___ 
में पता चले, ऐसी मृत्यु होनी चाहिए ।” त = 
जमनालालजी की मुराद पूरी हुई। उनके जेसी मृत्यु तो सचमुच „ 
ईस्वर की कृपा का ही लक्षण है। वह तो श्रमर हो गये। हजारों हृदय में 
उनकी स्मृतियां सदा हरी-भरी रहेंगी । 
जमनालालजी ,वीस वर्ष पहले से कांग्रेस वर्किग कमेटी के मेम्वर थे” 
तथा उन्होंने देश की बड़ी-बड़ी संस्या्रों का--जैसे चर्खा-संघ, गांधी. 
सेवा-संघ श्रादि का-सुंगठन और संचालन किया । ये बातें जमा 
लालजी की महत्ता की सूचक हो सकती हैं, पर उनकी सच्ची महत्ताका 

पता तो उनके नजदीक जाने पर ही मिल सकता था और उनका प्रेमी हृदय, 
उनकी विशालता, उनकी कार्य-शक्ति तथा विचार और आचार को एकता 
का पंता तो उनको नजदीक से देखने से ही मिल सकता था। एक दिन की 
वात है। वर्धा के गांधी-चौक में सभा थी । जमनालालजी सभापति थे । 
जानकीवहन ने भी व्याख्यान दिया और सभापतिजी को तो देना ही 
था । लौटते समय रास्ते में मैंने कहा, “झापसे तो जानकोवहन का 


व्याख्यान ज्यादा अच्छा हुआ ।” वह बोले, “यह तो ठीक है, तुम्हारा _ 


आर उनका तो अ्रच्छा होगा ही । मुझे तो इस वात की चिन्ता थी कि 
मैं कोई ऐसी वात न कह जाऊं जिसको जीवर्न में उतार नहीं सकं या 
कर नहीं पाऊं; ग्रौर तुम लोग शायद यह सोचते होगे कि हमारा 
व्याख्यान सुननेवालों को-अच्छा लगना चाहिए ।' वह हर समय यह 


. सोचते थे कि मेरा जीवन, बाहरी और भीतरी, एक हो । वह समाज-सुघार 


की वही वाते कहते, जो वह खुद अपने घर में करते। जानकीवहन के पर्दा 
छोड़ने के पहले उन्होंने पदे के विरुद्ध कुछ नहीं कहा । जानकीवहन तथा 
अपने परिवार के अन्य लोगों की राष्ट्रीय जीवन की तैयारी कराने के 
लिए वह पुज्य गांधीजी के पास सावरमती के सत्याग्रह-गआश्रम में सपरि- 


. वार जाकर रहे ग्रौर बड़ी लड़की कमला का विवाह आश्रम में ही 


किया सन्‌ १६२७ में उन्होंने अपना प्रसिद्ध लक्ष्मीनारायणजी का 
मन्दिर हरिजनों के सिए खोला । वह क्रान्तिकारी मनोंवृत्ति के आदमी 
थे; पर वह उस क्रान्ति को अपने घर से, अपने जीवन से शुरू करते थे। 
सचमुच उन्होंने अपने जीवन २ क्रान्ति-भूलक सुधार किये थे । 


~__ वह उग्र थे अपने प्रति और कोमल थे दूसरों के प्रति । वह अपनी 


छोटी-सी कमजोरी को खोजते थे और उसको हटाने का जोरदार प्रयत्न 
करते थे । पर दूसरों के गुणों को ही देखते थे । उनके गुणों की प्रशंसा 
करते थे । उन्होंने किसी के अवगुणों को देखा तो उनकी ग्रवहेलना की । 
मैंने उनके मुंह से किम्री की निन्दा नहीं सुनी । वह केवल वड़ी-वड़ी 
बातों में ही नहीं उलभते थे । वह तो हर चीज में आनन्द ले लेते थे । 
उनके पास कितने आदमी गाते और उन सवके नाना प्रकार के सवाल 
रहत, जिनमें से .कई-कई तो बहुत ही जटिल हुआ करते, जिनका सुल- 


~ 

भाना तो दूर, सुनने से घवराहट होती; पर वई अपने सहज धीरज से. 
उन्हें सुनते और उन आनेवाले सज्जनों की सहायता करते । यह सहा- 
यता केवल झार्थिक नहीं, बहुत तरह की होती थी। उन्होंने न 
मालूम कितने परिवारों को डूबने से वचाया है; कितने कार्यकर्ताओं की 
कितनी समस्याएं हल की हैं। श्राथिक समस्या तो रुपये देकर हल की 
जा सकती है, देनेवाला उदार ग्रौर भला कहला सकता है, पर कहीं 
स्त्री-पुरुष का झगड़ा है, कहीं वाप-वेटे का, कहीं सैद्धान्तिक कारणों से 
परस्पर भगड़ा है, तो कहीं बाप-बेटी में विवाह की समस्या या अन्य 
चीज को लेकर ठीक नहीं हो रहा है। सावरमती-आ्राश्रम टूटने के पहले 
महात्माजी कांग्रेस के समय से पन्द्रह-वीस दिन पहले बर्धा-सत्याग्रह 
आश्रम में आ जाया करते थे और वहीं से कांग्रेस में जाते । उन दिनों 
वहां न्य कार्यकर्ता भी ग्रा जाते । गांघी-सेवा-संघ, चर्खा-संघ झादि की 
मीठिगें भी हो जातीं । इतने बड़े सत्संग के लालच में मैं भी वर्धा चला 
जाता या जमनालालजी बुला लेते थे। सत्‌ १६२६ की लाहौर कांग्रेस 
के वीस दिन पहले जब मैं वर्धा गया, उस समय की एक घटना हैं। 
रात में ग्यारह वजे करीव पन्द्रह-सोलह वर्ष की एक लड़की उनके पास 
आई । पूज्य वापूजी ने उसे भेजा था। सुवह्‌ की गाड़ी से लड़की के 
माता-पिता भी झाये । वात यह थी कि माता-पिता लड़की का विवाह 
करना चाहते थे । लड़की विवाह नहीं करना चाहती थी । वह महात्मा- 
जी का 'नवजीवन' तथा अन्य पुस्तकें पढ़ा करती और सेवा करना या 
पढ़ना चाहती थी । माता-पिता जवदं स्तीशविवाह्‌ की वाते करने लगे, तो 
लड़की गांधीजी के पास भाग झायी । जवान लड़की, रात में गांधीजी 
उसे कहाँ रखते और फिर यह समस्या तो झाखिर जमनालालजी को ही | 
हल करनी थी । इसलिए महात्माजी ने रात में ही उसे जमनालालजी 

के पास भेज दिया। लड़की के माता-पिता “सख्त नाराज थे । वे गुस्से 

में भरे पड़े थे । लूड़की कहती थी, “मैं आपके प्र नहीं जाऊंगी, मैं र 
गांधीजी के पास झाश्रम में रहूंगी आर भ्रपना सारा जीवन वहीं बिता. 0 
ऊंगी ।” पर गांधीजी इस तरह माता-पिता को नाराज करके लड़की को | 
कैसे रखें ! मामला बहुत जटिल था, पर जमनालाल्जी मेइस मामलेको 

ऐसी चतुराई से सुलझाया कि लड़की के माता-पिता बाग-वाग हो गये" 


ओर स्वयं जाकर लड़की को सावरमती-ग्ाश्रम में भर्ती कर आये । 


लड़की वहां कई वर्षों रही । १६३० के आन्दोलन में उसने खूब कामः 


किया । जेल गईं, आश्रम के नियमों का अच्छी तरह से पालन किया । 


इस प्रकार के अनेक उदाहरण हूँ । जमनालालजी ने अपने स्नेह-भरे हृदय 


से कई लोगों को मोह लिया और उनकी बुराई को भलाई में बदल 
दिया । जिनका पतन होनेवाला था, उनका उत्थान हो गया, वे सच्चे 
देश-सेवक वन गये । ऐसे कितने ही काम जमनालालजी से होते रहते थे। 

गांधीजी के विचारों को जमनालालजी ने बड़ी श्रद्धा से अपने जीवन 


का लक्ष्य वनाया था । वह वरावर अन्तर्मूख होकर सोचा करते थे। 
कुछ समय पहले की वात है । वर्धा में चक्षु-सुघार यज्ञ था । जमना- 
, लालजी इसे अपने सीधे-सादें शब्दों में आंखों का मेला' कहते थे, 


जिससे वे देहाती लोग, जिनकी आंखें ठीक करनी थीं और जिनकी 


चिन्ता उनको थी, इस यज्ञ का मतलब समभ सके । इस समय एकः 


घटना हुई । मैंने, भाई महावीरप्रसादजी पोह्ार और श्रीरामकुमारजी 


भुवालका ने इस विषय में जमनालालजी से कुछ वाते कहीं । उस समयः 


तो वह कुछ नहीं वोले। गोपुरी की झोपड़ी में हम लोगों ने सुवह चार 


` बजे प्रार्थना की । इसके वाद वरावर कुछ आपसी चर्चा होती, तो जमना- 


लालजी पोद्दारजी से और मुझसे कहा करते कि आप लोगों की जो 
विचार-धारा है, वह ठीक नहीं, है । सावंजनिक सेवक को यदि सेवा करनी 
है और उसे अपना सेवा-क्षेत्र बढ़ाना है, तो उसको शक्तिशाली नये-नये 


_ सेवकों को लाना होगा और उन सेवकों की खोज करनी होगी, जो किसी 
.. भी अच्छे इल्म को ताकत रखते हैं। उन ताकत वाले लोगों में 


hr) 


चाहे कितने भी भ्रवगुण हों, लेकिन सेवक को तो उन्हें प्यार और रादर 
से अपने सेवाःक्षेत्र की ग्रोर'श्राकपित करना होगा ।. उनके अवगुणों की 
वजह से हमें उनसे नाठाज नहीं होना चाहिए । हमारे दिल में उनकी 
भलाई करने की भावना हो और उनके द्वारा देश-समाज की जो भी सेवा 
वन सके, वह लेनी हो, तो उनको आदर से और प्रेम से ही अपनी शोर 
खींच सकेंगे । निन्दा करके तो हम उन्हें खो भले ही दें । उस वात को 

खुलासा लिखा नहीं जा सकता, क्योंकि वह व्यक्तिगत वात थी, पर सचमुच 
हमपर उनकी वात का वहुत असर हुआ था और हमने उसे अच्छी तरह 
से सोचा तो मालूम हुआ कि दरझसल हमारी भूल थी। वह हर 
चीज में गहरे उतरते थे और यही कारण हैं कि वह इतनी सेवा कर 
सके और हजारों के हृदय का प्यार पा सके । 


५ ; महादेवभाई 


पूज्य गांधीजी के हिन्दुस्तान में आने के वाद शायद सबसे पुराने . 
आर सवसे ज्यादा उनके साथ रहनेवाले श्री महदेवभाई थे । इस विषय 
में एक मनोरंजक घटना मुझे याद आ रही है । सन्‌ १६३७ के दिसम्बर 
की वात है । गांधीजी को तवीयत खराव थी--यानी ब्लड-प्रेशर की 
सिंकायत दूर नहीं हो रही थी । सेवाग्राम की सर्दी उन्हें बर्दाइत नहीं हो 
रही थी, पर वह सेवाग्राम छोड़ना नहीं चाहते थे। डा० जीवराज 
मेहता ने उन्हें किसी तरह वम्वई आने के लिए राजी किया, और वह द 
जुह पर श्री रामेश्‍वरजी विड़ला के मकान में आकर रहने लगे । बगल में 
श्री जमनालालजी की झोपड़ी थी, जिसमें हम लोग रहते थे । श्री पेरिन 
वेन कैप्टन दादाभाई नौरोजी की पोती) ने' एक दिन गांधीजी से 
कहा, “वापूजी, आपको एक मजा दिंखाऊं, यदि आप झाज्ञा दू... न 
गांधीजी ने कहा, “हां-हां, जरूर दिखाझो ।” वह बोलीं; “भोलानाथ _ 
नाम का एक वैल आया है, वह आपसे मिलना चाहता है ।* बापूजी ने 
कहा, “जरूर मिलाझ्नो । ` 2: 

गांधीजी जहां, रहते थे, वहीं बकिंग कमेटी बने मीटिंग उनके साथः 


साथ चलती थी । इसलिए उन दिनों भी वर्किग कमेटी की मीटिंग चल. : कु — 
रही थी । पेरिनवेन ने. पूछा, “भोल[नाथ को किस समय लाऊं ?"बापूजी Fe | 
वोले, “वकिंग कमेटी की मीटिंग खत्म होने के बाद चारुवजे ।? पेरिनबेन न ० 

ने कहा कि तव तो सबसे मुलाकात हो जायगी । भोलानाथ झायगा, 
इसकी खवर तुरंत हमारी झोपड़ी में भी आ गई। गांधीजी से उसके 
मिलने का समय चार बजे का था, पर उसकी सवारी तो दो वजे ही 
पहुंच गई । जव हम लोगों को मालूम हुआ कि भोलानाथ आ रहा है, 
तो मैं जानकीवहन के साथ उसे देखने गया । एक सुन्दर-सा वैल था, 
जो कद का थोड़ा नाटा, रंग सफेद, छोटे-छोटे सींग, चमकीली आंखें, 
कौड़ियों का गलपटिया और छोटी घण्टियों का हार पहने बड़े ठाट से 
मोटर-लारी में आ रहा था । साथ में था उसका मालिक तथा एक और 
आदमी । हम लोग कोई दस-पन्द्रह आदमी जुट गये, जिनमें एक महादेव- 
भाई भी थे । सवसे ज्यादा विनोद तो महादेवभाई ने ही किया भोला- 
नाथ से, क्योंकि वह स्वभाव से विनोदी थे । पहले-पहल भोलानाथ की' 

. हम लोगों से ही मुलाकात हुई हमारी उसकी कया वातें हुई, उन्हें 
लिख कर पाठकों का समय लेना उचित नहीं होगा । 

- चार वृजे गांधीजी के साथ वर्किंग कमेटी के सभी उपस्थित सदस्य 
भोलानाथ का विनोद देखने के लिए बाहर आये । सबसे पहले 
श्रीशरत्वाबू ने भोलानाथ से प्रश्‍न किया कि भोलानाथ, कांग्रेस का सभा- 
पति कौन है ? भोलानाथ ने भ्पना सींग जवाहरलालजी के लगाया । 
सभी लोग जोर से हंसने लगे । ऐसे ही कई प्रन भोलानाथ से कभी ` ¬ 
किसीने तो कभी किसीने किये, जिनका वह ठीक-ठीक उत्तर देता रहा । 
गांधीजी ने भोलानाथ से पूछा कि बताओ भोलानाथ, मेरे सबसे पुराने 
साथी यहां कौन हैं ? भोलानाश मौलानासाहव /( ग्रबुल कलाम श्राजाद)) ७ 

7 के पास गया । वापूजी ने कहा कि भोलानाथ, ्रवकी वार तो तुमने भूल 

EF कौ । मेरा सबसे पुराना साथी तो महादेव है । 

महादेवभाई तो उनके ऐसे ही साथी थे । वापूजी को बहुत लोग 

मिले, जिनमें महादेवभाई का अपना खास स्थान था । वापूजी को 
महादेवभाई पर श्रपण [किसी भी काम का भार सौंपने में फिक नहीं 

त्त होती थी। वापुजी का काम करना सहज नहीं था। उनके काम करनेवाले 
को उनकी भावनाग्रों, उनके विचारों और उनके काम करने की पद्धति 

का पुरा-पूरा ज्ञानु*न हो , तो वह बापुजी को सन्तौष नहीं करा सकता 


९९ 

था । महादेवभाई इतने वर्षों के सहवास से इस काम में ऐसे पटु हो 
गये थे कि उनके जैसे वही थे । फिर भी बहुत वार वापूजी की फटकार 
उन्हें भी सुनने पड़ती थी । गांधीजी लिखने में, बोलने में और प्रत्येक 
कामों में बहुत ही संयम से काम लेते थे । उनके मन्त्री को भी वैसा ही 
होना चाहिए था.। वह केवल उनके लिखने-पढ़ने का काम ही नहीं करते 
थे। दरअसल गांधीजी के पास लिखने-पढ़ने का काम तो गौण* काम 
था, असल काम तो उनके पास अपना और साथियों का विकास करना 
ही था । महादेवभाई उनके ऐसे सेक्रेटरी थे, हमाल .(वोझा ढोनेवाले) 
से लेकर उनके वड़े-से-वड़े बौद्धिक काम खूवी के साथ सम्भाला करते 
थे । गांधीजी अपनी भाषा में कामा या फुलस्टाफ की भूल भी वर्दाइत 
नहीं कर सकते थे । पर वह अपने वड़े-वड़े मजमून भी महादेवभाई पर 
छोड़ देते थे । महादेवभाई की भाषा और शैली तो ऐसी हो गई थी 
कि कई बार लोग समझ ही नहीं पाते थे कि महादेवभाई का लिखान्है 
या गांधीजी का । वापूजी के व्याख्यानों को महादेवभाई जिस तरह लिख 
लिया करते थे, उनको पढ़ने से ऐसा मालूम होता कि गांधीजी बोल 
रहे हैं । 

८ अगस्त १६४२ को रात में पूज्य वापूजी कांग्रेस कमेटी की 7 
मीटिंग में व्याख्यान दे रहे थे । वापूजी का यह व्याख्यान कितना महत्व- 
पूर्ण, कितना प्रभावशाली, कितना जिम्मेदारी से पूर्ण था, उसका ठीक-ठीक 
प्रकाशित होना भी उतना ही महत्व रखता था । इस काम को 
महादेवभाई से ज्यादा अच्छा तो कोई कर ही नहीँ सकता था। ८ 
महादेवभाई वैठे-वैठे नोट ले रहे'ये । पर उनको वहां सुभीता नहीं थ! ° 
कारण, वह वापूजी के पीछे बैठे थे । इसलिए वह जल्दी से मंच से नीचे " 
उतरकर मेरे पास मेज पर झ्रा बैठे और बैठकर नोट लेने लगे । मैं ध्यान- 
पूर्वक गांधीजी का व्याख्यान सुन रहा था, पर.अपनेश्मन में सोच रहा 
था कि जब 'हरिशन' में महादेवभाई का लिखा नोट छपेगा। इसपर > 
अच्छी तरह विचार करने का मौका मिलेगा । लेकिन संयोग दूरा ही 
था । सुबह ही सव गिरफ्तार कर लिये गए । ” 


१६ अगस्त को जव मैंने प्रेसीडेल्सी जेल में सुतां कि महादेवभाई | 

प्रव इस नश्वर लोक को छोड़कर परलोक चले गये तो मुझे 
विश्वास नहीं हुआ । 

महादेवभाई की चर्चा होते ही आज भी अनेक स्मृतियां जाग्रत हो 
उठती हैं। वपो से मैं महादेवभाई को अच्छी तरह जानता था । उनका 
लम्बा कद, ऊ चा ललाट, गौर वणं, प्रतिभाशाली मस्तिष्क और स्नेह-भरा 
'स्वभएव कोन भूल सकता है ? 


& : किशोरलालभाई 


पुज्य किशोरलालभाई के अवसान से एक ऐसी वेदना का ग्रनुभव 
हो रहा है, जो चिरस्थायी-सी लगती है । श्राज किशोरलालभाई जितने 
आत्मीय, जितने सन्त, जितने चिन्तक, जितने बुद्धिमान अर जितने श्रद्धेय 
लग रहे हैं, उतने अपने जीवन-काल में शायद कभी नहीं लगते थे। यह 
स्वाभाविक ही है कि जव मनुष्य नहीं रहता है तव उसका अभाव उसकी 


“खूबियों को उघाड़ कर सामने रख देता है। पुज्य गांधीजी के कुटुम्व के 


जो असंख्य सदस्य देश के कोने-कोने में विखरे हुए, वे एक अजीव- 
सी दुख-भरी निराशा की स्थिति का अनुभव करते हैं । ऐसे लोगों के 
लिए किशोरलालभाई एक सहारा थे, एक पथ-प्रदर्शक थे, एक मित्र थे 
आर थे एक सच्चे सलाहकार। :': 

किशोरलालभाई के साथ क्या वातचीत करते समय और क्या 


` पत्र-व्यवहार करते समय,,ऐसा लगता था कि किसी अपने ही घर के 


्ादमी के साथ वाते हो रही हैं। भ्रपने पत्रों में किशोरलालभाई 
साधारण संबंधों को भी जिस आत्मीयता के साथ `याद करते थे, वह 
मानों उनकी एक विरल हादिकता थी । उनका मन और मस्तिष्क जैसे हर 
बात में अपनी एक विशिष्टता ग्रौर निरालापन सिये था । उनके ठिगने 


कद और कुश शरीर पर एक बड़ा-सा सिर शरीर के अनुपात से कुछ 

झजीव-सा लगता था, पर इस बड़े मस्तिष्क में जो संयत, सुलझे हुए, 
परिष्कृत और परिपक्व विचार रहते थे वे किशोरलालभाई की 
झसाघारण मेधाशक्ति के परिचायक थे । यदि हम किशोरलालभाई के 
जीवन की साधना, तपस्या, सरलता आदि को एक वार झलग रखकर 
केवल उनकी निर्मल बुद्धि भर स्वच्छ विचारों का ही पारायण करें तो 
भी उनका व्यक्तित्व विरल ही ठहरता है । उनकी जैसी निर्मल बुद्धि के 
आदमी खोजने पर भी शायद मुश्किल से ही मिलेंगे । 

एक वार पूज्य वापूजी ने मालीकंदा गांधी सेवा संघ की बैठक में 


.कहा था कि किशोरलालभाई को कुदरत ने जो कुशाग्र और निर्मल 


बुद्धि दी है वह कम लोगों को ही मिलती है । वापूजी जब कोई बड़ा 
कदम उठाने का विचार करते तो वैसा करने से पहले किंशोरलालभाई 
की राय जरूर लिया करते थे और उनकी राय को बौद्धिक विचार 
की दृष्टि से सबसे ज्यादा महत्व की मानते थे । वापूजी की कई वादों 
से किशोरलालभाई का गहरा मतभेद रहा है श्रौर उन्होंने संदा केवल 
अपनी आत्मा की ईमानदारी का पक्ष ही बापूजी के सामने रखा है। 
किशोरलालभाई का यह स्वभाव हो गया था किं जबतक उनका 
मानस किसी विचार अथवा कार्यपद्धति को पुरी तरह भ्रंगीकार नहीं 
करता था तबतक वह उसे स्वीकार नही करते थे ऐसे भ्रवसर उनके 
जीवन में श्रनेक बार आये थे । 

किशोरलालभाई के बड़े भाई श्री ननाभाई, उनकी भाभी श्रीमती 
विजयालक्ष्मी तथा उनकी पुत्री तारावहन और किशोरलालभाई की पत्ती 


श्रीमती गोमतीवहन को लेकर जो मशरूवाला परिवार था, उसे गुज (| 


का एक विशिष्ट और सुसंस्कृत परिवार कहा जा सकता है। इस 
परिवार के सव-के-सव लोग त्यागमय, सेवाब्नती, विनम्र और प्रखर बुद्धि 
के रहे हैं । इस परिवार के समभी.सदस्यों ने देश के ईलए आपने स्वस्व 


'की ग्राहुति दे दी १ इसी परिवार के सदस्य के नाते किशोरलालभाई ने 


देश के लिए जो कुछ किया और दिया, उसपर सहज ही गर्वं और 


गौरव का वोध होता" है। जवानी के निकट पहुंचने के बाद ही 

किशोरलालभाई गांधीजी के साथ चले झाये थे । कानून की परीक्षा | 

पास करने के वाद उन्होंने वकालत शुरू तो जरूर की, पर वहां उनका 
सन रमा नहीं और केवल पच्चीस वर्ष की अवस्था में ही सव कुछ 
त्यागकर वह वापूजी के पास चले ग्राये और उन्हींकी सदारत में सारा 
जीवनं देश और समाज की सेवा में लगा दिया । वापूजी की सन्त 
भावना का प्रतिनिधित्व विनोवाजी करते थे, सांस्कृतिक और कला 
भावना का प्रतिनिधित्व काकासाहव करते हैं, पर वापू के वौद्धिक 
विचारों और भावनाओं का प्रतिनिधित्व तो एकमात्र किशोरलालभाई ” 
ही करते थे । वापूजी की हत्या के वाद उनके द्वारा संस्थापित हरिजन 
पत्रों का जिस योग्यता, जिम्मेदारी और निर्भीकता के साथ उन्होंने 
सम्पादन किया श्र गांधीवादी विचारधारा की पूरी-प्री रक्षा कीव ह 
किशोरलालभाई जैसे साघक और चितक का ही काम था । 
ग्रस्वस्थ और दुर्वल शरीर के रहते हुए भी किशोरलालभाई जीवन 
फी अन्तिम घड़ी तक वरावर काम करते रहे । पुज्य जाजूजी वम्बई जा रहे 
थे, जिनके हाथ उन्होंने बम्बई के दो सज्जनों के नाम दो पत्र लिखवा 
कर दिये । पर दुर्भाग्यवश जव जाजूजी वर्धा स्टेशन पर पहुंचे तवतक 
किंशोरलालभाई इस लोक से कूच कर गये । इसके कुछ ही घण्टे पहले 
उन्होंने वाहर से आये दो सज्जनों से मुलाकात भी की और उनकी बातें 
सुनकर भ्रपनी राय दी तथा 'हरिजन' के लिए लेख भी लिखवाया जिसके 
अन्तिम शब्द ध्यान देने लायक थे-““भारत के जागे हुए देहात अव किसी 
को श्रपना खून ज्यादा दिन ढक नहीं पीने देंगे ।” ये किशोरलालभाई 
| कः श्रन्तिम शब्द थे, जिनसे प्रकट है कि उनके जागरूक और चिन्ताज्ञील 
मनस में अन्तिम क्षण तक किस तरह॑की प्रतिक्रिया हो रही थी । इस 
प्रकार लगातार बीमार रहने के वावजूद पूर्णरूप से सेवा, त्याग 
और संयंम का जीवन जीते हुए उन्होंने श्रपना शरीर छोड़ा । आज वह 
अचानक हमारे दीचु से चले गये हैं। उसका भ्रभाव ऐसा है, जिसकी 
पूर्ति नहीं हो सकती । अपने कार्यों और साहित्य कै रूप में किशोर- 
लालभाई उन लोगों के लिए, जो सत्य, न्याय और कर्त्तव्यनिष्ठा का 
जीवन जीना चाहते हैं, एक बहुत वंड़ी विरासत"छोड़ गये हैं । 
किशोरलालभाई गुजराती के बड़े ही उच्चकोटि के लेखक थे। 

गांधीजी के विचारों के तो वह एक अद्वितीय और सही भाष्यकार माने 
. जाते हैं । गांधीजी के जीवित रहते भी न सिफं किशोरलालभाई उनको 
समभाने में सबसे आगे थे, वल्कि कई वार तो गांधीजी की उपस्थिति में 
भी उनके विचारों को भलीभांति समभाने का काम किशोरलालभाई को 
ही करना पड़ा है। 'गांधी-विचार दोहन' में उन्होंने गांधीजी के विचारों 
`का वड़ा ही सरल और सुवोध विवेचन किया है । (यह पुस्तक गांदीजी 
के जीवनकाल में बहुत पहले ही प्रकाशित हो चुकी थी ग्रौर स्वयं 
गांधीजी. ने इसे खूब पसन्द5किया था |) गांधीजी के सभी बुनियादी उसूलों - 
और ्रादशों को लेकर किशोरलालभाई ने विस्तारपूर्वक व्याख्या की 
है । गांधीजी के विचारों रौर उद्देश्यों की तह तक उनकी निर्मल वुद्धि 
और पैनी दृष्टि किस सुगमता के साथ जा सकती थी और कितनी गह- 
राई से वह उनपर विचार करते थे, यह उनके विवेचन को पढ़ने पर ही 
मालूम होता है । | _ 

७ : काकासाहब कालेलकर . 


पूज्य काकासाहव का जीवन सदा सार्थृजनिक जीवन रहा है। शिक्षा 
समाप्त करके वह विश्वविद्यालय से वाहर आये, तव से उनका जीवन 
सदा जन-कल्याण की भावना छे प्रेरित रहा । तरुणाई के उपाक : 
में वह हिमालय की यारा पर नाना प्रकार को भावनाओं से प्रेरित हो 
“निकल पड़े थे । इसके वाद गुरुदेव रवीन्द्रनाथ की विश्व-प्रेम की भावना 
आर साहित्य-साघना से आकर्षित हो वह विस्‍्वभारङ्ञी, झांतितिकेतन 
आ गये । इस वीक्त पूज्य गांधीजी दक्षिण अ्रफ्रीका के सत्याग्रह में सफल 
हो कर स्वदेश लौट झाये । गांधीजी भी गुरुदेव ग्रौर शांतिनिकेतन ग्राश्रम 
के प्रति ्ाकषित थे । काकासाहब को तो काम करना था । सोचा, गुरुदेव 
के आश्रम में ही काम करें। गांधीजी दक्षिण अफ्रीका के अपने साथियों के _ 

संग शांतिनिकेतन में आकर रहे और उन्होंने वहां के कामों को देखा । 
झान्तिनिकेतन में काकासाहव का गांघीजी से प्रत्यक्ष परिचय हुआ । 
गांधीजी के विचारों और कामों के वारे में उनके मन में श्रद्धा जगी 
और वह गांधीजी के साथ हो गये । गांधीजी ने तय किया कि स्वतंत्र 
्राश्रम वनाकर ही काम करना ठीक होगा । तव से काकासाहव गांधीजी 
के सपथ ही रहे । यह शायद १६१६ की वात है । पचास वर्ष से ऊपर का ` 
लम्बा समय गुजर गया, काकासाहव अपनी निष्ठा के साथ गांधीजी के » 
` विचारों और कार्यों को अपने जीवन का उद्देस् बनाकर देश ही नहीं, 
विदेशों में भी घूमते रहे हैं। गांधीजी की वाते ग्रौर उनका जीवन-दर्शन 
उन्होंने लोगों को समझाया । गांधीजी कहा करते थे “काका और वापा 
{ठक्कर वापा) के पैरों में चक्कर है ।” वह फिरते ही रहते हैं । ठक्कर 
वापा विदेशों में नहीं गये, पर काकासाहव यूरोप, अमरीका, दक्षिण 
मप्रफ्रीका, जापान आदि दुनिया के अनेक देशों में गये और गांधीजी की 
वातें लोगां को समभाईं । काकासाहव का जीवन, ज्ञान और कमं 
अत्यन्त व्यापक है । 
जिस कुल में उनका जन्म हुआ था, जिन माता-पिता से उन्होंने संस्कार 
प्राप्त किये थे तथा उस समय महाराष्ट्र का जीवन क्या था, इन सव वातों 
को उन्होंने 'स्मरण-यात्रा' नाम की श्रपनी पुस्तक में दिया है। काका- 
साहब ने अपने बचपन के प्रसंग इतने सत्यनिष्ठ गौर श्ात्मीय भाव से 
लिखे हैं कि पढ़ते हुए मन तल्शीन हो जाता है। बचपन के वारे में बहुत 
से लोगों ने लिखा है और अच्छा लिखा है, पर 'स्मरण-यात्रा' और साने ? 


` अगुरुजी की “श्यामची झाई' दो कितावेंळहैं, जिन्हें पढ़ने पर झादमी डूव 


~ 


जाता है । महाराष्ट्र का ग्राचार-व्यवहार, संस्क्कति ग्रौर जीवन में घृली- 
मिली भारतीयता श्रांखों के ग्रागे ऐसा तैरती है कि आंखें वन्द कर पुराने 
जीवन को लौट जाने”को इच्छा होती है पर समय तो आगे बढ़ता है, 
पुराने जमाने में लौटा नहीं जा सकता । उसमें जो रूहज और मंगलमय 
हैँ, उसे सोच-परख कर संजोया ही जा सकता है | आज इस सहज और 
मंगलमय को संजोकर रखना श्रौर कृत्रिम जीवन, से वचना बड़ा मुश्किल 
है, पर काकार्साहव जँसे लोग हमारे वीच हैं जो हमें अपनी मिट्टी की. 

सोंधी महक और गमक को भूलने नहीं देते । 

काकासाहव सत्यनिष्ठा के साथ जीवन के इतने लम्बे समय तक एक 
ही साधना में लगे हुए हैं । .यह साधना भारंत की सेवा की, लोकमाता 
की, भारतमाता की, जो चाहें कह लीजिए, सेवा करना है । 

सन्‌ १६४० के व्यक्तिगत सत्याग्रह में गांधीजी ने सबसे पहले दो 
सत्याग्रही चुने थे जवाहरलालजी को राजनेतिक प्रतिनिधि के रूप में 
° और विनोवा को आध्यात्मिक प्रतिनिधि के रूप में । पर काकासाहव तो 
उनकी साहित्यिक और कलात्मक प्रवृत्तियों के प्रतिनिधि ठहरे । जीवन 
में द्धा से ही सौंदर्य-वोध और कलात्मक प्रवृत्ति बढ़ती है। 
काकासाहव ने अपने साहित्य में इस सौंदर्यं बोघ का हमें जो दर्शन 
कराया है, वह अपूर्व है। जीवन का सहज सौदर्य, उसका आनन्द, 
उन्होंने हमें बताया हैं। हमारी नदियों, तीर्थो श्रौर संस्कृति का आत्मीय 
माहात्म्य उन्होंने बड़ी सहजता के साथ उजागर किया है । ;हिमालयः 
यात्रा” इसी सौंदर्य-वोध की अभिव्यक्ति है। प्रेरणाप्रद और सौंदयं- 
वोघ वाले साहित्य की रचना करनेवाले सच्चे साहित्यकार हमारे देश 
में इने-गिने ही हैं । इन इने-गिनों में काकासाहव का विशेष स्थान है । 
काकासाहव के सम्पर्क में जो लोग आये हैं, उनके ज्ञान और कायों से 
प्रभावित होकर उनके साथ रहे हैं, वे हमेशा यह भ्रनुभव करते हैं कि 

किसी विशेष व्यक्ति से हमारा सम्वन्ध है | 

 काकासाहव संस्कृत, अग्रेजी, मराठी? गुजराती और हिन्दी का 


अच्छे-से-अच्छा ज्ञान रखते हैं । उनका हिन्दी गद्य हिन्दी के संकीण 


समर्थकों को नहीं भा सकता, पर जो रसज्ञ हैं, वे जानते हैं कि उनका 
हिन्दी गद्य कितना सरस और प्रेमल है। उनकी मातुभाषा मराठी है 
पर उन्होंने अपने साहित्य के लिए गुजराती को? चुना और अच्छे-से 
अच्छे ग्रथों से उसके साहित्य-भंडार को भरा है । उजवैसे वापु ने उनको 
राष्ट्रभाषा प्रचार का काम सौंपा, तवसे वह हिन्दी में खूब लिखने लगे 


हैँ । काकासाहव के जीवन के अनेक अंगों मे पिछले तीस वर्षो से 


राष्ट्रभाषा का काम प्रमुख रहा है । दक्षिण भारत हिन्दी, प्रचार सभा 
की तरह काकासाहव के प्रयत्न से पूव भारत में राष्ट्र आषा प्रचार संभा 

की स्थापना हुई और उसने वंगाल, असम और उड़ीसा में हिन्दी प्रचार 
का वहुत काम किया । पर वाद में नाना प्रकार के मत-मतान्तरों के 
कारण काकासाहव इस सभा या राष्ट्रभापा-प्रचार-सभा से अलग हो 
गये और हिन्दुस्तानी के प्रचार का काम पूज्य बापूजी की राय से करने 
लगे । काकासाहव जो भाषा लिखते हैं, जिस भाषा का प्रचार करते हूँ, 
उसकी चाहे कुछ कहें, वह हमारी राष्ट्रभाषा ही है । इतने वपे 
स्वाधीनता का उपभोग करने के वाद भी परायी भाषा के प्रति ग्रासक्ति 
को देखकर काकासाहव निश्‍चय ही कुछ क्षणों'के लिए दुखित होते है, 
पर मैंने देखा है कि इतनी बड़ी उम्र में भी उनको निराशा छू तक नहीं 
गई है । पिछले दिनों उन्होंने वातचीत में कहा कि “मैंने सोचा, अ्रव एक 
ही जगह पर बैठकर लिखने-पढ़ने का काम करूंगा और जिस दिन मेरा 
जन्मदिन था, उस दिन इस निश्‍चय की घोषणा करनेवाला था, पर 
‘अन्म के दिन अचानक ऐसा लगा कि यह निश्चिय क्यों न करूं कि जब 
तक जीना है तवतक वैठूंगा नहीं, विश्वाम नहीं करूंगा । घूमूंगा-फिर गा, 
लिखता रहूंगा, काम करता रहूंगा । मैं-आज भी किसी दिन से अपनी 
जिम्मेदारी कम नहीं मानता, काम करने के दायित्व से डरता नहीं, 
भागता नहीं । यही मुझे श्रच्छा लगता है ।” 

उसी दिन. एक सभा में उन्होंने यह सब कहा । नयें कार्यकत्ताग्रों से 
कहा--आप लोग मामूली खर्च लेकर देश के लिए काम करने के लिए 
तैयार रहें। काकासाहव सैं प्रेरित श्रनेक कार्यकर्ता प्राज भा कई 
स्थानों में निष्ठापू्वंक काम कर रहे हैं । 

काकासाहब के जीवन में कला, साहित्य और सौंदर्य रमा हुआ है। 
उनकी भव्य आकृति, साफ-सुथरा रहन-सहन तथा व्यवस्था, सभी चीजें. 
एक कलाविद्‌ के दर्शन कराती हैं। उनके हर काम में सहज सुथरी 
कला होती है । सांघीजी लिफाफों को काटकर उनपर लिखते थे । उनमें 
उपयोगिता की वणिक वृत्ति थी, पर काकासाहव इध मामले में वापू से 
थोड़ा आगे जाते हैं। वह उपयोगिता तक ही सीमित नहीं रहते, उसमें 
सौंदर्य की चाशमी भी डाल देते है" उनमें सॉंदर्य-वोघ बहुत गहरा है, 

जो छोटी-से-छोटी चीज के प्रति महत्व और वात्सल्य अनुभव करने से 

पैदा हुआ है । उनको संतरा और केला छीलते हुए देखना भी एक 
अनुभव है । छीलने के ढंग में भी उनकी श्रांतरिक कोमलता और 
कलात्मकता छिपी नहीं रहती । 


द :-कृषणदास जाजू 


भारतीय समाज में शिक्षा और सुवार का कायं राजा राममोहन 
राय से शुरू हुआ । ब्रह्म समाज की स्थापना को बंगाल में समाज- 
सुधार का प्रथम प्रयास माना जाता है । इसी प्रकार भारत के अन्यान्य 
समाजों में समाज-सुधार के ग्रान्दोलन धीरे-धीरे शुरू हुए । वास्तव में ये, 
सुधार केवल समाज-सुघार नहीं थे, उनके पीछे राष्ट्रीय उत्थान की 
भावना थी, जो अनेक रूपों में परिस्थिति की श्रनुकूलता-प्रतिकूलता में 
पल्लवित हो रही थी । इसी संदर्भ में वहुत विलम्ब से मारवाड़ी समाज 
में भी सुधार की भावना जगी ग्रौर वह अनेक संघर्षो से गुजरते हुए 
उन्नत होती गई। इस प्रक्रिया में हम पूज्य कुष्णदासजी जाजू भ्रौर 
जमनालालजी को वहुत आदर और श्रद्धा भाव से स्मरण करते हूँ। 
जमनालालजी ने भी प्रथम प्रेरणा जाजूजी के सहवास, सहयोग और 
एक प्रकार से पथ-प्रदशन में प्राप्त की। जमनालालजी से मैंने बहुत 
पहले अनेक वार सुना कि जाजू ज्लैते संत पुरुष विरले ही होते हैं 
माहेश्वरी समाज में सुधार का आरम्भ करनेवाले जाजूजी ही थे । 
उनकी प्रेरणा से अनेक युवकों ने शिक्षा प्राप्त की और देश-समाज के 
काम में रस लेने लगे | श्री जाजूजी काम्पटी में वकालत करते थे और 
सारे बरार में नवयुब्रकों के प्रेरणा-्रोत थे। १६९१ में पुज्य गांधीजी 
ने असहयोग श्रान्दोलन शुरू किया, तव उन्होंने वकीलों से वकालत भ्रौर' 
विद्यार्थियों से कालेज छोड़ने को कह । जाजूजी ने ,तुरन्त वकालत 


छोड़कर सारा समय देश-सेवा में लगाने का निश्‍चय किया । वकालत | 

करते हुए भी वह प्रामाणिकता से काम करने के कारण बहुत धन नहीं 
इकट्ठा कर सके । उनका जीवन इतना नियमित, सरल, सादा और | 
मितव्ययितापूर्ण था कि उनको कभी आर्थिक चिन्ता हुई ही नही। 
जितना कुछ होता उसको वहुत किंफायतशाही के साथ, संतोष के साथ खर्चे 
कर जीवन-यापन करने में वह मेरी निगाह में एक अद्वितीय पुरुष थे । 
»वह कलकत्ता श्राते तव प्रायः मेरे साथ रहने की कृपा करते । एक 
दिन कहने लगे, “यह गहे ्रादि बिछाने से क्या लाभ है! ये साफ़ « | 
नहीं होते, घोये नहीं जा सकते और खर्च भी... बहुत होता है। उठाने 
भौर विछाने में दिक्कत श्राती है। इनसे तो चटाई श्रच्छी, जो आसानी | 
से विछाई जा सकती है, उठाई जा सकती है श्र जगह को साफ-सुथरा 
रखा जा सकता है । ऐसा लगता है कि व्यर्थ के ग्राडम्वरों में फंस कर 
हम व्यर्थं समय और शक्ति और घन का अपव्यय करते हैं। गांधीजी के 
डरास्ते चलनेवालों को इन सब चीजों से वचना चाहिए। इसी प्रकार | 
स्नान करने जाते तो श्रपने कपड़े खुद अपने हाथ से धो लेते । वृद्धावस्था | 
में भी झाग्नह करने पर उन्होंने अपने कपड़े किसी दूसरे से नहीं 
धुलवाये । खाने-पीने, मोटर श्रादि की सवारी में हमेशा इस वात का 
ल्याल करते कि कहीं हम मोह वश व्यर्थं की सुख-सुविधा तो नहीं ले 
रहे हैं । १५ अगस्त १६४७ के वाद पाकिस्तान से शरणार्थी ग्राये तो 
उन्होंने कहा कि वह शरणाथियों के काम देखने वाले अधिकारी से | 
मिलना चाहते हैं । मैं उनकोभ््रधिकारी के यहां लेकर गया, अ्रधिकारी | 
का नाम मुझे याद नहीं, पर जाजूजी के नाम की चिट भेजी तो कोई ७» 
ग्ज्तर नहीं आया । काफी देर बैठने श्रर वार-वार कहलाने के वाद 
भीतर बुलाया गया तो अधिकारी का वर्ताव निहायत हल्का था । उसने 
सोचा, हम सरकार से सुख-सुविधा लेने आये हैं या कुछ मांग रहे हैं। 
मैंने तीखे स्वर से, कहा, 'हम आपसे कुछ लेने नहीं आये हैं और न कुछ 
मांग रहे हैं, आपकी मदद करना चाहते हैं और कक्‍्या,.आप जानते हैं कि 
थे कौन हूँ ?” इसपर अधिकारी कुछ ढीला पड़ा, पर लौटते समय 
जाजूजी ने मुझसे कहा, “तुमने यह भ्रच्छा नहीं, किया । यह सेवक की 
दृत्ति नहीं है ।'यह हमारा अभिमान है, जो मौके पर सेवा से च्युत 

हो प्रकट हो जाता है । सेवक को सामने-वाले की दिक्कतों का खयाल 
करना चाहिए । उस श्रधिकारी की दिक्कतों का अन्दाज आप नहीं कर 
सकते । उसके पास तो अधिकांश लोग कुछ-न-कुछ मांगने के लिए ही 
जाते हैं, इसलिए ऐसा समभना गलत नहीं था ।' 

जाजूजी श्रपने को साधारण-से-साघारण स्थिति में रखकर सामने 
वाले की स्थिति को समभने की कोशिश 'करते थे और इसके „लिए 
उन्हें विशेष प्रकार. का कोई प्रयत्न नहीं करना पड़ता था। उन्होंने 
साधना के द्वारा ऐसा स्वूझाव भी प्राप्त कर लिया था।' मान-सम्माच, 
पद, अधिकार की कभी इच्छा ही उन्हें नहीं हुई । ` 

१६२८ की वात है। मैं वर्धा गया था। उस समय नागपुर 
म्युनिस्पैलिटी के चेयरमैन का चुनाव हो रहा था। डा० मुन्जे, श्रभ्यकर 
ग्रौर श्री तांबे, सी. पी. के बड़े नेता थे। तांवे तो सरकार के साथ 
हो गये, इसलिए उनका सार्वजनिक महत्व घट गया पर डा० मुन्जे और 
अ्भ्यंकर में बहुत संघर्ष था । सभी जानते हैं कि डा० मुन्जे हिल्दू भावा- 
पन्न थे और भ्रभ्यंकर कांग्रेस के नेता थे चेयरमैन के संघपं में कांग्रेस 
के पास ऐसा कोई भी झादमी नहीं था, जो डा० मुन्जे की पार्टी को हरा 
सके । जहांतक मुफे याद है, ऐसा कहा गया कि यदि जाजूजी खड़ हों 
तो वह निर्विरोध हो जायंगे । डा० मुन्जे भी शायद उम्मीदवार खड़ा न 
न करें, इसलिए अभ्यंकर जाजूजी के पास झाये और उनसे आग्रह किया, 
पर जाजूजी राजी नहीं हुए । उन्होंने कहर, “ मुझे तो अधिकारों और 
पदों की राजनीति में पड़ना ही नहीं है । फिर बापूजी के पास वात गई 
और उनसे कहा गया कि वह जाजूजी को राजी करें । बापूजी ने जाजूरी: 
से बात की । संयोग से मैं पास बैठा था । मुझे पूरे शब्द याद नहीं, पर 
यह पक्का याद है कि बापूजी ने कहा कि कांटों का ताज तुम पहन लो। 
जाजूजी ने कहा, “आपकी आज्ञा को टाल नहीं सकता, पर मेरी इस 
काम में रुचि नहों है और मैं इसको कर नहीं सकूंगी । प्रयत्न करने पर 
भी मेरी पूरी शक्ति इस काम में नहीं लग सकेगी । इसलिए न ततो मैं 
अपने साथ ईमानदार रहूंगा और न पद के साथ और मुझे मानसिक क्लेश 


होता रहेगा । इस पर बापूजी ने कहा, “ठीक है, तब भें तुमको इपके 

लिए नहीं कहूंगा। 

' आगे जाकर गांधीजी ने 'ग्रामो्योग संघ” की स्थापना की तो 
उन्होंने गांधीजी की आज्ञा से “ग्रामोद्योग संघ” का भ्रध्यक्ष होना सहर्ष 
स्वीकार किया । इसके बाद 'चर्खासंघ' के सभापति वने भ्रौर जीवन- 
पर्यन्त रहे । हजारों खादी कार्यकर्ताओं के साथ उनका पारिवारिक 
सम्बत्थ जुड़ा । अधिकार, पद, प्रशंसा आदि बातों से दूर रहकर सेवा 
के कामों में जिस प्रकार से हो सका, पद-ग्रहण करके या ऐसे ही, वे . 
काम करते रहे । 

समाज-सुधार के कामों में उन दिनों विलायत-यात्रा सुधार माना 
जाता था । वह विलायत-यात्रा के पक्ष में रहे और उसके विरोध में होने 
वाले आन्दोलन का उन्होंने सामना किया । वाल-विवाह और वृद्ध-विवाह 
का आन्दोलन उन दिनों बहुत जोरों से चला था, उसमें उनका खास हाथ 
और प्रेरणा थी। मारवाड़ी समाज में पहला विघवा-विवाह सत्‌ १६२६ 
में हुआ और उसके विरोध में प्रचंड आन्दोलन में लोगों को जात वाहर 
कर दिया गया तो जाजूजी ने विधवा-विवाह कराने वालों को वरावर 
प॒थ-निर्देश दिया और भारी मदद की | माहेश्वरी समाज में डीडू माहेश्वरी | 
कोलवाल आन्दोलन बहुत ही वृहद्‌ रूप में चला था । इस आन्दोलन | 
में जाजूजी का समर्थन प्रगगिशील पार्टी को था और इससे माहेश्वरी 
समाज में काफी हलचल के वाद डीडू और कोलवाल का प्रन सदा के | 
| 
| 
| 





लिए खत्म हो गया । ९ : 
रचनात्मक कार्यक्रम के साथ-साथ देश की श्राजादी के आन्दोलन " 
"म्न उन्होंने गांधीजी के आदेशानुसार भग लिया और जेल जाते रहे । 
अन्तिम समय में महान शारीरिक संकट के समय भी उन्होंने ्रपरिग्रह- 
वादी जीवन का आग्रह कायम रखा । किसी प्रकार की ऐसी सुख- 
सुविधा वह नहीं झले सकते थे, जो सर्वंसाघारण को नहीं मिलती हो। 
जयपुर के मेडिकल कलेज अस्पताल में उनका श्रापरेशन हुआ तो उन्हें 
एक बहुत अच्छे कमरे में रखा गया । आपरेशन के वाद होश आने पर 
उन्होंने पूछा, “मैं कहा हूं ? ” उन्हें बताया गया कि वह एक केबिन में हैं 


तो उन्होंने कहाँ, “में यहां नहीं रह सकता । मुझे सवंसाधारण की 


ठक्करवापा ४६ 
तरह रखो, उसीमें मुझे सुख मिलेगा ।” उनके आगह पर उन्हें वहां से 


हटाना पड़ा । यह उनकी त्याग की, भोग की और अर्पारिग्रह की अंतिम 
साधना थी । 


९ ; ठककरबापा 


सम्‌ १९३२ ई० में पूज्य गांधीजी के प्रसिद्ध यरवदा जेल के उप- 
वास के वाद हरिजनों की स्थिति सुधारने के उद्देश्य से “'हरिजन सेवक 


संघ' की स्थापना हुई। इसके सभापति श्री घनक्यामदासजी विरला , 


बनाये गए और मंत्री ठक्करवापा ।. इसके पहले ठवकरवापा का नाम 
मेरे सामने नहीं आया था । स्वभावतः ठक्करवापा के वारे में जानने की 
इच्छा हुई । मालूम हुआ कि वह वहुत वर्षों से आदिम जातियों में काम 
कर रहे हैं. भौर मूक सेवक हैं, वापूजी के सिद्धान्तो आर विचारों से 


प्रभावित हैं । कुछ ही दिनों वाद ठक्करवापा से साक्षात्कार भी हु्रा। _ 


प्रथम दर्शन में ही उनके प्रति श्रद्धा जगी गौर उनकी प्रामाणिकता; 
कार्यपटुता, परिश्रमशीलता आर सादगीपूर्ण जीवन का मन पर गहरा 
प्रभाव पड़ा । . 

“बह मेरे मित्र भागीरथजी कानोडिया के यहां ठहरे थे । उन्होंने 
कुछ तार भेजने के लिए दिये |,तार लगा दिये गए तो उन्होंने पछा, 


“कितने पैसे लगे? ” हमने कहा, पैसे तो लग गये। ग्ब उसका हिसाव क्या? _ 


कहने लगे, “उसके पैसे लो । कितने लगे ? "हम लोगों ने कहा, ठीक हैं, 
तो बोले, मैं ऐसा नहीं कर सकता । पैसे पूरेःलो । मैं उसे अपने हिसाव 
में लिखूंगा और«सकी रसीद साथ जोडूंगा । यह सार्वजलिक काम है, 
` सार्वजनिक पैसा है, एक-एक पैसे का हिसाव संस्था के पास ही नहीं देना 

है, भगवान के पाम भी देना है,। तुम लोग संस्था को जितनी इच्छा 
हो, सहायता कर सकते हो । मैं उसकी रसीद दूंगा, पैसा जमा करूंगा । 


र, Ca, < 

मैं ऐंसा नहीं करता कि इधर से दो रुपये खर्च हो गये उधर से पांच 
मौर उनका कोई हिसाव न रहा ।' यह उनकी कार्य-पटुता और व्यवस्था 
का उदाहरण है । वह बहुत यात्राएं करते थे और यात्राग्रों का खर्च भी 
कम-से-कम करते और नियमित रखते थे। उन्होंने अपना जीवन 
इतना सादा श्रौर सरल वना लिया था कि उन्हें किसी प्रकार की विशेष 
व्यवस्था की आवश्यकता नहीं होती थी । जैसा मिलता था, वैसा ही 
सरकारी खाना खाकर अपना काम मजे में चला लेते थे । उनका अपना 
निजी खर्च साधारण-से-साघारण कार्यकर्ता से. कृभी अधिक नहीं हुआ । 

एक वार की वात है । वह मेरे घर ठहरे। भोजन करके वाहर 
गये तो कह गये कि शाम को छः वजे तक लौटूंगा । हम लोग भी वाहर 
चले गये, घर में एक नौकरानी, जो कपड़ा धोने का काम करती थी, 
« वही रही। ठक्करवापा का काम जल्दी हो गया, इसलिए बह जल्दी लौट 
आये। नौकरानी से.पूछा, “कपड़े कहां सूखते हैं ?”” नौकरानी ने बताया 
छत पर। कह कपड़े लाने छत पर गये । हम लोग छत पर कभी नहीं 
जाते थे, इसलिए सीढ़ियों पर जाले लगे हुए थे । उन्होंने सीढ़ियों के 
जाले साफ किये और कपड़े उतार कर लाये । उन दिनों हमारे घरों में 
कपड़ों पर इस्तरी नहीं होती थी । यों ही हाथ से कपड़ों की सलवट 
निकालकर घड़ी कर लेते थे-। ठक्करवापा ने जाले साफ करने के वाद 
अपने कपड़ों की हाथ से सलवट निकालकर घड़ी की हम लोग शाम को 
लौटे तो कपड़े ठीक किये हुए मिले । हमने पूछा, कपड़ों को घड़ी किसने 
की, उन्होंने. यह सुना तो वोले, “मैंने की । वहां का काम जल्दी हो गया । 
जल्दी लौट आये । तुम्हारी सीढ़ियों के जाले साफ किये, कपड़ों की धड़ी 
. को, समय था, बैठा क्या करता ! ” हमने कहा, “सीढ़ियों के जाले कौन 
से ?” सीढ़ियों पर जाले थे, इसका हमको पता नहीं था । हमें 
लज्जा गाई और कहा कि आपने ठीक नहीं किया, तो वह समझ ही नहीं 
पाये कि उन्होंने कुछ किया भी है ! कहने लगे, “इसम्लें क्या बात है ! 
अपने कपड़ों की घड़ी की, तो तुम्हारे कपड़ों की भी कर दी, जाले दीखे 
तो साफ कर दिये । ' हम लोगों पर उनके चरित्र, की भ्रद्भुत छाप 
पड़ी, जो तीस-पैतीस वर्ष के वाद भी ग्रमिट है । 

.एक वार घनस्‍्यामदासजी ने बताया कि ठक्करवापा का कोट 
जगह-जगह से फटा हुआ था । उनसे कहा गया कि नया कोट वनवा 
लीजिए, फटा कोट बहुत बुरा लगता है। इसपर, ठवकरवापा बोले, 
“इसका क्या विगड़ा है ? यह अभी तो कई वर्ष चल सकता है।” कई बार 
कहने पर भी उन्होंने नया कोट नही बनवाया । एक दिन घनइयामदासजी 
ने उनकी अनुपस्थिति में दर्जी को बुलवाकर पुराने कोट के माप का 
नया कोट वनवा दिया । कोट वनकर आया तो रात में वह रख दिया 
गया और पुराना कोट, हटा दिया गया । ठककरवापा उठे । स्नान 
ग्ादि करके कोट पहनने के लिए कोट खोजा तो नया कोट मिला । 
“मेरा कोट कहां है ?” और वह उसकी खोज में लग गये । कुछ देर 
खोज करने पर कोट नहीं मिला तो उनके ध्यान में आया कि यह काम 
घनश्यांमदासजी ने किया है। श्रव तो इसे ही पहनना होगा, क्योंकि 
दूसरा कोट तो था नहीं । वह कम-से-कम कपड़े रखते थे । किसी भी 
प्रकार की संग्रहवृत्ति उनमें न थी । ० 

एक बार वात करते हुए मैंने उनसे कहा, उबकरबापा, आपको 
सेवाभ्रों से हरिजन भर दूसरे उपेक्षित लोगों की जो सेवा हुई है, 
उससे भी धिक पूज्य वापूजी की सेवा हुई है, क्योंकि इस प्रकार की 
लगन और निष्ठा से वापूजी का काम करनेवाले लोग कहां हैं ! ' 
उब्करवापा की आंखें गीली हो गई, हृदय भर आया और आद्रे स्वर 
में बोले, “मैं वापूजी की क्या सेवा करब्सकता हूं ! बापूजी के उपकार 
और ऋण मुभझपर अनन्त हूँ । हम वांपूजी को कुछ भी संतोष करा 
सकें तो सेवा नहीं, अपने आपक्लो संतोष दे सकते हैं। हमारा सौभाग्य 


है कि वापूजी की कृपा मुझे मिली । 


ठक्करवापा की छवि झभल नहीं होती । अनेक लोग ठक्करवापा 
के सम्पर्क में आये हैं और वे इसी प्रकार किसी-न-किसी रूप में उनसे 
प्रभावित हुए ऋर प्रभावित हैं। € 


> 

सन्‌ १६२१ के असहयोग आन्दोलन के दिन थे। प्रायः रोज 


` सभाएं रहतीं। इन सभाओं में बंगाल के नेता देशवन्धु चितरंजन- 


दास, विपिनचन्द्रपाल, श्यामसुन्दर चक्रवर्ती आदि अनेक लोगों के 
व्याख्यान होते थे । वे जनता को .बिदेशी वस्त्रों का वहिष्कार, विद्या- 
थियों को स्कूल, कालेज का वहिष्कार, वकीलों को ग्रदालत, कचहरियों 
का बहिष्कार करने के लिए प्रेरित करते इन सभाओं में बड़ी 


` ` उपस्थिति रहती और जोश का तो क्या कहना ! नेताओं के व्याख्यान 


बड़े उत्तेजचा-पू्ण होते । 

इस सिलसिले में चितरंजन एवेन्यू के मुहम्मदभ्रलीं पार्क 
(जो उन दिनों हालीडे पाकं के वराम से जाना जाता था)' एक सभा में 
खादी का साधारण कुर्ता य्रौर गांधी टोपी पहने, कन्ये पर एक 


. खादी की मोटी-सी चादर रखे, निहायित सरल देहाती-से आदमी 


को मंच पर बैठे देखा | सोचा, यह झ्रादमी कौन है, जिसको देशबन्धु 
जैसे बड़े नेता के पास बैठायी गया है ? फिर उनको व्याख्यान देने के 
लिए कहा गया झ्ौर उन्होंने अपना व्याख्यान हिन्दी में दिया । साधारण 
शब्दावली, न कोई जोशफरोश की वाते । साधारण भाव से उन्होंने भ्रपनी 
बातें कहीं, पर उन वातों को सुननेवालों पर ऐसा प्रभाव नजर आ रहा 
था कि वे उन मन््रेभावों, विचारों के साथ जैसे बहे जा रहे हों । मैंने 

वहां के लोगों से पूछा कि यह देहाती-सा कौन आदमी इतना अच्छा 
बोलनेवाला हैं? बताया गया कि यह राजेन्द्रवावू हैं और बिहार 
के वहुत बड़े वकील हैं | इन्होंने महात्माजी के प्रभाव में आकर ग्रपनी 
वहुत्त वड़ी वकालत छोड़ दी श्रौर असहयोग झान्दोलन में शरीक हो 
गये । | 
मैंने राजेन्द्रवाव्‌ को पहले-पहल इसी मीटिंग में देखा था और 
_ उनका व्याख्यान सुना था। उनकी साफगोई झौर सच्चाई की वातों 
से में इतना अधिक प्रूभावित हुआ कि उनकी मूर्ति आज भी मेरी 
आंखों में ज्यों-की-त्यों तैर रही है । इसके वाद की वातें बहुत हैँ, पर 
मुझे वह भूति विसरती नहीं । इसके वाद मैं उनके बारे में अधिक 
जानने की कोशिश करता रहा ग्रौर ज्यों-ज्यों उनके जीवन को भांकियों 
के दर्शन होते गये त्यों-त्यों उनके प्रति अगाध श्रद्धा बढ़ती गई । » 
सौभाग्य भर संयोग की बात कि वहुत जल्दी ही उनसे परिचय और 
सम्वन्ध भी हो गया । जमनालालजी के कारण उनको बहुत भजदीक से 
देखने-सुनने का मौका मिला । प्रायः ऐसा हुआ करता है कि बड़ें लोग 
दूर से जितने बड़े ग्रौर अच्छे लगते हैं उतने अच्छे नजदीक जाने पर 
नहीं लगते पर राजेन्द्रवाबू को कोई जितना नजदीक से देखे, उतना ही 
उस पर ज्यादा प्रभाव पड़े । उनके जीवन की विधियां और प्रवृत्तियों | 
का, उनकी सादगी, सरलता, सच्चाई और देशभक्ति का, सबका प्रभाव 
पड़े विना नहीं रहता था । | ^ 

वह आतुर हो रहे थे कि रत्तं श्रौर पीड़ित जनता को सहायता केसे 
पहुंचाई जाय । एक रिलीफ कमेटी वनी जिसका सभापति रजेन्द्रवावू 
को बनाया गया । सारे देश में बिहार के इन दुदिनों के लिए राजेन्द्र 
वादू की अपील का जादू का-सा असर हु आ । जगह-जगह से सहायता आने 
लगी । राजेन्द्रवाबू रात-दिन इस रिलीफ कमेटी में अपना सारा समय 
लगाते रहे । इसका यह प्रभाव हुआ कि विहार के तथा वाहर के हजारों 
कार्यकर्ता उस काम में उत्साह, लगन और परिश्रम के साथ जुट गये 
रौर लाखों रुपयों की सहायता और सामान का ढेर लग गया । राजेन्द्र- 
वावू को जिन्होंने सदाकत आश्रम में यह सव काम करते देखा है, 
कार्यकर्त्ताओं को जो प्रेरणा उनके द्वारा मिली है, उसका वर्णन नहीं 
किया जा सकता। वे कार्यकर्ता जो उनके निजी सम्पकं में झाये हैं, वे 
ही इसका अनुभव कर सकते हैं। , 
इसके वाद बम्बई में कांग्रेस का श्रधिवेशन होनेवाला था । सारे 
देश ने सर्दसम्मति से उनको उस समय के राष्ट्रपति के पद पर वैठाया । 
राजेन्द्रवाबू जेल से निकलकर विहार के कामों में लग गये थे फिर 
कांग्रेस के सभापति बने । इस प्रकार उनको ज़रा भी विश्राम नहीं 
मिला । कांग्रेस के सभापति थनते ही उन्होंने सारे देश का दौरा किया । 
` कांग्रेस के सभापति देश के हर हिस्से में जायं, यह प्रथा राजेन्द्रवावू ने 
प्रारम्भ की । 
एक वार सीकर में जमतालालजी के बंगले पर विश्राम करने 
के लिए वह कुछ दित को गये। प्रायः ऐसे मौकों पर कई वार में साथ 
रहा करता । एक दिन राजेन्द्रवावू एक खद्दर का कोट पहनकर बाहर 
घूमने के लिए चले । रास्ते में मैंने कहा कि यह कोट कंसा पहन लिया 
` आपने ? खादी का दोहरा कोट तो बहुत ही भद्दा लगता है । 
उन्होंने कहा, “इसकी बांत सुनोगे । सम्‌ १६२६ में डुमरांव का मुकदमा 
लड़ने के लिए मुझे लंदन जाना पड़ा । पं० मोतीलालजी के साथ जाने के 
पहले मैंने सोचा कि वहां सरदी ज्यादा पड़ती है । एक खादी का 
दोहरा कोट सिला लें । जब यह कोट वहां मैंने पहना तो पंडितजी ने 
कहा कि 'राजेन्द्र, यह तुमने क्या पहन लिया ? मैंने कहा कि महाराज, 

कोट पहना हैं, तो वह वोले, कया कोट पहना है ? बहुत भद्दा लगता 
है । तुम तो कपड़े सिर्फ शरीर ढकने लिए पहनते हो । मैने सोचा कि 
कपड़ा शरीर ढकने के लिए ही तो पहना जाता है। यही' वात मैंने 
पण्डितजी से भी कही । वह तो कपड़ों के बहुत शौकीन थे, वोले, 
कपड़े सिर्फ तन ढांकने के लिए ही नहीं पहने जाते, आदमी अच्छा 
दीख सके, इसके लिए भी पहने जाते हैं।' भ्राज वारह-तेरह वषं स्ने यह 
कोट मेरे पास है श्रौर इसका अपना एक इतिहास है ।” यह थी राजेन्द्र- 
वावू की सादगी। « 

एक वार हम लोग पिलानी से शायद सीकर लौट रहें थे। चिड़ावा 
रास्ते में पड़ा, जो पिलानी से शाप्रद ग्राठेक मील है। राजेन्द्रवावू ने 
पूछा कि मातादीन यहां के रहनेवाले हैं न? मैंने कहा, जी, यहीं के 
हैं। बोले, उनकी माता और स्त्री से मिलना अच्छा रहेगा । मातादीन 
तो जेल में हैं। वह किसी ग्रांदोलन के कारण जेल में थे। हम लोग 
खोजते-खोजते उनके घर पहुंचे । राजेन्द्रवाबू के साथ थे उनेके निजी 
सचिव और साथी मथुरावावू । वे दोनों महिलाएं इन लोगों को आया 
देखकर वाग-वाग हो गईं । राजेन्द्रबाबू ने उनको धीरज वंधाया तथा 
मातादीन के काम की सराहना करके उनको संतोष कराया । इसी 
प्रकार न जाने सारे भारत में उन्होंने कितने कार्यकर्ता्रों और उनके 
परिवारों के दुख-सुख में शामिल होकर उनको धीरज, साहस देकर 
उनका उत्साह बढ़ाया । n 

राजेन्द्रवावू जैसे बही थे । उनकी तुलना किससे की जाय, वह 
हमारे देश के गौरव थे। सादगी, सरलता, सहृदयता के प्रतीक थे । 
वह देश के और कांग्रेस के भ्रनत्य सेवक थे । सारी उम्र उन्होंने देश 
की सेवा की । ऐसे लोगों से देश पवित्र होता है | 


i] 

सन्‌ १६१९ की अप्रैल में ्रमृतसर में जलियांवाला वाग की दुखद 
दुर्घटना के कारण सारे भारत में अंग्रेजी राज्य के प्रति एक भयंकर रोष 
आर घणा पैदा हो गई । इस घटना के बाद अंग्रेजों गे पंजाव में बुरी 
तरह दमन किया । हर देश-भक्त के दिल में पीड़ा थी । इस स्थिति का 
प्रतिकार करने की भावना प्रवल होती जा रही थी । 

कांग्रेस का अगला अ्रधिवेशन पहले से ही अमृतसर में होना तय हो 
चुका था । लेकिन जो स्थिति बन गई थी उसमें वहां अधिवेशन करना 
मुश्किल हो रहा था । नाना प्रकार के भय और शांकाएं थीं । इस स्थिति 
में पं० मोतीलाल नेहरू तथा श्री चितरंजनदास के तत्त्वावधान में एक 
जांच कमेटी बनी । दोनों ही देश के वड़े वेरिस्टर और उच्चकोटि के 
कानून ज्ञाता थे । इस कमेटी की रिपोर्ट पं० मोतीलालजी ग्रौर दास 
साहब ने बहुत परिश्रम करके तैयार की । इस रिपोर्ट में उस समय के 
शासनं के भ्रत्याचार की कहानी जिस रूप में सामने आई वह हृदय- 
द्रावक तो थी ही, इससे देश में एक ऐसी प्रतिकिया पैदा हुई कि एक 
वषं के भीतर ही १६२१ में श्रसहयोग आन्दोलन शुरू हो गया । इस 
आन्दोलन में जवाहरलालजी नेहरू का भाग वहुत ही महत्वपूर्ण था। यों तो 
पं ° मोतीलालजी ही उस समय बड़े नेताश्रों में थे, पर मोतीलालजी को 
इस आन्दोलन में लाने का श्रेय भी वास्तव में जवाहरलालजी को ही 
दिया जा सकता है । इसके वाद तो नेहरू-परिवार के वलिदान की 
कहानी अपनी सानी नहीं रखती । इस कुटुम्ब के छोटे-बड़े, पुरुष और 
स्त्री जवतक देश स्ताधीन नहों हुआ तवतक के लिए स्वाधीनता-संग्राम 
के सैनिक हो गये। ? 

सन्‌ १६२९ को ३१ दिसम्वर की रात को वारह वजे लाहौर 
में रावी के किनारे कांग्रेस के सभापति की । हैसियत से जवाहरलालजी 
ने पूणं स्वाधीनता के प्रस्ताव की घोषणा की इस घोषणा से उनके मन 
और तन में जो-खुशी और प्रसन्नता पैदा हुई, वह उस दिन जिन लोगों 

ने देखी वह जवाहरलालजी के उस रूप को भुला नहीं सकते । लाहौर 
की भीषण सर्दी में रावी के किनारे आग जलाकर वह अन्य लोगों के 
साथ चार-पांच घण्टे नाचे। उनके उत्साह से सारे लोगों का मन उत्साह 
से भर गया। | 

सिखों का चिमटा वजा-वजाकर यह गाना “नहीं रखनी सरकार, 
जालिम नहीं रखनी” और लाल कुरतीघारी खान श्रब्दुल गपफार 
साहव के दल का यह गान 'लग गई लगन आजादी दी जाह दिल दे 
वीच, वे मजनू होकर फिल्ते हैं, हर शहरा हर मुलके बीच' और इन 
गानों के साथ जवाहरलालजी का नाचना एक अद्भुत जोश और 
देशभक्ति पैदा कर रहा था । इसके वाद ही सन्‌ १६३१ की जनवरी को 
वहु स्वाघीनता-संकल्प कांग्रेस वकिंग कमेटी ने सारे देश में प्रचारित 
किया । लाखो-लाखों लोगों ने उस संकल्प को पढ़ा और प्रतिज्ञाएं कीं तथा 
६ अप्र ल को गांधीजी ने डांडी में समुद्र-किनारे नमक-कानून तोड़कर" 
सत्याग्रह शुरू किया । 

सन्‌ १९४० के व्यक्तिगत सत्याग्रह में गांधीजी ने अपने दो प्रति- 
निधि चुनकर उन्हें सवसे पहला सत्याग्रही घोषित किया, राजनेतिक रूप 
में जवाहरलालजी को और आध्यात्मिक रूप में विंनोवाजी को । इसके 
वाद सन्‌ १९४२ का “भारत छोड़ो' आन्दोलन हुआ । देश की स्वाघीनता 
के इन चारों प्रमुख ग्रान्दोलनों में जवाहरलालजी की वीरता, त्याग, कष्ट- 
सहन करने की शक्ति ग्रौर देशभक्ति दिन-दिनि निखरती गई झोर वह 
हमारे सबसे वड़े सेनानी सिद्ध होते गये । 

जवाहरलालजी का लालन-पल्लन, शिक्षा और रहन-सहन बहुत ही 
उच्च ग्राभिजात्य ढंग पर हुआ था, लेकिन उनके मानस पर इसका 
अधिक असर नहीं रहा । वह जन-साघारण का ज़ीवन जीना पसन्द करते 
थे । एक वार की वात है। माता स्वरूपरानीजी खादी०मंडार में खादी 
खरीदने गाई तो उको वढ़िया-से-वढ़िया खादी दिखाई गई । उन्होंने 


कहा, “मुझे जवाहर के सिए खादी लेनी है । उनसे कहा गया कि इससे _ 


बढ़िया खादी तो आती ली नहीं तो उनका गला भर ग्राया “यह तो ठीक 


है, पर वह बढ़िया कहां पहनता है ! बह तो मोटी खादी पसन्द करता 

है, इसलिए मोटी खादी दिखाओ ।” इसी प्रकार एक दिन उन्होंने एक 
कविता सुनाई, जो सीघी-सादी भाषा में तुकबंदी-जैसी थी, पर मातृत्व 
गौर वात्सल्य :.की करुणा में बेजोड़ थी । उन्होंने कहा कि लखनऊः 
जेल में जवाहर से मिलकर लौटते समय ट्रेन में मैं बहुत दुखित हो गई 
थी और यह सबै लिख गई । 

” साइमन-कमीशन का लखनऊमें वायकाट करते समय जवाहर 
लालजी पर लाठी का प्रहार हुआ था तथा नाभा जैसी छोटी रियासत 
ने उनको हथकड़ी पहनाकर अपनी जेल में “वन्द कर दिया था । स्‌ 
१९३७ की वात है। गांधीजी को रक्त के दवाव के कारण वम्वई-जुहू में 
लाया गया । वकिंग कमेटी या भ्रन्य सभाएं गांधीजी जहां जाते, उनके पीछे- 
पीछे जातीं । यहां भी वकिंग कमेटी की मीटिंग थी । मीटिंग शाम को. 
चार बजे के करीव अगले दिन के लिए स्थगित हुई, तो दादाभाई नौरोजी 

“की पोती पेरिनबेन कैप्टन ने एक प्रोग्राम वनाया, गांधीजी के स्थान पर 
नेताओं का मनोरंजन करने के लिए । संयोगवश योंही वात चली कि 
गांधीजी और जवाहरलालजी में कौन ज्यादा दिन जेल में रहा । मनोरंजन 
के रूप में ही यह सवाल आ गया । हिसाव लगाकर देखा गया, तो पता 
चला कि जवाहरलालजी जेल में ज्यादा रहे, यद्यपि सजा ज्यादा लम्बी 
गांधीजी को मिली । ये सव तथा ग्रौर अनेक बातें हैं, जो जवाहरलाल- 
जी के कष्ट-सहन, त्याग, तप को स्वतंत्रता-आंदोलन के इतिहास में 
प्रकट करती हुँ। ४ 
इसके सिवा उनमें नेतृत्व की शक्ति थी, देशः की स्थिति समभने- 
जानने का ज्ञान था, जन-साधारण में'जाकर मिलकर काम करने की 
इच्छा, भावनां. और कार्य-शक्ति थी । गांघीजी के विचारों के साथ 
विरोघ होते हुए भी वह गांधीजी के इतने नजदीक थे जितना दूसरा 
कोई नहीं था। 'ांघ्रीजी ने सन्‌ १९४१ की जनवरी में अखिल भारतीय 
कांग्रेस कमेटी की मीटिंग में कहा था, “लोग मुझसे पूछते हैं कि 
राजेन्द्रवाबू, बल्लभभाई या अन्य आपके विचारों को अधिक मानते हैं या 
और ज्यादा साथ हैं, पर उनकी अपेक्षा आप जवाहरलालजी को ही पना 
उत्तराधिकारी क्यों मानते हैं ? यह सब ठीक है, मैं जानता हूं तव भी सैं 

यही कहता हूं कि सचमुच मेरा वारिस तो जवाहरलाल ही है ।” 
जवाहरलालजी ऐसा तपा हुआ सोना थें, जो शत-प्रतिशत सच्चा 
कंदन कहा जा सकता है । गांधीजी ने कहा था,“जवाहर शुभ्रस्फटिक है, 
देश उसके हाथ में सुरक्षित है ।” उन्होंने कांग्रेस का नाना रूपों में, 
वालंटियर से लेकर सभापति के पद तक, नेतृत्व किया । कांग्रेस के 
जितने भी प्रस्ताव होते, उनमें जवाहरलालजी का विशेष हाथ होता था। 
“राजाजी, जवाहरलालजी और गांधीजी ही विशेषकर प्रस्तावों का मस- 
विदा वनाया करते और उपर बिचार होता | कांग्रेस की नीतियां 
निर्धारित करने में गांधीजी के वाद किसीका बड़ा हाथ था तो वह 
जवाहरलालजी का ही था । कहा जा सकता है कि दो विचारधाराएं 
चलती थीं : एक गांधीजी की और दूसरी जवाहरलालजी की। विंग 
कमेटी में ऐसे-एऐसे विवाद भी आये हैं जव कांग्रेस के भीतर-ही-भीतर 
वड़ी गड़बड़ मालूम होने लगती, पर गांधीजी की दूरदर्शिता और जवाहर- * 
लालजी की गांधीजी के प्रति आस्था से सव बातें ठीक हो जाती थीं । 


३ : तेजस्वी सरुदार 


लोग सरदार पटेल को “लौह पुरुष' कहते हूँ । यह नाम प्यारा और 
प्रसिद्ध भी हो गया है, पर मैं सोचता हूं तो ऐसा लगता हें कि यह नाम 
उनके सम्पूर्ण व्यक्तित्व को.व्यक्त नहीं करता । लौह पुरुष नाम, ऐसा 
लगता है कि योंही चल पड़ा। मुझे उनके देर और कार्ये को लौह 
पुरुष की अपेक्षा यदि कोई नाम ही देना होता तो दृढ़ पुरुषै ज्यादा भ्रच्छा _ 
लगता । सरदार परल के जीवन में, हर जगह हर मौके पर ऐसी 
दृढ़ता के दशन होते हैं, जो .श्रन्यत्र दुलभ हैँ । त्रिपुरी-कांग्रेस जब 
आरम्भ हुई उसी समय' चारों ओर से हो-हल्ला होने लगा ओर 
पत्थर बरसने लगे। बंगाल के प्रतिनिधि काफी हल्ला कर रहे थे, 

पत्थर आकर गिर रहे थे । मैं सरदार के पास ही बैठा था । मैंने कहा, 

“पच क्या होगा, कैसे होगा,” तो हँसे और बोले, “डरते हो ? मैने कहा, 

“डरने की वात नहीं । कांग्रेस का इस हालत में अधिवेशन कैसे होगा ?” 

कहने लगे, “रे, कांग्रेस को चलाने के अनेक रास्ते हैं। यह तो योंही 

घंटे-दो घंटे में चुप हो जायंगे। हर हालत में, चाहे कितनी भी 

बिपरीत स्थिति हो, सरदार का न तो घीरज टूटता था, न वह चितित 

होते थे, । उनकी दृढ़ता वैसे ही श्रडिंग रहती जैसे कुछ हुआ ही नहीं | 
वह साधारणतः सहज ही बड़ी-बड़ी बात से प्रभावित नहीं होते थे । 

यदि वह प्रभावित होते थे तो श्रादमी की कार्यक्षमता, सत्यता, प्रामाणिकता 

से । शायद वहुत कम लोग जानते हैं कि गांधीजी जव दक्षिण अफ्रीका 

से लौटकर झाये तो भ्रहमदावाद की वार एसोशियेशन ने उन्हें मानपत्र 

दिया । सरदार उन दिनों वैरिस्टरी करते थे | गांधीजी आये और उनका 
° ग्रभिनन्द्रन हुआ, पर सरदार अपने मित्रों से बैठे वात करते रहे और 

गांधीजी से ज़रा भी प्रभावित नहीं हुए, न उनको कोई खास बड़ा श्रादमी 

ही माना, पर कुछ ही वर्षों वाद बह गांधीजी के कार्यों से इतने प्रभावित 

हुए कि अपनी श्रच्छी चलती वकालत को छोड़कर सम्पूर्ण रूप से. 
गांधीजी के साथ हो गये । 


सरदार पटेल, उनके बड़े भाई प्रेसीडेल्ट पटेल और उनके छोटे भाई 


नरसिहभाई पटेल तीनों ही अपने-अपने स्थानों पर विशेष आदमी थे । 
विट्ठलभाई के जीवन की ब्रिशेषताशओों का यहां उल्लेख नहीं करना हैं। 


चे सर्वबिदित हैं और अपने ढंग की अनोखी हैं । सरदार की तो वात ही 


दूसरी है । वह अद्भुत संगठनकर्त्ता थे । वारडोली-आन्दोलन में सरदार 
ने जो संगठन किया था और आंदोलन का जिस तरह संचालन किया, 
वह भारत की स्वतंत्रहा के इतिहास में अपने ढंग का एक निराला 
आंदोलन. ही नहीं, एक ज्वलंत उदाहरण भी है। बारडोली दे आंदोलन 
के समय ही वल्लभभाई को सरदार के नाम से पुकारा गया और 
सरदार की सरदारी. में वह आन्दोलन जिस तीव्रता, निर्भीकता, 
बहादुरी और त्याग की भावना से चला, बह अपने ढंग की एक नई 


वात थी । उस महान आंदोलन का अपना इतिहास है और वड़ा 

ही प्रेरणाप्रद है । वास्तव में वह्‌ आंदोलन ही गांधीजी के हसक 
आंदोलन की भूमिका था और सरदार उस आंदोलन के एकमात्र 
नेता थे। इसमें कोई शक नहीं कि सरदार ने श्रपने त्याग और प्रभाव 
से गुजरात में श्रनेक कार्यकर्ता तैयार किये थे और वापूजी को ऐसे 
लोगों ने ही भारत का नेतृत्व करने का वल दिया था। सरदार सम्पूर्ण 
वम्वई और गुजरात के एकमात्र नेता थे । सरदार गांधीजी के प्रुति 
~ अपनी अटूट श्रद्धा से समपित थे। ऐसे-ऐसे महान लोगों को पाकर 
गांधीजी ने स्वतंत्रता की लूड़ाई में सफलता प्राप्त की थी। 
सरदार का कार्यकर्ताग्नों पर ऐसा प्रभाव था, जो अन्य किसी नेता 
का अपने साथियों पर कम देखने को मिलता है । हरिपुरा-कांग्रेस की वात 
है । इस कांग्रेस की स्वागत-समिति के सभापति थे दरबार गोपालदास, 
जो गुजरात के एक बड़े जमींदार थे, पर वापूजी और सरदार के प्रभाव 
में आकर आजादी की लड़ाई के एक प्रभावशाली लड़वैये वन गए। 
सरकारी कोप के कारण उनकी जमीन और सव अधिकार छीन लिये 
` शये, जेलों की यातना, सम्पत्ति की जब्ती झौर आएदिनों के अनेक 
' कष्टों ने दरवार गोपालदास को अपने तालुका का विशेष आदमी वना 
दिया था और देश उस समय दरवार गोपालदास को खूब जानता 
था । ऐसे व्यक्ति को ही इस कांग्रेस की स्वागत-समिति का सभापति 
बनाया गया था । जो लोग कांग्रेस के इतिहास को जानते हैं और कांग्रेस 
ग्रधिवेशनों में शरीक होते रहे हैं, उनको प्रता है कि कांग्रेस के सारे 
इतिहास में हरिपुरा-कांग्रेस की जैसी व्यवस्था कहीं भी शायद उसके 
पहले और वाद में कभी नहीं, हुई। दस हजार स्वयंसेवक और 
तीन हजार स्वयंसेविकाए चौबीसौ घंटे जिस तरह काम में जुटी 
रहती थीं और उनकी लगन, तत्परता, काम के प्रति दायित्व की 
भावना ऐसी थी कि गुजरात की विशेषता, कॉर्यक्षमता, सफाई-प्रियता 
के जो दशन हुए, उसकी याद आज भी ताज हैं। ऐसी स्वागत 
समिति के सभापति दरबार गोपालदास जब कांग्रेस प्रतिनिधियों का 
स्वागत करने मंच पर झाये तो लोगों ने करतल ध्वनि से उका बहुत ही 
भावभरा स्वागत किया झौर सोचने लगे कि देखें दर्रारसाहव अपने | 

व्याख्यान में क्या कहते हैं। पर उनका व्याख्यान भी कांग्रेस स्वागत 
समिति के सभापतियों के व्याख्यानों में लाजवाव था । उन्होंने अपनी 
जेब से एक छपा हुआ कागज निकाला और कहा कि गुजरात की वात, | 
गुजरात का काम, गुजरात की कमी या विशेषता तथा देशकी सम- | 
स्याओों पर मुझे कुछ नहीं कहना है । हमारे यहां कहने का अधिकार 
वललभभाई पटेल को है, हम सव उनके सिपाही हैं सिपाही को सरदार 
जो हुक्म देते हैं, उसका कतंव्य होता है कि वह अपनी सम्पूर्ण शक्ति से = 
उस हुक्म का पालन करे। मुझे उन्होंने कह. दिया कि तुमको स्वागत- , 
समिति का सभापति बनना है। मैं इसरे पग्य हू या नहीं, यह सवाल. 
नहीं उठता, सरदार की श्राज्ञा का पालन करना हम सवका काम है । 
ग्रतः यहां श्राप लोगों को हमारी स्वागत-व्यवस्था में जो कष्ट और | 
आराम हुआ है, उसकी प्रशंसा या निन्दा सरदार की है, इसका सारा 
. श्रेय किसीको है तो वह सरदार को है हम सव उनकी आज्ञा पर चलने | 
वाले लोग हैं । इस तरह की निष्ठा, निरभिमानता गुजरात के कार्यः । 
कत्ताशओं ग्रौर नेताों में प्रकट हुई है, सो वापूजी और सरदार के नेतृत्व | 
के कारण । । | 
सरदार वल्लभभाई गुजरात के नहीं, सारे भारत के एक विशेष | 
नेता वन गये । वारडोली-सत्याग्रह के वाद ही कांग्रेस संगठन की वाग- 
' डोर वल्लभभाई के हाथ में थी, हर प्रांत के कार्यकर्ताश्रों का सरदार 
से सीधा संबंध था । वह हर प्रांत की स्थिति का पूरा-पूरा ज्ञान रखते थे, 
वहां के सच्चे कार्यकर्ताओं को पहचानते थे। उनके स्वभाव की एक " 
विशेषता थी कि वह झादमी को पडूखना जानते थे और जो ग्रादमी 
उनको सही लगता उसपर पूरा विश्वास करते । उनका विश्वास पाने के 
वाद श्रगर दुनिया का कोई वड़ेसे-बड़ा आदमी भी उसके विरुद्ध कुछ 
कहता या करता, तो वह सब श्रपने ऊपर ले लेते और कार्यकर्ता को 
निर्भीक होकर कार करने के लिए छोड़ देते । उस्र किसीसे डरना नहीं 
होता । सरदार स्वयं उसके जिम्मेदार बनते । अनजाने हुई भूलों को 
माफ करते । उनकी दुढ़ता का कार्यकर्ता पर इतना प्रभाव पड़ता था 
कि वह उनके'साथ सत्यनिष्ठ वन जाता था और सत्यनिष्ठ रहता था । 

जहां कहीं उनको यह संदेह होता था कि कार्यकर्त्ता लोभ से किसी भी 
प्रकार की भ्रष्टता में पड़ गया है, तो वह उस कार्यकर्ता को कांग्रेस से 
खत्म कर देते श्रौर कह देते तुम कांग्रेस में रहने योग्य नहीं हो, अपना 
अन्य जगह काम करो । पार्लामेंटरी बोर्ड में, ग्राई० एन० ए० के मामले 
में तथा श्रन्य कामों पर जव-जव उनको देखने का मुझे मौका मिला तब- 
तव यह आभास हुआ कि हम एक निहायत योग्य शासक झौर संगठन- 
कत्त के समीप बैठे हैं। मंत्री बनने के पहले जैसे वह रहते थे और जिस 
तरह का उनका जीवन था उसके वाद उसमें मैंने कोई अन्तर नहीं 
देखा । और मंत्रियों की कोठियों में काइमी और मिर्जापुर के कालीन बिछे 
हुए थे, पर सरदार की कोठी में ऊंट के बालों के कालीन थे । उन्होंने 
जीवन-पर्यन्त अपने और मणिवहन के हाथ के कते सूत के कपड़े पहने । 


केवल सर्दी के समय एक जाकट पहनते थे और एक चहर इस्तेमाल _ 


करते थे । 

उनमें विनोद भी अद्भुत था। एक बार जुहू में, मैं जमनो- 
लालजी के पास बैठा बात कर रहा था । जमनालालजी चर्खा कात रहे 
थे ग्रौर जानकीदेवी वगल के कमरे में प्रार्थना कर रही थीं। सरदार 
गाये तो जमनालालजी ने अंगुली से इशारा किया कि जानकीदेवी प्रार्थना 
कर रही हैं। इसपर सरदार बोले, “यह वेचारी तो यह प्रार्थना करती 
है कि इस जन्म में यह निखट्टू पति मिला तो मिला, अगले जन्म में न 
मिले ।” सवको बहुत हँसी आई । इसी, प्रकार जब क्रिप्स-मिशन हिन्दु- 
स्तान राया था तो उससे बहुत “आशाएं थीं । वह हिन्दुस्तान के 
मुख्य-मुख्य राजनैतिक दलों से मिला। कांग्रेस से मिलना तो सबसे ज्यादा 
जरूरी था ही । इस समय मौलाना भाजाद कांग्रेस के सभापति थे । 


मौलाना आजाद क्रिप्स-मिशन से मिलने गये, तो कांग्रेस वर्किग कमेटी ` 


के प्रमुख लोग, जो उस समय दिल्ली में' उपस्थित थे, मौलाना की 
प्रतीक्षा कर रद्वे थे । मौलाना जब लौटकर आऊे तो उनसे पूछा, मौलाना 
क्या खवर लाये ? ” मौलाना ने बड़ी गम्भीरता से कहा, “खबर तसल्ली- 
बर्श है ।” सरदार बोले, “मौलाना, हमने रहीमबरू्श भी सुना, खुदा- 


नशा 


प्र 


बख्श भी सुना, हतुमानवख्श भी सुना, यह तसल्लीबख्श कौन है ?! .- 

सन्‌ १६२० की वात है। पहली ग्रगस्त को गांधीजी ने भ्रसहयोग 
आन्दोलन की योजना देश के सामने रखी और उसपर विचार करने 
के लिए सितम्बर में लाला लाजपतराय की अध्यक्षता में कांग्रेस का 
विशेषं अधिवेशन कलकत्ता में हुआ । उस समय देश में एक ऐसी हवा 
चल रही थी, जिसमें स्वतंत्रता के लिए तड़प थी और लोग कुछ कर 
गुजरने के लिए आतुर थे। मौलाना शौकत अली और मोहम्मद अली 
जेल से वाहर ग्राये थे और उनका बहुत प्रभाव था । इस कांग्रेस अधि- 
वेन में क्या होगा, इसपर सारे देश की ग्रांख लगी थी । इसी अधि- 
वेशन में एक नौजवान मुसलमान आया, जिसके साथ तीस-चालीस 
` आदमी होंगे और उसकी वेशभूषा अजीव-सी लग रही थी | दो आदमी 
उश्के पीछे उसका कंधों पर लटका हुआ कपड़ा लिये हुए चल रहे थे 
और सिर पर एक विचित्र तरह की पगड़ी थी, जिसके दोनों ओर कानों 
तक कुछ लगा हुआ था । निहायत सुन्दर, गौरवं, तेजस्वी तथा आंखों 
में गहरी चमक, मुंह पर छोटी-छोटी दाढ़ी-मूंछ । वहुत ही गम्भीर चाल 
से यह व्यक्ति मंच पर आकर वैठा। मैंने पुछा, “यह कौन हैं ?'' पता 
लगा कि ये मौलाना श्रबुल कलाम आजाद साहव हैं और मुसलमानों के 
बहुत बड़े मौलाना हैं । उनके मुरीदों की संख्या हजारों है और अरबी, 
फारसी के बहुत बड़े विद्वान हैं ॥« 
मौलाना को पहले-पहल मैंने इसी रूप में जाना ग्रौर पहचाना । आज 
लगभग ५० वर्ष के पश्‍चात्‌ भी वह सूरत. वह रूप, मन से विसरता 
` नहीं । पता लगाने पर मालूम हुआ कि मौलाना को भारत सरकार ने 
खतरनाक आदमी समभकर “भारत रक्षा कानून के झन्तंगत रांची में 
बहुत वर्षों तक नजरखेंद,कर दिया था । स्वभावतः उन दिनों ऐसे आद- 
मियों पर गहरी श्रद्धा जगती थी। सभी जानते हैं, इस कांग्रेस 
में असहयोग का प्रस्ताव पास हग्रा भ्रौर देश में एक प्रचण्ड श्लांदोलन 
चला, जिसमें इच्छा-अनिच्छा सभी लोगों को योगदान करना पड़ा और 


= 

जो विरोधी लोग थे वे भी चार महीने वाद नागपुर-कांग्रेस में आंदोलन 
के समर्थक हो गये । कलकत्ता-कांग्र स में असहयोग का प्रस्ताव तो पास 
हुआ, पर बड़े नेताग्रों में से किसीने उसका समर्थन नहीं किया । लेकिन 
चार महीने वाद नागपुर-कांग्रेस में यह प्रस्ताव वहुत वड़े बहुमत 
से पास हुआ और देशवन्धु चित्तरंजन दास, लाला लाजपतराय आदि 
बड़े नेताझों ने आंदोलन का समर्थन किया । इस आंदोलन का लम्बा 


_ इतिहास है। कहना यह है कि मौलाना अबुल कलाम ग्राजाद की तक- 
रीरों ने इस श्रांदोलन में जान फूंक दी थी। मुझे इन्हीं दिनों मौलानासाहव 


की तकरीर सुनने का मौका मिला और ऐसा मन वन गया कि मौलाना 


की तकरीर कहीं भी हो, सुने विना न रहता । मौलाना जेल चले ' 


गये और कुछ ही दिनों के वाद गांधीजी ने चौरी-चौरा के कारण 
आंदोलन को स्थगित कर दिया । 
जेल से मुक्त होने के वाद ग्राहिस्ते-आहिस्ते मौलानासाहब से परिचय 


बढ़ने लगा और वह इतने सुसंस्कृत श्रौर सुलफे हुए विचारों के. आदमी 
लगे कि उनके प्रति एक विशेष आदर का भाव सदा के लिए बन गया। ' 


मौलाना के पिता भी वंगाल के बहुत वड़े मौलाना थे हर साल उनके 


मकवरे पर मेला लगता था और लाखों मुसलमान उस मेले में जाते थे। _ 


कलकत्ता में ईद की नमाज सदा मौलाना आजाद साहब ही पढ़ाते थे । 
वाद में मुस्लिम लीग का जोर बहुत वढ़ जाने के कारण कुछ मुसलमानों 
ने कहा कि हम मौलाना से नमाज नहीं पड़ेंगे, लेकिन मौलाना के साथ 
नमाज पढ़नेवालों की संख्या बहुत बड़ी थी? तव कलकत्ता के मोनुमेंट 
मैदान में`दो जगह नमाज पढ़ने की व्यवस्था की गई। मौलाना को यह 
मालूम हभा तो उन्होंने नमाज पढ़ना अस्वीकार कर दिया श्रौर कहा 
कि खुदा की इवादत में मैं सियासत नहीं घुसेड़ना चाहता और नमाज 
पढ़ाने नहीं झाऊंगा । वहुतकहने-सुनने पर भी'वह नहीं गये। मौलाना 
के मुरीदों की संख्या बहुत बड़ी थी। वे मौलाना» को मेंट के रूप में 
वहुत-कुछ देते थे, जो शायद साल में बहुत बड़ी राशि हो जाती थी। 


मौलाना ने वहुत दिन पहले ही इसे लेना नामंजूर कर दिया गौर _ 


मुरीदों से कहा कि तुम खुदा को माननेवाले लोग इंसान » को क्यों भेंट 

देते हो । इस तरह मौलाना धार्मिक क्रांतिकारी भी थे, जिसका गलत 
लाभ मुस्लिम लीग ने उठाया । 

मौलाना वहुत छोटी उम्र में कांग्रेस वरकिंग कमेटी के. मेम्बर चुने 
गये और जीवन-पर्यन्त रहे । बह केवल मेम्वर ही नहीं रहें, कांग्रेस ओर 
देश के एक विशेष नेता भी रहे। फैजफुर-कांग्रेस के खुले अधिवेशन में वापूजी 
शरीक नहीं हुए थे श्रधिवेशन समाप्त होने के बाद जव हम लोग लौटे 
तो वापूजी ने पूछा कि कौन कैसा वोला। कुछ नाम वताने के वाद 
जमनालालजी ने कहा कि मौलाना वहुत अच्छा वोले। वापूजी ने कहा 
कि मौलाना तो सदा ही अच्छा बोलते हैं और उनके विचार वहुत 
सुलमे हुए हैं। इस प्रकार मौलाना के व्यक्तित्व की वापूजी के 
मन पर एक छाप थी और वह उनके सुझाये विचारों पर गंभीरता से 
सोचा करते थे । 


सन्‌ १६४५ में चुनाव हो रहा था । उस समय का एक उदाहरण 


"हे कि तेशनलिस्ट मुसलमानों को जिताने के लिए कांग्रेस संसदीय 


बोर्ड, बहुत खर्च कर रहा था। मुझे वंगाल बोड् का कोषाध्यक्ष बनाया 
गया था । संयोग ऐश श्रा कि मैंने ८४००० रुपये बैंक से मंगाये 
और सुवह के भ्रखवारों में खबर गाई, कि हाजर-पांचसौ-सौ के नोट 
केसिल कर दिये गए। मुझे वड़ी चिन्ता ई कि इन रुपयों का कंसे-क्या 
करें । मौलाना उस समय कांग्रेस के अध्यक्ष थे । में उनके पास गया 
आर कहा कि यह स्थिति है, क्या करना चाहिए । उन्होंने कहा,“मेरे नाम 
से बँक में जमा कर दो । मेरा हिसाव पाकं स्ट्रीट स्टेट वैंक की ब्रांच में 
हैं।” रुपया वैक में जमा करने के. लिए जो फार्म था, उसमें पेशे का 
खाना भरना था । मैंने मौलाना से कहा, “आपका पेशा तो देशभक्ति है, 
वह लिख दें । आपके पास और कोई सम्पत्ति या व्यापार तो है नहीं। 
वह बोले , “नहीं, यह गलत होगा । मैं कुछ लिखकर कमाता हूं, इसलिए 
देश-भक्ति कैसे लिखा जा सकता हैं ! अदीव ।(सेख़क): लिखो ।” 
स्वाघीनता के पहले मौलाना का निवास-स्थान कलकत्ता ही था, इस 
लिए उनके सम्पकं में आने का, नज़दीक से उन्हें देखने का, काफी मौका 
मिला । जहांतक मैं जानता हूं, मौलाना बहुत ञध्ययनशील आदमी थे। 


PT 


शालीन मौलाना आजाद ६७ 


वह सुबह जल्दी उठ जाते थे गौर तीन-चार घंटे श्रकेले लिखने-पढ़ने का 
काम करते थे। उनका घरेलू पुस्तकालय भी मैंने देखा, जिसमें रवी, 
फारसी और उदू की किताबों की संख्या बहुत बड़ी थी और वे कितनी 
ही अलमारियों में लगी हुई थीं । मैंने कई वार देखा कि राजनैतिक 
झंझावात में फंसे हुए रहने पर भी वह अपने सेक्रटरी श्री अजमल खां 
साहव के साथ साहित्यिक चर्चा कर रहे हैं भौर दुनिया में अरज़ी पर 
लिखे हुए लेखों झर पुस्तकों पर वहस-मुवाहिसा कर रहे हूँ । में बिशेष 
कुछ समझा नहीं तो,अजमल खां साहव से एकदिन पूछा । उन्होंने 
कहा कि रवी, फारसी तथा भ्रंग्रेजी ग्रादि में जो कुछ पत्रों, कितावों' 
में निकलता है उसपर मौलाना मौका मिलते ही चर्चा करना 


पसन्द करते हैं। श्राज इसी प्रकार की चर्चा हम लोग कर 


रहे थे । 
मौलाना स्वभाव से रईस थे, भ्रमीर थे, लेकिन वह अपने मातद्वतों 
आर दोस्तों के साथ इस तरह रहते और मिलते थे कि वे "उन्हें अपना 
ही अनुभव करें। उनके घर के नौकर-चाकरों को देखकर ऐसा 
लगता था कि वे वहुत ही खुश हैं। मौलाना बहुत कम उम्र में दिल्‍ली 
में विशेष कांग्रेस के सभापति वने थे, पर १९४० में रामगढ़-कांग्रेस के 
सभापति वने तो देश की स्वाघीनता-प्राप्ति तक रहे । उनके सभापतिः 
काल में ही देश स्वाधीन हुआ । यह गौरव उन्हें प्राप्त हुआ । दुःख हैं कि 
पाकिस्तान के घोर विरोधी होते हुए भी उन्हें यह स्वीकार करना पड़ा 
और यह घटना भी उनके सभापतित्व काल में ही हुई । 

मौलाना का सारा जीवतु एक विशेष प्रकार का जीवन था, जो 


अनेक घटनाओं, नेक उतार-चढ़ावों श्रौर बहुत बड़ी घाटियों और , 


मंजिलों से गुजरा । स्वाधीनता के पहले भी वह देश के एक महान्‌ नेता 
और देश और कांग्रेस के वड़े-से-वड़े लोगों में रहे ,और स्वावीनेएा के 
बाद भी देश के, शासन-संचालन में उनका बहुत बड़ा स्थान रहा । 
अहमदनगर के किले में जव वह कैद थे तव उनकी वेगमसा हिवा 
बहुत बीमार हुईं । उन्होंने सरकार से दरख्वास्त नहीं की कि मुझे उनको 


देखने की इजाजत दी जाय। वेगमसाहिवा ने सोचा कि शायद मौलाना _ 

को सरकार मिलने की अपने-आप इजाजत देगी और वह चाहती रहीं 
कि अन्तिम समय में मौलाना को देख सक्‌ । मौलाना इस वात का 
जानते थे। वेगमसाहिवा वार-वार पूछती रहीं कि क्या मौलाना आये 
बया मौलाना श्राये ? अन्त में उनको जव मालूम हुआ कि मौलाना नही 
आ सकेंगे तव उन्होंने इत्र दिया और कहा कि मौलाना जव भी थ्राय 
तव मेरी शोर से यह इत्र उन्हें भेंट करना और कहना कि नमाज पढ़ते 
समय इसको लगा लें । यह वड़ा ही करुण प्रसंग है, पर ऐसे सदमों से 
देश-सेवा करने वालों को गुजरना पड़ता है। 


५ : अमर सेनानी सुसाषचद्र बोस 


आज के लोग सुभाषचन्द्र बोस को 'नेताजी' के नाम से जानते हैं 
झौर इसी नाम से पुकारते हैं। यह नाम उनको भारत से बाहर जाने 
आर अजाद हिन्द फौज का संगठन करने पर दिया गया और यह नाम 
उनके जीवन का ग्रन्तिम नाम भी है। यह नाम प्रभावशाली और शक्ति- 
शाली भी है, तब भी उनकी उम्र के लोग या उनसे कुछ बड़े और उनके 
पुराने साथियों का प्यारा नाम्न सुभाष या सुभापवाबू ही है। और 
इस नाम के साथ कितनी वाते जुड़ी हुई हैं--सुभाषबाबू के त्याग की, 
वीरता की, देश-भक्ति की, संगठन-शक्ति की, साथियों के प्रति सहृदयता 
. की, प्रेम की, आदर की, जिन्हें उनके साथी या उनके साथ काम करने- 
वाले कभी भूलते नहीं । 
सुभाषवाद् का वचपन और उनकी घामिक वृत्ति उनके पत्रों में, जो 
उन्होंने भ्रपनी मां के नाम तथा वंघु-बांधवों के नाम लिखे हैं, बहुत गहराई 
प्रकट होती है । शायद उनकी इस घामिक वृत्ति ने ही यागे जाकर 
देश-भक्ति का रूप घारण किया, खासकर बंगाल में जितने ऋातिकारी 
हुए उनके जीवन भें घामिकता का प्रभाव रहा । यहां धर्म के वारे में 

कुछ नहीं कहना है। अन्धा घ्म तो कभी किसी काम का नहीं रहा । 
सुभाषवावू पढ़ने-लिखने में सदा बहुत तेज थे और सभी परीक्षामओरों 
में उन्होंने प्रशंसनीय सफलता प्राप्त की । झाई० सी० एस० की परीक्षा 
देने का मन न होने पर भी और किसी सरकारी नौकरी की इच्छा नः 
होने पर भी उन्होंने वह परीक्षा दे दी, जवकि उनको वहुत थोड़े दिन 
पढ़ने का मौका मिला । उन्होंने परीक्षा सें प्रथम स्थान प्राप्त किया । 
लेकिन उनका निर्माण सरकारी नौकरी करने के लिए हुथ्रा ही नहीं था । 
उन दिनों ्ाई० सी०५एस० परीक्षा पास करना और सरकारी नौक- 
रियों में जाना बहुत गौरवपूर्ण माना जाता था । शायद उनके पिताजी 
भी उनसे यही आशा रखते थे । उनके पिता जानकीनाथ बोस कटक के 
नामी वकील थे और बोस-परिवार बंगाल में बहुत प्रसिद्ध परिवार था । 
सुभापवावू के सभी भाई अपने-अपने कामों में वहुत योग्य और सफलः^ >ए 
रहे हैं। 'सुभाषवाबू के बड़े भाई श्री शरत्‌चन्द्र बोस ने तो इंग्लैंड में 
पढ़ते समय ही सुभाषवाबू की जिम्मेदारी अपने ऊपर'ले ली थी । 
सुभाषवाबू के स्वभाव, विचार और कामों के प्रति एक प्रकार का प्रेम- 
भरा आदर उनके मन में पैदा हो गया था, जो हमेशा बढ़ता ही गया । 
सुभाषबाबू से वह इतने प्रभावित थे कि वह लाखों रुपयों की वैरिस्टरी > ~ 
की राय छोड़कर जेल की यातनाएं भोगते रहे झौर सुभाषवाबू का साथ 
देते रहे । मुझे सौभाग्य से दोनों भाइयों को देखने और उनके साथ 
काम करने का अवसर मिला । सुभाववादू के बारे में सोचते समय 


शरतवाबू सहज रूप से मेरे सामने गा जाते हैं। इसमें कोई शक नहीं 

कि सुभाषवावू का त्याग औरब्तप, उनकी देशभक्ति और वीरत्व अदभुत 

है, पर शरत्‌वाबू का वरदहस्त या एक प्रकार की भरोसा, आइवासने, > 

जो कह लीजिए, वह सदा सुभाषबाबू को मिलता रहा अर शरतवादू की 

लाखों रुपयों की आय हरदम सुभाषबाबू के लिए न्योछावरहो ती रही । 

इसका कारण सुमाषवाबू की देशसेवा ही है, जौ शरतवाबू को प्रभावित 

करती रही । सबसे बड़ी वात तो यह थी शरतवाबू की पत्नी विभावती | 

देवी इस में सुभाषलावू और शरत्‌वाबू की सबसे वड़ी सहायक रहीी | 
सुभाषवाबू के आई० सी० एस० पास करके इंग्लैण्ड से लौटने के | 





| 

कुछ ही दिन वाद देश में असहयोग का श्रान्दोलन ग्रारमभ हो गया । देश- 
वन्धू चित्तरंजन दास और पंडित मोतीलाल नेहरू अपनी लाखों रुपयों की 
आमदनी छोड़कर इस आन्दोलन में शरीक हुए और इस ग्रान्दोलन में 
गांबीजी के वाद उनका ही स्थान था । देशबंघु चित्तरंजन दास ने इस 
आन्दोलन को बंगाल में बहुत वड़ा रूप दिया। सुभाषचन्द्र बोस भी 
कार्यकर्त्ता के रूप में चित्तरंजन दास के कृपाभाजन वने और आन्दोलन 
में हिस्सा लेने लगे । इसके पहले से ही वंगाल के क्रान्तिकारियों से उनका 
सम्बन्ध और सहयोग था ही । चितरंजन दास के साथ काम करते 
हुए वह. उनके इतने नजदीक आ गये कि वह उनको अ्रपना पुत्र जैसा ही 
मानने लगे । 
सन्‌ १९२३ में कलकत्ता कारपोरेशन का नया विधान वना और 
चित्तरंजन दास उसके प्रथम मेयर वने तो उन्होंने सुभाबवादू को ही 
एक्जीक्यूटिव ्राफिसर वनाया। इस पद पर सुभाषवाबू को जो वेतन 
मिलता था, बह्‌ प्रायः सव-का-सव देश के क्रांतिकारियों की सहायता में 
दे देते । क्रान्तिकारियों से उनका संबंध दिनोंदिन . बढ़ता. जा रहा था, 
जिससे कुछ ही दिनों वाद वह गिरफ्तार हो गये और उनको मांडले 
जेल भेज दिया गया, जहां वह बहुत दिनों तक निर्वासित रहे। इसी 
वीच देशवंभु का स्वगंवास हो गया। सुभाषवावू जेल से छूटे तब 
बंगाल का नेतृत्व एक प्रकार से जे० एम० सेनगुप्त के हाथ में था । 
सुभाषवाबू आते ही श्रपने काम में जुट गये । उनका व्यक्तित्व, प्रतिभा 
र संगठन-शक्ति तो बहुत वड़ी थी ही, देश उनको प्यार भी करता 
था। वह निहायत सुन्दर, गौरवर्ण और पभावज्ञाली व्यक्ति थे । सन्‌ 
~ १९२८ में कलकत्ते में कांग्रेस होनेवाली थी । पंडित मोतीलाल नेहरू 
इस कांग्रेस के सभापति थे । सुभाषवाबू कांग्रेस के स्वयंसेवकों के 'जनरल 
आफ कमान्ड' बनाये शये थे । 'ज० ग्रा० क०' की वर्दी में स्वयंसेवकों 
की रैली में जब वह शरीके हुए तव वह कितने सुन्दर औरर प्रभावशाली 
लगते थे, उसको जिन्होंने देखा है, वही जानते हैं। और अराज बहुत 
बरसों वाद भी आजाद हिन्द फौज के नेताजी की शक्ल 'जग्रा०क ०? 
की याद दिलाती है। उन दिनों किसीने कल्पना भी नहीं की थी कि 

यही उनका अंतिम वेश होगा । सुभापवादू से मेरा पहला परिचय इसी 
समय हुआ और आहिस्ते-श्राहिस्ते वह वहुत घना वनता गया । 
कांग्रेस के साथ राष्ट्रभाषा सम्मेलन भी हुआ करता था । इस साल 
राष्ट्रभाषा सम्मेलन के सभापति के लिए हमने सुभाषबाबू से प्रार्थना 
की और उन्होंने सहपं स्वीकार किया । सभापति-पद सें उन्होंने राष्ट्र- 
भाषा हिन्दी के लिए जो भाषण दिया वह आज उपलब्ध नहीं हो "रहा 
है, पर उन्होंने स्पष्ट शब्दों में कहा था कि भारत को राष्ट्रभापा हिदी 
के सिवा कोई अन्य भाषा नहीं हो सकती और हर प्रांत के लोगों को 
हिदी सीखनी चाहिए । सुभापवावू का हिन्दी-प्रेम प्रख्यात है । इसका 
एकाध उदाहरण मैं आगे दूंगा । इस कांग्रेस में पूर्ण स्वाधीनता के विचार 
पर काफी संघर्ष हुआ था । पंडित जवाहरलाल नेहरू और सुभापवाबू 
इसी कांग्रेस में पूर्ण स्वाबीनता का प्रस्ताव करना चाहते थे और गांघीजी 
रौर पंडित मोतीलालजी ग्रादि नेता अंग्रेजों को कुछ और समय देनऽ 
चाहते थे । सबेदल सम्मेलन में, जिसके सभापति पंडित मोतीलालजी ही 
थे, औपनिवेशिक स्वराज्य का प्रस्ताव पास हुआ था। लेकिन बहुत संघष 
के वाद रातमें करीव १०-११ वजे विषय निर्वाचिनी समिति में 
सर्व-सम्मत प्रस्ताव रखा गया कि एक वर्ष के भीतर यदि सरकार ओऔपनि- 
वेशिक स्वराज्य की हमारी मांग स्वीकार न करे, तो अगली कांग्रेस में 
हम पूर्ण स्वाधीनता का प्रस्ताव करने के लिए स्वतंत्र होंगे। पंडित 
जवाहरलाल ने इस प्रस्ताव को स्वीकार कर लिया था । सुभाषवाद्ू ने 
भी इसको स्वीकार तो किया, पर एक प्रकार के असंतोष के साथ, 
क्योंकि वह अपने विचारों में सदा उग्र 
सुभाषबाबू आंदोलन में लगे रहे रौर सरकार की कड़ी निगाह 
उनके ऊपर बनी रही । लाहौर-कांग्रेस में जव पूर्ण स्वतंत्रता का प्रस्ताव 
पास हुआ तो उनको वहुत ही प्रसन्नता हुई और वह अन्दोलन करने 
लगे । फलस्वरूप रकार ने उनपर मुकदमा चलाया और नमक सत्या- 
ग्रह के पहले ही उन्हें जेल भेज दिया । 
सन्‌ १६३० की < अप्रैल को राष्ट्रीय सप्ताह के प्रथम दिन गांघी- 
जी ने डांडी में नमक कानून तोड़कर सत्याग्रह किया । देश के बहुत-से 

लोग जेलों में गये । महिलाएं भी वहुत बड़ी संख्या में जेल गई । सुभाप- 
बाबू तो पहले से ही जेल में थे। दुर्भाग्य से इसके पहले जे० एम० सेनगुप्ता 
तथा सुभाषवावू के बीच मतभेद चलने लग गया था । सुभाषबावू जेल 
में रहने के कारण आंदोलन में प्रत्यक्ष भाग नहीं ले सके, लेकिन शायद 
अक्तूबर के महीने में सुभाषवावू जेल से मुक्त हुए, उस समय देश के 
सभी' नेता जेलों में थे। सुभाषबाबू के वाहर आने से एक नये उत्साह 
की लहर दौड़ गई और खासकर बंगाल में फिर जोरों से काम होने 
लगा । _ 
सन्‌ १६३१ की २६ जनवरी को कानून तोड़कर कलकत्ता के मौ- 
नुमेंट मैदान में स्वाधीनता का झंडा फहराया गया । उस दिन के सत्याग्रह 
की वात सारे भारत में बंगाल की अपनी शान की वात है। सरकार ने 
आंदोलन के मुख्य-मुख्य नेताओों को पहले से ही गिरफ्तार कर लिया था। 
“ सुभाषवाबू कारपोरेशन के मेयर थे, इसलिए वह एक-दो दिन पहले से 
ही मेयर के कमरे में जाकर बैठ गये । उन्हें गिरफतार नहीं किया जा 
सका और ऐन. वक्‍त पर वह जलूस के साथ मोनुमेंट पर झंडा फह्राने 
के लिए निकले और वाद में' यह जलूस बहुत ही वड़ा हो गया । 
इस जलूस पर भयंकर लाठी चार्ज हुआ । सुभाषवावू को गिरफ्तार 
करते समय तथा लाठी चार्ज में उनके हाथ की उंगली टूट गई । सैकड़ों 
आदमी घायल हो गये, वहुत बड़ी संख्या में लोग गिरफ्तार हुए । पुलिस 
के लाठी चार्ज और घुड्सवारों के प्रहार के वीच जाकर महिलाओं ने 
मोनुमेंट पर राष्ट्रीय झंडा फहरा दिया और सैकड़ों की संख्या में 


गिरफ्तार हुई । इस प्रकार वह स्वाघीनता-दिवस अपने ढंग का श्रपू्व, . 


अनोखा था । पं ०मोतीलाल, जोको उन दिनों बहुत बीमार थे और कांग्रेस 
के डिक्टेटर भी थे, जव बंगाल के इस दिवस की खबरें मिलीं तो वह 
बहुत प्रसन्न हुए^ कारण दिवस की योजना उनके पराम से बनाई गई 
थी । वह उस समय कँलकत्ते में इलाज करा रहे थे यह सव सुभाष- 
वाबू के नेतृत्व और लोक-प्रियता. के कारण सम्भव हो सका । इसके 
वाद बहुत शीघ्र ही गांघी-इविन-समभोता हो गया और उसके अनुसार 
सत्याग्रह के सारे कंदी छोड़ दिये गए । सुभाषबाबू भी जेल से बाहर श्रा 

गये । अव यह सवाल पैदा हुआ कि सुभाववाबू गांची-इविन-समभोते को 
स्वीकार करते हैं या उसका विरोध करते हैँ सारा देश सुभाष की 
ओर देख रहा था । 

उस समय बंगाल कांग्रेस की दो पाटियों में सेन गुप्त को पार्टी तो 
समझते का समर्थन करती ही थी, इसलिए तथा सुभाषवाबू का जो 
रवैया रहा था, उससे लोगों ने ऐसा माना कि शायद सुभाषवावू समभीते 
का विरोध करेंगे। यह एक लम्वा किस्सा है श्रौर इसके भीतर बहुत 
वाते हैं। : 
सुभाषवावू कांग्रेस की विपय-निर्वाचनी समिति में बोलने को खड़े 
हुए तवतक कोई यह नहीं जानता था कि सुभापवाबू समझते का समर्थन 
करेंगे, पर उन्होंने व्यक्तिगत रूप से समभौते का विरोध करते हुए भी 
जव यह कहा कि देश की एक आवाज हो, कांग्रेस का एक निश्चय हो 


और गोलमेज परिषद में हमारे एक प्रतिनिधि गांधीजी ही हों और उनकी ° 


ग्रावाज ही कांग्रेस की श्रावाज मानी जाय, तो सारा पंडाल तालियों से 
गूंज उठा श्रौर लोग चकित हो गये, खासकर जो लोग भीतर-भीतर सम- 
भौते के विरोधी थे और किसीके नेतृत्व की खोज कर रहे थे, वे सब 
निराश हो गये और स्वृंसम्मति से समभोते का प्रस्ताव पास हुआ । 
सेनगुप्त तथा उनकी पार्टी के लोग बड़े निराश हुए, क्योंकि वे यह 
मानते और दिखाना चाहते थे कि वंगाल में वे लोग ही गांधीजी के 
तथा कांग्रेस के समर्थक हैं और नगण्यू-सा जो विरोध है, उसपर 
वे विजय प्राप्त कर सकते हैं । सुभाषवाबू ने समझौते का समर्थन करके ये 
सव वातें व्यर्थ कर दीं। इस कांग्रेस के सभापति वल्लभभाई पटेल थे । 
जव वर्किंग कमेटी का चुनाव हुआ तो वकिग कमेटी में उन्होंने सुभाष- 
बाबू को न लेकर सेनगुप्त को ही लिया । इससे इस समझौते के भीतर 
जो लोग थे, जिन्होंने इस बात का प्रयत्न किया झा शकि सुभाषबादू 
गांधीजी का समर्थन करें, जो सुभाषवाबू को वर्किंग कमेटी में भी देखना 
चाहते थे, उनको बड़ी निराशा और दुःख हुआ, सुभाषबाब्रु भी इससे 
संतुष्ट तो नहीं थे । जो 'हो, सच कहा जाय तो सुभाषबाबू, के साथ तो 


इस तरह का व्यवहार चाहे किसी कारण से हो, वराबर होता रहा। 


~” os 


७¥ बीता युग : नई याद 


यह म्वा प्रकरण है और इसकी वहुत-सी वातें हैं, पर इतना तो निःसं- 
देह कहा जा सकता है कि सुभाषबाबू में किसीसे कम देश-भक्ति नहीं 
थी और उनका त्याग, उनकी योग्यता उनकी कर्म-शक्ति भी किसी 
सेकमनथी। उनको हरिपुरा-कांग्रेस का सभापति बनाया गया। 
कांग्रेस के करांची-अधिवेशन और हरिपुरा के वीच सात वर्ष का फर्क है । 
इस” दौरान सुभाषवाबू का अधिकतर समय जेलों में और विदेश में 
बीमारी का इलाज कराने में वीता । 
सुभाषवावू के हिन्दी-प्रेम की एक वात यहां लिखना आवश्यक है । 
सुभाषवावू हिन्दी लिख-पढ़ सकते थे, बोल सकते थे, पर वह इसमें वरा- 
बर हिचकते झौर कमी महसूस करते । वह चाहते थे कि हिंन्दी में वह 
हिन्दीभाषी लोगों की तरह ही सत्र काम कर सकें । एक दिन उन्होने कहा 
कि यदि देश में जनता के साथ राजनीति करनी हैं, तो उसका माध्यम 
धहन्दी ही. हो सकती है । बंगाल के वाहर मैं जनता में जाऊ तो किस भाषा 
में बोलूं ? इसलिए कांग्रेस का सभापति वनकर मैं हिन्दी खूब अच्छी 
न जानूं तो काम नहीं चलेगा । तुम एक मास्टर मुझे दो, जो मेरे साथ 
रहे और मेरा हिन्दी का सारा काम कर दे तथा जब मैं चाहूँ और 
मुझे समय मिले तव मैं उससे हिन्दी सीखता रहूं । श्री जगदीशनारायणजी 
तिवारी को, जो मूक कांग्रेसकर्मी थे और हिन्दी के अच्छे शिक्षक थे, 
सुभाषवाबू के साथ रखा गया। हरिपुरा-कांग्रेस में तथा सभापति के 
दौरे के समय वह वरावर सुभइपवावू के साथ रहे और बड़ी लगन से 
सुभाषवाबू ने हिन्दी सीखी और वह सचमुच बहुत अच्छी हिन्दी लिखने, 
पढ़ने और वोलने लगे । आजाद हिंद फौज का काम ग्रौर सुभाषवाबू की 
वक्तृताएं प्रायः हिंन्दी में ही होती रहीं । यह सुभाषवाबू का एक ऐसा 
काम था, जो देश के लिए उचित है, और जिससे देश का सच्चे अर्थों में 
लाभ हो सकता है ।«सुभाषवाबू के जीवन की श्रनेक घटनाएं हैं, जिनको 
बहुत नजदीक से देखने का मौका मुक्के मिला है । उन सवपर इस छोटे-्से 
लेख में प्रकाश डालना सम्भव नहीं हो सकता । यह कहा जा सकता 
है कि वह इस.देश के एक बहुत ही प्रभावशाली सच्चे नेता थे । | 
दुःख इस वात का है कि वह गांधीजी को राजी नहीं कर सके । 

जो लोग राजनीति के भीतर की वात जानते हैं, उन्हें पता है कि सुभाषर 
वाबू को गांधीजी कितना प्यार करते थे श्रौर वह भी गांधीजी 
को कितना मानते थे। पर सुभाषवाबू कभी किसीके आगे समपंण 
नहीं कर सके । वह अकेला चलो' के मूत्त रूप थे श्रौर श्रपने मन की 
वात करने के लिए उन्होंने कितना दुःख और कष्ट सहा, इसकी कल्पना नहीं 
की जा सकती । वह पुलिस के पहरे के वीच से गायव होकर देशकी 
स्वाधीनता प्राप्त करने के उद्देश्य से भारत के वाहर चले गये । कितना 
कण्ट, कितना हैरानी, कितनी जोखिम ली उन्होने अपनी मान्यताश्रों के 
लिए और किस प्रकार का संगठन किया श्राजाद हिन्द फौज का बाहर 
जाकर ! देश की स्वाधीनता के लिए इस वहादुर आदमी ने क्या नहीं 
किया; कौन से ऐसे कष्ट थे, जो उन्होंने नहीं सहे; कौन-सी 
ऐसी जोखिम थी जो उन्होंने देश के लिए नहीं उठाई। होश संभालने 
के पहले दिन से तरुणाई की सारी हविस, घर का सारा सुख, मां,» 
भाई, वहनों का सारा दुलार, सारी झ्राशाएं, सारा सुख, सारा आराम, 
सवकुछ छोड़कर जीवनपर्यंत इस तरुण तपस्वी ने देश-विदेश की खाक 
छानी, नाना प्रकार की यातनाएं सहीं और मान-अपमान भी सहा । मुझे 
ऐसा लगता है कि सुभाषवाबू का नाम, नेताजी का नाम, शायद देश के 
सव सेनानियों से श्नधिक दिन जीवित रहेगा । 

डाक्टर लोहिया की मृत्यु से देश की राजनीति, सेऽस्वतंत्रता-संग्राम 
की जीवंत कड़ी टूटश्गई । स्वतंत्रता-संग्राम के बड़े योद्धा एक के वाद एक 


'जा रहे हैं ।,केन्द्र के श्राज के कई बड़े वजीरों का स्वतंत्रता-संग्राम में 


हिस्सा रहा है, पर वे प्रणी योद्धाओं में न थे । इसलिए आज एक 


पुराने झादमी को डा० लोहिया की मृत्यु से जो दुःख हुआ है, वह आज _ 

की नई राजनीतिवाले व्यक्ति के दुःख से भिन्न है । पुराना झादमी 
डा० लोहिया को, स्वतंत्रता-संग्राम के भ्रादर्शों को, नई राजनीति में 
प्रतिष्ठित करनेवाले अग्रणी नेता के रूप में देखता है, जवकि नया आदमी 
उन्हें जड़मूल से क्रांति पदा करनेवाला मानता है । इन दोनों घारणाश्रों में 
साम्य है, क्योंकि स्वतंत्रता-संग्राम की लड़ाई को गांधीजी ने केवल अंग्रेज 
से लड़ने तक ही सीमित नहीं रखा था, उनका उद्देश्य भारतीय जीवन 
की जड़ता को भी समाप्त करना था । 

स्वतंत्र होने के वाद अंग्रेज से लड़ाई की वात खत्म हो गई, पर 
जड़ता की वात वनी रही । इस जड़ता को खत्म करने और भारतीय 
जीवन को चलायमान करने के लिए डाक्टर लोहिया ने देश को बुनियादी 
समस्याञ्रों के प्रति जागरूक किया । उनके तरीकों से मेरे जैसे लोग 
- झपने खास किस्म के संस्कारों की वजह से पूरी तरह एकात्म नहीं हो 
ख़कते थे, पर उनके श्रादशों में गांधीजी की जो भनक मिलती थी, उसे 
नजर॑दाज भी नहीं कर सकते थे। इसीलिए मेरे जैसे लोगों का 
डा०लोहिया के प्रति रुख दूर से ही मुग्ध या ्राकपित होने का था। झ्राज 
जब वह इतनी कम उमर में चले गये, तव यह आकर्षण श्रौर भी प्रवल 
हो उठता है और मन.में गहरा श्रवसाद उमड़ता है कि एक ऐसा व्यक्ति, 
जो देश को स्वधमं की ग्रोर बढ़ा सकता था, चला गया । 

गांधीजी ने एक वार कहा था-जवाहरलाल चाहता है कि अंग्रेज 
चले जायं, पर ग्रंग्रेजियत रहे; लेकिन मैं चाहता हूं कि अंग्रेज रहें और 
अंग्रेजियत चली जाय | आजादी के वाद रह-रहकर लगता है कि स्वत॑- 
त्रता का क्या यही अर्थ था कि भ्रंग्रेजों के जाने के वाद हम उनके जैसे 
बन जायं । ग्रंग्रेजियत और झ्ंग्रेजी के प्रति मोह की भी एक हद हो 
सकती थी! 

अंग्रेजियत और विदेशी सहायता के माहौल में डा० लोहिया ने 
स्वदेशी भाषा के सवाल को उसी परिप्रेक्ष्य में रखा, “जिसमें गांधीजी ने 
रखा था । इस मामले में वह गांधीजी से एक कदम भागे ही रहे, 
क्योंकि गांधीजी का दृष्टिकोण कहीं संत-महात्मा का भी होता था, जबकि 


लोहिया का दृष्टिकोण व्यावहारिक ग्रादशंवादी का था । डाक्टर लोहिया . 





| 

ने भाषा को जिन्दगी से जोड़ा, इसीलिए हिन्दी साहित्य में आगे जाकर 
वह उत्कृष्ट गद्य लेखकों में भी गिने जायंगे । हिन्दी के नये लेखकों पर 
डाक्टर लोहिया की भाषा का असर दीखने लगा है । 

डा० लोहिया का भापा-संवंघी दृष्टिकोण उनके चितनशील व्यक्तित्व 
की खोज़ और उपज था। हमारे यहां समाजवादी और साम्यवादी 
विदेशी पोथियों श्रौर सिद्धांतों से इतने आक्रांत रहते हैं कि वे हमारे देश 
के झनुरूप सोच नहीं पाते। डा० लोहिया ने हिंदी से कहीं ज्यादा जर्मन 
झोौर थ्रग्रेजी पढ़ी होगी । लेकिन उन्होंने इस पठन के दौरान हमारी 
जिन्दगी से विदेशी भाषाश्रों की दूरियों को नापा और जाना कि हमारे 
लिए ज्ञान और विकास अपनी ही भाषा से संभव है। भाषा के वारे में 
उन्होने हमारे विचारों में गहरा परिवर्तन किया है । आज शायद ग्रग्रेजी- 


प्रेमियों के शोर-शराबे ग्रौर देश की भ्रष्ट राजनेतिक स्वार्थपरता की वजह * 


से भाषा का सवाल पेचीदा क्‍यों न हो जाय, पर स्थिति एक दिन स्पष्ट» 
होकर रहेगी ।अंग्रेजी के समर्थन की तरह-तरह की वातें आज वैसी ही 
लगती हैं जेसी कि 'होमरूल' और 'डोमिनियन स्टेटस” आदि की वाते 
पहले लगा करती थीं । लगता है, अभी भी हमारे देश में गुलामी की 
गहरी तलछट रह गई है । एक दिन हिन्दुस्तान ने पूरी आजादी का 
संकल्प किया था और एक दिन वह निइचय ही पूर्ण रूप से अपनी भाषा 
को स्थापित करने का भी संकल्प करेगा । आज ग्रंग्रेजी के हिमायती 
डाक्टर लोहिया की भाषा-संवंधी मान्यताओं को चुनौती देने में असमर्थ 
हैं और वे उसपर पीछे से तथा वगल से प्रहार. करते हैं, जनसंघ की 
साम्प्रदायिकता तथा देश में फूट का हौवा खड़ा करके । पर डा० लोहिया 
की हिन्दी-भक्ति और जनसंघ की हिन्दी-भक्ति का फक वेसा ही है, जेसा 
कि कृष्ण की मूर्ति के प्रति मीरा की भक्ति में, और चढ़ावा पानेवाले 

पुजारी की भक्ति में है । 
यह एक मजे छी वात है कि भक्ति के मामले म डा० लोहिया के 
व्यक्तित्व में सगुण श्रौर निगरण दोनों बातें मिलती हैं। उनका औषघड़ 
जीवन निगुण था, जवकि राजनीति सगुण । sans र जीवन उन्मि पिता 
श्री हीरालालजी से वसीयत में कयि + 
एतम 


ब चदेना - वाप 

आन्दोलन में बड़ा हिस्सा रहा । नमक-सत्याग्रह कें समय धरासणा के - 
नमक-घाये में उनकी सक्रिय भूमिका थी । हीरालालजी जैसे निस्पृह 
झौर ग्रौघड़ व्यक्तियों को तो हमारा समाज श्रनायास ही कभी मौके- 
वेमौके याद करता है, पर उनके जैसे ही लोगों के बूते पर आजादी की 
यह इमारत खड़ी है । 

« १६४२ से पहले डा० लोहिया की देश की राजनीति में भूमिका 
पृष्ठभूमि में रही । १६४२ में वह केवल वत्तीस वर्ष के ही थे, पर इससे “> 
पहले कांग्रेस सोशलिस्ट पार्टी के भीतर वह झाचाये नरेन्द्रदेव, जय- 
प्रकाश नारायण और मेहरश्रली जैसे लोगों के साथ स्वातंत्र्य ग्रांदोलन 
को तकंसंगत, बुद्धिवादी और वैज्ञानिक झाधार प्रदान करने की चेष्टा में 
जुटे रहे ग्रखिल भारतीय कांग्रेस कमेटी के विदेश विभागकेवह सचिव: 
बने । उन दिनों की याद आने पर लगता है कि घोर साधनहीनता के 

“बाबजूद कांग्रेस का बिदेश विभाग आज के हमारे विदेश मन्त्रालय से :' 
कहीं भ्रधिक सक्रिय और जागक था। १९४२ की लड़ाई के दौरान डा० 
लोहिया की भूमिका चिंतक और बुद्धिवादी के अलावा कमंवीर की भी 
थी । चितन से कर्म की ओर उनका रुऋान वढ़ता ही गया, जिसका 
नतीजा यह हुआ कि १९४८ की वाद की राजनीति में उनके ज॑सा सक्रिय 
नेता विरला ही हुआ है । देश के बुद्धिजीवियों ग्रौर चितकों के लिए 
डा० लोहिया का जीवन अनुकरणीय है, क्योंकि हमारे देश में कर्म के 
बिना चितन एकदम अर्थहीनं और निःसार है । लगता है, देश में भ्राज 
भृष्टाचार, आदर्शंहीनता श्रौर मुल्यहीनता का जो वोलवाला है, उसमे 
राजनीति किसी दिशा में नहीं चल पा रही है। वह गड़बड़ाती हुई चलती 
है और ऐसा लगता है कि वह हमें गते में ले जायगी ।. विदेशी सिद्धांतों 
के किताबी आधार पर हमने इन वपाँ में जो किया, उसका नतीजा 
आज सामने है ऐसे में डा० लोहिया देश को दिशा प्रदान कर रहे थे । 
झगर हम उस दिश्या में चले, तो इतिहास में उनका+मया स्थान होगा, यह 
कहने की जरूरत नहीं । 


~ 





संस्कृति और साहित्य की विभूलियां 


१ : साधु वेज्ञानिक घ्रफुल्लचद्र राय 


पिछली सदी ने हमें अनेक महापुरुष दिये। हर दिशा में देश के हर प्रांत 
में अनेक ऐसे लोग पैदा इए जिनकी तुलना सहज ही दूसरों से नहीं की - 
जा सकती । बंगाल में तो विज्ञान, शिक्षा, साहित्य, कला, इतिहास, न्याय, 
कानून आदि अनेक विययों में विशेप-विशेष लोग पैदा हुए । इन विशेष 
लोगों में से कई की शताब्दियां हमने मनाई हैं और झागे मनाई 
जायंगी । इन्हीं महापुरुषों में ्राचाये प्रफुल्लचन्द्र राय का नाम विशेष 
भाव से लिया जा सकता है। आचाय पी० सी० राय ने विज्ञान में बहुत 
बड़ा काम किया, यही उनकी विशेषताए नहीं है । वह बहुत बड़े वेज्ञानिक 
तो थे ही, विज्ञान की उन्होंने वहत बड़ी सेवा की है, इस स्वंमान्य वात 
के अलावा वह एक साधु पुरुष थे, देश-सेवक थे, बहुत वड़े सिक्षाविद 
थे । वह सरल, सादे, सच्चे, निरभिमानी और भोले स्वभाव के झ्ादमी 
थे । जिन लोगों ने उन्हें नजदीक से देखा है, वे जानते हैं कि उनका 
बच्चों जैसा स्वभाव था । उन्होंने जो कमाया, उसका इतना कम हिस्सा 
अपने लिए खर्च किया कि देश का साधारण-से-साधारण भ्ादमी भी 
उससे कुछ ज्यादा ही करता होगा । मैंने सुना है नरि वह पने लिए 
केवल पच्चीस रुपक्े महीना लेते थे, बाकी सव-का-सैव विद्यार्थियों भ्रौर 
देश के काम में लगाते रहे । उन्होने कभी अच्छे कपड़े नहीं पहने, गाड़ी, 
मोटर आदि कोई वाहन अपने लिए नहीं रखा, यहांतक कि बहुत वृद्ध हो जाने . 
पर भ्रपनी सेवा या अपने खुद के काम के लिए कोई नौकर नहीं रखा । 


८० बीता युग : नई याद 


इसका एक उदाहरण देना उपयुक्त होगा । वह काफी वृद्ध हो «गये थे । 
आंखों से कम दिखाई देने लगा था और रात में थोड़ी घवराहट-सी भी 
होती थी । उनके पास कोई झादमी था नहीं, विवाह उन्होंने किया ही 
नहीं था । उनके भ्रनेक शिष्य थे, जिन्होंने विज्ञान की शिक्षा उनके चरणों 
में बैठकर प्राप्त की थी । उनमें से कई तो बहुत बड़े-वड़े लोग भी थे । 
श्री सतीशचन्द्रदास गुप्त उनके बहुत प्रिय शिष्यों में थे। सतीशवादू के 
त्याग, तप और काम के वारे में कहा या लिखा जाय तो वह एक बहुत 
वड़ा लेख या पुस्तक हो सकती है, पर यहां तो केवल,इतना कहना पर्याप्त 
होगा कि बंगाल में गांधीजी के सबसे बड़े भ्रनुयायी वही हैं । श्री सतीश- 
वावू से उन्होंने कहा, “सतीश, श्रामा के एकटी लोक दावो जे रात्री ते 
मार काछे थाकते पारे ।' 
सतीशवावू ने एंक श्रपना परखा हुआ आदमी उनके पास 
भेज दिया । वह आदमी रात में उनके पास सोया । सुबह उठे तो 
उस झादभी से कहा, “तुम जाझो ।” उसने वड़ी नम्रता से कहा 
कि सतीशवाबू ने मुझे आपकी सेवा करने को भेजा है, तो कहने लगे, 
“दिने तो ्रामार किछु कष्टों नाई दिने तोमाके केनो राखवों । ' 
इसी प्रकार एक दिन मैं जमनालालजी को लेकर उनके पास गया 
तो नारियल की रस्सी की खाट पर दरी विछाकर सोये हुए थे । तीन 
कुरसियां पड़ी थीं, जिनमें एक काठ की थी, दो लोहे की । वह कुरसियां 
बहुत ही घटिया थीं । जमनालालजी का हाथ पकड़कर कहने लगे, 
“तुमी ओई काठेर चेयरे ते वांसो एई भ्रामार ड्राइंग रूम ।” मुझे तो 
हाथ पकड़कर अपनी उस खाट पर ही बैठा लिया श्रौर कहा, “तुमी तो 
घरेर लोग एखाने वोसो फिर एक कोने में स्टोब पड़ा था । कहने लगे, 
'एइ रामार किचन ।' _ 





१. सतीश, मुझे एक ऐसा शघ्ादमी दो, जो रात को भी पास रह सके । 
२. दिन में तो सुझें कोई कष्ट नहीं, सो में दिन में तुम्हें यों रखूं ? 

३. तुम काठ की कुसी पर बेठो, यही मेरा ड्राइंग रूम है । ४. तुम तो घर 
के ही आदमी हो । ५. यही मेरा रसोईघर है । 





द 


साधु वंज्ञानिक प्रफुल्लचन्द्र राय दद? 


सभ्‌ १६२८ की वात है। नागपुर विश्वविद्यालय ने उनको दीक्षांत 
भाषण देने के लिए बुलाया था। वह यहां गये तो उनको मालूम हुआ 
कि गांधीजी वर्घा में हैं। उन्होंने गांधीजी से मिलने की इच्छा प्रकट 
की और वापूजी ने उनको बुला लिया । संयोग से में भी वहीं था । सुना 
आचार्य राय वहाँ नेवाले हैं, तो जमनालालजी के साथ वापूजी के पास 
चला गया । बापूजी तो नीचे जमीन पर एक छोटी-सी गद्दी पर बेठते थे, 
उसपर ही बैंठे रहे | लेकिन आचाय राय के लिए एक चौकी अपने पास 
रखवाई, तो जमनालालजी ने पूछा, यह क्यों रखबाते हैं ? वापूजी हसे 
और वोले कि ग्राचार्यं राय तो सम्मानीय हैं न, उनको ऊंचा बैठाना 
चाहिए, पर वह बात करते समय इतने भावमय हो जाते हैं कि सामने- 
वाले के शरीर पर हाथ मारकर वात करने लगते हैं । आचायें राय 
आये, वापूजी ने खड़े होकर उनका स्वागत किया और उस चौकी पर . 
उनको वैठाया । बातचीत होने लगी, तो बही हुआ जो वापूजी ने कहा 
था | चायं राय ने जव अपना हाथ मारने के लिए वापूजी* की तरफ 
किया तो वापूजी ने कहा कि आप चाहें जितना हाथ मेरी शोर कर, वह 
सेरे तक पहुंच नहीं पायगा। इसका इन्तजाम मैंने पहले से झापको चौकी | 
पर चैठाकर कर लिया है और चौकी को इतनी दूर रखा है किआपका .__. 
हाथ मुभतक नहीं पहुंच पावे । आचारय राय बहुत हँसे और वापूजी 
तो मुक्त हँसी हँसने के आचार्य ही थे । बड़ा अच्छा विनोद रहा । इसी 
प्रकार की अनेक घटनाएं है | एक मीटिगका हम लोगों ने उनको सभा- 
पति बनाया । मैंने कहा,“ मैं आपको लेने के लिए गाड़ी लेकर आ जाऊंगा 
बोले, “आामी कि जमाई जाके गाड़ी पठाते होय निए जेते होय । i 
फिर वोले,'आमार एकटी बन्धु बिकाले आमार जोने गाडी पाठाय ओई . 
गाडी ते ग्रामी समय मोतो नीजे ही एसे जावो ।' 

इसी प्रकार एक दिन उनसे मैने ओर, स्वर्गीय भाई वसंतलाल 

्े 

१. क्या में जमाई हूं जिसके लिए गाड़ी भेजने फी जरूरत होती हैं ! 
२. भेरा एक दोस्त शुम को मेरे लिए गाड़ी भेजता है, उसी गाड़ी में में 
समय पर अपने-आप प्राजाऊपा। . _ 

मुरारका ने कुछ वातें करने के लिए समय मांगा तो वोले कि, रेड रोड 
स्टेच्यू पर मैं शाम को सात वजे एक बन्धु की घोड़ा-गाड़ी में जाता हूं, 
यहां ग्रा जाओ । हम लोग गये । एक खादी का दुपट्टा, जो वह रखते थे, 
उसको विछाकर लेटे हुए मिले । एक-दो आदमी पास वेठे थे। आचार्य 
राय के कपड़े साधारण होते थे एक खादी की धोती, जो घुटनों से 
बहुत थोड़ी-सी ही नीची रहती और एक खादी का कोट और एक दुपट्टा 
या चादर, जो कह लीजिये । ये तीनों कपड़े सदा एक-से नहीं रहते थे । 
दुपट्टा घोया हुआ है, तो घोती मैली है, धोती साफ है, तो कोट मैला है । 
शायद ही सव कपड़े वे एक साथ कभी वदलते थे। उनको कपड़ों 
का या अन्य ऐसी वातों का ख्याल नहीं रहता था । दाढ़ी अपने-श्राप केची 
से काट लेते थे नाई को शायद ही कभी बुलाते। रंग उनका हमारे 
राजेन्द्रवाबू जैसा था । लम्बे तो थे, पर दुवले-पतले थे। डाढ़ी रखते थे, पर 
बहुत छोटी और वेतरतीव । सिर के वाल बसे ही, सफेदी में कुछ काली 
लिये हुए, घानी उनको देखकर कोई भी ्रादमी कल्पना नहीं कर सकता 
कि यह श्रादमी आचार्य पी० सी० राय हैं । 

एक वार हम लोगों ने उनसे हावड़ा में एक पुस्तकालय का 
उद्घाटन कराया तो उन्होंने अपने व्याख्यान में कहा--मैं पुस्तकालय की 
उपयोगिता को जानता हूं, इसलिए पुस्तकालय का उद्घाटन करने थ्रा 
गया । भ्राज जो 'नेशनल लाइब्रोरी' है, उसका नाम उन दिनों 'इम्पी- 
रियल लाइब्नोरी' था । कहने लगे कि इस लाइब्रेरी की शोर से यदि यह 
इनाम घोषित किया जाय कि इसकी सवसे अधिक किताबें पढ़नेवाले को 
प्रथम पुरस्कार दिया जायगा तो वह मुझे मिलेगा । मैं वर्षों से इस लाइ- 
नेरी की पुस्तकों का बहुत वड़ा स्थायी पाठक रहा हुं । इसलिए मुभे 
मालूम हैं कि पुस्तकालय कितना उपयोगी है श्रौर उससे कितने लोग 
कितना ज्ञान बढ़ा सकते है। वे इतने भोले थे कि कुछ कहते नहीं 
वनता । एक दिन की?वात है मैं और भाई बसंतलाज़जी उनके पास 
गये । वह साइंस कालेज की सीढ़ियों पर मिल गये । कहीं बाहर जा रहे 
थे । प्रणाम किया । हम लोगों के साथ-साथ कुछ,लड़कियां भी सीढ़ियों 
पर चल रहीं थीं । रुक गये झौर उन लड़कियों की ओर हाथ करके याते 

उनके हाथ को पकड़कर कहने लगे, “ग्राजकल कार मेयरा छेले 
चायना ”' और भी कुछ कहा । लड़कियां हँसने लगीं । वह इतने निर्दोष 
थे कि वह क्या कहते हैं, इसका कोई श्रादमी बुरा नहीं मानता था । एक 
वार कहने लगे कि लोग कहते हैं कि मैं मारवाड़ियों का विरोधी हुं । मैं 
कहता हूं कि मैं मारवाड़ियों का प्रशंसक हूं । बंगालियों से कहता हूं कि 
तुम इनके जैसे बनो, नहीं तो इनके सामने बच नहीं सकोगे । एक वुंगाली 
नौजवान पास ही खड़ा था | उसके पेट में हाथ का घूंसा-जैसा मारकर 
कहने लगे कि इसका पेट खाली है । यह भरना नहीं जानता । यह वचेगा 
नहीं । इसको एक हजार रुपया उघार दे दिया जाय और कह दिया जाय कि 
इस रुपये से व्यापार करो और कमाञों तो जानते हो यह क्या करेगा ? 
दो कप चाय पीता था तो चार पीने लगेगा । इसके पास दो-चार दोस्त 
हैं, तो दस पांच झाने लगेंगे । एक खबर का कागज पढ़ता था, दो पढ्ने . 
लगेगा । जवतक वे रुपये रहेंगे, इसका ऐसा ही चलेगा । तुमको एक 
हजार रुपया दे दिया जाय और कह दिया जाय कि इन रुपयाँ से व्यापार 
करो तो तुम शाम को हिसाव करके देखोगे कि एक हजार एक हैं कि 
नौ सौ निन्यानवे । यदि नो सौ निन्यानवे है, तो तुम रात में भ्रच्छी रोटी 
नहीं खाझोगे । दूसरे दिन से अधिक परिश्रम करने और अधिक वचाने 
की कोशिश करोगे, जिससे वे रुपये नौ सो निन्यानवे न हों, एक हजार 
एक हों । मैं इस कंगाल भूखे बंगाली से कहता हूं कि तुम इस मारवाड़ी 
से वचो और इसका अनुकरण करो । तुम्हारी जातिवाले कहते है कि 
मैं मारवाड़ी का विरोधी हूं । इसी प्रकीर की झनेक वातं मौके-मौके पर ' 
उनसे हो जातीं । सारी वातें प्रायः व्यक्तिगत ही हैं आर, ऐसे संस्मरण 
व्यक्तिगत ही होते हैं । 
सन्‌ १६३६ की वात है । मेरी लड़की का विवाह था । मेरी इच्छा 
थी कि आचार्य राय उसमें झवश्य झ्ञायें और सबसे पहला श्राशीर्वाद लड़के- 
लड़की को वह %। उनसे ऐसा कहने में संकोच हीता था। वह वृद्ध तो 
थे ही, साथ ही ऐसे कामों में कम जाते थे। मैने सतीशवाबू से कहा कि आप 





१. आजकल की लड़कियां लड़के नहीं चाहतों । - 

मेरी ओर से उचित समझें तो कहें । उन्होंने कहा श्रौर वह खुशी-खुशी 
'आये । उनको ही सबसे पहले लड़की-लड़के ने प्रणाम किया, तो उन्होंने जो | 
श्राशीर्वाद दिया वह. अ्पने-आपमें इतना महान है कि भ्राज भी वह | 
दृश्य और वे वाक्य मैं भूल नहीं पाता। उन्होंने सिर पर हाथ रखकर दो 
वाक्य कहे--“धमें थाको, सुखे थाको ।' | 
ग्राचार्यं राय अपने जीवन में स्वदेशी भावना और परदुःखकातरता 
के सूतिमान स्वल्प थे । उन्होंने अनुभव किया कि देश में सभी चीजें पर- -_ 
देश से श्राती हैं, उनके स्थान परदेश की वनी चीजें काम में लाई जायं । 
एक वैज्ञानिक के नाते पहली प्रतिक्रिया विदेशी दवाओं के वारे में हुई । 
इसलिए उन्होंने बंगाल केमिकल की स्थापना की । शायद बंगाल केमिकल 
भारत में दवाओं तथा केमिकल का सबसे पुराना प्रतिष्ठान है। इसके 
अलावा वह प्रत्येक भारतीय वस्तु के प्रचार-प्रसार का प्रयत्न करते थे । 
दुर्भाग्य से बंगाल वाढ़ का क्रीडा-स्थल रहा है। यहां वाढ़ और अकाल अनेक 
वार आते हूं । मुझे जहांतक याद है, श्राचार्य राय के जीवन में ऐसा एक भी 
मौका नहीं आया जवकि भ्रकाल और वाढ़ के समय उन्होंने वड़ा-से-वड़ा 
संगठन करके लाखों रुपयों के सामान से सहायता न की हो । ऐसा हो । 
गाया था कि बहुत-से गलत लोग भी झाचाये राय का चित्र तथा उनके | 
नाम की भ्रपील लेकर बाढ़ श्रौर भ्रकाल-पीड़ितों की सहायता के लिए | 
रास्तों में खड़े हो जाते थे । एक वार की वात है कि श्री घनंब्यामदासजी | 
बिड़ला आफिस से वाहर जा रहे थे । रास्ते में आचाये राय के नाम से 
लीग गाना गाते हुए प्रकाल के लिए चन्दा मांग रहे थे। श्री घनस्‍्याम- 
` दासजी की गाड़ी के पास वे ग्राये तो उन्होंने सोचा कि इनको क्या दें, 
. पाकेट में रुपये नहीं थे श्रपनी घड़ी खोलकर उनको दे दी । दूसरे दिन 
रू० १००१ के साथ एक पत्र लिखा कि कल शाम को श्रापकी ग्रोर से 
चन्दा मांगनेवाले लोग मुझे रास्ते के मोड़ पर मिले । मैंने श्रपनी घड़ी उनको 
देदी। यह एक हजा'र रुपये भेज रहा हु। वहघड़ी भिजवा दीजिए । 
आचार्यं राय ने लिखा कि मैंने तो कोई ऐसे लोग नहीं भेजे हैं, जो रास्ते 


१. धमं में रहो, सुख से रहो । 

में चन्दा मांगे और मैं इस वात का सार्वजनिक रूप से खण्डन भी कर 
रहा हूं । इस प्रकार ग्राचार्यं राय का नाम ही संकट-त्राण हो गया था । 

आचार्य प्रफुल्लचन्द्र राय से मानवता सुन्दर होती थीं, उनकी सेवाएं 
और उनकी देन तथा सबसे बड़ी उनकी सरलता, साघुता, हर झादमी 
को पवित्रता की ओर ले जाती थी । 


२: प्रो० कर्व-दम्पात 


प्रोफेसर कवे के दर्शनों की तथा उनका आश्रम और कालेज देखने ' 


की मेरी कई वर्षों से इच्छा थी । इस वार (१६३८ में)' पूना जाने क$ 
मौका मिला, तो वहां पहुंचते ही मैं सबसे पहले अपनी लड़की पन्ना 
के साथ उनके दशंनोंके लिए गया । पूना से चार-पांच मील पर हिंगणे 
नामक गांव में सन्‌ १६०० ई० में कबजी ने इस झाश्रम की स्थापना की 
थी । उस समय जिस छोटी-सी कच्ची झोपड़ी में इसकी स्थापना हुई थी 
वह भी हम लोगों ने देखी । झ्राज तो इस स्थान पर एक विशाल भवन, 
कई वोडिग-हाउस, बालिकाओं के खेलने के लिए बहुत बड़ा उद्यान तथा 
संभा-हाल आदि कई आकर्षक इमारतें तृथा नाना तरह की दूसरी चीजें 
बनी हुई हैँ । जिस समय यह प्रयत्न शुरू किया गया था, उस समय चारों 
ओर भ्रन्धकार था और उसमें प्रकाश फैलाना वहुत ही दुष्कर कार्य था; 
लेकिन महापुरुषों की तंपरचर्या का फल विना हुए नहीं रहता । साबा- 
रण लोग तो चीज का स्थूल रूप सामने आने सर ही उसे पहचानते हैं; 
परन्तु त्यागी और सच्चा काम करनेवाला आदमी किस इच्छा और भा- 
वना के साथ कामश्शुरू करता है, उसमें किस लगन के साथ जुट जाता 
हैं और मुसीवतें उठाता हुआ किस तरह उस चीज को अपने लक्ष्य तक 
ले जाता है तथा किस तरह मुसीवतों और विघ्न-वाघाद्रों के समय भी 
अपने मन में कल्पना द्वारा सुखद और सुन्दर स्वप्त देखा करता हैं, इसको 

वही जानता है। छोटे-सें बीज के भ्रन्दर जिस तरह एक वट वृक्ष और 
सारे फल समाये हुए रहते हैं, उसी तरह उस तपस्वी कर्मयोगी के मन में 
ये चीजें समाई हुई रहती हैं। वह अपनी कल्पनाश्रों द्वारा छोटे-से वीज 
में बड़े-से वृक्ष की शीतल छाया और सुन्दर फल देखा करता है और 
उसमें सुखी रहता है । अपनी कल्पनाशों द्वारा श्राकाश में विचरण 
करतः हुआ वह वल प्राप्त करता है और उसी वल से वह अपने माग 
की कठिनाइयों को धैरयपूर्वक सहता हुआ अपने लक्ष्य-स्थान पर जा 
पहुंचता है । 

स्वर्गीय लाला देवराजजी की तरह श्री कर्वजी को भी वहुत-से 
विरोधों का सामना करना पड़ा है। कितनी कटिनाइयां आई , लेकिन 
ये लोग अपनी झ्राशा और श्रद्धा के वल पर साहस और धीर्यपूर्वक डटे रहे 
और उसीके फलस्वरूप श्राज जालन्धर और पूना में संस्थाश्रों के रूप में 
मातृ-जाति उन्नति के लिए दो महात्‌ अनुष्ठान खड़े कर दिये हूँ । जिस 
तरह वंगाल में सती-प्र था के विरुद्ध कानून बनाकर राजाराममोहन राय 


झौर विधवा-विवाह के वारे में कानून वनाकर पं ० ईश्वरचन्द्र विद्यासागर ने 


मातृ-जाति का वहुत वड़ा उपकार किया और आज मातृ-जाति के भक्तों 
के उपास्य देव वन गये हैं, उसी तरह, वल्कि उससे भी अधिक पंजाव 
के लाला देवराजजी श्रौर महाराष्ट्र के कर्व महाराज प्रत्येक मातृ-सेवक 
के उपास्य देव वने हुए हैं। 

. हिंगणे का झाश्रम हम लोगों ने देखा । हमें वह वहुत ही अच्छा 
लगा । उसका पूरा विवरण लिखने के लिए वहुत समय और स्थान 
चाहिए । हमें तो यहां कव महाराज के दर्शन का ही संस्मरण लिखना है 
इसलिए उसे छोड़ देते हैं । वहां से महिला-कालेज में आये, जो हिंगणे 
जाते समय रास्ते में ही पड़ता है । यहीं कर्वे-दम्पति. रहते हैं । हमें उनके 
दर्शनों की बड़ी तीतर इच्छा थी । इसलिए कालेज के श्रहाते में प्रवेश 
करते ही हमने यह जानने की कोशिश की कि वे कहां*है । कालेज तो 
बन्द था, लेकिन वहां के चपरासी ने हमें इशारे से बताया कि वहू उस 
जगह हूँ । चपरासी के बताये हुए छोटे-से टीन के घर के पास पहुंचे, तो 
सामने ही एक बहुत सादी-सी बूढ़ी स्त्री, जिसके सव वाल सफेद हो गये 





nie TE के +मक, =€. ~ ३७>« 2: Er 


रब ५ SSS TT >> मा 
PINS SPOT FH TE ७० ऐ । न, द 


FES ibd iic SATIS ९ / .«.. ० 


प्रो० कर्वे-दम्पति ८७ 


थे, कमर भुक गई थी, चेहरे पर भुरियां पड़ गईं थी, बैठी मिली । 
हमने अनुमान से समझ लिया कि ये श्रीमती कर्व होंगी । हमारा अनु- 
मान सच निकला । हमारे प्रणाम करने पर उन्होंने मराठी में पूछा-- 
कहिए, क्या काम हैं ? हम लोगों ने कर्वे महाराज के दर्शन की इच्छा 
प्रकट की, तो उन्होंने कहा कि वे सोये हैं। तुम लोग एक-दो मिनट ठहरो, 
में उन्हें जगाती हू । जव हमने कहा कि नहीं माताजी, उन्हें जगाइए 
नहीं, हम लोग थोड़ी देर ठहर जायंगे, उनको तकलीफ नहीं होनी चाहिए, 
तो उन्होंने बड़ी सरलता से कहा-तकलीफ किस वात की, यह तो हम 
लोगों का काम ही है। भीतर जाते ही उन्होने हमें तुरन्त बुला लिया । 
इस घर में, जिसमें ये दम्पति निवास करते हैं, केवल दो कमरे हैं । रसोई 
आदि सव काम उसीमें होता है । वहांपर एक बेत की कुर्सी, दो लोहे की 
पुरानी खाट, रसोई के थोड़े वतन और कुछ कपड़ों के सिवा हमने कुछ ० 
नहीं देखा । शायद एक-दो कितावें भी थीं । खाटों पर जो कपड़े विछे 
हुए थे, वे पांच-सात वर्ष पहले के वनाये हुए जरूर होंगे । शायद इससे 
भी ज्यादा पहले के हों। कव महाराज एक खाट पर वठ थे। बहुत 
दुवले, नाटे. कद के, इतने सरल ्रौर सीधे हैं कि अपने-प्रापको तो कुछ 
भी नहीं समझते, यानी पूरे-पूरे निरभिमानी हैं । ऐसे महापुरुष को तथा 
इनके रहन-सहन को देखकर हम चकित-से हो गये और हमारा हृदय 
और मन वार-वार इनके चरणों पर भुकने लगा । मन में कल्पना हुई 
कि इतना सादा और इतना सरल कोई हूसरा महापुरुष भी हमने देखा 
है या नहीं ? तो वंगाल के आचाय प्रफुल्लचंद्र राय याद ग्रायें । कुछ देर ८ 
तक उनसे वात होती रही । हिंगणे के आ्राश्रम के वारे में, महिला-कालेज | 
के वारे में तथा वहां की शिक्षा के वारे में वातं हुई । इतने में माताजी 
ने पन्‍ना और मेरी छोटी बच्ची विजय को ककम लगाया रीर हम सब 
को नारियल के खोपड़े का चूरा चीनी मिलाया हुप्ना प्रैसाद दिया । न 
मालूम श्रद्धा का करण था या उन पवित्र हाथों की खास वात थी, यह 
प्रसाद हमें इतना स्वादिष्ट लगा कि कुछ कहते नहीं बनता । 
कर्वे महाराज ने कहा कि कालेज तो बन्द हैं और सव लोग बाहर 
चले गये हैं, पर तुम लोगों को यहां की सब चीजें दिखाता हूं । मैंने कहा 

कि महाराज, श्राप कष्ट न करें तो वे ही शब्द, जो माताजी ने कहे थे, 
फिर निकले कि तकलीफ किंस वात की, यह तो हमारा काम है। इन 
अस्सी वर्ष के बूढ़े दम्पति का उत्साह, इनकी सेवा का संकल्प कितना 
दीघं, कितना महान्‌ तथा कितना शिक्षाप्रद है । क्वे महाराज उठे और 
आपनी चप्पल पहनी, जो कम-से-कम चार-पाच जगह सिलायी को हुई 
थी, न मालूम वह कितने दिनों से चल रही है। मैं यह सव बातें सच 
लिख रहा हूं, इसमें ज़रा भी भ्रतिशयोक्ति नहीं हैं । इस दम्पति ने सच- 
मुच में महात्मा गांधी के दरिद्र-नारायण की पूजा करना सीखा हैँ । सव 
साघनों का जोगाड़ करते हुए एक महान्‌ संस्था का निर्माण करते हुए 
कितना सादा और कितना सरल जीवन यापन करने का ब्रत ले रखा है । 
उनके साथ महिला-कालेज देखने गये । प्रत्येक चीज उन्होंने दिखाई तथा 
समभाई । कालेज की वातों का विवरण हम यहां नहीं देंगे। हमारा 
उद्देश्य तो. कर्वे महाराज के दर्शन का वर्णन करना है । 

वहां से लौटने के वाद फिर उस टीन के घर में आकर हम लोग 
बैठे, तो माताजी ने कहा कि मुझे बाहर जाना है, क्या तुम लोगों के 
साथ चल सकती हूं ? हम लोगों को तो गुड़ में गोविन्द मिल गये । करवे 
महाराज को प्रणाम करके माताजी के साथ वहां से विदा हुए और रास्ते 
में उनसे बातें होती रहीं । माताजी ने कहा कि मैंने आज से चालीस 
वर्ष पहले नसिंग पास किया था और नसँ का काम करती थी । मैंने 
उनसे प्रार्थना की कि श्राप और कर्वे महाराज एक वार कलकत्ता आयें 
तो उन्होंने कहा कि हम लोगों के पास पैसे कहां है ? मैंने अपनी मूखंता 
से कह दिया कि इसका प्रवन्ध तो हम लोग कर लेंगे, तो उन्होंने कहा 
कि हम तो दूसरों का पैसा संस्था के लिए ही लेते हैं। इस प्रकार यह 
यात्रा समाप्त हुईं। इस महान अवसर की स्मृति मन पर सदा अंकित 

३: विदवर्काव रवीन्द्रनाथ 


गुरुदेव के प्रथम दशन 


विश्वकवि रवीन्द्रनाथ ठाकुर के दर्शन मैं सन्‌ १६३४ के पहले न 
कर सका । सन्‌ १६३४ की ६ भ्रक्तूवर को वनारसीदासजी चतुवंदी के 
साथ मारवाड़ी वालिका विद्यालय की कुछ लड़कियों और ग्रध्यापिकागों 
को लेकर गुरुदेव के दर्शनों को गया और ७ तारीख को गुरुदेव के दर्शन 
हुए । गुरुदेव के प्रथम दर्शन से, यातचीत से, मेरे दिल पर जो प्रभाव 
पड़ा, वह उस दिन की डायरी से यहां दे रहा ह 

शान्तिनिकेतन की अन्य चीजें देखने के वाद ३ वजे वनारसीदासजी 
अर लड़कियां तथा मैं गुरुदेव के कमरे में ले जाये गए। जिस कमरे में गुरु- 
देव वेठे थे, उसकी दीवारों पर गुरुदेव के हाथ के बनाये हुए चित्र अंकित 
थे । फश से चार-पांच फुट ऊंचे तक शीतलपट्टी काठ के फ्रेम में लगी 
हुई थी । गुरुदेव जिस आसन पर वेठे थे, उसपर हाथ की कारीगरी का 
काम किया हुआ था और सामने सुन्दर फूलों का गुलदस्ता था । जितनी 
चीजें वहां थीं, वे सव-की-सव कला की योतक थीं । गुरुदेव रेशमी कुर्ता 
पहने, दूध की तरह सफेद वाल और सुन्दर चेहरा, वड़ी-वड़ी आंखें, 
विशद ललाट और लम्बी सफेद दाढ़ी--ऐसी उस सोम्य मूति को देखकर 
किसी प्राचीन ऋषि का स्वाभाविक रूप मे स्मरण हो ग्राता था । 

हम लोगों ने चरण छूकर गुरुदेव को प्रणाम किया । उन्होने प्रोम- 
भरी दृष्टि से देखते हुए कहा-“वोसुन ।” उनकी दृष्टि में झाकर्षण था 
ग्रौर स्वर में माधुर्य । कुराल-समाचार पूछने के वाद शांतिनिकेतन कें 


बारे में कहने लगे--“यह संस्था ही मेरा जीवन है, मेरा सवकुछ यही है। 
इसको उन्नति के लिए मैं जीता हूं। मैंने श्रंपना सबकुछ शांतिनिकेतत 
को दे दिया । नोबेल पुरस्कार के रुपये शांतिनिक्तेतन को दिये। मेरी 
' पुस्तकों से जो आय होती है, वह शांतिनिकेतन की ही है जमींदारी की 
आय का वहुत-सा हिस्सा भी शांतिनिकेतन में चला जाता है। ग्राजजल 

है; इसीलिए शांतिनिकेतन पर कर्ज हो गया है। इस संस्था के वोझ से 
मैं दवा जा रहा हूं। जो हो, मुझे यह वोझ लेकर चलना है। मैं मद्रास 
जा रहा हूं। इस तिहत्तर वर्ष की उम्र में मैं वाहर नहीं जाना 
चाहता । आज मुभमें न तो शक्ति है और न इच्छा है कि नाच-गान की 
पार्टी लेकर फिरू । पर क्या करू ? - शांतिनिकेतन के लिए धन चाहिए । 
देशवासी मुझे यहां बैठे-वैठे घन नहीं देते । वे मेरा नाच-गान रौर कविता 
सुनना चाहते हैं । मैं बही करूंगा । शांतिनिकेतन पर सत्तर हजार का 
कर्ज है । उस कर्ज को चुकाना चाहता हूं । मैं शांतिनिकेतन, विश्वभारती 
को बंगाल की नहीं, भारतवर्ष की नहीं, संसार की संस्था मानता हूँ और 


चाहता हू. कि यह संस्था संसार के तमाम लोगों की संस्कृति का आदर. 


करे और भारतीय संस्कृति का प्रतिनिधित्व करे । यहांपर सभी संस्कु- 
तियों और भाषाग्रों के विद्वान रहें और भ्रपनी-भ्रपनी संस्कृतियों का 
्रन्वेषण भौर उन्नति करें। आज से कई वर्ष पूर्वे यहां हिदी की पढ़ाई 
शुरू की गई थी । इसके लिए हमें मद्रास से सहायता मिला करती थी । 
उसके वन्द होने पर श्री दिवप्रसाद गुप्त छःसो रुपये साल सहायता 
दिया करते थे । आजकल वह भी वंद है। पर मेंहिन्दी की पढ़ाई कँसे 
बन्द कर सकता हू ? हिन्दी के अच्छे विद्वान हजारीप्रसादजी द्विवेदी हमें 
- मिल गये हैं। उनको में कंसे छोड़ सकता हू ? यहां हिन्दी के लिए अच्छी 
से-भ्रच्छी व्यवस्था हो, हिन्दी की स्थायी सीट हो, एक हिन्दी-भवन 
हो और सुन्दर पुस्तकालय हो।-तुम्हारी जाति घनी है यदि ठीक समझो 
आर कर सकते हो, तो इस काम को करना ।” 

कवि के हृदय में ददं था, वेदना थी ग्रौर था हिन्दी के लिए प्रेम । 
फिर वह लड़कियों को सम्बोधन कर कहने लगे--“तुम तो जननी हो। तुम्हारे 
हृदय में प्रेम, दया-और सेवा भरी हुई है। तुम्हारे लिए सभी अपने हैं । तुम 
किसीकी बुराई नहीं कर संकतीं । तुम सबको प्यार करती हो, भेद-भाव- 
रहित सेवा करती हो, "्योंकि तुम जननी हो।” कवि ने और भी वहुत-कुछ 
कहा । पर मैं तो उनकी भावना और स्वर-लालित्य में अपनेको इतना 
खो चुका था.कि कुछ पता ही नहीं चला । 


इतना वड़ा: महापुरुष, जिसने हमारे इस गिरे हुए देश का स्थान 








विश्वकवि रवीन्द्रनाथ ठाकुर , ९१ 


संसार में ऊंचा किया, जिसकी लिखी पुस्तकों का, कविताश्रों का संसार 
के बड़े-बड़े विद्वान आदर करते हैं, जिसको वाणी सुनने के लिए 
अमेरिका आदि देशों के लोग भी लालायित रहते हैं, वह इतनी 
बड़ी संस्था के लिए रुपये मांगता भटकता फिरे, क्या यह हम लोगों के लिए 
लज्जा की वात नहीं है ? इच्छा हुई और ददं भी हुआ कि गुरुदेव के 
शांतिनिकेतन का ग्राथिक संकट किस तरह कटे । सोचा, अपनी साम्नथ्यं 
ही कितनी ? एक छोटी-सी भेंट गुरुदेव के चरणों पर रखने की वात 
वनारसीदासजी से कही और उन्होंने गुरुदेव से कहा । वह तो कवि थे, 
हृदय के भाव को जानते थे, पहचानते थे। उनके सामने वस्तु का 
मूल्य नहीं, भावना का मूल्य था । कहा, “वहुत श्रच्छा ।” यहांतक कि उसी 
समय से मुझ जैसे साधारण आदमी को वह कभी भूले नहीं । ग्रपने परि- 
वार का जैसा सम्वन्ध मानने लगे । जब वह घन-मंग्रह के लिए निकले और 


उनका पहला व्याख्यान पटना में हुआ, तव उस सभा में मेरी उस छोटी-, 


सी भेंट का जिक्र तक किया । 

बह बहुत ही भावुक थे । मेरे दिल पर भी इस बात का गहरा झसर 
रहा कि शांतिनिकेतन का ऋण कैसे चुकाया जाय । मैंने एक वड़े घनी सज्जन 
से जिक्र किया कि इतना वड़ा आदमी पेसा मांगने के लिए भटके, यह ठीक 
नहीं । हम लोगों को इन्हें एक अच्छी रकम देनी चाहिए । सभी जानते 
हैं, वाद में तो पूज्य गांधीजी कीं प्र रणा से शांतिनिकेतन का सम्पूण 
ऋण चुका दिया गया । गुरुदेव बहुत जद ही इस यात्रा से वापस ग्रा 
गये । एक ही स्थान पर यात्रा पूर्ण हो गईं । गुरुदेव के मन पर भी इसका 
बहुत भ्रच्छा प्रभाव पड़ा । एक. दिन वात करते हुए कहने लगे-“देश- 
वासियों ने मुझे चाहा तो तिरासी या छियासी वर्ष तक मैं जी सकता हूं ।” 
मैंने कहा, “गुरुदेव, देशवासी तो चाहते हैं कि आप वराबर हमारे बीच 
रहें ।” उन्होंने कहा, “मुझे उत्साह मिलना चाहिए नु ?” इसके बाद 


तो कई वार शांतिनिकेतन जाने का, गुरुदेव के. दर्शन करने का, मौका 


मिलता रहा । 
. गुरुदेव कलकत्ता आते, तव कभी-कभी कुछ लोगों को बुलाकर भ्रपनी 
कविता सुनाया करते । एक छोटा-सा साहित्यिक समारोह-सा होता । एक 

बार. ऐसे समारोह में शामिल होने के लिए गुरुदेव के सेक्रेटरी ने फोन 
किया । शाम को मैं, भाई भागीरथजी मेरी पुत्री पन्ना उसमें गये । एक 
हाल में पचास-साठ स्त्री-पुरुष । धूपवत्तियाँ जल रही थीं । पिलसौत में 
चिराग जल रहे थे घमौर गुलाव आदि फूलों से गुरुदेव के बैठने के समीप 
का स्थान सजा हुआ था । निहायतं सुन्दर, सात्विक और कलापूर्ण वाता- 
वरण था । गुरुदेव ्राये । लोगों ने खड़े होकर उनको नमस्कार किया । 
बहनों ने श्रारती उतारी । एक पीढ़े पर गुरुदेव विराजे । हल्के रंग की 
खादी का कुर्ता पहने वह कितने सुन्दर लगते थे ! वह वूढ़े थे, कमर भुक 
गई थी, तो भी देखने में सुन्दर मालूम होते थे और उनका रोव 
सम्राटों जैसा था। पांच-सात मिनट आवभगत की वातें करने के वाद 
गुरुदेव ने पूछा-“कहो, कौन-सी कविता सुनना चाहते हो ? उपस्थित 
लोगों ने उनकी पुस्तकों में से, जो ढेर-की-ढेर सामने रखी थीं, कहा-- 
“मुक, ्रमुक ।” पहले उन्होंने थोड़ी देर गद्यकाव्य सुनाया, वाद में कवि- 
ताए । एक के वाद एक कबिता का नाम लोग वोलते रहें भौर वह सुनाते 
रहे । इस प्रकार पौने दो घंटे विना सहारे पीढ़ पर बैठे वह अपनी स्व- 
रचित कविता सुनाते रहे एक श्रसीम ग्रानन्द-सागर उमड़ रहा था। लोग 
सुध-बुध खोये-से उस सागर की हिलोर का आनन्द ले रहे थे । सुनते- 
वालों का मन ही नहीं भरता था और सुनानेवाले की वात तो प्रभु ही 
जानें । वह तो आया ही इसीलिए था। उसकी तो साधना ही साहित्य 
और कला थी । एक सज्जन ने कहा, “गुरुदेव, गीत सुनाइए । उन्होंने 
कहा, “अव गाता नहीं ।” बहनें हठ करने लगीं, “गुरुदेव, जरूर सुना- 


इए । भ्राप तो बहुत अच्छा गाते हैं न ?” वह वोले, “किसी समय श्रच्छा 


गाता था, श्रब नहीं ।” फिर भी उन्होंने गीत सुनाया। उनके मुंह के गीत 
का झ्राज क्या वखान किया जाय ! `वह तो ऋषि की वाणी थी, सरस्वती 
की वीणा थी । = 

मेरी लड़की पत्ना का विवाह था। मैंने गुरुदेवऽ को पत्र लिखा फि 
आपका झाशीर्वाद चाहिए। उत्तर नहीं भ्राया । तव मैंने उनके सेक्रेटरी को 


लिखा । उत्तर आया, “गुरुदेव एक कविता उस अवसर के लिए लिखकर . [ 


भेज रहे हूं । ठीक समय पर लड़के और लड़की के नाम एक सुन्दर 

उपदेशपूर्ण कविता उनके निज के अक्षरों में लिखी ई । मैंने गुरुदेव के 
अक्षर उसी दिन देखे । जैसे गुरुदेव सुन्दर थे, वेसे ही उनके अक्षर भी । 
वास्तव में वह सौंदय के पुजारी थे। सत्यम्‌, शिवम्‌, सुन्दरम्‌ के उपासक थे । 

एक दिन गुरुदेव के सेक्रेटरी का फोन झाया कि गुरुदेव बुला रहे 
है। फुरसत हो, तब ग्रा जाना । थोड़ी देर में हम लोग उनके पास पहुंचे । 
वह बोले, “तुमको इसलिए बुलाया था कि यह जो मकान है, वह मैंने 
विश्वभारती को दे दिया है। इसको भाडे दे देना चाहिए । ठाकुर-कुटुम्व 
के मकान भाड़े में नहीं दिये गए हैं । मेरे चले जाने के वाद शायद यह 
मकान भी भाड़े में नहीं दिया जा सकेगा । इसलिए मैं चाहता हू कि मेरे 
सामने ही मकान भाड़े दे दिया जाय, जिससे विश्वभारती को कुछ आय 
होने लगे । मेरे पास ग्व कोई सम्पत्ति या चीज नहीं रह गई, जो विश्व- 
भारती की न हो । इससे मुझे सन्तोप है ।' 

वह स्वयं विश्वभारती थे । वह विह्वप्रेमी थे | देश, जाति और साम्प्र- ० 
दायिक भावों से ऊपर थे । बोले, “इस बगल के मकान में मैं जन्मा हूं । 
इसीमें खेला हूं और यहीं पर मैं मनुष्य वना (एइ वाडी ते आमि मानुष 
हये ची ।) इसी मकान की छत की दीवारों पर व छत पर मैंने खड़िया 
से, कोयले से, पहले-पहल कविता लिखी ।” उनके मन में इस बात का 
दुःख-सा ही था कि उनका बाहर के लोगों ने तो बहुत आदर किया, 
पर अपने देश के लोगों ने वैसा नहीं किया । वह विश्वभारती को भ्रमर कर 
जाना चाहते थे । विश्वभारती की जिम्मूंदारी किन्हीं मजबूत हाथों में 
देकर जाना चाहते थे । अपनी सबसे प्रिय चीज विश्वभारती के लिए 
उनके मन में आशंका थी कि उनके बाद विश्वभारती चल सकेगी या नहीं । 
ग्व तो उसकी सारी जिम्मेदारी देश के लोगों पर ही है । गुरुदेव तो 
ऊपर रहेंगे ही, पर हमारा कत्तव्य है कि जिम चीज को उन्होंने खून 
से सींचा, उसे हम मृत न होने दें । 

गरुदेव की वीभारी बढ़ती जा रही थी । शांतिनिकेतन से जो खबर 
आती थी, चे भय पैदा करतीं । इसलिए इच्छा थी कि एक वार गुरुदेव 
की उपस्थिति में फिर शांतिनिकेतन हो श्रावें । इतने में मारवाड़ी बालिका _ 
विद्यालय की लड़कियों ने कहा, “मंत्रीजी, शांतिनिकेतन दिखा लाइए || 

मैं लड़कियों को लेकर भाई भागीरथजी के साथ १७ जुलाई को शांति- 
निकेतन गंया। गुरुदेव बिस्तर पर लेटे हुए थे । उनके सेक्र टरी ने उनके 
कान के पास जरा तेज आवाज में हम लोगों का नाम वताया, तो उन्होंने 
आंखें खोलीं, देखकर बोले, “भालो आछो ।” गुरुदेव को करीब दो वपं 
के वाद देखा था। वह बहुत कमजोर दीखते थे। ऐसा लगता कि वप श्रव 
वहुत दिनों के मेहमान नहीं हैं । वहुत थक गये थे। सुनाई भी कम पड़ता 
था और होश भी कम रहने लगा था । शाम की गाड़ी से शांतिनिकेतन 
से रवाना होते समय मन में नाना तरह के भांव उमड़ रहे थे । क्या गुरु 
देव नहीं रहेंगे ? उनके वाद क्या यही भावना, यही दृश्य, विद्वानों का और 
कलाप्रिय लोगों का यही जमघट रहेगा ? उनके वाद भी क्या दूर-दूर 
देशों के लोग शांतिनिकेतन देखने आयेंगे ? ईइवर गुरुदेव की कृति शांति- 
निकेतन को चिरायु रखे, यही इच्छा मन में थी। 

गुरुदेव को कलकत्ता लाया गया और उनका श्रापरेशन हुआ । दो- 
चार रोज तो हालत ठीक रही, पर वाद में बिगड़ने लगी । ७ श्रगस्त को 


९ वजे गुरुदेव के सेक्रटरी का फोन श्राया कि गुरुदेव ज्यादा वीमार हैं। | 


ग्ब वह घंटे-दो-घंटे के ही हैं। मैं तथा भाई भागीरथजी तुरंत गुरुदेव के 
निवास-स्थान पर गये । मकान के आसपास हजारों आदमियों की भीड़ 
थी । हम भीतर गये । कलकत्ता के मुख्य-मुख्य सभी व्यक्ति उपस्थित थे । 
गुरुदेव की सेवा-सु्ूषा करनेवाले भाई-वहनों की आंखों से श्रश्षुवारा वह 
रही थी । गुरुदेव को ग्रावसीजन दिया जा रहा था । मैंने हृदय को 
थामकर संसार के उस महान पुरुप को श्रन्तिम प्रणाम किया । उनके 
प्रस्थान का दुःख ग्रसह्य था । हृदय भरा झा रहा था । पर उस विश्व- 
विभूति के ग्न्त समय में दर्शन हो गये, इस वात का संतोष था । : 


ऐतिहासिक प्रुरुष 


कविगुरु, गुरुदेव, विस्वकवि ग्रादि श्रनेक नामों से संवोधित महा- 
पुरुष गुरुदेव रवीन्द्रनाथ ठाकुर की शतवाधिकी के शुभ अवसर पर संपूर्ण 
भारत ही नहीं, विदेशों की अनेक संस्थाएं भी उनकी अनेक प्रकार की 


विशेषताओरों को नाना रूपों में प्रदर्शित कर रही हैं । भारत में यह उत्सव | [ 

वर्ष-भर लगातार मनाया जा रहा है। यह सव करके हम अ्रपने-प्रापको 
संतोष कराते हैं, गुरुदेव के प्रति अपनी श्रद्धा प्रकट करते हूं, साथ ही, 
उनके साहित्य, संगीत, कला ग्रादि के प्रचार का यह अच्छा-सा मौका 
भी मिल रहा है। 

गुरुदेव की प्रतिभा इतनी व्यापक, विशाल मौर बहुमुखी थी कि 
उसको पुरा-पुरा समझना, आंकना, मुश्किल ही नहीं, लगभग भ्रसंभव-सा 
है। उन्होंने कविता को नग्ने छंद दिये, संगीत को नये स्वर, चित्रों को ` 
नई आकृतियां और मानव को अनेक प्रेरणाएं दीं । वह साधक, चितक 
और महान प्रेरक थे । एक वार स्वर्गीय रामानन्द चटर्जी महोदय ने एक 
प्रवचन में कहा था, “शांतिनिकेतन के प्रारम्भ के दिनों में मैं वहां बहुत : 
समय तक रहा हुं । मेरा श्रौर गुरुदेव का सोने का कमरा श्रामने-सामने 
था। मैंने एक दिन भी ऐसा नहीं देखा कि वह मुझसे पहले सोकर न 
उठ गये हों । मैं प्रातः शीघ्र उठनेवाला रहा हूं, पर शांतिनिकेतन में मैत़े 
देखा कि मैं जब उठता हू तब गुरुदेव या तो वीच के दालान में प्रार्थना 
कर रहे, लिख रहे या घूम रहे होते हैं । 

चित्राकंन उन्होंने वहुत समय वाद शुरू किया। मैं समझता हू कि 
सत्तर वर्ष की उम्र के श्रासपास चित्रकला की ओर उनका अधिक ध्यान गया। _ 
उन्नासी वर्ष में उनका तिरोधान हु । इतने कम समय में उनके चित्रों | 
की संख्या सोलहसौ अस्सी के करीव हो गई । वह विश्वभारती में सुरक्षित | 
है । ब्रिटिश म्यूजियम ने कई लाख रुपये देकर इन्हें लेना चाहा था । ह. 
इसके अलावा कितने चित्र कितने लोगों को उन्होंने दे दिये, उनकी संख्या 
भी कम नहीं है। एक उदाहरण दूं उनकी मानसिक स्थिति का, जब | 
उन्होंने चित्रांकन में ही भ्रपने-अपको लगा रखा था । वह विश्वभारती 7 
के लिए कलकत्ता आये रौर लगातार सात ,दिन तक अपने नृत्य-नाट 
का प्रदर्शन किया । गुरुदेव स्वयं इन नृत्य-नाटूयों के अमय मंच पर वैठ्ते 
तथा सब स्वर,तश्लों और मुद्राओं का निरीक्षण करते । यह उत्सव समाप्त _ 
होने पर वह शांतिनिकेतन चले गये । पर उनका शरीर इस. परिश्रम को 


वर्दाइत न कर सका और वह बहुत बीमार हो गये। कलकत्ता के उस समय 
के सबसे वड़े चिकित्सक स्वर्गीय डा० नीलरतन. सरकार, जो गुरुदेव के र 

प्रति अगाध श्रद्धा रखते थे, शांतिनिकेतन चले गये ओर जवतक गुरुदेव 
स्वस्थ न हुए, वहीं रहे गुरुदेव भ्रचेत भ्रवस्था में बहुत ही अधिक 
बीमार थे और सारे देश में, खासकर बंगाल में, उनकी भ्रस्वस्थता की बड़ी 
चिन्ता थी । तीन-चार दिन वाद गुरुदेव को चेतना लौटी ग्रौर वह बोलने 
` लगे, तो उस अवस्था में एक बड़ा विनोद हुआ । इस स्थिति में ऐसा 
विनोद शायद वह ही कर सकते थे। उन्होंने होश में आते ही जव 
आपने मुंह पर हाथ रखा, तव उनकी वड़ी-वड़ी दाढ़ी, जिसके लम्वे-लम्वे 
बाल रेशम से भी नरम थे, गायव थी । उन्होंने बंगला में कहा, “आमार 
दाढ़ी कोथाए गलो ।” डाक्टर सरकार ने बहुत ही नम्न होकर हाथ जोड़े 
और क्षमा मांगते हुए कहा, “गुरुदेव श्रामार हाते ई एई श्रपराघ होय छे।” 
उन्होंने तुरन्त उत्तर दिया, “दूझे ची ! जम श्रामाके घोरे छिलो, 
ग्रामाके घोरे निए जेते लागलो, तुमी ग्रामा के ऐदिके टेने निले । भालोई 
कोरेचे ।” ` सव लोग हँसने लगे और डाक्टर सरकार तो घन्य हो गये । 
फिर डाक्टर सरकार ने विनयपूर्वक पूछा, “क्या लेंगे, खाने के लिए ? 
आपको किसी चीज पर इच्छा है ?” उन्होंने कहा, “आगे अआमाके 
तूलिका ग्रौर रंग दावो । फिर तो चित्रांकन के सब उपकरण उपस्थित 
किये गए और सवसे पहले उन्होंने एक चित्र ग्रांका । ज़रा सोचिए, इतनी 
बड़ी और लम्बी अ्चेतन अवस्था के वाद चेतना का उदय होते ही सबसे 
पहले चित्र आंकना क्या प्रकट करता है। 

उन्होंने शांतिनिकेतन की स्थापना साहित्य, संगीत और कला के 
लिए को, पर उनको इससे संतोष नहीं हुआ । तुरन्त ग्रामीण जनता में 
प्रवेश करने श्रौर उसके दुःख-दर्द में सहायक होने के लिए श्रीनिकेतन 
की स्थापना की । श्रीनिकेतन के द्वारा वह ग्रामीण-श्री की वृद्धि करना 
चाहते थे । इसी प्रकार उनका सारा दृष्टिकोण मानव-कल्याण की प्रेरणा 
से ही प्रेरित होता था । विश्वभारती को वह विश्व-संस्क्ृति की संस्था 
बनाना चाहते थे ।,वह चाहते थे कि वहां भ्रनेक संस्कृतियों के उपासक 
आयें, रहें और विश्व्सस्क्रति की साधना करें । विश्वभारती में चीना- 
भवन स्थापित होने की बातचीत चल रही थी । इसके पहले ही गुरुदेव 
के मन में हिन्दी-भवन को वात थी । ये भवन वने । इसी प्रकार उन्होंने 


एक वार अपने घर पर राजस्थानी साहित्य के वारे में गोष्ठी की थी । 

राजस्थानी साहित्य को, जो हिन्दी का ही एक अंग है, सुनकर वह मुग्ध 
हो गये । उन्होंने कहा, “ग्ज के दस वर्ष पहले मैं इसको सुनता तो 
इसका बंगला में अनुवाद करता ।” यह थी उनकी विश्वबंधुत्व की भावना 
और सव भाषाओं के प्रति उनकां प्रेम और झादर । 


७ : लेडी अबला बोस 


सत्‌ १६२७ में जव मैं मारवाड़ी वालिका विद्यालय का मंत्री चुना 
गया, तो स्वभावतया मेरी इच्छा कलकत्ता के ग्रच्छे-आच्छे सभी वालिका 
विद्यालय देखने की हुई । इसी सिलसिले में स्थानीय ब्राह्म वालिका 
विद्यालय भी देखने गया । इस संस्था की प्रघानाघ्यापिका एरक अपदू- 
डेट महिला थीं, जिन्होंने इंग्लैंड में किण्डरगाटेन तथा शिक्षा-संवंघी अन्य 
ट्रेनिंग पाई थी । उन्हींके पास मैंने एक बुवली-पतली सांवली, नाटी-सी 
बृद्धा को भी देखा, जो बहुत सादी पोशाक में थी और बड़े उत्साह, तत्परता, 
सौजन्य एवं अपनत्व के साथ सारी चीजें दिखा और समझा रही थीं । मैंने 
. पास खड़े एक व्यक्ति से जब उनका परिचय पूछा, तो मुझे बताया गया 
कि यही लेडी श्रवला वोस हूँ । मुझे उनकी प्वात भर अपनी आंखों पर 
जैसे विस्वास नहीं हुआ । सर जगदीशचन््र वसु जैसे विश्वविख्यात विज्ञान- 
वेत्ता की पत्नी और इतनी सरल, निराडम्वर, निरभिमानी और इतनी | 
घुल-मिलकर वाते करनेवाली । यही था मेरा लेडी वोस से प्रथम 
साक्षात्कार । र 

इसके वाद स्वभावतया लेडी बोस के वारे में अधिकु जानने, उनके 
अधिक सम्पर्क में भ्र्ते की मेरी उत्सुकता हुई । कुछ दिनों वाद बंगाल. 

या प्रेरणा ही नहीं होती थी। लेकिन इस अवसर पर मातु जाति के दु :ख-ददों 
के प्रति लेडी वोस में जो गहरी सहानुभूति और उसकी शिक्षा, सुख और 
हित के प्रति उनका जो अनुराग और लगन देखी, उसका मुभपर बहुत 
अनुकल प्रभाव पड़ा । इस संस्था के द्वारा, जिसमें सामान्य ग्रामीण वहनों 
से लेकर भ्रच्छी सम्य शिक्षिता वहुनों की सेवा, सहायता, शिक्षा होती है, 
उन्होंने केवल स्त्री-जाति की सेवा ग्रौर सहायता ही नहीं की, उनमें अपने 


पावों पर खड़ा होने का आत्मविश्वास और श्रात्मवल भी भरा है । इसके . 


अलावा संस्था की महिलाझों द्वारा तेयार की हुई चीजों में से रुपये-आठ 
झाने तक की चीजों को मैंने स्वयं लेडी वोस को कार्नवालिस स्ट्रीट में 
तथा दूसरी जगहों पर खड़े होकर निःसंकोच विक्री करते देखा है । 
एक बार जमनालालजी 'वजाज कलकत्ता आये हुए थे लेडी वोस 
की चर्चा चली तो बोले कि मेरा तो उनसे और डा० वोस से बड़ा गहरा 


, सम्बन्ध रहा हैं। उनसे जरूर मिलेंगे । उस दिन हम लोग सौभाग्य से 


वोस-दम्पति के अलावा आचार्य प्रफुल्लचन्द्र राय और श्री रामानन्द चट्टों- 
पाध्याप्र महोदय से मिले । वोस-दम्पति की वैठक की सादगी और उनकी 
मिलनसारी, सरल स्वभाव आदि कभी भुलाये नहीं भूलेगे। जिस प्रेम, 
अपनत्व श्रौर विनञ्जता के साथ वोस-दम्पति हम लोगों से मिले, वह दृश्य 
मानों आज भी ग्रांखों के सामने ज्यों-का-त्यों है । इसके बाद जब-जव 
लेडी वोस से मिलने का मौका मिला, मैंने अनुभव किया कि वह ऊंचे 
और संवेदनशील मानस की मानवी थीं झौर किसीके' दु:ख-कष्ट की उपेक्षा 
वरदाइत ही नहीं कर सकती थीं । 
एक वार उन्होंने मुझे और भागीरथजी को अपनी प्रिय संस्था के 
सम्वन्ध में बातचीत करने को बुलाया था । उस वार भी हम उनकी 
सादगी और कलाएूर्ण ढंग से सजी बैठक में ही बैंठे, पर उस दिन विज्ञाना- 
चार्यं सर जगदीश के अभाव में जैसे वह बिना प्राण के देह जैसी लग 
रही थीं । सामने दीवार पर वही भ्रवनीन्द्रनाथ ठाकुए का भारतमाता का 
चित्र टंगा था, जो उस दिन हम लोगों ने देखा था । पर उस दिन की 
भारतमाता में हमें जो बल और मुक्ति की प्रेरणा तथा छटपटाहट नजर 
आई थी, आज स्वाधीन भारतमाता के चेहरे. पर स्वतंत्रता की वैसी 

प्राणमय श्राभा का अभाव-सा लगा । जव लेडी वोस आयीं तब उन्हें देखकर 
भी लगा, मानों सर जगदीश के वियोग ने उन्हें झकभोर डाला है । पर 
बातचीत में मैंने पाया कि नारी-जाति के दुःख-कष्ट हूर करने की वही 
चिन्ता, वही तत्परता, वही आकुलता आर हादिकता ८७ वर्ष की 
उम्र में भी उनमें है, जो कि ५०-६० वर्ष पहले थी । उनकी बातों का 
सारांश यही था कि उपेक्षित, उत्पीड़ित और अशिक्षित नारी-जाति की 
उन्नति और स्वावलम्बन का जो कार्य उन्होंने आरम्भ किया, वह कायम 
और फलता-फूलता रहे । उनका शरीर झवश्य जजर हो गया था, पर 
उनका मस्तिष्क पूर्ण लूप से सजग और स्वस्थ था। वह सारी वातं स्पष्ट 
रूप से सोचतीं भर सबसे नियमानुसार काम लेती थीं । उनका यह कार्य 
एक अखण्ड दीप की तरह आज भी जारी है और उसे जारी रखना तथा 
झागे वढ़ान! हम सबका पुनीत कतव्य है । 


५ : बालमुकुन्द गुप्त 


जिस समय श्री वालमुकुन्द गुप्त का जन्म हुआ था ग्रौर उनका 
लालन-पालन, शिक्षण और संस्कार हुए थे वह युग भारत का विशेष 
युग था । उसे युग ने हमें हर दिशा में भ्रनेक विशेष पुरुष दिये । 

इन बड़े लोगों की श्रपने-अपने क्षेत्रों में विशेष देन है । इन लोगों ने 
जिस क्षेत्र में भी काम किया उसी क्षेत्र में भारत के गौरव को इतना 
बढ़ा दिया कि इतना लम्बा समय गुजर जाने पर भी इन महापुरुषों की 
याद वनी हुईं है झौर देश कृतज्ञता के साथ उनकी द्राद करता है । 

जव गुप्तजीव्कलकत्ता से 'भारतमित्र' का सम्पादन करते थे, वह 
समय हिन्दी के लिए प्रयत्न करने का समय था । उन दितों कलकत्ता 
हिन्दी का विशेष केन्द्र वन गया था । हिन्दी के श्रनेक साधक, चिन्तक 
और साहित्यकार'उन दिनों कलकत्ता में थे और वाहर के लोग कलकत्ते 

की ओर देखा करते थे । आज कलकत्ता उस समय से कम-से-कम झाठ- 
दस गुना बड़ा है और यहां हिन्दीभाषी लोगों की संख्या भी हिन्दुस्तान 
के किसी एक नगर के हिन्दीभाषियों- की संख्या से बहुत श्रधिक 
है। इसके अलावा यहां साधन तथा सुविधाएं भी दूसरी जगहों से 
` बहुत अधिक हैं। उन दिनों का आज किसी वात से मुकाबला 
नहीं किया जा सकता । तव 'भारतमित्र' को लोगों के घर जाकर पढ़कर 
सुनाना पड़ता था, बिना पैसे के । पाठकों का ऐसा अभाव साधकों के 
लिए चुनौती थी और वे हिन्दी के अनन्य सेवक, साधक ओर चितक 
तथा साहित्यकार इस तप में तप रहे थे कि किस प्रकार हिन्दी उन्नत हो, 
फले-फूले, फँले-पनपे । गुप्तजी ने उस समय जो तप किया था जिस 
प्रकार हिन्दी को संवारा, सिंगारा, सजाया और हिन्दी-पत्रकारिता की 
जो सेवा की, गहन विषयों को अपनी प्रवाहमय भाषा द्वारा सरल, सहज 
बनाकर उपस्थित किया, वह सदा स्मरणीय है । ग्ुप्तजी की हिन्दी-सेवा 
या हिन्दी-पत्रकारिता हिन्दी-जगत में सदा ग्रादरणीय रहेगी। आज 
एक सौ वर्ष वाद ही नहीं, जब कभी हिन्दी-पत्रकारिता के इतिहास पर 
विचार होगा तब गुप्तजी को ग्रादर और श्रद्धा के साथ स्मरण करना 
पड़ेगा गुप्तजी और उनके साथी उस समय जो कायं करते थे, उससे 
कलकत्ता हिन्दी-जगत में सम्मान तथा महत्व का स्थान रखता था। 
आज आदमी तो बहुत हूँ, साधन भी प्रचुर हूँ,पर कोई तपस्वी नहीं 
दीखता जो हिन्दी की सेवा करना अपना जीवनोहेश्य बनाये । मैं मानता 
हूं कि जिस स्वाधीन देश की अपनो भाषा न हो--ऐसी भाषा, जिसे गौरव 
के साथ श्रपनी राष्ट्रभाषा कह न सके, वह देश स्वाधीन देशों की श्रेणी में 
नहीं गिना जा सकता, उसकी स्वाधीनता श्रधूरी है, उसका विकास 
असम्भव है। पराई भाषा के ग्राश्रय से सोचने रौर चलनेवाला देश 
स्वाधीन कंसा? भारत के कोटि-कोटि लोगों का विकास करना है, उनको 
शिक्षित करना है तो यह किसी भी पराई भाषा के द्वार या उसके भ्राधार 
पर हो नहीं सकता । करोड़ों लोगों के सिए अपनी भापा चाहिए । कुछ 
लोग जिस भाषा को समझ सक या उससे लाभ उठा सकें, ऐसी भाषा 
ही हमारे लिखे-पढ़े लोगों की भाषा वनी रहे या मांनी जाय, तो फिर 

देश ज्ञान के क्षेत्र में कभी विकसित नहीं हो सकता, देश के विकास के 
लिए तो उसकी अपनी भाषा होगी तभी वह विकासमान होगा । आज 
गुप्तजी की शतवार्षिकी पर हर ग्रादमी का, जो गुप्तजी के प्रति श्रद्धा 
निवेदन करना चाहता है, प्रयत्न होना चाहिए कि जिस भाषा को उन्नत 
करने के लिए गुप्तजी ने अपने जीवन का सर्वश्रेष्ठ समय, शक्ति और 
श्रम दिया, उसका ऋण हमारे ऊपर है और उनको तथा ऐसे महापुरुषों 
की स्वर्गीय ग्रात्मा को .श्रद्धा प्रदान करने के लिए हम प्रण करें कि जिस 
भाषा की उपासना करने में उन महान ग्ात्माम्नों ने ग्रपने-्ापको 
न्यौछावर किया है, हम उसको देश की उन्नतशील और गौरवशील 
राष्ट्रभाषा वनायेंगे । यही सच्ची श्रद्धांजलि होगी गुप्तजी के प्रति । में 
ईक्वर से प्रार्थना करता हूं कि वह हमें सही मार्ग पर चलने का, भारत 
को बिकासमान देश वनाने का, वल दे, जिससे भारत गौरव के साथ 
हिन्दी को अपनी राष्ट्रभाषा कहने में समर्थ हो ऐसी हमारी हिन्दी है, , 
हिन्दी हो सकती है, हिन्दी ही होगी । हमारा मानस इसे स्वीकार करे 
और हिन्दी विकसित हो, इसमें भारत का विकास निहित है । 


& : मेथिलीदारण गुपत 


कला निर्धूम यज्ञाग्नि की तरह उस संपूर्ण समिधा को ग्रहण कर 
लेती है, जो यज्ञ-काल में सहधर्मियों के हाथों होमी जाती है । कलाकार 
की कला या कृति का यज्ञकाल तो उतने दीर्घ समय तक चलता रहता 
है जवतक वह कला या कृति जन-मन-रंजक रूप में जीवित रहती है। 
कलाकार की कृति &ी एक ऐसा चिरकासिक यज्ञ हैँ, जिसमें कलाकार की 


आत्मा का निवेदन ही नहीं, उसके पाठकों की प्रशंसा-श्रद्धा भी उस | 


यज्ञाग्नि में घृताहुति का कार्य निरंतर करती रहती है। यही कारण है कि 


कलाकार का वास्तविक परिचय उसकी ऐसी कृतियों के द्वारा होता हैँ ` Fe 

जो दीखने में रत्नाचल की तरह है, लेकिन जिसका महान उद्देश्य तो 
दान की महत कामना है। कलाकार का प्रत्यक्ष दर्शन या उसके संसर्ग 
में आने का सौभाग्य बहुत कम लोगों को मिल पाता है, पर उसकी 
कृतियां तो चाहुनेवालों को इस तरह भ्राप्त हो सकती हैं, मानो तीर्थ- 
यात्री को भ्रपरिचित तीर्थों की पगडंडी भ्रपने-प्राप बढ़ाये ले चले । यही 
कारण है कि सच्चे कलाकार की कुतियां प्रभाव किये विना नहीं रहतीं। 
सन्‌ १६०९-१०की वात होगी । 'सरस्वती' में मैने गुप्तजी की कविता 
पढ़ी । उस समय मेरी उम्र बहुत कम थी । गुप्तजी कौन हैं, इससे मेरा 
कोई सम्बन्ध नहीं था । मैंने कविता पढ़ी, तो जिनके पास से मैंने सरस्वती 
ली थी, उनके पास जाकर अपनी जिज्ञासा का केवल यही समाधान पाया | 
कि वह महावीरप्रसाद द्विवेदीजी के शिष्य हैं और द्विवेदीजी ही (सरस्वती | 
के सम्पादक हैं। मेरे मन में भी चाह उत्पन्न हुई कि मैं भी सरस्वती. | 
_ का ग्राहक वनू । उसका वाषिक मूल्य चार रुपये था, जो उस समय मेरे 
लिए खर्च करना कठिन था । उन दिनों मैं अपने गांव नवलगढ़ में था । 
जो हो, किसी तरह मैंने चार रुपये खर्चे किये और 'सरस्वती' का ग्राहक 
बना । इस तरह गुप्तजी की कविताएं पढ़ने लगा। इसके कुछ ही 
दिनों वाद 'भारत-भारती' निकली । उस समय तक कलकत्ता चला श्राया 
था और २५-३० रुपये की नौकरी करने लगा था । मेरे एक दूसरे मित्र 
वसंतलालजी मुरारका ने 'भारत-भारती' की कुछ पंक्तियां लिखकर भेजीं 
और इस कृतिं को पढ़ने कः श्राग्रह किया । वतक गुप्तजी के प्रति 
आकर्षण प्रवल हो ही चला थी, उनकी यह कृति भी खरीदी और संपूर्ण 
पढ़ गया । वार-वार पढ़ता रहा श्रौर उसकी अनेक पंक्तियां कंठस्थ कर 
लीं । इस प्रकार गुप्तजी के साहित्य के प्रति मेरा अनुराग व श्रद्धा 
बढ़ती गई । 
जव 'यशोधुरा' झाई और उसको पढ़ा तो ऐसा लगा कि यह तो 
भ्पूर्व चीज है । 'यशीघरा' के कथानक का गुप्तजी हे जिस मामिकता से | 
वर्णन किया है वह बहुत ही अनूठा और अनुपम है। 'यृशोघरा' पढ़े हुए 
मुझे राज अनेक वर्ष हो गये हैं, परं उसकी एक पंक्ति मेरे कानों में _ 
 गूंजती है भौर यह कहू तो अत्युक्ति न होगी कि मोके-मौके पर यह पंक्ति | 

मुझे सहारा और वल देती है--“रुदन का हँसना ही तो गान | यह 
वात कितनी गहरी है ! 
शायद सन्‌ १६३४ में मैंने गुप्तजी के प्रथम दर्शन किये । वह कल- 

कत्ता आये थे । एक साहित्यिक गोष्ठी में पहुंचे थे। जिस वेशभूषा में 
गुप्तजी को देखा, वह मेरी कल्पना का न था--वुन्देलखंडी पगड़ी, अंगरखा 
और दाढ़ी, जिसके वालों का कुछ हिस्सा पक गया था । मैंने उन्हें प्रणाम 
 किया। उन्होंने मेरी आशा से वहुत ही अधिक स्नेहभाव से नमस्कार ४ 

के रूप में उसका उत्तर दिया। पर परिचय और वातें न हो सकी ।ॐ4- 
लोगों ने गुप्तजी से कविता सुनाने का श्राग्रह किया । मेरे मन में गुप्तजी । 


की कविता सुनने की इच्छा थी। मुझे याद नहीं है, उस समय, उन्होंने £5 " 


5 
दब 

=" 


कुछ कहा तो सही, पर कविता नहीं सुनाई। उस कहने में बहुत ही £ कट 


नम्रता थी । उन्होंने भ्रपनी श्रकिचनता वतलाई थी । £3) 
इसके वाद 'साकेत' प्रकाशित हुआ । वाह्री जीवन में अत्यधिक 

व्यस्त रहने के कारण उसे मैं १६४२ की जेलयात्रा में ही पूरा पक़सका । ' 

उससे एक वर्ष पहले गुप्तजी भी जेलयात्रा कर चुके थे और उनके प्रति 

जो साहित्यिक श्रद्धा थी वह देशभक्ति का पुट पाकर द्विगुणित हो चुकी 

थी । मैं “रामचरितमानस' का नित्य का पाठक हूं। यह कहने की घृष्टता तो 

नहीं कर सकता कि 'साकेत' रामचरितमानस से बढ़िया है, पर कई स्थलों 

पर तो वह निइचय ही बहुत उत्तम है । 

. वहन महादेवी कहा करती हैं कि गुप्तजी हमारे पितामह हैँ । 
प्रयाग की साहित्यकार संसद में सरस्वती «मन्दिर का शिलान्यास करने 
राष्ट्रपति आये थे, उस भ्रवसर पर दो-तीन दिन गुप्तजी के साथ रहने 
का सुझवसर मिला । वहां राय कृष्णदासजी और वृन्दावनलाल वर्मा 
भी थे। उस उम्र में भी इन तीनों मित्रों को जिस तरह का विनोद 
करते देखा, वह आज के शिष्टाचार और सम्यतर के अभिशाप से पीड़ित 
लोगों में नहीं मिल सकता । उनके विनोद में गहरी; भौत्मीयता झोर : 
निःसंकोच सरलता दै दर्शन होते हैं, वे बड़े प्रिय लगते हैं और ऐसा 


लगता है जैसे भ्रनपढ़ ग्रामीण भ्रपने खेतों रौर खलिहानों में काम करते, _ के 

बातें करते, विनोद में झगड़ रहे हों । वहीं एक दिन < ावतसास स कक दावनलालउ i द 

बाहर से कुछ देर करके 'ग्राये । गुप्तजी बड़ी देर से प्रतीक्षा कर रहे थे । 
उन्हें देखते ही गुप्तजी ने रायसाहव से कहा कि तुम्हारी वह लाठी 
कहां है ? उन्होंने पूछा--क्या करोगे ? बोले कि इस वृन्दा का सर 
फोड्ंगा, यह इतनी देर करके क्यों श्राया ! इसपर वर्माजी ने भी बहुत. 
ही विनोदभरा उत्तर दिया और उपस्थित मित्रों में एक अट्टहास 
गूंज गया । 


जो छंद रचता है, वह कवि कंहलाता ही है । जिसका हृदय कवि है, . 


वह छंद-रचना न करने पर भी कवि कहलाता है ।.कवि-हृदय का मत- 
लब है सहृदयता, सहानभूति, उदारता, स्नेहशीलता, संवेदना । जिसके 
अन्दर जितनी गहरी संवेदना है, वह उतना ही बड़ा कवि है। दूसरे का 
दुःख देख-सुनकर हुदय में वेदना का संचार होता है, तो कवि की कविताएं 
अपने-आप फूट पड़ती हैं और छंद बनते हैं । हिन्दुस्तान-पाकिस्तान के 
बंटवारे की चर्चा चल रही थी। वंटवारा होकर रहेगा, ऐसी स्थिति बन 
चुकी थी । कांग्रेस के बड़े लोगों ने पूज्य गांधीजी की इच्छा-अ्निच्छा 
का विचार किये विना उसे स्वीकार कर लिया था । मातृभूमि के 
अंगभंग की गुप्तजी के हृदय में कितनी वेदना थी, वह उनकी उस 
कविता से व्यक्त होती है, जो उन्होने उन्हीं दिनों लिखी थी। उसकी 
पंक्तियां हुँ: 
कहो तुम्हारी म्रातभूमि का है कितना विस्तार 
यवनी को तुम काटो-छांटो, तो क्या व्योम को भी बांटोगे ? 
ग्राज के इस वैज्ञानिक युग में कवि का यह प्रश्‍न हल हो गया है। 
अवनी तो बंटती ही थी, व्योम भी बंट गया । हमारे व्योम में किसीके 
हवाई जहाज हमारी श्राज्ञा के विना नहीं घुस सकते । वह भागे कहते हैं : 
एक देश के विविध ग्रंग हम, दुःखे-सुख्रे एक संग हम, _ 
लगे एक देः क्षत पर सबके स्नेहलेप सौ बार ॥ 
वह एक के क्षत पर सबके स्नेह का लेप करना चाहते हैं, सवकी 
वेदना, सवका.दुःख मेरा वन जाय और मैं भ्रपना सुख सबको दूं । 
लोकाः समस्ताः सुखिनो भवन्ति। | 
एक दिन'गुप्तजी ने वाते करते हुए कहा कि हमारे पिताजी ने राम- 

चरित मानस..का एक सहस्र पाठ करने का विचार किया और करने लगे। 
उनके स्वगंवास के. समय तक यह संकल्प पूरा नहीं हुआ था । हम सव 
भाइयों ने मिलकर वाकी के पाठों को पूरा किया । पिताजी की राम- 
भक्ति ने हमें वरदान दिया है, उससे ही हम फूलते-फलते रहे हैं । हमारे 
परिवार की तेरह कन्याग्रों का विवाह हुआ, इतनी वड़ी गृहस्थी बड़े 
आनन्द से चलती है, हिन्दी-जगत का आदर और प्यार प्राप्त है, यह 
सव हिन्दी माता की सेवा, पिताजी की राम-भक्ति श्रौर लोगों की शुभ- 
कामना का ही-कारण है । हिन्दी ने हमें सबकुछ दिया है। हम उसके 
ऋण से उऋण नहीं हो सकते । गुप्तजी के इन शब्दों में राष्ट्र की संवे- 
दना का जागरूक प्रहरी ही वोलता है । 


बिछुड़े साथी 


१ : बसंतलाल मुरारका 


उस समय मैं १७ वर्ष का था और वसंतलालजी भी प्रायः इतनी ही उम्र 
के थे । हम लोग राजस्थान के अपने गांव नवलगढ़ में पहले-पहल मिले। | 
वसंतलालजी के एक दूर के भाई मेरे मित्र थे २० वर्ष की उम्र में ही | 
उनकी मृत्यु हो गई । उनमें देश झौर समाज की उन्नति की भावना कूट- 
कूटकर भरी हुई थी। हिन्दी की उन्नति के लिए वह बहुत ही प्रयत्नशील 
थे । एक प्रकार से सावंजनिक कार्य के लिए उन्होंने ही मुझे दीक्षित किया । 
मेरी घामिक भावनाओं को उन्होंने जगाया और देश तथा समाज की सेवा 
करने की अभिरुचि पैदा की । हम दोनों मित्रों के प्रयत्न से नवलगढ़ में 
सन्‌ १६०८ में 'नवलगढ़ विद्या विवघंन पुस्तकालय की स्थापना हुई । उस 
समय की स्थिति को याद करता हूं भर युग के अज के परिवर्तित रूप 
को देखता हूं तो ऐसा लगता है कि वह सव जैसे स्वप्न था। वास्तव 
में रात और दिन में जितना अन्तर है उतना ही अन्तर उस समय की 
स्थिति प्रौर झाज की स्थिति में है । 

एक दिन उसी मित्र, भाई मोहनलालजी मुरारका ने, एक समवयस्क 
युवक को मेरे सामने लाकर खड़ा किया और कहा, “यह मेरे भाई हैं 
बसंतलाल मुरारका । मुकुन्दगढ़ के हैं। इनकी इच्छा भी अपने गांव में 
पुस्तकालय खोलने की है ।” इस घटना के दो-चार महीने बाद ही भाई 
भागी रथजी और बसंतलालजी ने मुकुन्दगढ़ में पुस्तकालय स्थापित कर 
लिया । यही बसंतलालजी के साथ मेरा पहला परिचय था । 

सन्‌ १६११ में मैं कलकत्ता आया । यहां पहुंचने के कुछ दिन वाद | 
भाई मोहनलालजी के यहां वसन्तलालजी से मुलाकात हुई । उन 
दिनों कलकत्ता में हिन्दी साहित्य सम्मेलन का अधिवेशन हो रहा था। 
इस अधिवेशन के सभापति थे वदरीनारायण प्रेमघन । आचार्य 
महावीरप्रसाद द्विवेदी के सभापति होने की बात थी, पर कई कारणों 
से वह सभापति नहीं हो पाये । मुझे उस समय की स्थिति का ज्ञान नहीं 
था, पर भाई बसंतलालजी ने, जिन्होंने सम्मेलन में भाग लिया था, मुझे 
वताया कि द्विवेदीजी सभापति न चुने जाने के कारण असन्तुष्ट हो गये । 
हम लोगों की उम्र उस समय वहुत कम थी भौर हम बहुत-सी बातों को 
सोच-समभ नहीं सकते थे । आज की तरह विकास के साधन भी उस 
समय उपलब्ध नहीं थे, पर वसंतलालजी ने उसी समय से सार्वजनिक 
क्षेत्र में काम करना शुरू कर दिया था । 

भाई बसंतलालजी बिइला-वन्धुग्रों के यहां वलदेवदास जुगलकिशोर 
फर्म में तीस रुपये महीने पर काम करने लगे और मैं सूरजमल शिवभ्रसाद 
के यहां पच्चीस रुपये महीने पर । दोनों को काम इतना अधिक रहता था 
कि बहुत इच्छा रहने पर भी हम लोग झापस में नहीं मिल पाते थे । 
उन दिनों टेलीफोन की सहुलियत भी नहीं थी । हम पत्रों के जरिये ही 
आपस में मिला करते । 

जब मैथिलीशरण गुप्त की “मारत-भारतीः' प्रकाशित हुई, तो बसंत- 
लालजी ने पत्र द्वारा मुझे ये पंक्तियां लिखकर भेजीं : 

हम कोन थे क्या हो गये और क्या होंगे ग्रभी; 

आओ, विचारे आज मिलकर यह समस्याएं सभी । | 

उन दिनों गहियों में रात में काम करना पड़ता था। वसंतलालजी को दस 
बजे छुट्टी मिल जाती, पर रोकड़ का काम होने के कारण मुझे अधिकं. समय हे 
तक काम करना पड़ता था। जिस दिन मुझे जल्दी छुट्टी मिलने की ` च माना | 
मालूम होती, उस दिन हम लोग मिलने की व्यवस्था करते भ्रौर 

मान्य नेताओं के सम्बन्ध में भी चर्चा कर लेते थे, जिनमें लोकमाच्य तिलक, 
बरिपिनचंद्रपाल, गोखले, लाला लाजपतराय,सुरेन्द्रनाथ वनर्जी, गांधीजी और 
बंगाल के ऋतिकारियों की वातें होती थीं । हमारे साथियों में ऐसे युवक 
भी थे, जो जेल की सरकारी दमन की स्थिति के लिए अपने को तैयार 
करने के लिए जमीन पर सोते थे, ईट का तकिया लगाते थे और खिचड़ी 
खाते थे । उन दिनों भावनाएं इतनी तीब्र थीं कि हर आदमी, जो जरा 
भी देश और समाज की सेवा के वारे में सोचता था, हर तरह से अपने- 
आपको कष्टों में डालना चाहता था । कुछ को छोड़कर ऐसी विचार- 
धारा रखनेवालों की आर्थिक अवस्था शोचनीय थी । फिर भी अपनी 
आमदती का एक हिस्सा वे सार्वजनिक कार्यों में देने के लिए बाध्य थे। 
संयोग से इसी समय एक स्वामीजी आये, जिन्होंने नवयुवकों को 
सादगी, सेवा, सत्यनिष्ठा ग्रौर देदा-प्रेम का पाठ पढ़ाया । उन्होंने सात 
जीवनोपयोगी ब्रत दिलाये : (१) सूर्योदय से पहले उठना,(२) उपासना 

करना, (३) व्यायाम करना, (४) स्वाध्याय करना, (५) स्वदेशी वस्त्र 

पहनना,(६) स्त्री-सम्वन्धी चारित्रिक पवित्रता बरतना और (७)आम- 

दनी का कम-से-कम १० प्रतिशत हिस्सा देश के कायों में देना । इसके 

अलावा उन्होंने राजनैतिक तथा सामाजिक चेतना भी जागृत की और 

सार्वजनिक कार्य करने के तरीके भी वताये । । 

मैं ्मौर भाई वसंतलालजी उन दिनों कार्यकर्त्ताश्रों की दूसरी पंक्ति 

में थे, इसलिए सारी वातों फ़ी पूरी जानकारी हमें नहीं मिलती थी । पर 

इस गतिविधि से हम सम्बंधित थे आर आकर्षित भी । स्वदेशी आंदोलन 

ने बंगाल में ही नहीं, समस्त भारतव में राजनैतिक जागृति और 

स्वाधीनता की प्रबल भावना पैदा कर दी थी । सामाजिक कार्य उन दिनों 

कम होते थे, पर सर्माज-सुधार की चेतना लोगों में जग चुकी थी । समाज- 
` सुधार-कार्यों में फंचों से, घर पर बड़े-बूढ़ों से और समाज से सीधा विरोध 
होने के कारण यह श्रांदोलन मारवाड़ी समाज में बहुत धीमा चल रहा 
था । सुधार की वात अगर कभी झाती भी, तो पंचों की मार्फत ही श्राती । 
नवयुवक विचारों की दृष्टि से आगे थे, .पर काम करते 'प्रमय उन्हें 


€ 


बड़ों की और देखकर ही आगे बढ़ना पड़ता था। समयःसमथ पर इस नई [ । 

पीढ़ी और पुरानी पीढ़ी में समाज-सुघार कार्यो को लेकर परस्पर संघर्ष 
भी होता था । कई वार संघर्ष काफी गहरा और उग्र हो उठता था, 
जैसे राये समाज और सनातन घमं में संघर्ष हुआ । वास्तव में यह नये 
झौर पुराने विचारों का ही संघर्ष था । 

उन दिनों 'देश की वात” नामक एक पुस्तक की चर्चा हम लोगों में 
खूब थी । इस पुस्तक ने अंग्रेजी राज्य के विरोध में बहुत अच्छा वाता- 
वरण पैदा किया था । इस पुस्तक को पढ़कर हर भारतीय अंग्रेजों का 
कट्टर विरोधी वन जाता था । पुस्तक जब्त थी । ऐसी स्थिति में उसका 
किसीके पास मिल जाना खतरे से खाली नहीं था । सरकारी दमन का 
डर वहुत था । ऐसी वात नहीं थी कि हम डरते नहीं थे, हम डरते थे, 
किन्तु इस प्रकार की पुस्तक पढ़ने, नेताओं के वारे में जानने को जिज्ञासा 
रखते थे और समय आने पर कुछ करने-धरने का साहस भी । 

सन्‌ १६१४ में प्रथम महायुद्ध ्रारम्भ हुआ । इसकी प्रतिक्रिया चारों 
तरफ दिखाई दी । सरकार भारत-रक्षा कानून वनाकर आतंकवादियों 
को गिरफ्तार करने लगी । अंग्रेजी राज्य के पिट्ठू लोग युद्ध में सहायता 
करने के लिए श्रांदोलन म्रौर प्रचार करने लगे । मारवाड़ी समाज व्यापारी 
समाज होने के कारण राजभक्त माना जाता था । विदेशी कपड़े का 
व्यापार मारवाड़ी समाज का मुख्य व्यापार था । विदेशी कपड़े का आयात 
अंग्रेजी आफिसों के द्वारा होता था । मारवाड़ी समाज के बड़े नेता या 
पंच इन झाफिसों के दलाल या मुसद्दी थे पर मारवाड़ी समाज के कुछ 
युवक थे, जो अंग्रेजी राज्य के खिलाफ विचार रखते थे और आतंकवादी 
क्ंतिकारियों के साथ उनका सम्वन्ध था | डा० केलाशचंद्र बोस का 
मारवाड़ी समाज के धनी और प्रभावशाली लोगों पर उन दिनों काफी 
दवदवा था । ये सव लोग नययुवकों के रवेये से सख्त नाराज थे । इसी 


समय एक घटना में पांच-सात युवक भारत रक्षा कानून केष्प्रन्तगंत गिर . 


फ्तार हो गये, जिनमे भाई हनुमानप्रसाद पोद्दार, प्रभुदयालजी हिम्मत- 
सिंहका, कन्हैयालालजी चितलांगिया, श्रोंकारमलजी सराफ, ज्वालाभ्रसाद 
कानोड़िया एवं फूलचन्दजी चौधरी थे | श्री घनशयामदास बिइला पर 
भी वारंट था, पर वह कलकत्ता से वाहर होने के कारण गिरफ्तार नहीं 

हो सके । इस घटना का समाज पर ऐसा प्रभाव पड़ा कि सारा नवयुवक 
समाज भय से.कांपने लगा । साथ ही कैलारवादू के नेतृत्व में पंच लोग 
सरकार के. पास अपनी राजभक्ति के संदेश भेजने लगे । वर्तमान मार- 
वाड़ी रिलीफ सोसाइटी का नाम उन दिनों मारवाड़ी सहायक समिति 
था | इस संस्था का संचालन नवयुवकों द्वारा ही होता था । बंगाल में 
आतंकवादी आंदोलन की भावना रखनेवाली दो समितियां थीं-एक, 
'युगान्तर समिति और दूसरी, श्रनुशीलन समिति । मारवाड़ी सहायक 
समिति नाम होने के कारण और नवयुवकों की संस्था होने के कारण 
कैलाशवाबू ने राय दी कि इस यदि संस्था का नाम न वदला गया, तो सरकार 
की निगाह में मारवाड़ी समाज शंका की दृष्टि से देखा जायगा । एक 
तो गिरफ्तारियों के कारण झौर दूसरे. पहले के दो-तीन सामाजिक ग्रांदो- 
लनों के कारण (जिनमें विलायत-यात्रा का श्रांदोलन मुख्य था)' युवक 
लोग पंचों से मुठभेड़ लेने की स्थिति में नहीं रह गये थे । इसलिए इच्छा 
न रहते हुए भी मारवाड़ी सहायक समिति का नाम वदलकर मारवाड़ी 
रिलीफ सोसाइटी रखा जाना स्वीकार कर लिया गया। इनसब बातों का 
ऐसा व्यापक प्रभाव हुआ कि युवक समाज उससे त्रस्त हो गया और 
सार्वजनिक काम की चर्चा बन्द-सी हो गई। परस्पर मिलना-जुलना 
झौर विचार करना भी छूट गया । 
कानपुर से प्रकाशित “प्रताप' उन दिनों हिन्दी के पत्रों में नवयुवकों का 
पथप्रदर्शक था । स्वर्गीय गणेशशंकर विद्यार्थी के लेखों को युवक-समाज 


आदर की दृष्टि से देखता था । मारवाड़ी सहायक समिति का नाम बदलने | 


पर -जो स्थिति हो गई थी, उसपर विद्यार्थीजी ने प्रताप में एक 
बहुत ही प्रभावशाली लेख लिखा । विद्यार्थीजी की कलम में वह शक्ति 


थी, वह जादू था, जिसका प्रभाव सर्वसाधारण पर पड़े विना नहीं रह 
सकता था सौर खासकर युवक-वर्ग पर तो उनके लेखों का अत्यधिक 


' प्रभाव पड़ता था । 7 


भाई वसंतलालजी की पत्नी बहुत बीमार थीं ! वह उनको लेकर | 
जसीडीह गये हुए थे । भ्रताप' के लेख को पढ़कर मेरे मन में जो प्रतिः | 
क्रिया हुई, उसको विद्यार्थीजी के लेखों के साथ मैंने भाई बसंतः | 

लालजी के पास जसीडीह भेजा मैंने उन्हें लिखा--भ्राप विचार करें, 
| हम लोग क्या कर रहे हूँ ग्रौर जितना जल्दी हो सके, आप कलकत्ता ग्रा 
| जायं । वसंतलालजी पर उस लेख की प्रतिक्रिया होनी स्वाभाविक ही थी । 
| उन्होंने मुझे लिखा चाहें जो हो, हम चुप नहीं बैठ सकते, हमें कुछ-न- _ 
कुछ करना ही होगा । अप लोगों से मिलना-जुलना शुरू करें! मैं जल्दी-से- 
। जल्दी ग्रा रहा हुं । एक सप्ताह में ही वह भ्रा भी गये । इस समय जो 
| स्थिति थी उसमें पहली पंक्ति के लोगों के साय मिलना-जुलना या काम 
| करना सम्भव नहीं था । दूसरी पंक्ति के लोगों में संगठन मुश्किल हो रहा 
था । कई दिनों की कोशिश के वाद कुछ मित्रों को इकट्ठा किया गया 
और एक संस्था 'ज्ञानवद्धिनी मित्र-मंडली' के नाम से स्थापित को गई । 
इस संस्था के उद्देश्य में यह साफ तौर से लिखना पड़ा था कि राजनेतिक 
सामाजिक और धाभिक कामों से इस संस्था का कोई सम्बन्ध नहीं होगा । 
यह संस्था ज्ञानवद्धन के कामों तक अपना कार्यक्रम सीमित रखेगी । ऊपर «७» 
का संकेत उस समय की स्थिति को साफ करता है कि राजनैतिक काम में 
| सरकारी भय, घामिक काम में ब्राह्मणों की वाघा, सामाजिक कार्यों में 
। पंचों का आतंक पूर्णरूप से नवयुवकों में व्याप्त था । यदि ऐसा न किया 
जाता तो संस्था का आरम्भ करना ही मुश्किल हो जाता । आज वे सब 
वाते कल्पना के वाहर की चीज हो गई हैं । मुझे उस दिन की झौर आज 
की स्थिति की तुलना करने पर स्वयं भी झ्राइचयें होता है । ज्ञानर्वाद्धनी 
मित्र-मंडली' तो 'एक साधारण बहाना था। जो काम झागे करना था 
वह काम इस मंडली के द्वारा हो नहीं सकता था| ऐसी स्थिति में एक 
और संस्था की जरूरत-महसूस होने लगी । ग्राहिस्ते-ग्राहिस्ते वातावरण 
भी बदल रहा था । पुराने लोगों के साथ संघर्ष था ही । पुराने लोगों को ” 
संस्था थो 'मारवाड़ी एसोसिएशन ।' सरकार में इसी संस्था और उसके 
संचालकों का प्रभाव था । कई दिनों के सोच-विचार छ्वे वाद मारवाड़ी 
(डस एसोसिएशWं नाम से एक नई संस्था की स्थापना की गई, जिसके 
सभापति स्वर्गीय देवीप्रसादजी खेतान और मंत्री श्री जगन्नाथप्रसादजी 
अग्रवाल चुने गये । सवाल था, इस संस्था के द्वारा वे सब काम कैसे हों, जो 
नवयुवक करना चाहते थे ग्रथवा जो उन्हें करना उचित था ? केवल. 





| 

व्यापार की बातों से तो नवयुवकों को संतोष हो नहीं सकता था । इस- 
लिए इस संस्था के भ्न्तर्गत कई विभाग खोले गये, जैसे ज्ञानवद्ध क विभाग, 
जिसमें 'ज्ञानवर्धिनी मित्र-मंडली' अन्तरभुक्त कर दी गई । सेवा-विभाग 
का मंत्री भाई बसंतलालजी को बनाया गया और इस विभाग के द्वारा 
बहुत काम हुआ । “मारवाड़ी एसोसिएशन' की सारी धाक श्रौर महत्व 
को इस संस्था ने खत्म कर दिया, फिर भी समाज पर बड़े आदमियों का 
जो प्रभाव था, वह तो था ही । 

इसी बीच पूज्य जमनालालजी वजाज ने समाज-सुधार की दृष्टि से 
अग्रवाल महासभा” की स्थापना की वात सोची । कलकत्ता मारवाड़ी- 
समाज का खास केन्द्र था और जमनालालजी का यहां के युवकों से संबंध 
भी था। इसलिए वह अग्रवाल महासभा की चर्चा के लिए कलकत्ता 
आये । नवयुवकों का तो पूरा सहयोग उन्हें प्राप्त था ही, पर वह चाहते 


` थे कि पुराने विचारवाले या पंच-पंचायतवाले लोगों का भी सहयोग 
' प्राप्त किया जाय । वहुत कोशिश करने पर भी जमनालालजी उनका 


सहयोग प्राप्त न कर सके । पर वम्बई तथा दूसरे प्रांतों में उन्हें सहयोग 
मिला। वर्घा में अग्रवाल महासभा का प्रथम अधिवेशन हुआ, जिसमें 
श्री देवीप्रसादजी खेतान और भाई वसंतलालजी कलकत्ता के प्रति- 
निधि के रूप में सम्मलित हुए । लेकिन उसी समय जमनालालजी के परि- 
वार में एक दुःखद मृत्यु हो जाने के कारण ग्रधिवेशन विशाल रूप में 
नहीं हो सका । महासभा का दूसरा अधिवेशन वम्बई में बड़ी धूमधाम 
से हुआ । प्रसिद्ध सनातनी श्रौर समाज के पुराने घराने के वयोवृद्ध 


श्री रामलाल गनेड़ीवाल को सभापति चुना गया । इस अधिवेशन में कल- 


कत्ता के नवयुवकों ने काफी संख्या में भाग लिया । ताराचन्द घनश्याम- 
दासः की ओर से जयत्रारायणजी पोदार भी इस अधिवेशन में सम्मि- 
लित हुए श्रौर“ऽन्ह्यने का रंवाही में उत्साह-पूर्ण हिस्सा लिया । यह सम्मे- 
लन बहुत ही सफल रहा । कर्मवीर गांधी भी इप सम्मेलन में एक दिन 
के लिए आये ग्रौर वोले। पचास हजार रुपये का चन्दा तत्काल इकट्ठा 





१. कलकत्ता की मशहूर पुरानी मारवाड़ी फमं 

करके उनको दिया गया इसी अधिवेशन में छ: लाख रुपयों से प्रग्र वाल कोप 
की स्थापना हुई। समाज-सुधार के प्रस्तावों में वाल-विवाह के प्रस्ताव 
पर काफी वाद-विवादं के वाद यह तय हुआ कि वारह वर्ष 
से पहले लड़की श्रौर सोलह वर्ष से पहले लड़के का विवाह न किया 
जाय । इसके साथ ही संशोवन के रूप में यह छट दे दी गई कि अगर 
किसीको इस संबंध में आपत्ति हो, तो वह स्थानीय पंचायत की अनु- 
मति लेकर वारह वर्ष से कम उम्र की लड़की और सोलह वर्ष से कम उम्र 
के लड़के के विवाह में सम्मिलित नहीं होंगे । कहना नहीं होगा कि भाई 
वसंतलालजी प्रतिज्ञा करनेवालों में से थे । इसके वाद तो प्रतिज्ञा करने 
का एक अभियान-सा चल पड़ा, जिसमें भाई वसंतलालजी ने काफी काम 
किया । श्राज ये सव वाते सांधारण श्रौर वहुत हल्की लगती हैं, पर उस 
समय ये वहुत वड़ी-वड़ी वातं थीं । इस प्रतिज्ञा. करनेवालों को अपार 
कठिनाइयों का सामना करना पड़ता था । ऐसे श्रवसर भी झाये, जव. 
भाई अपनी वहन की चुनरी उड़ाने तक नहीं जाते थे । बालःविवाह के 
आन्दोलन ने एक विश्ञेप ग्ान्दोलन का रूप लिया और भाई वसन्तलालजी 
को श्रपने साथियों के साथ काले झण्डों का प्रदशन भी करना पड़ा। 
महासभा का तीसरा अधिवेशन कलकत्ता में हुआ, जो बहुत ही 
प्रभावशाली श्रौर बृहत्‌ रूप में था। पंचायत के लोग इस अधिवेशन में 
सम्मिलित नहीं हुए । अधिवेशन के वाद महासभा का कार्यालय कलकत्ता 
में ही रहा । भाई वसन्तलालजी महासभा के प्रधान मंत्री चुने गये । 
भाई पझराजजी जैन के सहयोग से महासभा का काम र प्रभाव 
मारवाड़ी समाज में खूब वढ़ा । हजारों शाखाएं भारत के बड़े-बड़े शहरों 
और ग्रामों में स्थापित हुई, जिनके द्वारा वाल-विवाह ग्रादि का विरोब 
किया गया । इन सारे अभियानों में वसन्तलालजी का प्रमुख स्थान था। 
इस सामाजिक श्रान्दोलन के वरावर-बरावर राष्ट्रीय आन्दोलन भी 
जोर पकड़ता जए रहा था । पुज्य जमनालालजौ के प्रयत्न से कांग्रेस 
कमेटी की स्थापना करके वड़ा वाजार में कांग्रेस का काम रागे बढ़ाने 
का प्रयत्न किया गया । भाई पद्मराजजी जैन मंत्री और वसन्तलालजी 
सहायक मंत्री बनाये गए । इस प्रकार सामाजिक और राजनैतिक कायं 

साथ-साथ होने लगे । 
पूज्य महात्माजी के आह्वान पर सन्‌ १६२१ का आन्दोलन शुरू 
'हुआ । वसन्तलालजी ने प्रमुख भाग लिया । फलतः वह गिरफ्तार किये 
जाकर प्रेसीडेंसी जेल में भेज दिये गए । उन दिनों जेल जाना मामूली 
बात नहीं थी, फिर वसन्तलालजी का तो परिवार भी काफी वड़ा था। 
.उनका विवाह हुए भी चार-पांच वर्ष ही हुए थे। इन सव कठिनाइयों 
'की परवा किये विना ही वसन्तलालजी - ने आन्दोलन में पूरा भाग 
लिया । वसन्तलालजी को डेढ़ वर्ष के कठोर कारावास की सजा सुनाई 
गई । मेरा ख्याल है कि मारवाड़ी समाज में देश के लिए जेल जाने का 
यह पहला उदाहरण था । वसन्तलालजी की मां उनके जेल-जीवन की 
'बातों से वहुत ही दुखी हो गई थीं । पर अन्त में उन्होंने हम लोगों से 
'कहा--“वसंतियो शिवरात्रि के दिन जनम्यो है, वो भोलो शंभु है, ऊ 
'की रक्षा भगवान शिवजी महाराज ही करेगा ।” इस आन्दोलन में देश- 
वन्धु दास, सुभाषचन्द्र वोस तथा बंगाल के अनेक दूसरे नेता जेल गये । 
मौलाना झवुल कलाम आजाद, मौलाना श्रकरम खां(जो वाद में मुस्लिम 


लीगी बन गये), वड़ा बाजार से पद्मराजजी जैन, अ्रम्बिकाप्रसादजी 


वाजपेयी, भाई मूलचन्दजी अग्रवाल, भोलानाथजी वम्मंन, माधवजी 
शुक्ल, लक्ष्मण नारायणजी गर्दे आदि अनेक लोग जेल में बसन्तलालजी 
'के साथी हो गये । वाद में महात्माजी ने चौरीचौरा काण्ड होने पर 
आन्दोलन बन्द कर दिया और यह एलान कर दिया कि जो जेल गये हैं 
'वे वहां न रहना चाहें, तो सरकार से अनुरोध करके वाहर झा सकते 
हैं । बसन्तलालजी ने ऐसा नहीं किया । जो लोग जेल गये हैं, वे समझ 


'सकते हूँ कि आन्दोलन की गति घीमी पड़ जाने पर जेल में रहनेवालों . 


की मनोदशा क्या होती है । जेल के ग्रधिकारियों का व्यवहार कितना 
क्र और यातनामय वन जीता है ! फिर आन्दोलन का अनिश्चित काल तक 
'बंद हो जाना कितनावडुःखद होता है। जिन लोगों की सजा कम थी, वे 
तथा दूसरे लोग भी आहिस्ते-आहिस्ते वाहर गाने लगे । पर बसन्तलालजी 
की सजा तो बहुत थी | उनके साथ जेल में बहुत कम झादमी रह 
गये थे, पर वह श्रपने झानन्दी स्वभाव के कारण दुःख-सुख की परवा 


Smee 5 व्यक । 


वसंतलाल मुरारका ११५ 


किये बिना जेल की अवधि पूरी कर रहे थे । 

जेल से बाहर आने पर वह फिर अपने सामाजिक कार्यों में लग 
गये । अग्रवाल महासभा का काम तथा दूसरे सामाजिक काम करने 
लगे--वाल-विवाह और वुद्ध-विवाहों को रोकने के झआन्दोलनों तथा उनके 
परिणामों से हम तंग झाने लगे थे और ऐसा सोचने लगे थे कि हमें 
समाज-सुधार का कोई क्रान्तिकारी कदम उठाना चाहिए, जिससे समाज 
में क्रांति की भूमिका तैयार हो सके । इसी समय हमने सुना, एक वाल- 
विधवा जानकीदेवी साह वैघव्य-दु:ख से तंग आ गई हैं श्रौर पुनविवाह 
करना चाहती है | पर पुनविवाह हो कंसे ? यह एक बड़ा सवाल था। 
काम तो बड़ा भारी था, पर जोश और उत्साहवश इसकी कोन परवा 
करता था ! जानकीदेवी को उसके घर से तो ले आये, पर अब उसके 
विवाह की व्यवस्था कैसे हो, यह एक समस्या थी । पुराने झायंसमाजी 
भाई नागरमलजी लील्हा विवाह करने के लिए तैयार हो गये । नागर- 
मलजी की उम्र करीव छत्तीस साल की थी, जानकीदेवी की वाईस वर्ष 
की । दोनों को एक-दूसरे को दिखलाकर विवाह तय हो गया । विवाह 
के लिए स्थान का सवाल था । आये समाज मंदिर तो मिल सकता था, 
पर वहां विवाह हो, यह हम पसंद नहीं करते थे। भाई नागरमलजी 
मोदी अपना मकान देने के लिए तैयार थे । जानकीदेवी को उनके घर 
पर ही छिपाकर रखा गया था, किन्तु वह मकान छोटा था । इसलिए 
छाज्रामजी चौधरी का मकान ठीक किया गया । यह मकान बहुत सुन्दर 
रौर वड़ा था । साथ ही, यह वड़ावाँजार के बीच में था । छाजूरामजी 
से वात करने पर वह सहषं राजी हो गये । यह विवाह अपना ऐतिहासिक 
महत्व रखता है । इसका इतिहास लिखने के लिए अलग लेख लिखा जा 
सकता है । इस कार्य में वसन्तलालजी का महत्वपूर्ण हाथ रहा। परि- 
णाम-स्वरूप पंचायत की सभा में वारह समाज-सुधारकों को इस विवाह 
में भाग लेने के लिए भ्रलग-अलग इलजाम लगी कर जाति से बाहर कर 
दिया गया । भाई बसन्तलालजी को भी जाति से बाहर किया गया । 


जाति-वाहर का भी एक आन्दोलन बन गया । बसत्तलालजी का निजी 


कुट्म्व वड़ा होने के कारण और भाइयों आदि में विचारों की भिन्नता _ 

होने के कारण उनको तथा उनकी पत्नी को काफी परेशानियां उठानी 
पड़ीं, परन्तु वसन्तलालजी के पिता पुज्य रामदेवजी ने उनके कामों का 
पूरा संमर्थन किया और उनके भाइयों ने भी साथ दिया । 
वसन्तलालजी के छोटे भाई शुभकरण का विवाह था। इस विवाह 
के समय राष्ट्रीय आन्दोलन और खिलाफत-ग्रात्दोलन चल रहा था। 
खिलाफत-अआन्दोलन के कारण वसन्तलालजी का मुसलमान भाइयों से 
गहरा सम्वन्ध था, इसलिए उस विवाह में उनको भी निमंत्रित किया 
गया । स्वर्गीय देशवन्धु दास भी इस विवाह में पधारे। उनके साथ 
मौलाना आजाद, अ्रकरम खां और पचासों अन्य मुसलमान राये । 
मुसलमानों को भोजन कराते समय समाज के कुछ लोगों को नाराजगी 
रही । उनके भोजन करने के वाद झूठी पत्तल उठाने के लिए नौकरों ने 
इन्कार कर दिया । कुछ मिनटों में ऐसी स्थिति पैदा हो गई कि भाई 
वृसन्तंलालजी ने उन मुसलमानों को बुलाकर और भोजन कराकर 
एक हंगामा-सा कर दिया है लेकिन वसन्तलालजी ने अपने मुसलमान 
दोस्तों की जूठी पत्तलों को उठाकर सारे लोगों को चकित कर दिया । 
मुसलमानों को बुलाकर घर पर भोजन कराना और फिर उनकी झूठी 
पत्तलों को उठाना साघारंण वात नहीं थी । इसकी चर्चा और विरोध 
बहुत रहा, पर वसन्तलालजी का उत्साह और उनकी द॒ढ़ता ऐसी थी 
कि उनके घर के लोग और दूसरे विरोधी भी उनसे नाराज नहीं 
होते थे। ` 
सन्‌ १६३० तक अग्रवाल महासभा के द्वारा जो भी सामाजिक काम 
हुए, उनका वहु त-कुछ श्रेय भाई वसंतलालजी श्रौर पद्‌ मराजजी को था। 
कांग्रेस के द्वारा जो राजनैतिक काम होते थे उनमें भाई वसंतलालजी 
पूरा-पूरा हिस्सा लिया करते थे । सत्‌ १९३० में गांधीजी ने नमक सत्या- 
ग्रह का देशव्यापी भ्रांदोलन चलाया । गांधीजी की डांडी-यात्रा के दिनों 
में वगाल में एक श्रार्ईन-श्रमान्य कमेटी की स्थापना की गई। उसके 
संचालन में भाई वसंतलालजी ने बहुत वड़ा हिस्सा लिया । वह बड़ा 
वाजार से संगठन करके नमक सत्याग्रह करने के लिए कलकत्ता से ७-८ 
मील दूर महिषाथान में सत्याग्रहियों के जत्थे भेजने लगे । फलस्वरूप 

उनको गिरफ्तार कर लिया गया और बंगाल के कई नेताओं के साथ 
उनको डेढ़ वर्ष के कठोर कारावास की सजा दी गई । जेल में कलकत्ता के 
तथा बंगाल के भ्रनेक नेताग्रों ग्रौर. कार्यकत्ताश्रों से भाई वसंतलालजी 
का सम्बन्ध हो गया और वह आंदोलन के खास आदमी माने जाने लगे। 
अपने विनोदी श्रौर रौर सरल स्वभाव के कारण वह जेल में बहुत ही प्रिय 
रहे । - कोई घटना. होने पर वसंतलालजी कहा करते थे--आनन्द हो 
गया। जेल में सव लोगों को एक-एक कांच का गिलास मिलता था । 
संयोगवश किसीके हाथ से गिलास गिरकर टूट जाता तो टूटने की ग्रावाज 
सुनकर जिस सज्जन का गिलास टूटता, उनको सम्वोधन करके वसंतलाल- 
जी तुरन्त कहते --आननन्‍द हो गया क्या ? वह इस तरह दुःख को स्वभावतः 
सुख का रूप दे दिया करते थे। उनके इस स्वभाव के सम्वन्ध में एक 
घटना और याद ग्राती है। सन्‌ १६३२ में जेल से छूटने के वाद हम 
लोग स्वास्थ्य-सुघार की दृष्टि से राजस्थान गये। बसंतलालृजी के मुकुन्द- 
गढु-स्थित मकान में एक ब्राह्मण-परिवार रहता था । उनके लड़के की 
नाक में तकलीफ थी । इसलिए उसका आपरेशन कराने के लिए उस लड़के 
को और उसकी मां को पिलानी ले गये । संयोग से उस लड़के की मां ऊट 
से गिर पड़ी और उसे चोट लगी । वह गर्भवती थी । वसंतलालजी ने 
मुझे सूचना दी--“भाईसाहव, ग्राज तो आनन्द जोर को होगो ।' कहने. 
का मतलव यह कि वह किसी घटना से घवराते नहीं थे और उसको 
अपनी सरलता के कारण विनोद में वदल दिया करते थे । जेल के कष्टों 
आर मानसिक आंदोलन की तीब्रता के समय जव-जब निराशा, दुःख और 
असफलता सामने आती, वह अपनी भाधामें कहते थे, “झांटो-सांटा 
लागकर सुख होवा हालो है” यानी जो दुख ग्राता हैं, या श्रसफलता 
ग्राती है, वह सुख और सफलता देने के लिए आती है । 

उन दिनों समाज में मृतक बिरादरी भोज हुआ करता था । साधा- 
रण स्थिति के झादमी को अपना घर या जो भी सम्पत्ति होती, वहवेचः 
कर अथवा ऋण लेकर मृतक विरादरी भोज करना पड़ता था, इसका 
दुःखद श्रनुभव नवयुवक समाज किया करता था । 

अन्त में इसके लिए पिकेटिंग करने का निश्‍चय किया गया गौर 

पिकेटिग का संगठन करने में भाई वसंतलालजी ने वहुत ही उत्साहपूर्ण 
काम:किया । मृतक बिरादरी भोज के स्थानों पर जाकर जोरदार पिके- 
टिंग की गई। कई जगहों पर भोजन करनेवालों के सामने लेटना भी 
पड़ा । विरोधियों की ओर से इस आंदोलन का जोरदार विरोध किया 
गया और सत्याग्रहियों पर जूठी पत्तल और गन्दा पानी भी गिराया गया, 
पर इसका कुछ दिनों में इतना व्यापक और गहरा प्रभाव हुआ कि विहार, 
मध्य प्रदेश आदि प्रांतों में भी यह पिकेटिग शुरू हुई रौर मृतक विरादरी 
भोज वन्द हो गया । 
मारवाड़ी समाज में पर्दा-प्रथा भी बहुत जोरों से प्रचलितं थी । नव- 
युवक समाज को इस प्रथा को तोड़ने के लिए काफी आंदोलन करना 
पड़ा । भाई वसंतलालजी के नेतृत्व में सन्‌ १९२९ में एक शिष्टमंडल 
पर्दा-प्रथा के विरोध में ग्रांदोलन करने के लिए बंगाल, बिहार, उड़ीसा, 
मध्यप्रदेश आदि स्थानों में गया और जगह-जगह सभाएं आदि करके 
पर्दा-प्रथा कें विरोध में आंदोलन शुरू किया गया । इस ग्रांदोलन को 
स्थायी बनाने के लिए सन्‌ १६२६ की कातिक शुक्ल ११ .(देवोत्थान 
एकादशी )! के दिन सारे भारतवर्ष के नगरों में पर्दा निवारक-दिवस' 
मनाया गया, जिसका ग्रधिकांश श्रेय भाई वसंतलालजी को दिया जा 
सकता है । मतलव यह कि विलायत-यात्रा, वाल-विवाह्‌, वृद्ध-विवाह, 
मृतक बिरादरी भोज और पर्दा-निवारण आदि कोई भी आंदोलन सन्‌ 
१९२० से सन्‌ १९५६ तक, उनकी मृत्युपर्यन्त नहीं हुआ, जिसमें उन्होंने 
हिस्सा न लिया हो । इसी प्रकार राजनेतिक आंदोलन में सन्‌ १६२० से 
लेकर सन्‌ १९४२ के 'करेंगे या मरेंगे' आंदोलन तक ऐसा एक भी आंदो- 
लन नही. हुआ, जिसमें वह जेल न गये हों और अधिक-से-अधिक भाग 
न लिया हो । सेवा और शिक्षा के काम में भी वह सदा झागे रहते थे । 
सन्‌ १६३४ में विहार में जो भयंकर भूकम्प हुआ था, उस समय की 
बात है । उनकी स्त्री फे बच्चा होनेवाला था और पीड़ा हो रही थी । 
ऐसी हालत में वह उसे छोड़कर भूकम्प-पीड़ितों की सेवा करने चले गये । 
बसंतलालजी एक ऐसे बहादुर समाज-सुधारक और देशभक्त थे, जिन्होंने 
. अपने घर की, अर्थं की गौर परिवार की ज़रा भी परवा किये विना देश 

आर समाज की सेवा की । 

सत्‌ १९४५-४६ में ऐसा लगा था कि देश निश्‍चय ही स्वाधीन होगा 
भ्रौर तव जो विघान-सभाएं बनेंगी, वे स्वाधीन देश की विघान-सभाएं 
होंगी । इसलिए उनकी इच्छा हुई कि वह विघान-सभा में जायं । सन्‌ 

६४६ की फरवरी में जो चुनाव हुए, 'उनेमें वह चुनाव लड़ने के लिए 

खड़े हुए और प्रबल बहुमत से निर्वाचित हुए । तवसे वराबर पर्चिम 
बंगाल विघान-सभा के सदस्य रहे । जिस प्रकार स्वाधीनता-आंदोलन में: 
उन्होंने काम किया उसी प्रकार देश के शासन-संचालन और निर्माण- 
कार्य में भी उत्साह और जोश से काम करते रहे। सन्‌ १६५२ में जो 
चुनाव हुए उनमें वह वंगाल के वीरभूम जिले से विघान-सभा के सदस्य चने 
गये, जहां बंगाली भाइयों के सिवा अन्य किसी के वोट नहीं थे । इस चुनाव 
में सफलता बसंतलालजी की बंगाल में लोकप्रियता का एक प्रमाण थी । 

बसंतलालजी अपने जीवन में सफल रहे । वह अपने विचारों और ) 
सिद्धांतों को बरावर भ्रमल में लाते रहे। उन्होंने अपने बड़े पुत्र का 
विवाह माहेश्वरी समाज में किया और अपने द्वितीय पुत्र का विवाह एक 
बाल-विघवा से किया । उनकी स्त्री रमादेवी ने उस जमाने में पर्दा छोड़ा 
ग्र सामाजिक कारं में हिस्सा लिया जब मारवाड़ी समाज की इनी-गिनी 
महिलाएं ही पर्दा-प्रथा से मुक्त हुई थीं । इस प्रकार बसंतलालजी का 
जीवन करीव ४० वषं तक निरन्तर देश और समाज की सेवा में लगा 
रहा । वह हृदय से, स्वभाव से सरल, और कोमल, व्यवहार से उदार 
झौर समाज की सेवा से प्रेरित, बहुत ही सच्चे साथी थे। व्यक्तिगत दृष्टि 
से भी ऐसे मित्र और साथी का वियोग बड़ा ही दुखद होता है। 

अंतिम कुछ वर्षों. में मेरा उनके साथ मतभेद रहा, पर आखिर में 
उनकी बीमारी ने मतभेद को भी इस तरह घो डाला कि आज उसका 
कोई चिन्ह भी नहीं । मृत्यु से कुछ ही दिन पहले हम दोनों ने हृदय की 
एकता का . सुख झङ्गुभव किया । यदि यह न होता तो याज मेरे दुःख 
का ग्रंत कहां था ! यह ईश्वर की कृपा थीं और थी उनके हृदय की 
सरलता एवं सहृदयता । 


२ : श्रीमती गंगादेवी मोहता 


सन्‌ १६२१ में कलकत्ता प्र सीडेंसी जेल में स्वर्गीय भाई वसंतलाल- 

जी मुरारका से मुलाकात के वक्त गंगादेवी मोहता से परिचय हुआ था। 
उस समय सारे मारवाड़ी समाज के अग्रवाल, ओसवाल, माहेश्वरी 
आदि किसी समाज में किसी ऐसी महिला को मैं नहीं जानता था या 
थी ही नहीं, जो घूंघट निकाले विना पुरुषों में आये-जाये और वातचीत 
कर सके । इस महिला का साहस, निर्भीकता ग्रौर उत्साह मुझे उस दिन 
झदभुत लगा था। इसके वाद तो परिचय वढ़ता गया । कितने ही स्थानों भौर 
भौकों पर साथ-साथ काम करने का ग्रवसर मिला। उन दिनों भाई वाल- 
कृष्णजी मोहता और गंगादेवी मारवाड़ी-समाज में समाज-सुधार के 
आंदोलन के एक खास अंग ही नहीं, बल्कि श्रगुवा माने जाने लगे थे । 
„गंगादेवी ने न मालूम कितने घरों में जाकर श्रनेक महिलाश्रों को पद के 
पाप से मुक्त किया था सार्वजनिक रूप से पर्दा-प्रथा के विरुद्ध आंदोलन 
करने की वात सोची गई तो क्या किया जाय, कँसे किया जाय, यह 
सवाल विकठता के साथ सामने आया, जिसको झाज याद करने पर 
आश्चर्यजनक हंसी आती है । कुछ भी नहीं किया जा सकता, ऐसा लगने 
पर श्रंत में यह तय किया गया कि जो दस-पांच मित्र ञ्रपनी स्त्रियों का 
पर्दा छुड़ा सक वे सव साथ-साथ विक्टोरिया मेमोरियल में मारवाड़ी 
समाज के लोगों के सामने से निकले या घूमते रहें । कहना नहीं होगा 
कि इसमें गंगादेवी और वालक्ृप्णजी तो विशेष थे ही । शायद यह सन्‌ 
१६२६ की वात है। इसके वाद ही निश्‍चय किया गया कि पर्दा-प्रथा के 
विरुद्ध एक झिष्टमंडल अनेक स्थानों पर जाय और इस वात की कोशिश 
करे कि प्रत्येक स्थान पर्‌ कातिक शुक्ल एकादशी को पर्दा-निवारक 
दिवस की सभा रादि कर पर्दे के विरुद्ध प्रस्ताव पास किया जाय। कलकत्ता 
में पर्दा निवारक दिवस की सभा का नजारा शायद पहलले की सव सभागों 
से अपने ढंग का अलग था । सभा में काड द्वारा प्रवेश का प्रतिबंध लगाने 
पर स्वयंसेवकों के सिवा पुलिस को सहायता लेना जरूरी हो गया। 
सभानेत्री का मिलना कितना मुश्किल था, इसकी ाज किसी तरह भी 

कल्पना नहीं की जा सकती । अन्त में स्वर्गीय भाई देवीप्रसाद खेतान 
आदि से वात करके श्रीमती जानकीदेवी मुसदह्दी (खेतान बन्बुओं को 
वहन) को राजी किया । लम्वी कहानी है यह और आज के लोगों के लिए 
आश्चर्यजनक और विश्वास करने लायक भी शायद न हो । कहना इतना 
ही है कि इन सव स्थितियों को वदलने में तथा राज जो सामाजिक स्वतंत्रता 
प्राप्त हुई है, उसको लाने में गंगादेवी का बहुत बड़ा हिस्सा रहा है। मैं 
जिस मकान में रहता था वहां गंगादेवी गतीं तो पास के लोग उनको 
अपने कमरे में श्राने देना पसन्द न करते । पर गंगादेवी मान-अपमान का 
ख्याल किये बिना अपना काम करती रहुतीं। स्वर्गीय भाई मूलचन्दजी 
उनको मजाक में झआराकाटी कहा करते । 'ग्राराकाटी' लोगों को वहका- 
कर मारीशस, फीजी आदि देशों में जाने के लिए भरती के हेतु ले जाने- 
बालों को कहते थे। इस प्रकार गंगादेवी ने सामाजिक क्रांति के कदमों को 
आगे बढ़ाने में अपने जीवन का वह हिस्सा दिया जब लोग राग-रंग, 
सुख-स्वप्न में भूले रहते हैं। अपने एकमात्र लड़के चिरंजीव ब्रह्मदेव का 
विवाह एक अनजान कुल में विना किसी रीति-रिवाज के (दहेज तों 
कल्पनातीत वात है, जिसका जिक्र करना बालकृष्ण ग्रोर गंगादेवीजी का 
अपमान करना है)' भ्राज से २५-२६ वर्ष पहले किया था । यह विवाह 
इस तरह का शायद पहला ही था । गंगादेवी ने वाल-विवाह, वृद्ध-विवाह 
परदा-प्रथा के विरोधी तथा विघवा-विवाह रादि सुधार-आंदोलनों में 
अधिक-से-अधिक भाग लिया । 

स्वाघीतता का आंदोलन चल रहा था' तब भी वह चुप नहीं बेठीं । 
एक जुलूस में भाग लेने के कारण उनको गिरफ्तार किया गया और 
जुमनि की सजा हुई। जुर्माना न देने पर जेल जाना अनिवार्य था । उन 
दिनों न तो कोई जुर्माना देता था और न अदालत की कारवाही में किसी 
प्रकार का हिस्सा लेता था। वहन गांगादेवी का जुर्माना दूसरे सज्जन 
देने लगे तो उन्होंने कहा कि मेरा जुर्माना यदि ग्रदा)कर दिया जायगा 
तो इस अ्रन्याय को किसी भी हालत में वर्दाइत नहीं कर सकूंगी । इस 
प्रकार न मालूम अप्रने जीवन के कितने प्रसंगों में उन्होंने अपनी तेज- 
स्त्रिता एवं निर्भीकता का परिचय दिया था । 

गंगादेवी की वीमारी में श्री वालक्ृष्णजी ने जो सेवा की, वह साधा- 
रण आदमियों का काम नहीं है । शायद ही कोई पुरुष स्त्री की इतनी 
सेवा कर सकता है। पांच-सात दिन पहले ही भगवानदेवी, जो किसी 
समय उनकी रंगरूट रही थीं, उनसे मिलने गई और जिस स्थिति 
का वर्णन किया, वह ग्रजब है । गंगादेवी ने कहा कि मैं जीना नहीं 
चाहती, पर उनकी सेवा मुझे मरने नहीं दे रही है । 


३ : “दीदी? सुशीलादेवी 


सन्‌ १६२८ की वात है। चार पंजाबी बहनों से परिचय हुआ । 
एक थीं झांतादेवी, जो हमारे स्कूल में पढ़ाती थीं । दूसरी थीं कौशल्या- 
देवी, जो आये कन्या महाविद्यालय की थीं । तीसरी थीं लीलादेवी, जो 
कलकत्ता के डेन्टल कालेज की विद्यार्थी थीं। चौथी थीं सुभद्रादेकी, जो वड़ा 
बाजार.की राजनेतिक गतिविधियों में प्रमुख भाग लेती थीं । इन चार 
बहनों से परिचय हुआ । देश-समाज के वारे में वातें हुईं । इन बहनों में 
देश-सेवा की विशेष लगन थीं । 
लीलादेवी तो काफी उग्र विचारों की थीं और वह चाहती थीं कि देश 
में कोई विशेष क्रांतिकारी आंदोलन हो, जिसमें योग दिया जाय । एक 
दिन उन्होंने कहा कि हमारी एक वहनजी हैं, उनसे ग्रापको मिलाना है। 
मैं स्वर्गीय सर सेठ छज्जूराम चौधरी के यहां गया । वहां शांतादेवी ने 
एक वहन से मेरा परिचय कराया, जिनका नाम था सुशीलादेवी । बहुत 
द दुवली-पतली,निहायत गौर वर्ण और वड़ी-वड़ी आंखें, जिनमें एक विशेष 
प्रकार की सात्विक ज्योति के दर्शन होते थे और गम्भीर शांत मुद्रा। दोनों 
हाथ जोड़कर दोनों ओर से प्रणाम-नमस्कार के वाद सुशीलाजी ने कहा, 
“मैं शांता से कई दिनों से कह रही थी कि आपसे मिलना है ।” उत 
बहन में शालीनता और स्नेह्शीलता के विशेष दर्शन हुए। उस समय के | 

बाद तो अनेक बार हम लोग मिले । 

साइमन-कमीशन के वहिष्कार के दिन थे । चारों ओर देश में उग्रता 
का वातावरण था, बड़ी उत्तेजना थी मौर थी कुछ कर गुजरने की तीव्र 
उत्कंठा ! ऐसे मौके पर साइमन-कमीशन के बहिष्कार के जुलूस का 
नेतृत्व करते हुए स्वर्गीय लाला लाजपतरायजी पर पुलिस की लाठी का 
भ्रहार हुआ । जवाहरलालजी पर लखनऊ में पुलिस की लाठी पड़ी । 
क्रांतिकारी नवयुवकों ने इस सबको देश का भीषण श्रपमान माना ्रौर 
उसका वदला लेना तय किया । इन युवकों में भगतसिंह, भ्राजाद ग्रौर 
राजगुरू आदि श्रनेक युवक थे । इनको सुशीलावहन ग्रनेक तरह से सहयोग 
देती थीं । सुशीलाजी झांत-गम्भीर भाव से चुप रहकर काम करती थीं। 
विशेष वातचीत, मिलना-जुलना पसंद नहीं करती थीं, पर जो उनके 
सम्पकं में आता, उनके प्रति सहज ही एक झ्ादर की भावना पै दा हो जाती। 
उन्हीं दिनों सांडस की लाहौर में हत्या हुई। उसके वाद सेन्ट्रल ग्रसेम्बली 
में भगतसिंह और वट्केशवर दत्त ने बमकांड किया । उन्हीं दिनों लाहौर 
जेल में जतीन्द्रनाथ दास का भूख-हड़ताल में प्राणान्त हुभ्रः। देश में 
चारों और उथल-पुथल के दिन थे वे । जरा भी सोचनेवाला देश के लिए 
कुछ करने की तमन्ना लिये फिरता था | सुशीलावहन से इन घटनाओं 
पर विचार चलता, पर वह ग्रपनी बात बहुत कम कहती । तब भी 
ऐसा लगता था कि उस छोटे से दुबले-पतले हड्डियों के 'ढांचे में एक 
भीषण आग जल रही है देशप्रेम की मानों पर्वेत के गर्भे में ज्वाला- 
मुखी धघक रहा है । उन्होंने वड़ा बाजार की कुछ महिलाओं और लड़- 
कियों की एक मंडली वटोरकर भगतसिंह डिफेन्स फंड के लिए रकम 
जमा करने के उद्देश्य से महिला नाटक का श्रायोजन जिस साहस से किया 
था, उसको मैं कभी भूलता नहीं । बड़ा बाजार क्रा क्षेत्र तब सामा- 
जिक प्रगति और महिला जागृति की दृष्टि से बहुत पिछड़ा०्था । सार्वे- 
जनिक क्षेत्र में काम्रनेवाली कोई महिला दीख न पड़ती थी । तब 
भी सुशीलाजी ने अपनी पंजावी बहनों के सहयोग से यह जो साहसपूर्ण 
कार्य किया था, वह उनके ही बूते का था । RT 

देश में ऐसा वातावरण तैयार हो रहा था कि वूढ़े-जवान, स्त्री और 

पुरुष सव देश के लिए कुछ करने की प्रेरणा से प्रेरित थे सुशीलावहन | 
तो पहले से ही शपथ ले चुकी थीं देश की स्वतंत्रता के लिए अपने को 
'होमने की । सुशीलाजी में एक विशेषता थी कि वह श्रपनेको अधिक 
सामने नहीं गाने देती थीं और भीतर-ही-भीतर वहुत काम करके काम 
करनेवालों को सहयोग देती थीं। भयंकर क्रांतिकारी विचार रखते हुए भी | 
वह ऊपर से बड़ी शांत नजर झाती थीं। वह उत्तजना याउग्रतासे | 
वातें नहीं करती थीं। | 
वह बहुत अच्छी वबता थीं। इसका एक उदाहरण देना अच्छा होगा । | 
१९३० में कलकत्ता की दमदम जेल में एक बीस वर्ष का नवयुवक सजा | 
पाकर आया । वह बीमार हो गया । मैं उसके पास गया और हालचाल | 
पूछा तो उसने बताया कि कलकत्त से मेरा कोई सम्वन्ध नहीं, मैं यहां | 
किसीको नहीं जानता । मैं तो योंही घूमने कलकत्ता आया था । एक | 
पाकं में मीटिंग हो रही थी । मैं संयोगवश वहां चला गया, तो देखा कि |. 
"एंक बहनजी, जो देवी जैसी लगती थीं, बहुत ही उज्ज्वल खादी की साड़ी 
पहने व्याख्यान दे रही हैं। मैं क्या कहू, उनके व्याख्यान में जादू था, जादू। 
मैं पागल हो गया । अपनी सोलह वर्ष को युवा स्त्री, बूढ़ी मां और छोटी- 
सी बच्ची सबकी याद और जिम्मेदारी भुलाकर मैंने निचय कर लिया | 
कि अब देश पर मर-मिटने का यह समय है और आंदोलन में शरीक . | 
हो गया । मुझे उन वहनजी के व्याख्यान ने जेल में ला पटका । वह 
दुःखी था | घबरा गया था। मैंने उससे कहा कि तुम घबराते हो तो जेल से | 
छुटकारा मिल सकता है। माफी मांगने पर तुरन्त वाहर जा सकते हो। 
बह रोने लगा । माफी किस वात की, मैंने गुनाह थोड़े ही किया है। - 
बहनजी ने कहा था, जसे अ्रपनी मां सबको प्यारी है, भारतमाता 
गाज भी विदेशियों क्के हाथों ग्रपमानित हो रही है। मां की सेवा करने | 
के अपराध हमें हमारे भाई फांसियों पर लटकाये जाते हैं, जेलों में ठूंस 
दिये जाते हैँ, इस स्थिति को कोई भी मां का तच्चा पुत्र वर्दाकत नहीं 
कर सकता । इसका प्रतिकार करना और देश को स्वतंत्र कराना मां के 
प्रत्येक बेटे का परम कत्तव्य है ।.इसलिए मैंने सरकारी कानून की श्रवज्ञा 
करके विदेशी कपड़े की दुकानों पर पिकेटिग की ग्रोर सरकार ने सजा 

दें दी। मैं नहीं समझता कि मैं अपने देशवासियों से यह कहूं कि आप | 
विदेशी कपड़ा न लें और आज से स्वदेशी वस्त्र ही पहनें तो उसमें क्या 
झपराघ है । इसलिए माफी मांगने जैसा अपमानभरा कार्य करना उस 
देवी के प्रति अन्याय होगा । मैं उसके मानस को टटोल रहा था, पर उस 
पर तो सुशीलाजी का व्याख्यान जादू कर चुका था । 

इस प्रकार के अनेक उदाहरण सुशीलाजी के वारे में दिये जा सकते: 
हैं। अप्रैल सन्‌ १६३० में चटगांव में शास्त्रों के कारखानों पर ग्राक्रमण 
हुआ ओर उसकी लूट की गई । उसके नेता श्री अनन्त्िह और लोक-. 
नाथपाल आदि अनेक युवक गिरफ्तार हुए और उनपर मुकदमा चला । 
पैरवी के लिए रुपया इकट्ठा करने के लिए ग्रनन्तसिह की बहन श्रीमती 
इन्दुमती कलकत्ता आईं । सुशीलाजी और हम लोगों से वह मिली ! 
सुशीलाजी ने उनकी बहुत मदद की । इसी प्रकार अनेक फरार लोगों को 
छिपाने में और सहायता करने में सुशीलाजी का पूरा हाथ रहता था । 

एक वार एक फरार क्रांतिकारी अपनेको छिपा सकने में असमर्थ 
हो गया और गिरफ्तार होने की स्थिति ग्रा गई । गिरफ्तार होने पर 
बहुत तरह के गुप्त रहस्य खुलने का अन्देशा रहता है। इसलिए यह 


निश्चय किया गया कि गिरफ्तार होने पर फांसी की सजा होगी ही, 


इसलिए किसी अंग्रेज अफसर को मारकर वहीं मर जाना अच्छा है 
प्रौर ऐसा ही किया गया । वे सब वाते सुशीलाजी की सलाह और सूझ- 
यूक की थीं और उनकी सलाह का क्रांतिकारी दल के लोग बहुत आदर 
करते थे । उनके जीवन का यह एक क्रांतिकारी पहलू है । लेकिन यह 
ग्रप्रकट था, गुप्त था । बाहर से वह समाज-सुधार झौर शिक्षा-प्रसार 
यादि के काम में लगी रहती थीं । सुशीलाजी का बाहरी रूप क्रांतिकारी 
नहीं था । वह भ्रधिक परिश्रम के कारण स्वस्थ रहने लगी थीं । उन्होंने 
कलकत्ता से बाहर जाना उचित समझा । इसीलिए वहु शाग्ुद दिल्ली चली, 
गई । वहां वह गांघंकेजी से मिलीं श्रौर अपनी सव वातं उनसे कहीं । 

अनेक लोगों ने उनके सम्बन्ध में अपने संस्मरण लिखे होंगे, पर मुझे 
तो उनके कलकत्ता के आपबीते संस्मरण ग्रौर उनका थोड़े दिनों का 
साथ बहुत ही महत्वपूर्ण और प्राणवान लगता है । 





¢ 


४ : मोतीलाल तेजावत 


मोतीलालजी तेजावत उस युग के आदमी थे जब देश अंग्रेजी 
शासन के भ्रधीन ही नहीं था, उसके बहुत वड़े हिस्से पर अंग्रेजों के 
गुलाम देशी राज्यों के श्रत्याचार वहां की जनता पर, खासकर पिछड़े 
वर्ग के लोगों पर, नाना रूपों में हो रहे थे । लेकिन इस युग में देश एक 
करवट बदलने लगा था । ग्रत्याचारों का, शोषण का, उत्पीडन का, उसे 
भान होने लगा था और ऐसा सोचा जाने लगा था कि इस स्थिति का 
प्रतिकार भी हो सकता है क्या? वेदनाएं सीमा पार करके एक ऐसी कराह 
पैदा करने लगी थीं, उनमें ऐसी टीस उठने लगी थी कि जो आदमी का 
दिल दहला दे । सारे देश में यह हालत किसी-न-किसी रूप में थी, पर 
देशी राज्यों में इनकी भयंकरता पिछड़े वग फे लोगों पर भयानक रूप में 
ढहती थी । तरुण मोतीलाल ने वे दृश्य ग्रांखों देखे ग्रौर उनका मन, 
हृदय, विचार इस स्थिति का प्रतिकार करने का वन गया । वह किसी 
वात की भी परवा किये विना उस आग में कूद पड़े । आत्तं भील तथा 
वैसे ही लोगों को नेता मिल गया और काम आगे बढ़ने लगा । 
मोतीलालजी के जीवन पर हम विचार करें, तो यह स्पष्ट पता 
लग जायगा कि उनके सामने किसी प्रकार का कोई आकर्षण नहीं था । 
उन्होंने अपने लिए कुछ सोचा ही नहीं कि मेरे इस कदम उठाने 
का क्या परिणाम हो सकता है। उन्होंने एक झआातं ग्रौर पीड़ित समाज 
की आवाज सुनी और उनका संगठन करके प्रतिकार करने की कोशिश 
की । थोड़े ही समय में भील जनता पर उनका अद्भुत प्रभाव हो गया 
और मोतीलालजी की द्वाणी भीलों की वाणी वन गई । स्थानीय राजाओं 
पर इसका अन्नर पुड़ा। पर वे स्थितिका सामना करने की हिम्मत 
नहीं कर पा रहे थे। इधर मोतीलालजी ने घोषण?कर दी कि “हुक्म 
ग्रौर हासिल (कर)' नहीं ।” इस प्रकार यह आन्दोलन बड़े रूप में ग्रागे 
बढ़ने लगा । एक बड़ी सभा में गोलियां चलीं और वारह सौ भीलों की 


नृशंस हत्या की गई । मोतीलालजी को भीलों ने वचा लिया और वह 

सात-आठ वर्ष फरार रहे। इसके वाद देश स्वाधीन हुआ तवतक का 
समय उन्होंने प्रायः जेलों में ही विताया । 

इस प्रकार तरुण मोतीलाल साठ वर्ष का बूढ़ा वन गया । जवानी 
की सारी हविस तथा सुख-सुविघा प्राप्त करने के सारें साधन इस तपस्वी 
तरुण ने देशभक्ति की आग में होम कर दिये । लगातार तीस वर्षों तक 
यह आदमी या तो इधर-से-उघर भटकता रहा या जेलों में वन्द रहा । 
पर इस वीर तपस्वी के मन में कभी किसी प्रकार की कमजोरी नहीं 
आई । वह सचमुच तेजावत थे। उनकी वृत्ति में सच्ची तपस्विता थी, 
वाणी में तेज था और वह भ्रान-वान के ग्रादमी थे-। 

ऐसे देशभक्त का दर्शन सन्‌ १६४० में उदयपुर में पुज्य जमनालाल- 
जी के साथ किया और उनके वारे में जाना और - समभा एवं 
उस दिन से उनके प्रति एक सम्मानभरी श्रद्धा पैदा हुई । मोतीलालजी 
प्रचार से दूर रहते थे। वह तो ग्ात्तं ग्रौर अत्याचार से पीड़ित लोगों 
के नेता थे । उनके सुख-दुःख में शरीक होने में तथा उनके प्रति होनेवाले 
अन्यायों का प्रतिकार करने में ही उनको सुख मिलता था । 

गांघी-युग के पहले राजस्थान में जिन लोगों ने जागृति का काम 
किया, उनमें श्री श्रर्जुनलालजी सेठी, विजयसिहजी पथिक, वावा नृसिह- 
दास, जयनारायणजी व्यास, केशरीसिहजी वारहठ, चूरू के स्वामी 
गोपालदासजी श्रादि लोगों से मिलने और परिचय का मौका मिला 
था । डरवा के महाराज श्री गोपालसिहजी का नाम भी सुता था। इन 
लोगों को लोकमान्य तिलक तथा अन्य उग्र नेताओं से प्रेरणा मिली थी। 
हो सकता है कि तेजावतजी ने भी इस युग से प्रेरणा प्राप्त की हो, पर 
तेजावतजी का पथ ऐसा था, जिसमें केवल शूल ही विछें थे । तेजावतजी 
ने न फूल के दशन किये रौर न कल्पना की । , 

कुछ वर्ष पहले वह कलकत्ता आये थे, तब उनका «स्वागत करके 
हमने एक सच्चे देछभक्त के स्वागत के सुख का अनुभव किया था । जब 
उनके निधन का समाचार पढ़ा तो ऐसा लगा कि एक ऐसा आदमी उठ 
गया, जिसने देश-भक्ति में तपते-तपते अपने-आपको गला दिया था और 
कुछ भी बदले में प्राप्त करने की इच्छा नहीं की । न वहं एम० एल» 

ए०, एम० एल० सी० या एम० पी० बने और न उन्हें कोई राजकीय पद 
मिला । रहने के लिए घर नहीं और कोई दूसरा साधन नहीं । इस 
स्थिति में सारी उम्र जवानी से बुढ़ापे तक वह तपते रहे रौर “सुमन 
माल जिमि कण्ठ ते, गिरत न जानहि नाग,” की भांति चले गये । 


५ : जुगलकिशोर बिड़ला 


सन्‌ १९११ में मैं कलकत्ता आया था । १८ मल्लिक स्ट्रीट, काली- 
गोदाम में ठहरा और वहां बहुत दिन रहा । उन बातों को गाज आधी 
शताब्दी से अधिक हो गये । उन दिनों काली गोदाम में वलदेवदास 
` जुगलकिशोर के नाम से झ्ाज के विड़ला ब्रादर्स की फर्म थी। श्री जुगल- 
` किशोरजी अपनी उस गही का संचालन करते थे और काली-गोदाम 
में ही रहते थे । मुझे पहले-पहल वहीं उनके दर्शन का सौभाग्य मिला । 
परिचय उस समय नहीं हो सका, क्योंकि उस समय भी वह अपने-झाप- 
में एक विशेष आदमी थे। उनकी चर्चा रहती थी वहां काली-गोदाम 
« में तथा समाज में। उन दिनों वह मारवाड़ी समाज के बड़े व्यापरियों 
में नहीं थे, पर उनके विचार, उदारता, नम्रता, सरलता, सादगी और 
स्नेहशीलता की चर्चा रहती ।" 
काली-गोदाम में जो गहियां थीं, उनके साथ वासा याने खाने-पीने 
का भ्रवन्ध रहता । उस वासे में भोजन करने का दस से बारह रुपया 
महीना खर्च लगता । उस समय विड़लों की गद्दी का जो वासा था वह 
काली-गोदाम में सवसे अच्छा माना जाता था। वासे में जीमनेवालों के लिए 
दुक क्यारी होती थी। उसमें जीमते समय उस क्यारी को ग्वाला,' जों वहां 


वरतन मांजने आदि का काम करता था, छू नहीं सकता था । जीमनेवाले 


को कोई चीज दी जाय तो वह विना छुए हल्के हाथ से ऊंचे से गिरा दी 
१. बंगाल में मारवाड़ी-परिवारों के घरेलू नौकर को ग्वाला कहते हैं। 


7 है x 





CRT 
° 


जुगलकिशोर विडला १२९ 


जाती, पर वाद जुगलकिशोरजी ऐसा न करते । वह उस ग्वाले को न 
तो अछूत मानते और. न उसके साथ इस तरह का बर्ताव करते । वह 
कटोरी उसके हाथ से थाली में रखवाते या उसके हाथ से अपने हाथ में 
ले लेते । इस बात की चर्चा काली-गोदाम में हुआ करती कि जुगलकिशोर- 
जी ग्वाले का परहेज नहीं करते, यानी उसका छुग्रा खाते हैं। बात भ्राज 
हंसी की-सी लगती है, पर उनके जीवन की भांकियों में झांकं तो उस 
समय की इस बहुत छोटी-सी वात में वे विचार नजर गते हैं, जो आगे 
जाकर हरिजन-श्रांदोलन या छ््ाछूत या सवण-भ्रवर्ण के विचारों में 
प्रकट हुए । 

उस समय तक बंगाली समाज में ब्रह्म-समाज की स्थापना हो चुकी 
थी और उसका प्रभाव बंगाल में काफी बढ़ रहा था ऐसे ही आये समाज 
के विचारों का भी प्रभाव पंजाब तथा उत्तर भारत में बढ़ रहा था । 
श्री जुगलकिशोरजी पर आये समाज की समाज-सुघार की वात का~ 
प्रभाव पड़ा था, पर ग्रार्य-समाज की मूति-पूजा-निषेध तथा अन्य बातों का - 
प्रभाव उनपर नहीं था । उस समय बड़ा संघष था--्रार्य समाज और 
सनातन घर्म का। श्री जुगलकिझोरजी हर अच्छी बात, भ्रच्छे आदमी, का 
आदर करते थे । 

उदारता और नम्रता की तो वह साक्षात मूर्ति ही थे । मैंने उनके 
दादाजी की उदारता की वात सुनी है श्रोर उनकी तो सुनी भी ग्रौर * 
देखी भी। हो सकता है, उन्होंने अपने दादाजी, पिताजी से संस्कार लिये 
हों, पर उनमें एक ऐसी विचित्रता थी देने की कि न देने पर झकुलाहट 
होती । जिस समय उनके सट्टे में रुपया म्राता तो ग्रकुला. कर रुपये देते। 
ऐसे दो-चार उदाहरण तो मेरे सामने हैं कि मांगनेवाले ने कल्पना ही 
नहीं की कि इतना अधिक मिलेगा । वह चन्दा, मांगनेवाले से या व्यक्तिः 
गत सहायता चाहनेवाले से पूछते किं कितने से काम चलेग्रा तो जितना वह 
बताता वह कहते#इतने से कँसे चलेगा, ज्यादा चाहिए ? यह सब उनके 
व्यक्तिगत गुण या स्वभाव की वातें हैं । एक लम्बे असे तक वह हमारे 
वीच रहे और अपनी उदारता और सद्भावना से समाज का हित-साधत 
करते रहे । 

विडला मंदिर या और अनेक मंदिर या मंदिरों का जीर्णोद्धार श्रादि 
बाते तो प्रायः सवके सामने हैं और ये सव चीजे उनको दानशीलता 
आदि बातों को प्रकट करती हैं, पर व्यक्ति ग्रपने व्यक्तिगत जीवन की 
छोटी वातों में अन्तरजीवन में ही सच्चा जीवन जीता है । उसका ग्रंतर- 
जीवन, जिसको वाहर के लोग प्रायः नहीं जानते या जान नहीं सकते, 
वही उसका वास्तविक जीवन है। श्री जुगलकिशोरजी के उस' जीवन 
की थोड़ी-वहुत झांकी जिनको मिली है वे जानते हैं कि वे अपने जीवन 
में कितने महान्‌ थे। उनके दान का एक वहुत बड़ा हिस्सा ऐसा भी 
होता था, जिसको दाहिना हाथ दे तो वांया हाथ न जाने | हजारों 
आदमियों की ग्रापद-विपद में उन्होंने सहायता की है, जिसको वे ही 
जानते हैं । ऐसे भ्रनेक लोग हैं, जो उनके चले जाने से एक सहारा खो 

बैठे हैं । 


६ : हकोमसाहब 


हिन्दुस्तान और पाकिस्तान में इधर जो घटनाएं घटीं और' हिन्दू- 
मुसलमानों ने जिस तरह के पागलपन और श्रमानुषिकता का परिचय 
दिया उसके हजारों उदाहरण हैं । पाकिस्तान के हिन्दुओं पर जो बीती 
या जिन तकलीफों और विपत्तियों का सामना उन्हें करना पडा, उन्हें 
या तो हम ग्रखवारों के द्वारा जानते हैं या वहां से भ्राये हुए लोगों को 
जबानी या वहां से आई, हुई गलत या सही चिट्टी-पत्री के द्वारा । पर 
हिन्दुस्तान में जछेकुछ हुआ यदि उसे हम देखना या समझना चाहते हों 
तो आसानी से ऐसा कर सकते हुँ, क्योंकि वे हमारी शझांखों के सामने से 
ही गुजरी हैं। हम उन्हें देख सकते हैं, समभ सकते हैं ग्रौर अगर 
सही रास्ते पर चले तो उन्हें रोका भी जा सकता है। जो-कुछ हुना, 
उसके लिए हम पश्चात्ताप तो कर ही सकते हैं। पर दुख है कि ऐसा 

होता नहीं, हुआ भी नहीं। यहां तो होड़ इस वात की लगी थी कि पाकि- 
स्तान में हिन्दुओं पर जो-कुछ वीती उससे ज्यादा हमें यहां के मुसलमानों 
पर वितानी है । पाकिस्तान में अगर एक लाख आदमी बेघर-वार और 
वेरोजगार हो गये हैं, तो हिन्दुस्तान में उसके बदले में दो लाख मुसल- 
मानों को वेसा ही वना दें, तव तो वहादुरी है । 

ऐसी स्थिति में जमीयत-उल-उलेमा के सेक्रेटरी मौलाना हिफजुर- 
रहमान साहव का एक तार कलकत्ते की उलेमा की शाखा के मन्त्री के 
पास आया, जिसमें लिखा था कि ढकुरिया के हकीम साहव बड़ी मुरिकल 
में पड़ गये हूं, श्राप जाकर उनकी खवर लें और उन्हें तसल्ली दें । 
जमीयत की कलकत्ता-शाखावाले उस मुसीवत में क्या करें, जबकि वे 
खुद ही मुसीवत में थे ! उनके आफिस में दिन-भर फोन-पर-फोन और 
आदमी आते ही रहते थे और फरियाद करते थे कि अमुक वस्ती में आग 


लगी है, हमें वचाइए; अमुक जगह बम पड़ रहे हैं, हमें बचाइए; अमुक ¬ 


जगह से भागकर पांच हजार मुसलमान अमुक जगह भ्रा गये हैं और वहां 
वे दो दिन से भूख के मारे विलविला रहे हैं, उनके साथ वूढ़ हैं, औरतें है 
और छोटे-छोटे मासूम बच्चे, खुदा के नाम पर इन सवके लिए जो-कुछ 
हो सकता हो, जल्द कीजिए, ग्रौर कुछ न हो, तो फिलहाल खोई-चना 
ही भेजिए । हजारों भ्रादमी जक रिया स्ट्रीट के उनके दफ्तर के नीचे खड़े 
थे और वरावर आनेवालों का तांता टूटता ही नहीं था, मानों विपद 
ग्रौर श्राफत का एक विकट तूफान-सा झाया हुआ था । जिन लोगों ने 
इन दुर्‍्यों को देखा है, वे ही उनकी गहराई को जान सकते हैं । शायद 
ही कोई कवि या लेखक इनका सही चित्रण कर सक | 

जब मैं उलेमा के दफ्तर में पहुंचा तो सेक्रटरी साहब ने वह तार 
मुझे दिखाया और कहा, “ये निहायत नेक भ्रम्रदमी हें ग्रौर सारी उम्र 
कांग्रेस की खिदमत में ही गुजारी । पर झाज तो येश्मी सिफ मुसूझ- 
मान हैं और पाक्छितान में मुसल मानों ने जो वदगुमानी की है, उसका 
वदला यहां के ऐसे मुसलमानों तक से लिया जा रहा है, इसके लिए 
ग्राज मुसलमान होना-भर ही काफी है, फिर चाहे उसका प रिकार्ड 
केसा भी क्यों न रहा हो 7 और साहब, रिकार्ड को कान जानता है । 

आप ही बताइए कि हम क्या करें ? 
“ऐसे नेक आदमी को वचाना वहुत जरूरी है, पर हमारी ताकत के | 
तो यह वाहर की वात है; उन्हें बचाना तो दूर रहा, अभ्रगर वहां जायं 
तो खुद भी मारे जाग्रं। । आज तो किसीको मारने के लिए दाढ़ी और | 
पाजामा ही काफी है ।” | 
मैने कहा कि यह तार और हकीमसाहव का पता श्राप मुझे दीजिए । 
मैं जाऊंगा और जो-कुछ होगा, आपसे आकर कह दूंगा । वह बोले, 
“पता तो बस यह तार ही है, रास्ता या मकान का नम्वर हम कोई भी 
नहीं जानते। हां, वह उस मुहल्ले के एक मशहूर आदमी जरूर हैं, शायद 
इससे पता आसानी से लग सके ।'' 
मैंने तार ले लिया और अपने मित्र महावीरप्रसादजी पोद्दार के पास 
आया । वह तीन-चार दिन पहले ही भागलपुर से कलकत्ता आये थे । 
“रास्ते में श्रीरामपुर से बेलूर तक उनके सामने ही पांच मुसलमानों को 
काट डाला गया था और बीच के लगभग हर स्टेशन पर मुसलमानों 
की लाशें पड़ी उन्होंने देखी थीं। इससे उनको इतना दुःख हुआ कि 
उन्होंने कलकत्ता पहुंचकर इसके प्रायश्‍्चित्त-स्वरूप अनशन कर दिया 
ओर भगवान से प्रार्थना की कि वह इस बर्बरता का शीघ्र-से-शीघ ग्रन्त 
करे । मैंने पोद्दारजी से कहा कि भाईसाहव, आप ही एक आदमी 
मिले हैं, जो मुसलमानों के दुःख-दर्दे को भी आदमी का ही दुःख-ददं सम- 
भते हैँ । झाज तो सबसे ज्यादा काम करने की जरूरत है । ऐसी हालत 
में उपवास करने से क्या होगा ! यह कहकर वह तार उन्हें दिखाया और 
सारा किस्सा भी वताया । वह वोले-“चलो, चलें उस ग्रादमी की 
खोज में ।” 
उनको उपवास के ससय कहीं ले जाना मुझे ठीक तो नहीं लगा, पर 
उन्नका उत्साह शतैर भावना खूब तीनब्र थे । मैं उन्हें खूब जानता हूं, इस- 
लिए कुछ न बोला । एक वार मेरे घर पर उन्होंने? इक्‍्कीस दिन का 
उपवास किया था और उस दौरान में वीस दिन तक बरावर काम करते 
. रहे थे । हम दोनों ढकुरिया गये मौर“वहां कई लोगों से हकीमसाहब का 
पता-ठिकाना जानने की कोशिश की, पर कोई फल न निकला । हम 

लोग भटकते-भटकते हैरान हो गये । वहां कहीं किसी मुसल मान का नाम- 
निशान भी न दीखा और किसी हिन्दू से पूछते तो वह चौकन्ना होकर 
हमारी ओर देखने लगता और यही हालत दूसरे सुननेवालों की भी 
होती । 

फिरते-फिरते हमें एक भला हिन्दू मिला । उसने कहा, “चलिए, मैं 
वताता हूं । पहले तो हम ज़रा सहमे, पर फिर उसके साथ हो लिये । 
हम लोग एक जगह गये, जहां एक मैदान में कुछ झोपड़ियां वनी दिखाई 
दीं । किनारे पर एक नया साइनवोडं लगा था, जिसपर लिखा था-- 
“आदर्श नगर ।” जब हम उस आदश नगर में पहुंचे, तो वहां के लोगों 
की शाक्लों पर गुस्सा, क्षोभ और घृणा के भाव स्पष्ट दिखाई पड़ रहे 
थे । पहले तो हम ज़रा हिचके, पर फिर वह रास्ता पार किया और एक ५ 
मकान के सामने आकर खड़े हुए। उस भले भाई ने कहा, “यही है 
हकीमसाहव का मकान ।” दरवाजा वन्द था | हमने उसपर आहिस्ता- 
ग्राहिस्ता दस्तक दी । दरवाजा खुला और एक सज्जन सामने गाते हुए 
बोले, “कहिए, क्या काम है ?” 

हम सोच में पड़ गये कि क्या काम वतायें । फिर पूछा, “क्या यहाँ 
हकीमसाहव रहते हैं?" 

, उन्होंने कहा, “रहते थे । ` 

पोद्दारजी ने पूछा, “भव कहां चले गये ? | 

उन सज्जन ने रूखे स्वर में कहा, “ढाका ।' | 

हमने सारी स्थिति भांप ली श्रौर वहां से सरक गये । इन शरणार्थी 
भाई ने इस मकान पर दखल कर लिया था और भ्रव कोई इस मकान ८ 
के बारे में वात करे, यह वह वर्दाइत नहीं कर सकते थे। हमें काफी 
निराशा हुई कि हकीमसाहव तो चले ही गये, अव क्या पता लग सकता 
है! फिर भी सोचा कि श्रगर कोई मुसलमान सज्जन मिलें तो उनसे 
भी पूछ देखें, प्र वहां तो आसपास कहीं भी किसी मुसलमान की शक्ल 
दिखाई नहीं दी । हमने साथ आनेवाले भाई से पूछा कि यहां का 
मुसलमान मोहल्ला किघर है, शायद वहां कुछ पता लग सके। उन भाई ने 
कहा, "यही तो है यहां का मुसलमान मुहल्ला, पर सत्र मुसलमान भाग 

जो गये हैं और उनके खाली मकानों पर शरणार्थियों ने. कब्जा जमा लिया 
है, कुछ दस-पांच घर वचे होंगे, तो उनमें रहनेवालों का हौसला ही 
नहीं होता कि बाहर श्रावं । 

पिछली तरफ हमें एक मुसलमान की-सी सूरत नजर झाई और हम 
उसी ओर बढ़े । पास जाकर हमने उस भाई से पूछा कि कया हाल-चाल 
है, तो वह डरा । जब हमने उसे समझाया तो तसल्ली हुई और 
वह अपनी वातें कहने लगा । हकीमसाहव का घर पास ही था, जो उसने 
हमें इशारे से वताया। मकान का दरवाजा बन्द था। हमने दस्तक दी 
तो किवाड़ खुले और एक सहमी-सी, डरी-सी, घवराई-सी शक्ल हमारे 
सामने आई, जिसको देखकर थोड़ी देर के लिए हम भी चकित-से रह गये । 
वहुत ही ज़ईफ, शरीर पर फटा-सा कुरता और तहमद, मुंह में एक- 
आघ दांत, सामने छोटी-सी दाढ़ी, जिसके वाल सफेद होने के वाद जदं 


हो चुके थे, भुरियों से भरा मुंह और भुकी हुई कमर | वड़े ग्रदवसे : 


उन्होंने कहा, “ग्रादावञ्रजं । कहिए, केसे मेहरवानी की ?” 
हमने कहा कि हम हकीमसाहव से मिलने आये हैं । उन्होंने कहा, 
“खादिम ही को कहते हैं। आइए, आइए, तशरीफ रखिये ।” 
हम लोग भीतर गये और तार उन्हें दिखाकर सारे हालात वयान 
किये । वह वागवाग होकर वोले, “आपने वड़ी तकलीफ उठाई इस 
नाचीज़ के लिए । मैं तो आपका शुक्रिया अदा करने लायक भी नहीं । 
मेंने ही घवराकर मौलाना को तार कर दिया था। वह पुराने 
| दोस्त हैँ ।”? | 
वातों के सिलसिले में उन्होंने स्वदेशी युग की घटनाओं का जिक्र 
किया और वड़े गद्गद्‌ स्वर में कहा, “वे भी दिन थे जव हमने राखी 
वांघी थी ग्रौर कहा था, भाई-भाई भेद नाई ।” कई ग्रन्य वातं बताने 
के वाद उन्होंने कहा, “्रांपने शायद मौलवी लियाकत हुसेन साहव का 
नामः सुना होगा, मैं उहींका शागिदं हूं । उन्होंने ही मुमःजैसे न जाने 
कितने नौजवानों को उन दिनों स्वदेशी की दीक्षा दी थी, पर दुनिया 
अपने मतलब की वाते याद रखती है, बाकी भुला देती है । भ्राज मौलवी 
साहब का नाम लोग भूल गये हैं, उनको सेवा और कुर्बानी भी भूल गये 





+. 
` 

हैं, पर वह सच्चे देशभक्त थे और अपने मादरे-वतन को आज़ाद देखने 
के लिए किसीसे कम ख्वाहिशमन्द नहीं थे। ग्रग्रेजों के तो वह पक्के 
दुश्मन ही थे और इसीलिए अंग्रेज सरकार उन्हें वार-वार जेल में डाल 
देती थी ।” | र 

मुझे भी मौलवी लियाकत हुसेन साहव की याद हो गाई । जब लोक- 
मान्य तिलक जेल में थे और देश लाल-वाल-पाल के नामों से प्रभावित 
था, तमी मैंने मौलवीसाहव का नाम सुना था और उनको देखने की 
इच्छा भी होती थी । पर मौलवीसाहव के नाम के साथ ही एक भय 
लगा हुआ था कि मौलवीसाहव से जो कोई मिलेगा तो खुफिया पुलिसवाले 
उसका नाम लिख लेंगे । उन दिनों खुफिया पुलिस का भय यमराज से 
भी ज्यादा था । वंगाल के जो आतंकवादी एक बार भी इलीशम रोड- 
वाले हेडक्वाटर में जा आये हैं वही उन दिनों की खुफिया पुलिस के 
कारनामों और संदिग्ध व्यक्तियों को दी जानेवाली यातनाञ्रों का कुछ _ 
परिचय दे सकते हैं । इसके बावजूद मौलवीसाहव से मिलने को तो जी 
ललचाता ही रहा। १६१७ में यह सुयोग मिल गया। उस वर्ष 
कांग्रेस का भ्रधिवेशन कलकत्ता में हुआ था झौर श्रीमती एनी बेसेन्ट ने 
सभापति का आसन सुशोभित किया था। लोकमान्य तिलक और कमं- 
वीर गांधी भी इस अधिवेदन में सम्मिलित हुए थे । कई मित्रों के साथ 
मैं भी कांग्रेस का स्वयंसेवक वना । ग्रागन्तुकों में हमने एक ऐसे मुसल- 
मान सज्जन को देखा, जो पाजामा और हरी कमीज पहने थे और जिन्हें 
लोगों ने बड़े आदर से मंच पर बैठाया? मैंने जव पूछा तो पता लगा 
कि यही मौलवी लियाकत हुसेनसाहव हैं | फिर तो मेरी खुशी का कोई 
ठिकाना नहीं रहा । एक साथ ही दो मुरादें पूरी हुई लोकमान्य 
तिलक और मौलवीसाहव के दर्शनों की । इसी अवसर पर मौलवीसाहव 
से थोड़ा परिचय भी हो गया भौर उनसे दो-चार वार मिलने भौर बातें 
करने का मौका डगी मिला। जो कोई भी मौलवीसाइव के सम्पकं मे 
गाता, वही अंग्रेजों का कट्टर दुश्मन बन जाता । अंग्रेजी शासन और 
शोषण की वह ऐसी-ऐसी बातें वताते कि सुननेवाला उनसे प्रभावित हुए _ 
विना न रहता । | द 

हमारे हकीमसाहव ऐसे ही मौलवीसाहव के शागिद हैं। पर आज 
तो वह॑ सिर्फ एक मुसलमान हैं, इसलिए हिन्दुस्तान में चेन-आराम से 
केसे और क्‍यों रहें ? पाकिस्तान के लोगों ने हमारे हज़ारों-लाखों भाइयों 
को मुसीवत में डाल दिया है, फिर हम इनका वदला क्यों न लें ? 
पर वदले से ज्यादा तो यह एक आर्थिक सवाल है । जव लाखों हिन्दू 
पाकिस्तान से यहां ग्रा रहे हैं, तव अगर वदले में मुसलमानों को नहीं 
निकाला जायगा, तो श्रानेवाले लोगों को हम कहां रखेंगे ? और फिर 
बिना वदले के हमारे देश का आर्थिक ढांचा जो गड़वड़ा जायगा ! देश 
के आर्थिक ढांचे की वात सोचनेवालों की निगाह में वेचारे हकीमसाहव 
के फटे कुत, सफेद दाढ़ी और चालीस वषं की कांग्रेस या देश की खिदमत 
का कया मूल्य और महत्व हो सकता है ? 
हकीमसाहव ने हमसे पूछा, “आप क्या राय देते हैं ? हम यहां रहें 
_ या क्या करें? हम झपना घर और वतन छोड़ना नहीं चाहते, पर वीवी- 
बच्चे सव कांप रहे हैं यहां के हालात देख-सुनकर। आसपास के लोग 
चले गये हैं, जो दस-पांच घर वचे हैं, उनके लोग भी चले जाना चाह 
रहे ह” 
हम लोगों ने कहा, “हकीमसाहव, पागलपन की जो हवा इस 
समय वह रही है, उसे देखते हुए कोई भी यह नहीं कहेगा कि आप यहां 
रहें और श्राप पर कोई आंच नहीं आयगी ।  हकीमसाहव वीच में ही बोल 
उठे, “यहां के जो हिन्दू भाई हैं उनसे हमें कोई डर नहीं है। मैं आज 
भी यहां की कांग्रेस का वाइस-प्रेसिडेन्ट हू । हमारे मंत्री मुझे यहीं रहने 
के लिए कह रहे हैं, पर वे भी ग्रानेवाले शरणार्थियों से डर रहे हैं । 
हमारे एक भले हिन्दू साथी ने कहा कि अगर हमारा बस चले तो हम 
हकीमसाहव को ही न जाने दें पर इन शरणार्थियों से डर लग रहा है 
कि कहीं ये हमारे घरो पर ही हमला न कर दें। अगर हम किसी 
sn को बचानेनकी कोशिश करें, तो हमारे भाई ही हमारे दुइमन हो 
जायंगे ।' 
| हकीमजी जिस हालत में थे, उसमें न मालूम दूसरे कितने और 
व्यक्ति भी होंगे और ऐसा ही पाकिस्तान में भी होगा । पर आज दोनों 

ही जगह कोई श्रादमी किसीको बचाना और रखना चाहे तो भी रख नहीं - 


सकता । अन्त में हमने हकीमसाहव से कहा कि अगर आप यहां रहकर 
मरने के लिए तयार हों तभी आपको यहां रहना चाहिए । हो सकता है 
कि आप जैसे पाक लोगों की कुर्बानी से ही इन पागलों र श्रन्धों की 
आंख खुले । आपको यहां की हिन्दू श्रौर मुस्लिम जनता प्यार और 
आदर की दृष्टि से देखती है । अगर आपको भी साम्प्रदायिक दीवाने 
मार डालें तो, दूसरे ऐसे लोग भी होंगे जो इस ज़हर से मुक्त हों । 
उनको कुछ करने का मौका तो मिलेगा ही । श्राप तो ७५ वर्ष से ज्यादा 
के हो ही चुके हैं पका जीवन भी कुर्वानी का रहा है। भ्रगर देश 
आपसे यह ग्राखिरी कुर्बानी चाहता है, तो यह भी दीजिए । 

उन्होंने कहा, “आप बजा फमति हैं, मैं यहीं रहंगा । यहां जनमा 
हुं, यहीं मर भी जाना है। मेरे लिए मेरा यह वतन ही जन्नत है। 
दूसरी जगह जाना तो जीते-जी मरना है । और फिर बवीवी-बच्चों और 
दवाइयों और सारे सामान को लेकर जाऊंगा भी कहां ? | 

पोद्दारजी की तरफ मुखातिब होकर मैंने कहा, “इन्होंने हावड़ा में 
अपनी श्रांखों से जो-कुछ देखा, उससे इनके दिल को ऐसा सदमा पहुंचा 
कि ये पिछले चार दिनों से फाका कर रहे हैं" और खुदा से दुझा मांग. 
रहे हैं कि लोगों की अक्ल ठिकाने गाये । गांधीजी ने नोग्राखाली की 
प्रार्थना में नई थुन शुरू की थी, वह तो झाप जानते ही हैँ: ईस्वर- 
अल्लाह तेरे नाम, सवको सन्मति दे भगवान । वही धुन ये अपने मन 
में दुहरा रहे हें।' 

यह सव सुनकर हकीमसाहब गद्गद्‌ हो गये और उन्हें गले लगा 
सिया । बोलने की कोशिश करने पर भी वह कुछ न वोल सके और 
उनकी आंखों से झरकर झांसू बहने लगे । ये पवित्र वूंदे कसी थीं और 
हमें क्या कह रही थीं, उसे कौन सुने झर कौन समझे ? संभलने के 


बाद हकीमसाहव केः मुंह से निकला, “या अल्लाह, तू भी खूब है ! क्या. 


क्या कुदरत है तेरी! ' | ट 
हम लोगों ने कहा, “हकीमसाहघ, हम अपना पता-ठिकाना और 





टेलीफोन-नम्बर झापके पास छोड़े जाते हैं । कोई बात हो, तो ः् द कसी. 


५ 

तरह भी हमें खबर दीजिएगा । हमसे जो-कुछ वन पड़ेगा उसमें कमी | 
नहीं रखेंगे । ग्रच्छा, तो भ्रव हमें इजाजत दीजिए । फिर मिलेंगे ।” । 
उन्होंने कहा, “बड़ी तसल्ली मिली आपके यहां आने से । अगर मैं 
मरा तो भी वच गया, और वचा, तो भी वच गया ।* 
विदा होते समय दोनों हाथ जोड़कर मैंने कहा, “खुदा हाफिज़! ” 
उन्होंने भी दोनों हाथ जोड़कर उसी तरह कहा, “खुदा हाफिज ! ” 

१ ५ दो लड़कियां 


सन्‌ १६३४ की बात है। हम लोग जमनालालजी के पास वर्घा 
गये हुए थे। पूज्य वापूजी सत्याग्रह-प्राश्नम में रह रहे थे। अबतक 
मगनवाड़ी और सेवाग्राम की स्थापना नहीं हुई थी । बापूजी के यहां 
रहने से जमनालालजी का ग्रतिथिगुह मेहमानों से भरा रहता । देश के 
हर क्षेत्र के लोग वापूजी के पास अपने-अपने काम से झाते ही रहते । 
इस तरह देश के बिशिष्ट लोगों और कार्येकर््ताग्रों से मिलने का मौका 
मिलता तथा देश की नाना तरह की समस्याओं से जानकारी होती । 
फिर जमनालालजी के स्नेहशील स्वभाव का भी आकर्षण था । इसलिए 
मैं तथा मेरे परिवार के लोग वर्ष में एक-ग्राघ महीने वहां जाकर रहते 
थे । एक वार की एक घटना का वर्णन मैं करना चाहता हूं । 

सुबह चार बजे हम लोग प्रार्थना करते । कुछ चुने हुए इलोक और 
नामोच्चारण के वाद एक भजन गाया जाता । एक दिन भजन के समय 
जमनालालजी ने किसीको सम्बोधन करके कहा कि रामेश्वरी, तुम एक 
भजन गाग्रो न, तो उस बहन ने मीरा का एक भजन_ गाया । शायद 
भजन की टेक थी--शुनी री मैंने हरि आवन की आवाज । इस बहन 
का गला निहायत सुन्दर था और गाने का ज्ञान भी उन्हें अच्छा था। 
इसके साथ गानेवाली की तन्मयता नेएक समां वांघ दिया और उस 
दिन की प्रार्थना आजतक स्मरण है। प्रार्थना समाप्त होने पर सब 

कोई अपने-अपने काम में लग गये । मेरे मन में रहा कि यह बहन कौन 
है और यहां किस काम से आई है ? मैंने जमनालालजी से उन बहन 
का परिचय पूछा । वह बोले कि इनसे तो मैं तुम्हारा परिचय कराने- 
वाला ही था। ये कल ही आई हैं। इनकी मां ग्रौर दो-तीन बहनें भी 
गाई हैं। उन सबसे भी तुम परिचय करो। इनका नाम रामेश्वरी 
गोयल है। एम० ए० हैं, लेखिका हुँ, कवयित्री हैं और गाना तो अभी 
सुना ही है। इलाहाबाद में एक स्कूल की प्रधानाध्यापिका हैं ग्रौर 
बातें तुम स्वयं कर सकते हो | मेरा नाम और परिचय भी उन्होंने बता 
दिया । सब सुनने के वाद मेरी उत्सुकता बढ़ी, उनसे वात करनेकोी। | 
पर किसी अनजान महिला से वातें करने में स्वाभाविक संकोच तो होता | 
ही है । उन वहन ने कहा कि आपका नाम मैं जानती हुं । खैर, दो एक 
दिन में ही हम लोगों की ग्रच्छी घनिष्ठता हो गई। रामेश्‍्वरीवहन की 
माताजी तथा बहनों से भी अच्छा परिचय हो गया । 

श्री रामेशवरीदेवी से संबंधित और वातों को छोड़कर में एक खास 
बात; जो इस लेख के लिखने का उद्देश्य है, लिख रहा हूं । रामेशवरीजी 
की मां उनको लेकर यहां इसलिए श्राई थीं कि सेठजी (जमनालालजी)' 
से परिचय हो जाने पर किसी योग्य ्ादमी से उनका विवाह कराने में 
वह मदद करें । जमनालालजी के पास नाना तरह की समस्याएं लेकर | 
लोग आते थे और कुछको वापूजी भी भेजते ये । उन समस्याञ्नों में इन प 
विवाह-शादियों की समस्याझ्रों का भी काफी हिस्सा था । इस बारे में j 
जमनालालजी के जीवन के यारे में लिखना हो, तो उनके जीवन के इस | 
विषय को छोड़ा नहीं जा सकता । एक व्यंग्यात्मक वात तो कह ही दूं । 
प्रभावतीवहन .(श्री जयप्रकाशजी की पत्नी): उन दिनों ज्यादातर बापू- | 
जी के पास रहती थीं । एक दिन वापूजी से वातं करके हम लोग वहां | 
से उठे, तो प्रभावतीबहन साथ-साथ आईं और जमनालालजी से कहने * | 
लगीं कि काकार्जी, अब आपको जमनालालजी न्‌ कहकर शादीलालजी 
कहना चाहिए; क्योंकि झाजकल झाप बहुत शादियां कराते हैं। 
शायद उस समय सोफिया खान की शादी की बावत वापूजी से 
बात चल रही थी, जो वम्वई की एक प्रसिद्ध राष्ट्रीय कार्यकर्त्री 

(उस समय की सोफिया सोमजी) थीं और जिनकी शादी जमनालालजी 
ने ही डा० खान के बड़े लड़के सादुल्ला खान से कराई थी । इस सम्बन्ध 
को बापूजी ने बहुत पसन्द किया था। और भी लोगों ने इस सम्वन्ध के 
लिए जमनालालजी को बहुत शावाशी दी थी । यह सव लम्बी बाते हैं । 
रामेशवरीजी से जमनालालजी ने विवाह के वारे में बातें कीं तथा 

जानना चाहा कि कंसे क्या वह सोच रहीं हैं ? इसपर उन्होंने एक ही 

शब्द में कह दिया कि मैं अपनी मां के कहने से विवाह कर रही हूं, 

इसलिए इस वारे में मुझे कुछ कहना या सोचना नहीं है। जिसको मेरी 

मां पसन्द करे, वह मुझे पसन्द है; क्योंकि मैं मां को सन्तुष्ट करना 

चाहती हूं मेरी मां का मुभपर बहुत उपकार है । उसने बहुत तकलीफ 
सहकर, बड़ी कटिनाइयों का मुकावला करके मुझे लिखाया-पढ़ाया तथा 
आदमी बनाया है म्ब मां मेरा विवाह करना चाहती है, तो मैं उसकी 

श्राज्ञाका पालन कर रही हूं। ग्राज्ञा-पालन में अपना सवाल नहीं 
रहता । इसलिए मुझे कुछ नहीं कहना है, कुछ नहीं सोचना है । 

बातें तो बहुत हुई, पर उन्होंने तो एक ही वात कही कि जिसमें 

मेरी मां. राजी हो, वही मुझे करना है । इन सव बातों का कम-ज्यादा 
रूप में वहां हम सवको पता लग ही गया । रामेश्‍वरीजी के हमउम्न 
लोगों में से, जो जमनालालजी के कुटुम्व के थे, वहुत-से व्यंग्य भी करने 
लगे । श्रीमती जानकीवहन (जमनालालजी की पत्नी) ने मुझसे कहा कि 
यह लड़की तो खूव है ! इतनी पढ़ी-लिखी, सब बातों को जाननेवाली, 
कहती है कि मुझे अपने विवाह के वारे में कुछ नहीं सोचना है; जो मेरी 
मां करे, वही मुझे मंजूर है ! मैंने कहा कि जानकोबहन, मुझसे उसकी 
बहुत बातें होती हैं। उसकी विवाह करने की ही इच्छा नहीं है। वह 
तो समाज-सेवा, देश-सेवा करना चाहती है, पर वह यह मानती है कि 
मुझे अपनी मां को सन्तोष कराना है। उसकी इच्छा में पनी इच्छा 
का समर्पण करना है। इसलिए बह कहती है कि मां जो करे, जो सोचे,” 
उसमें मैं उप्त्र कँसे कर सकती हूं ? जानकीवहन ने कहा कि अपनी 
झोम्‌ तो बहुत बातें करनेवाली है ही । उसने रामेश्वरी को बहुत तंग 
किया, तो उसने यहांतक कह डाला कि मां मुझे किसी पत्थर के गले 

में भी बांघ दे तो मुझे कोई उच्च नहीं होगा । भ्राज के जमाने में इतनी 
पढ़ी-लिखी, इतनी स्वतन्त्र रहनेवाली और स्कूल चलानेवाली लड़को 
इस तरह सोचे यह तो श्राइचरय ही है । 

रामेइवरीदेवी का विवाह हुआ भौर उसके कुछ ही दिनों वाद उनकी 
मृत्यु हो गई। उन्होंने भ्रपनी मां की इच्छा को पूरा किया, पर उनकी 
अपनी इच्छा उनके साथ ही चली गई । 


एक दूसरी लड़की का चित्र देखिए, जो इसके बिलकुल विपरीत 


है । एक माता-पिता ने अपनी लड़की को जमनालालजी के पास भेजा ' 


कि इस लड़की को समभाइए कि यह वया करने जा रही है। यह जिस 
लड़के से विवाह करना चाहती है, उसे हम लोग पसन्द नहीं करते । 
बह हमारे घमं का नहीं, हमारी जाति का नहीं और हमारी वरावरी का 
नहीँ । इस लड़के के साथ यदि इसका सम्वन्ध होगा, तो हम अपनी जाति 
में, समाज में, मंह दिखाने लायक नहीं रह जायंगे। यदि आप इस 
लड़की को समभाकर इस लड़के से इसका मन हटा सकं, तो हमारा और 
इस लड़की का वड़ा उपकार होगा। श्राप हमारे पुराने मित्र हैं ओर 
देशसेवक हैं । हमें उम्मीद है कि लड़की आपकी बात मान लेगी । 

. लड़की वर्घा आई । हम लोग भी वर्धा में ही थे। जमनालालजी 
ने उस लड़की से मेरा परिचय कराया और उसकी सब वातं कहीं । 
बम्बई के उपनगर सान्ताक्रूज्र के श्रानन्दीलाल पोद्दार हाईस्कूल में 
लड़की पढ़ती थी । इस स्कूल में सहशिक्षा है। एक लड़के से लड़की 
की विवाह के वारे में बात हो गई और दोनों ने निश्चय कर लिया कि 

` यदि विवाह करेंगे तो हम दोनों करेगे, नहीं तो आजीवन क्वारे रहेंगे । 
लड़की जैनधर्मावम्बी है, लड़का वष्णव । लड़की के माता-पिता घनी 
हैं, लड़का साघारःा स्थिति का । लड़की वश्य है, लड़का शायद और 
जाति का । लडकी ने ग्ाई० ए० में पढ़ना छोड़ दिया, लड़का एम० ए० 
है । लड़की के माता-पिता बिलकुल नाराज हैं, इस लड़के से विवाह 
करने में । लड़की किसी तरह राजी नहीं होती । वह कहती है कि मैं 

तो इसी लड़के से विवाह करूंगी । 

जमनालालजी ने लड़की से वातं कीं ग्रौर कहा कि तुम्हें अपने 
माता-पिता की वात माननी चाहिए । वे जो-कुछ करेंगे, तुम्हारे भले के 
लिए ही करेंगे । फिर वह लड़का तो तुम्हारे घर्म और जाति का भी 
नहीं है तथा गरीब भी है। तुमने घनी घर में जन्म लिया है। तुम 
बहुत लाइ-प्यार से पाली-पोसी गई हो । तुम्हें घनी घर का लड़का मिल 
सकता है, जिसके साथ तुम आराम से रह सकोगी, झ्रादि-आदि वहुत-सी 
वातें उन्होंने लड़की को समझाई । लड़की चुप रही और उसकी झ्राकृति 
से प्रकट हो रहा था कि वह जमनालालजी की वातों से बहुत दुखी हो 
रही है । जमनालालजी ने कहा कि मेरी बातों पर विचार करो । उस 
लड़के से तुम्हारा प्रेम है; पर उसके घर में जाकर तुम्हें न रहने को 
बंगला मिलेगा, न चढ़ने के लिए मोटर मिलेगी, न पहनने को अच्छे कपड़े 
और जेवर भी नहीं मिलेंगे । काम भी सारा हाथ से ही करना होगा। 
इससे तुम्हें तकलीफ़ होगी । श्राज तुम्हें इनसब वातों का प्रत्यक्ष ६? 
अनुभव नहीं है । हो सकता है, वस्तुस्थिति का सामना करना पड़े तो 
तुम अपने मन में निराश और दुखी होग्नो । फिर तुम्हारा सम्बन्ध मबुर 
नहीं रह सकता, जिसकी आज तुम कल्पना कर रही हो । लड़की चुप- 
चाप ज़मीन कुरेदती सब सुनती रही । जमनालालजी ने फिर कहा कि 
ये सब बातें मैं तुम्हारे पिता की तरफ से नहीं कह रहा हुं, अपनी 


` तरफ से कह रहा हूं और तुम्हारे लिए कह रहा हूं । 


अब लड़की का मौन भंग हुआ । उसने कहा, “ताऊजी, आपने मुझे 
बचपन से देखा है । मैं समझने लगी तबसे ग्राप पर श्रद्धा करती झा 
रही हुं । आप क्या कह रहे हैं, में समझ नहीं पाती । झाप कहते कि 
लड़का मूर्ख है, पढ़ा-लिखा नहीं है, स्वस्थ नहीं है 'या चरित्र का अच्छा _ 
नहीं हैं, तो मैं सोचती और झापकी आज्ञा से तथा माता-पिता की 
आज्ञा से ही चलती । पर आप लोग तो कहते हैं, वह तुम्हारे घमं क्रा 
नहीं है, तुम्हारी णाति का नहीं है, गरीव है । ताऊजी, इसकी क्या 
गारंटी है कि झन्य घनी लड़के के साथ श्राप लोग मेरा विवाह कर. 
देंगे, तो वह बरावर धनी ही रहेगा और यह लड़का सदा गरीव ही _ 

रहेगा । फिर यह भी सोचने की बात है कि बहुत धन से धनी का क्या 
'लाभ हो रहा [है ? धनी जिस विलास का, प्रमाद का जीवन जीता 
है, वह तो भेरी निगाह में समाज के लिए घातक ही है । यदि मोटर 
गौर बंगले की चाह होती तो मैं ऐसे लड़के को पसन्द ही क्यों करती ? 
मैं तो मानती हूं कि आदमी की :सावारण जरूरत पूरी हो जाय, तो 
"उसे समाज में विषमता क्यों फॅलानी चाहिए । एक तरफ वहुत-सा ढेर 
लगेगा, तो दूसरी तरफ गड्ढे का होना स्वाभाविक है | गड्ढे और ढेर का 
रास्ता कोई भ्रच्छा रास्ता नहीं । इस रास्ते चलने में चलनेवाले को 
कोई ग्राराम या सुख नहीं मिलता । समतल रास्ते पर ही चलने में सुख 
"मिलता है । ताऊजी, मुझे माफ करे, मेरी घृष्टता बहुत बढ़ गई । मुभे 
पको ये सव वाते नहीं कहनी चाहिए थीं। मैं आपसे यह प्रार्थना 
करती हूं कि आप पिताजी को समभा दें। मुझे आपका और उनका 
आशीर्वाद चाहिए ।” 
` जभनालालजी ने कहा, “तुम्हारी बातें मुझे अच्छी लगीं। मैं तो 
तुम्हारे मन की हालत जानना चाहता था। तुम्हारी दृढ़ता का पता 
लगाये बिना मैं तुम्हारे पिता को क्या राय देता ? ” 
उन्होंने लड़की के पिता को लिख दिया कि मैंने सुलोचना से वातें 
कीं और उसको समभाने-बुभाने की चेष्टा भी की । मेरी सलाह है कि 
लड़की जिस लड़के से विवाहं करना चाहती है, उसीके साथ. विवाह 


करने में भलाई है । हमें यह सोचना चाहिए कि हम लड़कियों को स्कूल- | 


कालेजों में पढ़ायेंगे और बड़ उम्र में उनकी दादी करेंगे तो फिर वे 
बिलकुल हमारी ही इच्छा से शाद करें, यह न तो सम्भव है झौर न 
उचित ही । 

लड़की बम्बई चली गई । माता-पिता ने लाचार होकर लड़की की 
इच्छानुसार विवाह करना मंजूर किया । पर लड़की से उन्होंने कहा कि 
हरः तुम्हें एक पसा |भ नहीं देंगे और बिवाह के वाद तुम्हारा हम 
लोगों से कोई सम्बन्ध नहीं रहेगा । तुम इस घर में विलकुल झा भी 
* नहीं सकोगी । लड़की ने विनय के साथ कहा कि ग्रापकी पहली बात 
'तो बिलकुल सही है|. जब में श्रापकी श्राज्ञा नहीं मान रही हूं, तो 

ग्रापसे पैसा या किसी तरह की सहुलियत कंसे चाह सकती हूं ? पर 
आपसे मेरा सम्वन्ध कंसे छूट सकता है ? मैं आपके घर में जन्मी हूं । 
आपके रक्त-मांस से बनी हूं। झाप सबको मैं कंसे भूल सकती हू ? 
आप मुझे श्राज्ञा दीजिए कि मैं घर में आकर आपके दर्शन कर सक्‌, मां 
झौर भाई-बहनों से मिल सक्‌ । पिताजी, मैंने पनी जान में कोई 
अन्याय नहीं किया है। मैं किसी लोभ और प्रलोभन की इच्छा से यह 
नहीं कह रही हूं । क्या इसके लिए आप मुझे क्षमा नहीं करेंगे ? क्या 
आाप मेरा यह श्रधिकार भी छीन लेंगे कि मैं आपको तथा घर के और 
लोगों को देख भी न सक्‌ ? पर पिता का क्रोध शान्त नहीं हुआ । 
विवाह हो गया । पिता ने सख्त मनाही कर दी कि सुलोचना अव से 
घर में न न आने पावें । 

लड़की बम्वई के उपनगर दादर में दो कमरों का एक छोटा-सा 
फ्लैट लेकर रहने लगी । उसका पति लिखा-पढ़ा, स्वस्थ, मेहनती गौर 
ईमानदार था । इसलिए तुरन्त उसको काम मिल गया श्र पत्ति-पत्नी : 
दोनों आनन्द से रहने लगे । 

ए० आई० सी० सी० की मीटिंग में शामिल होने के लिए मैं 
बम्वई गया । वहां देखा कि सुलोचना देशसेविक्ा वनी केसरिया साड़ी 
और हरा ब्लाउज पहने काम कर रही है । बहुत ही खुश, स्वस्थ, प्रसन्न 
दिखाई पड़ती थी वह । बड़ी खुशी हुई उसे देखकर । उससे मिलने की, 
बातें करने की इच्छा का होना तो स्वाभाविक ही था । पहला प्ररत 
मैंने उससे यह किया कि पिताजी के दिल को तुम जीत सकीं कि नहीं ? 
उसने कहा कि जीत तो सकी, पर बहुत तपश्चर्या करनी पड़ी उनको 
राजी करने के लिए । सारी बातें बताने के लिए कहने पर उसने घर 
आने का निमन्त्रण दिया और वहीं पर बातें करना तय किया । 

दूसरे दिन शाम को मीटिंग खत्म होने पर में उसके साथ ही उसके 
घर गया । छोटा-सा घर था, पर बहुत साफ-सुथरा, सुन्दर, व्यवस्थित 
मालूम हो रहाथा। उसके पति भी झा गये। उनसे मिलकर बड़ी 
खुशी हुई । थोड़ी देर की बातचीत से ही वह एक अच्छे विचार के युवक 
हैं, यह मालूम होने लगा । थह भी पता लगा कि दम्पति बड़े प्रम 

से रहते हैं तथा भ्रपनी सामाजिक श्रौर सार्वजनिक जिम्मेदारियों का हि 
ज्ञान रखते हूँ। सुलोचना भगिनी-समाज की मन्त्रिणी है। ए० झाई० = 
सी० सी० की मीटिंग के लिए भगिनी-समाज से बीस देशसेविकाएं उ 
काम करने के लिए जाती हैं, आदि-आदि बातें भी हुई । पर मेरी इच्छा | 
सुलोचना के पिताजी के समाचार जानने की ज्यादा थी । | 
सुलोचना ने वताया कि मैं मां और भाइयों से मिलती थी। वे | 
भी कभी-कभी मेरे पास ग्रा जाया करते थे। पर पिताजी के पास जाने | 
और उनसे मिलने की मेरी हिम्मत नहीं होती थी । मां से मुझे मालूम = 
होता था कि पिताजी का क्रोध श्रभी शान्त नहीं हुआ । मां पहले तो 
नाराज़ थीं, पर वाद में आहिस्ता-आहिस्ता राजी हो गई । भैया तो 
मेरे विचारों के ही थे, पर वह पिताजी को कुछ कह नहीं सकते थे । 
पिताजी की नाराजगी का असर हमारे सारे कामों पर रहता था । हम 
लोग अपने-आपमें सुखी हैं, श्राप देख ही रहे हैं। पर पिताजी को राजी न 
^ कर सकने की वेदना मेरे दिल में बनी रहती थी । श्रचानक वह बीमार 
पड़े और अपने जूहू के बंगले पर जाकर रहने लगे। जब यह समाचार | 
मिला तो मुझे बड़ी चिन्ता हुई और मैं सोचने लगी कि ऐसी हालत में | 
भी, जव वह बीमार हों तब भी, मुझे उनके क्रोध या नाराजगी के डर | 
से उनके पास नहीं जाना चाहिए ? मैंने तय किया कि चाहे जो हो, मैं 
उनके पास जाऊंगी और उनकी सेवा करूंगी । पिताजी मेरा यह 
अधिकार नहीं छीन सकते कि मैं बीमारी में उनकी सेवा भी न कर 
सक्‌ । मैं जुहू गई ग्रौर पिताजी के पैरों से चिपट गई। मैं बोल तो 
नहीं सकी, पर मेरे लाख कोशिश करने पर भी मेरे आंसू नहीं रुक सके । 
पिताजी भी चुप रहे। कुछ देर में मेरे दुःख का झावेग कम हुआ, तो 
मैंने कहा, “पिताजी, मुझे माफ कर दीजिए ।” उनका भी गला भर 
आया और उन्होंने मेरे सिर पर हाथ रखा। न मालूम पिताजी ने 
कितनी वार. मेरे-सिर्‌,पर हाथ रखा था, कितने प्यार से, कितने दुलार 
से उन्होंने मुझे पुचकारा था, पर सच कहती हूं, पिताजी के आज 
के सिर पर हाथ रखने में जिस सुख, जिस शान्ति और जिस 
प्यार का अनुभव हुझ्ना वैसा पहले? कभी नहीं हुआ था। मां भी 

पास ही थीं । उनकी ग्रांखों में भी आंसू थे । भैया भी ग्रा गये । भाभी 
भी श्रा गई । मेरे सारे परिवार के लोग भ्राज करीब दो वर्ष के वाद इस 
तरह मिले । इसकी खुशी का वर्णन मैं आपसे कर नहीं सकती । उस 
दृश्य को याद करने में, आपसे कहने में जो खुशी हो रही है उसका तो 
आप स्वयं भ्रनुभव करते होंगे । मैंने इनको फोन से खवर की, तो ये भी 
बहुत खुश हुए । पिताजी तीन-चार महीने बीमार रहे। मैं बरावर 
उनके पलंग से लगी रही । रात में, दिन में, वरावर उनकी सेवा करती 
रही । मैं भगवान से प्रार्थना करती थी कि मैंने पिताजी की आत्मा 
को जो कष्ट दिया है उसका प्रायर्चि्त मैं अपनी सेवा द्वारा कर सक्‌ । 
इन तीन-चार महीनों में पिताजी से काफी बातें करने का मौका मिला। 
वह विचारों से तो कम-ज्यादा रूप में हम लोगों के विचारों के कायल 
थे, पर उनमें वह साहस नहीं था, जो एक युवक में, एक युवती में, होता 
है । यह स्वाभाविक भी है। जव पिंताजी अच्छे होकर बम्बई जाने- 
याने लगे, तब मैं घर झाई। आज हम लोगों का यिताजी-के साथ 
मधुर सम्बन्ध है । अव पिताजी के विचारों में काफी परिवर्तन भी हो 
गया है और वह मुझे पहले से भी ज्यादा प्यार करते हैँ 

सचमुच झाज मुझे भी वड़ी खुशी हो रही है । सुलोचना के यहां 
से लौटते समय मैं रास्ते में सोच रहा था कि सच्चाई एक ऐसी चीज़ है, 
जो अपने-आप प्रकट होती है। सुलोचना ने अपनी सच्चाई से, अपने 
त्याग से, पिता का दिल जीता है । भ्राज जो युवक और युवती समाज 
में कन्ति करना चाहते हैं, उनके लिए सुलोचना की कहानी एक अच्छा 
उदाहरण है, जिसकी झाज निहायत जरूरत है। आज के युवक यह्‌ 
जात-पांत के, धर्म के झौर रूढ़ि के बन्धन मान नहीं सकते, 
मानना चाहिए भी नहीं; पर उनको अपनी विनय, अपना शील 
नहीं छोड़ना है। सिद्धान्तों को रक्षा के लिए हमें सब-कुछ सहना 
होगा । हमारे कष्ट, हमारी वेदना, हमारा त्याग हमारे कार्यों में बोलना 
चाहिए । हमें किसी भी हालत में समर्पण नहीं करना है, उदण्ड भी नहीं 
होना है । यह सोचते-सोचते मैं अपने-आप में खो-सा गया । सुलोचना | 


सुखी रहे, यह प्रार्थना ह। ` 


२: निमला की मां 


हमारे विद्यालय में महिलाओं की सभा थी | अनेक महिलाएं आई 
थीं सभा में । यह सभा शायद शारदा कानून का समर्थन करने के लिए 
उसके समर्थकों ने ग्रायोजित की थी । सभा समाप्त होने पर एक वहन 
मुझसे मिलने झाई--निहायत सुन्दर, उम्र लगभग २५ की, गौर वणं, 
पुष्ट शरीर, हॅसीभरा मुख । मैंने उसको . नमस्कार किया और पूछा, 
“कहो, बहन 22 : 9 

वह वोली,. “मेरी लड़की आपके स्कूल में पढ़ती है।' 

मैंने पूछा, “क्या नाम है ? ” 

“निर्मला ।” 

“आप निर्मला को माताजी हैं?” 

“जीं | 33 

“निर्मला तो वहुत अच्छी लड़को है।' 

“मैंने सोचा, यहां भ्राई हू तो आपसे मिलती चलूं । निर्मला आपके: 
बारें में कहा करती है कि हमारे मंत्री हमें बहुत बातें बताया 
करते हैं ।” 

उन दिनों हिन्दी भाषा भाषी लड़कियां पांचवें दर्ज से ज्यादा नहीं 
पढ़ा करती थीं । मैं कोशिश किया करता था कि लड़कियों के ग्रभि- 
भावक अपनी लड़कियों को ज्यादा, पढ़ायें । इसीके अनुसार मैंने उस 


बहन से भी जब यह कहा कि ग्राप निर्मला को ज्यादा दिन तक पढ़ाइ- . 


येगा तो उसके चेहरे पर मैंने जो भाव पढ़े, वे मुझे आज भी याद हैं । 
उसने कहा, “देखिये ।” 
मैंने कहा, “देखिये नहीं, उसको हम स्कूल नहीं छोड़ने देंगे ।' 
“अच्छी बात है, ग्रह आपकी वड़ी कृपा है।' कहकर वह चली 
गई । ? 
दूसरे दिन निर्मला से मैंने कहा, “कल तुम्हारी मां मिली थीं । 
मैंने उनसे कह दिया है कि वह तुम्हें खूब पढ़ावें ।” 

निर्मला ने कहा, “मां ने मुझे बताया था, मंत्रीजी ।” 

निर्मला सुन्दर मां की सुन्दर लड़की थी । बड़े अच्छे स्वभाव की, 
क्लास में तेज, मिलनसार ओर स्कूल के सारे कामों में उत्साह से भाग 
लिया करती थी, इसलिए वह हमारी विशेष प्यारी लडकियों में सें 
थी । जब वह पांचरीं से छठी श्रेणी में गई तो उसमें पहलेवाली स्फूति 
नहीं दिखाई दी । मैंने कई वार उससे पुछा, पर उसने कुछ नहीं वताया। 
अन्त मैं मैंने उससे कहा कि तुम अपनी मां से कहना, एक वार वह मुभ 
से मिल लें । पर निर्मला की मां मुझसे मिलने नहीं श्राई । दो-एक दिन 
वाद मैंने निर्मला से पूछा, “तुम्हारी मां गाई नहीं, क्या तुमने उनसे कहा 
नहीं था ?” 

“कहा तो था, मंत्रीजी ।” 

“तो फिर क्यों नहीं आई ? पहले तो वह स्वयं मुझसे मिला करती 
थीं।' pts % 

निर्मला ने कोई उत्तर नहीं दिया । मैंने कुछ ज्यादा पूछना-कहना 
ठीक नहीं समभा । 

लेकिन निर्मला की मां तो आई नहीं और वह दिन-पर-दिन कम- 
जोर, सुस्त और ढीली दिखाई देने लगी । उसका फूल-सा मुंह कुम्ह- 
लाया-कुम्ह्लाया रहने लगा । दो-एक वार फिर पूछने पर भी उसने 
कुछ नहीं वतलाया । अन्त में एक दिन मैं निर्मला के साथ उसके घर 
गया । वह बड़ी डरती-डरती मुझे अपने घर ले जा रही थी । मुभे एक 
जगह खड़ा करके उसने कमरे में जीकर मां से कहा कि मन्त्रीजी श्राये 
हैं । यह सुनकर वह बाहर श्राई और नमस्कार करके मुझे भीतर चलने 
के लिए कहा | मैं उनके चेहरे की ओर झाइचर्य से देख रहा था । वह 
बोलीं, “आपने क्यों तकलीफ की ? निमुला ने तो कहा ही था कि 
आपने झुरे बुलाया है ।' हक ह 

मैंने बीच,ही में रोककर कहा, “यह मैं क्या देख रहा हूं, श्राप . 
इतनी कमजोर कसे हो गई ? ' 

एक कुर्सी पर बैठने का इशारा करते हुए उन्होंने भराई हुई आवाज़ 
में कहा, “मन्त्रीजी, हमारा भाग्य ही ऐसा है।' इसके बाद तो वह 

सिसकियां भरकर रोने लगीं | मैं कुछ समभ तो न सका, पर उनकी 
हालत से मेरा भी दुखित होना स्वाभाविक ही था। दो-चार मिनट 
बाद दुःख का झावेग कुछ कम हुआ झर उनकी हालत कुछ बोलने 
लायक हुई। मैं सोच ही रहा था कि कोई-न-कोई ऐसी बात हुई है, 
जिसे कहने में इनको संकोच हो रहा है । वह बोलीं, . “निर्मला के वावू- 
जी पकड़े गये और जेल में हैं। उनकी तबीयत भी अच्छी नहीं है ।” 

मुझे संकोच तो बहुत हुआ, फिर भी मैंने पूछा, “क्या वात हुई 
क्यों पकड़े गये ? ” 

“यह तो मैं नहीं जानती, वह वेक में काम करते थे, वहां कुछ गोल- 
माल हुआ वताते हैं; वह ऐसे श्रादमी नहीं हैँ, मन्त्रीजी, पर हमारा नसीव 
खोटा है।” मैंने उनको घीरज रखने और छूट जाने आदि की वात 
कही । वह बोलीं, “यदि आप लोगों और ईश्वर की कृपा रही, तो वह 

-छट जायंगे।” 

मैंने कहा, “बहन, इन सव बाघाझं से निमंला की शिक्षा में वाघा 
नहीं पड़ने देनी चाहिए ।” 

वह बोलीं, “अब तो निर्मला ही मेरा सहारा है, झापके हाथ है 
इसकी शिक्षा; मेरा जो कुछ होनेवाला है, वह तो होगा ही, पर निर्मला 
को आप आदमी वना देंगे तो मैं आपका उपकार कभी नहीं भूलूंगी; 





मेरे भाग्य तो ऐसे ही थे, इस लड़की को भगवान्‌ सुखी रखे और वह . 


झपने पेरों पर खड़ी होने लायक बन जाय, यही मेरी चाह है ।” 

“मेरे लायक कोई काम हो, ती निर्मला द्वारा मुझे कहला देने में 
संकोच न करें; विपत्ति में तो हिम्मत से ही काम चलता है, निर्मला के 
पिताजी आ जायंगे”---यह कहकर मैं बहुत ही दुखित मन से खड़ा 
हुआ । मेरा मन तो भारी था ही, पैर भी इतने भारी हो गये थे कि 

वहां से चलने में उठ ही नहीं रहे थे । 
प्रणाम करते हुए उन्होंने कहा, “हम किसीको म॒ह, दिखाने लायक 
नहीं रहे ।” 
फिर वह खड़े होने की कोशिश कुरने लगीं। मैं देख रहा था उनके 
शेथिल्य को । वह गुलाब के फूल-सी बहन झ्राज निस्तेज, क्लान्त, क्षीण 

झौर झड़े हुए पत्तों की डाल-सी लग रही थीं । 

मैं निर्मला से बरावर उनका हाल-चाल पूछता रहता । मुकदमा 
चल रहा था। काफी रुपये खर्च हो गये । निर्मला की मां के पास जो 
थोड़ा-वहुत जेवर था, वह भी खतम हो गये । न्त में आठ महीने के 
बाद निर्मला के पिता उस मामले में निर्दोष सावित हुए । पर भ्रव वह्‌ 
इतने थक गये थे कि कहीं काम“करना नहीं चाहते थे । पहले भी उनका 
स्वास्थ्य अच्छा नहीं था, अब तो विल्कुल ही खराब हो गया था। 
झारथिक दशा शोचनीय हो गई थी । अन्त में निर्मला की मां ने एक 
स्कूल में नौकरी करना तय किया । वह ज्यादा पढ़ी-लिखी नहीं थीं, पर 
सिलाई श्रच्छी जानती थीं । वहुत ही कठिनाई से काम चल रहा था । 
ग्रव निर्मला किसी तरह स्कूल में पास हो जाती थी, पहले की तरह 
वलास में फस्ट नहीं होती थी । जव कभी मैं निर्मला की मां से मिलता 


तो वह कहतीं कि भ्रव तो मेरी यदि कोई इच्छा है और जो कुछ मैं कर | 


रही हूं, वह निर्मला को लिंखा-पढ़ाकर ग्रपने पैरों पर खड़ी करने के 
लिए ही कर रही हूं । i 

एक दिन उन्होंने मुझसे पूछा, “निर्मला को डाक्टरी पंढाना कैसा 
रहेगा ५११ 

मैंने कहा, “अच्छा तो है, पर रुपया बहुत लगेगा, क्योंकि डाक्टरी 
पढ़ने में खर्च श्रधिक होता है रौर समय भी ज्यादा लगता है।' 

“हैं. किसी कष्ट की परवा नहीं करती । मैं चाहती हूं कि निर्मला 
किसीकी मोहताज न रहे । वह सम्मान का, स्वावलस्बन का और सेवा 
का जीवन जीये । मैं ट्यूशन आदि करके किसी तरह काम चला लूंगी; 
पर निर्मला को सफल देखना चाहती हूं । उसके पिताजी तो अब शायद 
ही कुछ कर सके । | ० [ 

निर्मला मैट्रिक पांस करके कालेज में आई० -एस-सी० में भर्ती हो 
गई । स्कूल में तो' खर्च साधारण था, अव किताबों का, फीस का तथा 
न्य खर्च भी बढ़ा। निर्मला की मां स्कूल के काम के बाद ट्यूशन 


€ 


करती थीं । अव वह अक्सर मुझे 'आते-जाते अपना सिलाई का भोला. 
लिये मिल जाया करतीं । वह बड़ी कठिनाई से अपना काम चला रही... 

थीं, फिर भी उन्हें दीनता का भाव छू तक नहीं गथा था । वहन तो 
किसीसे सहायता मांगती थीं और न यही चाहती थीं कि कोई उनकी 
श्राथिक सहायता करे। वह यदि कुछ चाहती थीं तो वस सहानुभूति, 
जिससे वह इस दुःख की नाव को खेकर पार उतार सकें । निर्मेला किसी 
तरह झाई० एस० सी० में पास हुई, पर डिवीजन श्रच्छा नहीं ला सकी, 
इसलिए डाबटरी में भर्ती होने में कठिनाई होने लगी । यों भी मेडिकल के 
छात्रों के लिए जगह की कमी का सवाल रहता ही है। निर्मला डाक्टरी 
में भर्ती न हो सकेगी, यह उसकी मां ने सोचा ही नहीं था । इसलिए | 
वह इतनी दुखी और निराश दिखाई दीं, जैसी पहले कभी नहीं हुई थीं। 
उन्हें रोती देख मैं कांप उठा । मैंने बड़ी कोशिश की और बड़ी मुस्किल | 
से निर्मला मेडिकल कालेज में प्रवेश पा सकी । अभी तो ६ वर्ष पड़े थे | 
| 
| 





डावटरी पास करने के लिए । फिर भी उसकी मां किसी तरह यह बोझा 

डोये या रही थी । पर इस वोझ से वह ऐसी दव गई थीं कि पतीस 

वर्षे की उम्र में पचास की-सी लगने लगीं । बाल सफेद होने लगे । दो- 

एक दांत भी गिर गये । वह सुबह ५ बजे से रात के १०-११ बजे तक 

अथक परिश्रम कर रही थीं। उनके सामने सिर्फ एक ही लक्ष्य था 

निर्मला को डाक्टर वनाना। बीमार पति की तीमारदारी, घर का 

काम, स्कूल में पढ़ाना, ट्यूशन पर जाना, जो कुछ मिले उसमें से निर्मला { 

का खर्च निकालकर वने हुए में काम चलाना--इस तरह वह बहुत मूक 

तपरचर्या कर रही थीं, समाज के एक घर में एक कोने में जिसको शायद | 
। 


() 


बहुत कम लोग जानते थे । 

निर्मला मेडिकल फाइनल वर्ष में थी । एक आपरेशन में वह 
सहायक के रूप में लगी थी । वह कुछ सामान लाने नीचे जा रही थी 
कि सीढ़ी पर पैर फिसस जाने से गिर पड़ी और घुटने के वीच की 
हड्डी टूट गई। हड्डी जोड़कर प्लास्टर किया गया । दो महीने तो 
बिछौने पर बीते ही, पर जव एक्स-रे करके देखा गयी, तो मालूम हुआ 
कि पेर के साथ की हड्डी में वोन टी० बी० हो गई है। यह वात 
निर्मला की मां से कुछ दिन छिपाने'की कोशिश की गई । इस बीमारी 
में तो लम्बा समय लगनेवाला था। मरे को मारे शाह मदार | इस 

बार निर्मला की मां मिली । मैंने उनको उदास देखकर पूछा, “बहन, 
गव तो दो-चार महीने की वात है, निर्मला पास कर लेगी, तो तुमको 
इतना संकट नहीं रहेगा ।” 

वह बोलीं, “भाईजी, यह होगा ? भगवान न जाने हमारे भाग्य 
में क्या-क्या लिखा है ! ” यह कहते हुए वह वहुत ही अस्थिर लगीं । 
मैंने जव उनसे सहायता की वात की तो बोलीं, “आपको कृपा से किसी 
तरह निभ रहा है जब जरूरत होगी, तो कहूंगी। 

मैंने कहा, “निर्मला, आपकी जैसी ही मेरी भी लड़की है। क्या 
मेरा उसके लिए कोई अधिकार या कतव्य नहीं ! ” 

इस पर वह कहने लगीं, “आप हमें आशीर्वाद दीजिये, हमारे लिए 
प्रार्थना कीजिये कि हम अपना मार्ग तय कर सके ।' 

मैं सोचने लगा कि मैं किसी मानवी से वात कर रहा हुं या किसी 
देवी से ! मैंने मन-ही-मन उस वहन को नमस्कार किया। निर्मला 
ग्राहिस्ता-आहिस्ता ग्रच्छी हो रही थी । उसके सरल स्वभाव तथा 
निर्दोष व्यवहार से कालेज के डाक्टर रादि प्रभावित थे । वे पुरी तरह 
उसके इलाज की व्यवस्था कर रहे थे । 

निर्मला कालेज जाने लगी । उसका एक वषं तो नष्ट हो ही चुका 
था । इस वर्ष भी वह सर्जरी व्यावहारिक ज्ञान में कुछ नम्वरों से फेल 
हो गई । इसका सभी लोगों को वहुत दुःख हुआ । पर उपाय क्या था ? 
भिर्मला को तो इतनी निराशा हुई कि. वह पढ़ता ही छोड़ देना 
चाहती थी । उसके साथ की लड़कियां प्रेक्टिस कर रही थीं, और वह 
योंही अपनी मां का भार बनकर पढ़े, यह उसे वर्दाइ्त न था । पर 
उसकी मां निराश नहीं थी । उसने निर्मला को प्रोत्साहन देते हुए कहा, 
“मुझे किसी भी दुःख की परवा नहीं है। यदि तुप पास न कर सकी या 
डाक्टरनी न वन सकीं, तो मैं जी न सकूंगी। क्या एम मेरे सारे 
जीवन की साध नष्ड' करना चाहती हो ? चाहे जितना भी रुपया लगे, 
चाहे फिर फेल हो जाझो, पर तुम्हें डाक्टरनी वनना ही होगा । | 

निर्मला ने फिर पढ़ना शुरू मिया और उसकी मां एक घर से 
दूसरे, दूसरे से तीसरे घर में ट्यूशन करती रही । उसे न अपने शरीर 

का ख्याल था, न किसी सुख-दुःख का । उसके सामने तो वस एक ही 
लक्ष्य था निर्मला को डाक्टरनी वनाना । वह चाहती थी कि निर्मला 
समाज के सामने इज्जत का, स्वावलम्बन का और सेवा का भला 
जीवन वितावे । 

इस वर्ष निर्मला सभी विषयों में पास हुई और उसे छः महीने के 
लिए अपने कालेज में हाउस सर्जन क! काम मिला । निर्मला को लेकर 
वह वहन मेरे पास राई । मैं महिलाओं का एक,भ्रस्पताल चलाता था। 
उन्होंने कहा, “भाईसाहव, ्रापकी निर्मला ने एम० वी० पास किया 
है । मेरी जिम्मेदारी तो पूरी हो गई, श्रव मैं इसे आपको सौंप रही हूँ ।' 
यह कहते हुए उनका गला रुंघा जा रहा था । 

मैंने कहा, “वहन, आपकी तपश्चर्या पूरी हुई। आपको तो प्रसन्नः 
होना चाहिए ।” 

०उन्होंने कहा, “मैं प्रसन्न तो हू, पर श्रव में ऐसी थकावट अनुभव 
कर रही हूं, जो मिट नहीं सकती । मैं चली जा रही थी, मेरे सामने 
सिर्फ एक ही लक्ष्य था । मैंने जीवन के सुख-दुखों को भुलाकर अपना 
तन-मनु एक चीज के लिए लगाया । ईश्वर ने मुझे जो काम सौंपा था, 
उसे पूरा करने में मैंने कुछ उठा नहीं रखा । श्राज मैं मंजिल के पास 
सोच रही हूं, पिछले पन्द्रह वर्षों के संघर्ष की घड़ियों को । भाईजी, 
लक्ष्य की पूर्ति में जीवन कहां है ? लक्ष्य के लिए साधना करते-करते 
मिट जाने की इच्छा या संकल्प में जो वल है, वह कितना बड़ा बल है, 
उसके ग्रभाव का मुझे अनुभव हो रहा है । इसलिए भ्रब मैं आप सबसे 
बिदा लेना चाहती हूं ।” 

जव यह वहन पहले-पहल मुभसे मिली थीं, तव इनके चेहरे पर 
एक भाव पढ़ा था, ग्राज विल्कुल दूसरा भाव में देख रहा हू। उस 


» समय इनकीउत्र.पच्चीस वर्ष की थी और लावण्य, झाभा, उत्साह, ` 


उमंग थी । आज यह वहन चालीस वर्ष की है, फर इनकी हालत साठ 
वर्ष की बुढ़िया जैसी है । पन्द्रह वर्ष के निरन्तर संघर्ष में इनके सारे 
मनसूवों, सारी इच्छाम्नों ्रौर सःरे उत्साह को एक ही दिशा मिली । 
यह बहन तिल-तिल ग्रपने-ग्रापको मिटाकर सच्चाई और नेकी का जीवन 

जीकर, संसार की ग्रनेक घिघ्न-वाघामों का सामना करती रहीं, सिफ 
इसलिए कि वह हमें एक सुयोग्य नागरिक प्रदान कर सके । 

अव निर्मला मातागओं-वहनों की सेवा कर रही थी । निर्मला क्यै 
मां बीमार रहने लगी । एक दिन मैं उत्तसे मिलने गया, तो मालूम हुम्रा 
कि अव वह पूण रूप से शान्त है। उसे न किसीसे कुछ कहना है, न 
कुछ करना । पर उसके चरित्र से,जो सुगन्ब चारों ओर फॅल रही थी, 
उसकी गन्ध से कोई भी आदमी मुग्ब हो सकता हैं। एक दिन मालम हुम्रा 
कि निर्मला विना मां की हो गई हे। पर ऐसी मां तो सबकी मां है। 
वह बया मर सकती है! 

मैंने निर्मला से कहा, “तुम्हारी मांने जो जीत्रन की पवित्रता, 
झ्च्छाई और श्रादशं रखा है, वही तुम्हारी सच्ची मां है और उप्ती मां 
की पूजा करो । पार्थिव मां तो आज नहीं तो {कल जानेवाली ही थी । 
पर तुम्हें जो विरासत मिली है, वह किस भाग्यवान बेटी को मिल 
सकती है.! ” 

निर्मला बूढ़े वाप की सेवा करते हुए मां के ग्रादरश को सामने रख- 
कर चलने की. कोशिश कर रही है। निर्मला की मां बेटी के रूप में अज 
भी मेरे सामने है, और जो लोग इस स्थिति से कुछ भी सम्बन्बित रहे छुं, 
उन सबके सामने रहनी चाहिए । स्व० सुभद्राहुमारी चोइान ने कहा था, 
“बचपन वेटी बन झाया ।” बेटी में मां और मां में बेटी समायी हुई है । 


s 


३: दो चित्र, 


सम्मल (मुरादाबाद) में हम लोगों का एक सादी उत्पत्ति केर 


था । कभी-कभी मैं उसे देखने जाया करता था । एक बार का जिक्र है, 
वहां काम करते हुए मैंने एक ग्रौरत क्रो देखा । दुबली, पतली, ठिगनी- 


सी थी वह । गेंहुआ रंग, बड़ी-वड़ी आंखें, चिपके गाल झौर लम्बी-सी 


१५६ बीता युग : नई याद 


ठुड्डी । एक फटा-सा पाजामा और कुरती पहने तथा जगह-जगह से 
` सिली हुई झोढ़नी झोढ़े वह श्रपना काम कर रही थी । मेरी निगाह उस 
पर पड़ी, तो न मालूम क्‍यों, वह मुझे नेक और भली झौरत मालूम 
हुई । मैंने पने कार्यकर्ताशों से दरियाफ्त किया, “यह वहन यहां कितने 
दिनों से काम करती है?” उन्होंने वताया, कोई वारह-एक महीने हो 


होंगे । 

“क्या देते हो इसे ? 

“जितना काम करती है, उतना पाती है । काम होता है, तो चार 
आने, छः आने और कभी-कभी भ्राठ आने तक पा जाती है। जव काम 
नहीं रहता, तब कुछ नहीं पाती ।' 

मेरी दिलचस्पी कुछ बढ़ गई। मैंने उस बहन को बुलाया और 
पूछा, “वया कमा लेती हो!” 

- “कमा क्या लेती हूं, किसी तरह पेट पालते हैं, लालाजी ! ' 

मैंने पूछा, 'घर में कमानेवाले कौन हूँ?” 

. “बस, मैं जो दाल-दलिया ले जाती हूं, उसीपर पांच प्राणी गुजर 
करते हैं । एक बूढ़ा अन्धा ससुर है, एक ननद है, दो वच्चे हैं, एक आठ 
साल का, एक पांच साल का ।' 

“आर खाविन्द ? ” मैंने पूछा । 

“खाविन्द को तो खुदा के घर गये चार साल हो रहे हैं ! 

“इन चार सालों से कुनवे को तुम्हीं संभाले हुए हो ?” 

“खुदा सबको संभालता है, लालाजी ! जितना मुझसे हो पाता है, 
अपना फर्ज़ अदा करने की कोशिश करती हूं । जव काम कम होता है, 
हमें मजदूरी कम मिलती है, उस हालत में हम सव-के-सव झादमी पुरा 
खाना नहीं पा सकते; .पर मैं भरसक अपने वूढ़े ससुर को कभी भूखा 
(नहीं सुलाती । उनके वाद बच्चों और ननद का नम्वर श्राता है, फिर 
मेरा । आप लोगों की मेहरवानी से गुजर हो रही है ।” 

उसके एक-एक शब्द से सच्चाई और कत्तंव्यनिष्ठा प्रकट हो रही थी । 
मैं मन-ही-मन सोच रहा था कि दम समाज-सेवा, देश-सेवा का दम 


भरनेवालों में और इस वहन में कितना अन्तर है ! इतने में हम।रे एक 


है 

कार्यकर्ता ने झाकर कहा कि हाट में चलने के लिए कहते थे झाप। 
समय तो हो गया है । उस बहन से वाते तो श्रौर करनी थीं, पर वह 
कल पर छोड़ में हाट चला गया, जो वहां से चार-पांच मील दूर देहात 
में लगती थी। वहां हम लोग सूत खरीदा करते थे । जो कत्तिनें सूत 
लातीं उनको हम सूत के वरावर घुनी हुई रुई देते शौर कताई के पैसे 
दे देते । बहुत-से भाई-बहन वहां झूत सरा रहे थे। मैं घ्यानपूर्वक सव 
देखता रहा । भीड़ कम होने पर मैंने एक बुड़्ढी भ्रौरत से, जो देखने 
में साठ वर्ष की मालूम होती थी, पूछा, “माताजी, क्या मिला कताई 
का ?” 

“साढ़े पांच ग्राने पेसे मिले हैं ।” 

“कितने दिन की कताई है यह ? ' 

“लाला, इतवार को हाट लगती है, तव कभी पांच ने, कभी 
चार आने और कभी तीन श्राने के करीब मिल जाते हैं। सूत तो“हम 


रोज़ ही कातते हैं।' 


“आपका गांव यहां से कितनी दूर है ? ” 

“होगा ढाई-तीन कोस ।” 

में सोचने लगा कि दो-तीन पेसे रोज़ की मजदूरी, चार-पांच कोस 
पैदल चलकर गाना तथा रोज़ तीन-चार घण्टे कातना ! यह है हिन्दुस्तान 
की गरीवी का श्रसली रूप ! हमारा देश कितना कंगाल है, यहां के 
देहातों के लोगों के लिए दो-तीन पैसे की कितनी कीमत है, उसको हम 
कलकत्ता, बम्बई ग्रादि शहरों के रहनेवाले कसे समभ सकते हैं ? भारत 
माता की सूखी हड्डियों का ढांचा, रूखे-बिखरे सादे वाल, फटे चिथड़ों से 
ढंका तन, भुरियों से भरा मुंह, मुझे इस माता में दिखाई दिया और ग्रांखे 
सजल हो ग्राई । उस वहन के फटे कपड़ों को देखक़र मैंने प्रपने कायं 
कर्ता से कहा, “इस माता को दो पाजामे, दो ग्रोइनी, दो करती मं 
की तरफ से दे देना 4 | 

उस सूखे पोपले, भुरियों से भरे मुंह पर लाली छा गई, आंखों में 


सुखी आ गई, भोंहें तन गई झौर वह नमककर बोली, “भिल्वारी समझा 
है हमको, लाला ने ! हम गरीव हैं, मजदूरी करके पेट पाले हैं, हमें 


So 
~ 

आपकी दया नहीं चाहिए । आपके कारिन्दे हमारा सून खरीद लिया 


करें, तो हम इसीको झापका बहुत वड़ा अहसान मानेंगी । हम रोज़ 


सूत कातते वक्‍त हाट के दिन गिना करती हैं, तीन कोस से चलकर 
आती हैं; पर कभी-कभी जव ये लोग कह दिया करते हैं कि हमारे पास 
सूत और कपड़ों का स्टाक ज्यादा हो गया है, उसके विके बिना हम सूत 
नहीं खरीद सकेंगे, तो हमारे उपटू जैसे वस्त्र गिर पड़ता है। श्राप 
महरवानी करना चाहते हैं, तो वस इतनी कर दीजिये कि हमारा सूत 


बिक जाया करे। लाला, हम गरीव हैं तो क्या हुश्रा । खुदा ने हाथ-पांव _ 


दिये हैं, मेहनत करके खाते हैं, हम सैरात नहीं लेते । र 

मेरे अभिमान को चूर कर दिया इस वहन ने। हम रात-दिन गरीबों 
के श्रम पर पलनेवाले दया करने चले हैं इन स्वाभिमानी श्रादमियों पर । 
हमें शर्म आनी चाहिए इस ढोंग, दया, धर्म भौर पाखण्ड-भरे जीवन पर ! 
दूसरे दिन वह कलवाली वहन काम करने आई, तो मेरी फिर इच्छा 
हुई कि उससे वातें करू । मैंने कहा कि तुम लोग तकलीफ में हो, 
भण्डार की तरफ से तुमको वीस-तीस रुपये की मदद दी जां सकती है। 

“लालाजी, काम करती हूं, इसकी मजदूरी पाती हूं । फिर ये रुपये 
मैं किस वात के लूं ? यदि आप यह प्रवन्ध कर दें कि मुरे बरावर काम 
मिलता रहे, तो आपकी बड़ी मेहरवानी हो ।' 

“तुम्हारी उम्र कितनी है ? 

“होगी कोई पच्चीसेक की ।' 

“तो तुम निकाह बयों नहीं कर लेतीं ? तुम लोगों में तो निकाह 
होता ही है। | [ 

“हां, होता तो है, पर मैं निकाह कैसे कर सकती हूं ? इन ग्रन्धे 
बुड़ढे ससुर को यों छोड़कर मैं निकाह करू, तो वया खुदा मेरा भला 
५ करेगा ? मेटा फ़ है कि मैं अपने मन को काबू में रखूं और खुदा ने 
जो काम मुझे; सौपा है, उसे करती रहू । यदि मेरे«नसीव में सुख बदा 


. होता, तो शादी की थी न, वह क्‍यों चले जाते ? श्रव निकाह करने से 


ही क्या होगा ? मुभसे जहांतक «वन पड़े, इन बुडूढे की सेवा करती 
रहूं रौर इन वच्चों को आदमी बनाने की कोशिश करू । खुदा को 

मेहरवानी होगी, यें वच्चे आदमी वन जायंगे, तो सव हो जायगा ।' 

झाज से करीव वारह-चौदह वर्ष पहले के इन दो बहनों के दो 
चित्र आज भी मेरी्ांखों के सामने घूम रहें हैं । ये चित्र ऐसे हैं, जो 
कभी भुलाये नहीं जा सकते । ये चित्र हिन्दुस्तान की भयंकर गरीवी को 
और गरीवी में भी स्वाभिमान, कुल-मर्यादा, कतंव्यनिष्ठा और कष्टसहन 
तथा सच्चाई को छिपाये हैं । हम सम्य और पढ़े-लिखे सुसंस्कृत कहे ओर 
समझे जानेवाले लोग यदि छातीण्पर हाथ रखकर सोचें, तो जो हालत 
ऊपर वर्णन की गई है, उसकी जिम्मेदारी हमपर ही है । 


७: घूरे का घर 


0 


सन्‌ १६३४ की जनवरी में उत्तर बिहार में भीषण भूकम्प हुआ । 
इस भूकम्प ने बिहार के लोगों को तो हिला ही दिया, साथ ही सारे भारत 
के लोग भी विहार की दैवी विपत्ति से व्याकुल हो उठे। उन दिनों 
आन्दोलन चल रहा था । देशरत्त राजेन्द्रवाद से लेकर विहार कांग्रेस 
के सारे कार्यकर्ता जेल में बन्द थे । सरकार ने भूकम्प की तकलीफों को 
महसूस किया और कार्यकर्ता मुक्त कर दिये गए । राजेन्द्रबातू की सदारत 
में भूकम्प-अंचलों में सहायता पहुंचाने के, लिए एक कमेटी वची । इस 
कमेटी को भ्रपनी-पपनी संस्थाओं की तरफ ने सहायता पहुंचाने के लिए 
हिन्दुस्तान के हर प्रान्त के लोग झाये थे। मुजफ्फरपुर, दरभंगा, 
मुंगेर--ये तीन जिले भूकम्प से अधिक पीड़ित थे। इन तीनों जगह 
में सहायता करनेवालों की वाढूसी आ गई ।* कलकत्ता तो बिहार के 
बहुत नजदीक ठहरा, फिर बिहार के लोग यहां रहते भी बहुत छ। 
इसलिए कलकत्ता से इतने ज्यादा लोग और सस्थाएं गई कि उनके खेमे 
लगाने तथा रहने का प्रबन्ध करना भी एक सवाल-जैसा ही बन गया । 

मैं भी पांच सवारों में नाम लिखने वहां जा पहुंचा। सभी जगह घूम-फिर 

कर भूकम्प के दृश्य देखे, सहायता करनेवाली संस्थाओ्रों तथा कार्यकर्ताओं 
को भी देखा । भूकम्प से धराशायी होनेवाले मकानों का मलवा हटाना 
काफी वड़ा काम था। झाशंका हो .रही थी कि इस मलवे के नीचे 
शायद झादमी दवे पड़े हैं । ऐसी दर्द-भरी हालत थी वहां की । ऐसे 
मौके पर भी देखा कि हमारे प्रचारक अपना काम कर रहे हैं। एक 
जुलूस निकला कार्यकर्ताओं का--नेताम्ों का- जिनके हाथों में कुदा- 
लियां और भुड़ियां थीं मलवा हटाने फे लिए। जुलूस सजाकर खड़ा 
किया गया और फोटो उतारे गये । मैंने एक नेता से पूछा कि ये फोटो 
क्यों उतारे जा रहे हैं? मलबा हटाने के काम में तो इससे देर ही हो 
रही है। इसपर नेता महोदय ने कहा कि इसका वहुत प्रभाव पड़ेगा । 
जब ये फोटो अखबार में छपेगे तो लोग समभेंगे कि कितना काम हो 
रहा है। मैं कुछ समझ न सका । सोचा, अच्छी वात है, प्रभाव पड़ 
सकता है । पर देखा कि फोटो उतर जाने के वाद वे कुदालियां और 
¬ भुड़िय7 वहीं रह गई ! यदि मलबा हटाया गया, तो उसे हटानेवाले 
लोग दूसरे ही थे । 

मुजफ्फरपुर के एक गांव की तकलीफ की वात सुनकर हम लोग 
उस गांव को देखने और वहां के लोगों से मिलकर वाते करने के लिए 
चल पड़े । कुछ दूर तक तो मोटर से गये, पर आगे पानी भरा था और 
उसमें एक छोटी-सी नाव चल रही थी । उस नाव पर कुछ दूर गये, 
पर नाव किनारे तक नहीं जा सकती थी; क्योंकि भ्रागे पानी बहुत कम 
था । उस पानी को पार कर हम लोग समतल जमीन पर पहुंचे । यह 
पानी भूकम्प के कारण फटी जमीन से निकला था और एक छोटी-मोटी 
नदी-जैसा वन गया था श्रागे जाकर देखा, तो जमीन में इतनी बड़ी 
दरार फटी पड़ी है कि यदि उसमें हाथी भी समा जाय, तो कुछ पता न 
चले । मैं सोचने लगा कि” पृथ्वीमाता का पेट इतनी भयंकरता से क्यों 
फद्‌ गया ? गांघीजी त्रे कहा था कि हरिजनों के साथ हमने जो अन्याय 
` किया है, उसके पाप का यह परिणाम है | कुछ समभ "में नहीं आया कि 
इस पृथ्वी के फटने का कोई ऐसा भी कारण हो सकता है, जिसका 
हमारे जीवन से, हमारे आचरण से सम्वन्ध हो । तुलसीदास की एक 

चौपाई याद आई--“्रतिसय देखि धमं के ग्लानी । परम सभीत घरा 
अकुलानी ।” क्या सचमुच घरा हमारे पापों से अकुला गई है ? | 

यह सव सोचते तथा रास्ते में भूकम्प के दृश्य देखते हुए कोई दो 
मील पैदल चलकर हम लोग एक गांव में पहुंचे । यह गांव राजपूतों का 
था । भूकम्प ने बुरा हाल कर दिया था इस गांव का । एक घर में 
गये । घर के हाल देखे, सारे छप्पर जमीन पर लोट रहे थे। कुम्रां वालू 
से भर गया था । खेतों की जमीन पानी से भर गई थी । ये लोग दस- 
पांच दिन पहले तक खुशहाल किसान थे । आज इनके पास न खाने के 
लिए अन्न है, न रहने के लिए घर है और न पानी पीने का कुभ्रां है । 
ये लोग करीब-करीव भूखे ही रह जाते हैं। एक जगह दस-वीस ग्राद- 
मियों को इकट्ठा किया, वाते कीं, तो उन्होंने कहा कि हम लोग राज- 
पूत हैं । हम धमं यानी खैरात लेकर नहीं खा सकते और न खैरात का 
कपड़ा ही ले सकते हैं। मजदूरी करने की वात कही, तो कहने लगे कि 
हमने मजदूरी कराई है, की नहीं। यदि मजदूरी की है, तो धरती माता _ 
की की है। आज घरती माता ही जब फट पड़ीं, तो फिर हम कया करे? 
जिस दिन घरती माता राजी होंगी, उसी दिन सबकुछ होगा, नहीं तो 
फिर कोई उपाय नहीं । इस भूख में, इस कष्ट में भी यह स्वाभिमान, 
यह आत्मविश्वास हमें चकित करनेवाला था । अन्त में हमने उनको 
उघार लेने पर राजी किया और साथ के स्वयंसेवकों से कहा कि वे पास 
के केन्द्र से इनकी सारी व्यवस्था करे । 

घूमते-घामते गांव के वाहर निकले तो थोड़ी दूर पर एक टूटी-सी 
घास की झोपड़ी दिखाई दी । वहां गये, तो देखा कि यह जगह गांव 
का कूड़ा फेंकने की है। वहींपर दो-एक लकड़ियों के सहारे थोड़ी-सी 
घास डालकर एक झोंपड़ी खड़ी की गई है हवा झौर शीत को रोकने 
के लिए चारों गोर टूटी चटाई लगाने की व्यर्थे-सी चेष्टा की गई है । 
नज़दीक गये, तो इस घूरे के घर के अन्दर आदमी की आंखें-सी दिखाई 
दीं । इन आंखों में ऐसी चमक थी कि हमें याद आया, उस राजकुमारी 
को भी उस मिट्टी के टीले के अन्दर इसी तरह कहीं च्यवन ऋषि की 
झांखों की चमक तो नहीं दिखाई दी थी ! 

उस झोंपड़ी के पिछले हिस्से में जब यह देखा, तो सामने जाकर 
सारी स्थिति समभने की इच्छा हुई। वहां जाकर जो देखा, उसका 
वर्णन करना हमारी बुद्धि के वश का नहीं । एक स्त्री, जिसकी उम्र 
कोई तीस के करीव होगी, भयंकर काली, सूखा मुंह, उलभी-रूखी लटें, 
दुबला शरीर, एक चिथड़े-ज॑सी मैली साड़ी पहने दो बच्चों को छाती से 
चिपकाये बैठी थी, वहां । एक वच्चा जो सात-ग्राठ वर्ष का होगा, पास 
में बैठा था। दो मिट्टी की हांड़ियां ग्रौर थोड़ी-सी घास, जिसे उन लोगों 
ने बिछा रखा था, यही सारी सामग्री थी उस घर की या उस गृहस्थी 
की । बच्चे तो तीनों नंगे थे ही । हमें देखकर वह॒ वहन खड़ी हो गई, 
तो वह फटी साड़ी उसकी लाज खोने के .लिए तैयार ! वह उसको कभी 
इधर खींचती, कभी उधर खींचती । हमें वहां खड़े रहने में भी संकोच 
होने लगा । इस यात्रा में ग्रभी तक ऐसी हालत कहीं नहीं देखी थी । 
भूकम्प के जो दृश्य देखे, उनसे ऐसा लगता था कि जिनके मकान थे, वे 
“` गिर गये हैं। बाढ़ में जैसे गरीबों के घर वह जाते हैं, पशु वह जाते हैं, 
चारा नष्ट हो जाता है, . खेती विगड़ जाती है, ऐसी हालत वहां नहीं 
' देखी थी । यहां के दृश्य भी काफी कष्टदायक थे, पर वाढ़ में जिन 
लोगों की हानि होती है, उसकी अपेक्षा यहां सम्पन्न लोगों की हानि 
हुई-सी लगती रही, इसलिए ऐसा ददे नहीं हुआ जो विकल कर दे। पर 
जव इस वहन को देखा, तो वहां खड़ा रहना भी मुश्किल हो गया । जो 
हो, उससे बातें करना जरूरी था । हमने पूछा, “इस कड़े के पास तुमने 
घर क्यों बनाया ? ज़रा आगे गांत्र में बनाती ।' 


“बाबूजी, हम हरिजन (डोम) हैं । हम लोग घूरे पर ही रहते हैं, द 


गांव में नहीं रह सकते ।” 

“तो क्‍या बरावर ऐसे ही घर में रहती हो ?” 

“नहीं बाबूजी, पहलेवाला घर तो गिर गया। अ्रव यहीं जंगल से 
घास-फस इकट्ठा करके, यह खड़ा किया है । सामान खरीदकर हम घर 
नहीं बना सकते ।” 

“ये बच्चे तुम्हारे ही हैं, फिर खाने-पीने का क्या करती हो ? ” 

इसपर वह कुछ बोली नहीं । मैंने फिर पूछा, “खाने-पीने का 

स्या इन्तजाम करती हो ? 

“इन्त॒जाम क्या बाबूजी, कल से तो ये ऐसे ही हैं। इन बच्चों के 
पिता मजदूरी करने गये हैं। उनको मजदूरी मिलेगी और वे कुछ 
लायंगे, तो खायंगे, नहीं तो भगवान मालिक है ही । 

“तो क्या कल वह कुछ लाये नहीं ? 

“नहीं, वावूजी ! दिन-मुर खटकर वह योंही लौटे थे । थोड़ा-सा 
यचा हुआ सत्तू खिलाकर भ्राज सुबह उनको भेजा हैं। आशा है, आज 
तो वह कुछ जरूर लायंगे। 

“यहां तुम्हारे पास सहायक समिति के लोग नहीं आये ? यहां तो 
चहुत-से लोग आये हैं, गरीबों की सहायता करने | 

“नहीं, वाबूजी, यहां तो कोई नहीं श्राया । जिनको भगवान ने ही 
नीच वना दिया, उनके पास बड़ें लोग कैसे झा सकते हैं ? ' 

“गांव के लोग भी तुम्हारी कोई मदद नहीं करते ? | 


“हुम नीच जो हैं, हमारे घर वे कँसे ग्रा सकते हैं ! आर फिर वे _ 


बेचारे तो खुद तकलीफ में हैं । 

“क्या तुम्हारे पति को रोज मजदूरी नहीं मिलती ? 

“रोज मिल जाय तब तो फिर कष्ट किस वात का ? ' 

शाम को सात बजे के करीव हम लोग लौटकर अपने सेमे में झा 
गये । पर इस घूरे के घर का दुष्य और इस हरिजन बहन की हालत 
पर मन में नाना तरह के विचार चलते रहे । कैसी हालत है हमारे देश 
में मानवता की ! हमने अपने लोगों की कितनी भयंकर अवहेलना को 
है और कितनी पीड़ा पहुंचाई है, हमारी भ्रान्त घामिक भावना ने इस 
बहन-जैसी अनेकों को ! एक तरफ है हमारी घामिकता, हमारा अभिमान 
झौर हमारा ऊंचे वनने का दावा । एक यह वहन है, जो कहती हैं कि 
गांव के लोग बहुत कष्ट में हैं, वे हमारी सहायता कँसे कर सकते हैं ! 
इस पीड़ा में, इस अपमान में, भी गांव के लोगों का दुःख-ददं है उसके 


मन्‌ में । कोई उसकी सहायता नहीं करता । वह भूखी है, नंगी है, 


उसके बच्चे शीत से कांप और भूख से 'बिलबिला रहे हैं, पर वह किसी 


अडोसी-पड़ोसी पर, सहायता करने के लिए यहां आई हुई सभा-समितियों 

पर-किसी पर रोष नहीं करती। वह स्वतः कहती है, हम नीच 
जो हुँ! | 

शायद यह अवस्था दुनिया में और कहीं नहीं है। यह सव तो हमारे 
इस धर्म-प्रधान देश की ही विडम्वना है । आज भी वह घूरे का घर 
आंखों में ज्यों-का-त्यों फिर रहा है । क्या स्वतन्त्र भारत में भी ऐसे घर 
झौर ऐसी अवस्था हम वर्दाइत करेंगे ? 


५ : डायमण्ड हारबर का खादी-मन्दिर 


कलकत्ता से करीव ३० मील पर डायमण्ड हारवर एक गांव है । इस 
जगह का महत्व इसलिए ज्यादा बढ़ गया है कि बंगाल सरकार ने यहां 
पर एक विशेष प्रकार से प्रवन्ध कर रखा है। यहीं से होकर सव बड़े-- 
बड़े जहाज भी गुजरते हैं। यहां पर पलटन भी काफी संख्या में रहती 
है । जिस जगह पर पलटन रहती है उसको भ्रांजकल “सुरक्षित क्षेत्र' 
घोषित किग्रा गया है और इसीलिए लोग उधर से आ-जा नहीं सकते । 
कलकत्ता के वाबू लोग छुट्टी के दिन यहां मन वहलाने के लिए आया 
करते हैं । गंगा का पाट यहां वहुत चौड़ा हो गया है। एक प्रकार सेः 
समुद्र जेसा ही लगता है। यह जगह बहुत सुन्दर है और इसके झआस- 
पास वहुत-से छोटे-छोटे गांव हैं । यहां की जनता अत्यन्त गरीव है। 
यहांपर साल में केवल एक घान की फसल होती है । जनता के पास 
दूसरा कोई घन्धा नहीं है, इसलिए यहां की गरीबी नित्य वढ़ती जा 
रही है । अन्य जगहों की अपेक्षा यहां की जनता पिछड़ी हुई भी श्रधिक 
हैं । यहीं के कमारपॉल नीमक एक गांव में गत २० जनवरी. १६४०) को 
८ वजकर ३० मिनट पर मैंने सत्याग्रह किया था। तव से उसका क्रम 
जारी है । प्रतिदिन किसी-न-किसी गांव या हाट-वाजार में सत्याग्रह 
होता हूँ । मैंने सत्याग्रह करने के लिए यही जगह क्यों चुनी, यह वताने 

के लिए ही यह लेख लिख रहा हूं । 

यहांपर खादी-मन्दिर नाम की एक संस्था झाठ-नौ वपं से 
लोक-सेवा का काम कर रही है। इस संस्थाको यहां के वकील 
श्री चारुचन्द्र भंडारी ने सन्‌ १६३१ में शुरू किया था; पर शीघ्र ही 
सन्‌ १६३२ का आन्दोलन प्रारंभ हो जाने के कारण वह जेल चले गये । 
जेल से छूटने के वाद उन्होंने अपनी वकालत छोड़ दी । मन में देश- 
सेवा की लगन, मां के वन्बनों का दर्द और गरीव जनता के दुःखों का 
अनुभव था, इसीलिए उन्होने सोचा कि सम्पूर्ण शक्ति श्रौर समय दिये 
बिना कार्य नहीं हो सकता । चारुबाबू को दो साथी और मिले, जो दो 
भाई हैं। एक तो एम० ए० तक पढ़े हैँ मौर एक भ्राई० ए० तक । 
अच्छे परिवार के हैं। इनके पिता प्रोफेसर हैं । पिता से विचारों का 
मेल न होने के कारण ये दोनों भाई चारुवावू के साथी वन गये । पर 
इन लोगों के पास न तो कोई साधन था, न कोई सहायक । ऐसी परि- _ 
स्थिति में काम करने में काफी दिक्कतों का सामना करना पड़ता था । 
कुछ दिनों के वाद एक सज्जन ने श्राठ बीघा जमीन एक वपं खेती करने 
के लिए मुफ्त दी । इन लोगों ने स्व॒यं खेती की, जिससे थोड़ी वचत 
हुई । किन्तु फिर भी थोड़े दिन के अन्दर चारुबावू की स्त्री के गहने, 
जो बहुत ही सामान्य थे, एक-एक करके सव बिक गये, यहांतक किं 
चारुवाबू की एक घड़ी थी, वह भी वेच देनी पड़ी । श्रन्त में यहांतक 
नौवत पहुंची कि दाल-भात दो चीजों में से दाल छोड़कर केवल भात 
पर ही लोगों को गुज़र करनी पड़ी?! ज़रा सोचिए तो सही कि जो 
आदमी दो-तीन सौ रुपया महीना कमा सकता हो, जिसका पिता प्रोफेसर 
हो और जो उससे कहे कि घर में नन्द से रहो, दस-वारह रुपया 
महीना जेब-खर्च के लिए सो, अच्छा खाग्रो, अच्छा पहनो, भ्रच्छे मकान 
में रहो, वही व्यक्ति दाल न मिलने के कारण केवल भात पर ही गुजर 
करे, यह कैसी वात है ? इसके पीछे कितना महान्‌ झादशंवाद है ! देश- 
सेवा की कितनी प्रवल भावना है ! यदि ऐसा त्याग, ऐसी लगन हमारे 
कार्यकर्ताओं में भ्रा जाय, तो इसू पराधीन देश को स्वांघीन होने में देर 
न लगे। 


१६६ बीता युग : नई याद 


इनसव कठिनाइयों का सामना करते हुए ये लोग श्रपना कार्ये 
बरावर करते रहे । श्राज इनके साथ चौदह कार्यकर्त्ता हैं, जिनमें आठ 
रुपये से ज्यादा कोई भी नहीं लेता । दो तो ऐसे भी हैं, जो अपने घर से 
ही खाते-पीते हैं और दिन-रात इनके साथ कार्य करते हैं। गांवों में 
इनके केन्द्र हैं । खादी-मन्दिर का मुख्य उद्देश्य तो जनता के अन्दर राज- 
नैतिक जागरण तथा स्वालम्बन की भावना पैदा करना है। इन लोगों 
ने इसके लिए मुख्य साधन चुना है वस्व-स्वावलम्वन का.काम । वैसे तो 
ये लोग गांवों में हरिजन-सेवा तथा शराववन्दी करना, आपसी भझगड़ों 
को आपस में ही तय करा देना तथा गांव के स्वास्थ्य ओर सफाई ग्रौर 
सामान्य ग्रौषध-वितरण करने का काम भी करते हूँ; पर मुख्य काम 
वस्त्र-स्वावलम्बन का ही है। 

इस समय इनके कई केन्द्र गांवों में खुले हुए हूँ, जिनमें ४७०चख चल 


>. रहे हैं जो सूत तैयार होता है, उसका कपड़ा बिनवाकर जिनका सूत होता 


है उनको दे देते हैं । यहां लोगों के पास नकद एक रुपया भी मिलना 
मुश्किल है और इसलिए उनको घान वेचकर सव चीजें लेनी पड़ती हूँ । 
कपड़ा भी लोग घान वेचकर ही लेते हैं। पर जिन घरों में चों का 
प्रचार हुआ है उनमें से मैंने कई घरों को देखा है और उन लोगों से 
बातें की हैं । उनमें कपड़े का सवाल तय-सा हो रहा है। वे अपने सूत को 
वना लेते हैं । ऐसे अपने सूत के वने कपड़ों को पहने हुए कुछ लोगों को 
मैंने तथा भाई भागीरथजी ने देखा है । 

एक बहन तो इतना सूत कातती हैं कि उसके घर के पांच श्रादमियों 
के साधारण कपड़े उससे वन जाते हैं, और एक भ्रन्य बहन ने वर्ष में 
करीव ग्रट्ठारह रुपये सूत कातकर ही कमाये हैं इन गरीबों के लिए 
डेढ़ रुपये महीने को सहायता सामान्य वात नहीं है। चर्खो की मांग 
बहुत है, पर ये चख दे नहीं सकते; क्योंकि इनके पास जो कुछ पूंजी है, 
वहः कुल चारसौ रुपयो' को है । यह भी अभी हुई है, पहले तो कजं ही 
था । इसीमें चख देना, रुई देना श्रौर सूत का कपड़ा बिनवाना, ये सब 
करना असम्भव है । मुझे तो श्राश्‍चयं हुआ कि ये लोग इतनी कम पूंजी . 
में और इतने कम साधनों में कसे काम चलाते हैं ! 

मुझे मालूम है कि वस्त्र-स्वावलम्वन के लिए दूसरी जगहों पर 
हजारों रुपयों का खर्चा और हजारों की पूंजी लगी रही, तव कहीं थोड़ी 
सफलता मिली है। पिछले दिनों यहां भ्रकाल पड़ा था तव भी इस संस्था 
ने अच्छी सेवा की थी। इन्होंने मारवाड़ी रिलीफ सोसाइटी और 
पश्चिम वंगाल अकाल वाढ़ सेवा समिति से सहायता पाकर यहां की 
बिल्क्रुल ही निरान्न प्रजा को भ्रन्न पहुंचाया तथा उनको धीरज और 
साहस दिलाया था । हरिजन पाठशाला तो चलती ही है । गांव के अन्य 
प्रइन, जैसे वीमारों की दवा आदि भी करते हैं। ये गांव के सुख-दुःख के 
साथी वन गये हैं, इसलिए गांव के लोगों में इनका अच्छा श्रादर और 
प्रेम है ये लोग विलकुल महात्मा गांधी की विचारधारा के अनुसार 
चलने का प्रयत्न करते हैं । पिछले कुरिसत प्रचार के कारण बंगाल में 
महात्मा गांधी का थोड़ा-वहुत विरोध हुआ, उसका इनके कामों पर कुछ 
असर नहीं पड़ा । जो लोग विरोधी हैं, वे भी इनकी सच्चाई में विश्वास, _ 
करते हैं। गांधी सेवा-संघ की मीटिंग के समय इन्होंने करीब एक 
हजार रुपया चन्दा जमा करके गांधीजी को दी जानेवाली थैली में भेंट 
दिया था । 

गाज इस सत्याग्रह-संग्राम में इनके रचनात्मक कामों के असर की 
वजह से चौदह सज्जन, जो विल्कुल गांधीजी की शर्तों को पुरा करनेवाले 
हैं, सत्याग्रह करने के लिए चुने गये हूँ । इनके प्रधान श्री चारुवाबू तो 
सत्याग्रह करके एक वर्ष के लिए जेल चले गये । ऐसी संस्था और ऐसे 
कार्यकर्त्ताओं का सहयोग तथा आग्रह मुझे यहां सत्याग्रह करने को ले 
श्राया । मुझे उसमें इनके सहयोग से बहुत सुविधाएं मिलीं । मुझे 
खुशी है कि ऐसे लोगों का सहयोग मिला, जिसका मिलना सौभाग्य की 
वात है। 


i) 


री a 





& : एक दिन की बात 


मेरे एक मित्र हुं, जो स्वभाव से सहानुभूतिशील हैं। देश और समाज 
की सेवा का भाव रखते हैं और-जितनी वन सके उतनी सेवा करते भी 
हैं। पर इतकी कितनी ही मुरिकिले हैं, जो प्रायः हर आदमी को रहा 
करती हूँ । फिर”भी श्रलग-ग्रलग आदमियों की ग्लग-ग्रलग स्थितियां 
होती हैँ-मानसिक, आर्थिक और सामाजिक । मेरे ये मित्र वहुत सोच- 
विचार करनेवाले आदमी हैं। ये मेरे बहुत नजदीक के मित्र हैं और 
इनके वारे में मैं प्रायः सभी वातं जानता हू । इनके लिए मेरे मन में काफो 
सहानुभूति और श्रद्धा भी है। यहां इन मित्र के वारे में लिखना मेरा 
कोई उद्देश्य नहीं, यहां तो एक स्थिति का, एक घटना का, वर्णन करना 


. है। पर वह घटना इन्हींसे सम्बन्धित है। मेरे मित्र ज़रा नाजुक तवी- 


यत के हैं, दिल-दिमाग से अमीर और रईस भी । श्रनजान लोग इन्दे 
धनी भी मानते हैं भ्रौर इसकी सजा भी इन्हें देते हैं। जो भी हो, इनके 
बारे में तो मुझे अपना लोभ संवरण करना ही होगा, नहीं तो जिस 
घटना का मैं वर्णन करना चाहता हू, वह इनके वारे में सोचने और 


लिखने में ही खो जायगी । 


चार-पांच दिन पहले शाम को मैं उनसे मिला तो वह वहुत उदास, 
थके और दुखी से दिखलाई पड़े । मेरे लिए यह कोई नई वात नहीं थी । 
बहुत बार ऐसा होता है ग्रौर मैं उनको इसी तरह की स्थिति में देखा 
करता हूं । हां, इसका कोई-न-कोई कारण अवश्य होता है और वह 
कारण ज्यादातर सामाजिक, राजनेतिक या इसी तरह की कोई घटना 
होती है । भ्राज भी उनको देखते ही मैंने समझ लिया कि वह कहीं चोट 
खा गये हुँ । मैं तो व्यावहारिक आदमी हूं । इसीलिए इस भावक आदमी 
के प्रति आदर का भावः रखते हुए भी मैं उनकी भावनाओं के लिए 
उनसे रोज झगड़ा हूं । जो हो, मैंने पूछा, “कहिए, प्राज कहां क्या 
देख आये ? ” 
वह ज़रा चौंके और बोले, “योंही संसार में न जाने कहां-कहां क्या- 

कया हो रहा है, उसे देखने से भी क्या होता है और सोचने से भी क्या 
होता है । 

मैंने कहा, “तुम्हारे जैसे वेवकूफों को दुःख होता है और उसको 
अपना दुःख वनाकर घिरे रहते हैं, सोचते रहते हैं। जो कुछ करने की 
रावित हू, वह भी उसी दुःख में योंही नष्ट होती रहती है ।' 

उन्होंने कहा, “अच्छा, फिलहाल कोई दूसरी वात कर ।'” 

“दसरी वात केसे करें क्या हम इतने गये-वीते हैं कि जिस 
घटना से तुम इतना विकल हो जाते हो, उसे हम सुनें और समझ तक 


नहीं 32 


अन्त में मैंने उन्हें सारी कहानी कहने के लिए राजी कर लिया । 


उन्होंने कहा, “तुम जानते हो, मुझे फलों का कितना शौक है और मैं 


'उन्हें तन्दुरुस्ती के लिए कितना जरूरी मानता हु । फिर ग्रामों की तो 
वात ही क्या, आजकल तो ग्रामों का मौसम है। तुम यह भी ज्ञानते हो. 


कि मैं ग्रामों का विशेष रूप से शौकीन हूं और जत्र रुपये का एक ग्राम 
आता था, तव भी अपने दोस्तों के यहां ग्राम भेजा करता था । ग्ज 
जब में भ्राम लाने गया, तो वढ़िया ग्राम मिल गये । सोचा, ज्यादा ले 
लूं, दो-चार मित्रों के यहां भेज दूंगा ।' 

मैंने वीच में ही रोककर कहा, “रोटी की वात क्यों नहीं करते, 
जिसका मिलना कठिन हो रहा है। फलों की वात करते हो; ओर 
स्वास्थ्य के लिए उन्हें जरूरी वताते हो, यही तो तुम्हारी भावुकता 
हे. 

वह बोले, “देखो, ऐसा करोगे तो मैं कुछ भी कह नहीं सकंगा । 


. फिर उन्होंने कहा, “मेरे एक रिश्तेदार बहुत गरीब हैं। उनके छोटे- 


बड़े आठ बच्चे हैं। अचानक मुझे उनकी याद आई। मैं सोचने लगा, 
जिन मित्रों के यहां मैं ग्राम भेजता हु, उनके यहां ग्रामां की कोई कमी 
तो है नहीं । वह स्नेहवश भ्राम ले लेते हैं। उस रिइतेदार के बच्चों 'को 
तो शायद झाम के मौसम-भर भी भ्राम न मिले हों और मिले भी हों 


तो एक-प्राध वार और वह भी ब्रहुत ही घटिया । और मैंने भी उनके 


यहां कभी आम नहीं भेजे! इस विचार ने मेरे मस्तिष्क में ऐसी उथल- _ 

पुथल पैदा की कि इसके मनोवैज्ञानिक तथा दूसरे कारणों पर सोचता 
रहा । मोटर अपनी रपतार से चली जा रही थी । बहुत दूर जाने के 
बाद मैंने ड्राइवर से कहा कि मोटर लौटाय़ो, अमुक आदमी के यहां 
चलना है । 

“्योड़ी देर में मोटर बड़ावाजार की एक संकरी गली में -घुंसी 
और एक पुराने मकान के दरवाजे पर डा खड़ी हुई । तीन-चार अघः 


. नंगे, कृशकाय वच्चे दरवाजे के वाहर खड़ेथे। उन्होंने कोतूहल को 


दृष्टि से मोटर को मरौर मुभको देखा। दो-एक ने भीतर जाकर ग्रपनेः पिता 
को खबर दी कि ग्रमुकजी झाये हैं । संयोगवश वह घर पर ही थे और 
मुझे लेने वाहर आये । उनके साथ जव मैं कोठरी में गया तो देखा कि 
उनकी स्त्री टाट का एक टुकड़ा विछाकर मेरे लिए बैठने की जगह 
तैयार कर रही है। स्त्री वेचारी टाट बिछाने में जल्दी कर रही थी कि 
कहीं मैं, उसकी फटी साड़ी न देख जूं । उन्होंने बड़े आदर के साथ + मुभे 
उस टाट के आसन पर वैठाया । कोठरी में सील की दूतो थी ही, 
आसपास की कोठरियों से श्राकर घुश्रां भी भर गया था ।. मकान के 
सहन में जैसे सूर्यं भगवान का प्रवेश-निषेघ था । वहीं आइसक्रीम” ब्रेचने 
की गाड़ियों का कारखाना भी था । गाड़ियां जहां-तहां ग्रस्त-व्यस्त पड़ी 
हुई थीं। उनके बच्चे भी आ गये। जो वाहर गये थे, वे नहीं झा 
सके । ` 

“कोठरी का किराया पूछने पर उन्होंने बताया कि तंतीस; रुपये 
लगता है । बातो-ही-वातों में पता चला कि वे एक जगह डेढ़ सौ रुपये 
मासिक पर नौकरी करते हैं। सुबह ७ बजे जाते हैं और ११ बजे 
लौटते हैं। भोजन करके १२ वजे फिर चले जाते हैं और शाम को: ७ 
बजे लौटते हैँ । भोजन कूरने के वाद रात में फिर जाते हैं और १० 
बजे लौटते हैं ।,वच्चों की पढ़ाई-लिखाई के वारे में वात करने पर कहा 
कि एक लड़का स्कूल जाता है, जिसकी फीस सात रुप्रये महीना लगती 
है । वाकी वच्चे यहां मटरगइती करते फिरते हैं । उन्हें स्कूल भेजने. की 
बात हुई तो कहने लगे कि स्कूल की फीस और कितावों के दाम कहां 


से ग्रायें ? तेतीस रुपये भाडे का, सात रुपया एक लड़के की फीसःःका, 

पचपन रुपये राशन के अन्न का, फिर दाल, मसाला, लकड़ी आदि में 
जो खर्च होता, वह सब पूरा नहीं पड़ता । कपड़ा, जूता, तेल, साबुन झादि 
से हमारा कोई संबंध नहीं । देश से आये सात महीने हुए तवसे हमने 
कपड़ा या दूसरी कोई चीज नहीं खरीदी, सिवा खाने की चीजों के । 
हमारे सामने तो सबसे बड़ा सवाल*पेट का है। लिखाई-पढ़ाई तथा दूसरी 
चीज़ों के बारे में सोचने-करने का हमारा अधिकार ही नहीं है। इस 
एक लड़के ने देश में निःशुल्क थोड़ा पढ़ लिया था सो यहां भी स्कूल 
जाने का आग्रह करने लगा । हमने किसी तरह उसे स्कूल भेज दिया 
है, पर हमारी कोशिश रहती है कि यह भी कुछ काम करे और बीस- 
तीस रुपये भी लाने लगे तो हम भर-पेट खा सकें । मैंने कहा कि आप 
` इन बच्चों को देश में क्यों नहीं रखते तो उनकी स्त्री कहने लगी कि 
हमारी तो देश में भी यही हालत है। इसीलिए सोचा कि दुःख-सुख 
जो है सो तो है ही, साथ रहकर विताने से कुछ तो सहारा रहेगा । 

डेढ़ सौ रुपये में तेतीस रुपये किराया और सात रुपया फीस देने के 
"वाद एक सौ दस रुपये में दस आदमी कंसे गुजर करते हैं, यह देख- 
कर मैं स्तमिभित रह गया । हम समाज में शिक्षा, संसक्ति, स्वास्थ्य 
आदि की बात करनेवाले लोग सोच नहीं सकते कि वस्तुस्थिति क्या है, 
क्योंकि हमारा उस स्थिति से वास्तविक संबंध नहीं है । उपर्यक्त स्थिति 
के परिवार के वच्चे कंसे स्वस्थ रह सकते हैं, केसे उन्हें शिक्षित किया 
जा सकता है और केसे उन्हें नागरिकता की प्रारंभिक वातें बताई जा 
सकती हुँ ? वे जैसे तपेदिक के कीड़े हैं, समाज में अनायास फलते जाते 
हैं । ऐसे लोग तपेदिक-जैसी बीमारी हो जाने पर भी सुबह सात वजे 
से रात के दस वजे तक काम करने के लिए वाध्य हूं, ताकि ग्राठ-दस 
प्राणियों को जिला सक । वे बीमारी को भी छिपाते छैँकि फेहीं मालिक 
को पता न लग जाय“झौर उन्हें निकाल न दे ।” 


मित्र की उपर्युक्त बातें मुझे दुःखित कर रही थीं । मैंने प्ररन किया, | 


“सबसे छोटे बच्चे की उम्र क्या होगी ?” : : 
“तीन वर्ष ।” 
“स्त्री की उम्र क्या है ? 


> 

“होगी कोई पैतीस वर्ष । बच्चे तो और भी हो सकते हैं, क्योंकि 
गरीब के पास अपने मनोरंजन के लिए आज सेक्स के सिवा और कोई 
चीज है ही नहीं ।' 

“तुमने उनसे जन्म-निरोघ की बात क्यों नहीं कही ? 

मेरे मित्र एक व्यंग्य-भरी मुस्कान के साथ बोले, “रे. पगले, यह सव 
तो हमारे-तुम्हारे लिए है । जिनके बीमारी है, उनकी दवा कौन करता 
है? मैं उनसे जन्म-निरोघ की बात कहता ! पहले तो वह यह मानने 
' को तैयार ही नहीं कि ऐसा भी कोई उपाय हो सकता है, जिससे वच्चा 
` होना रुक जाय । वह तो यह मानते हैं कि ईश्वर ने जिसके नसीव में 
जितने बच्चे लिखे हैं, लाख प्रयत्न करने पर भी उतने श्रवस्य होंगे । फिर 
बच्चों का होना तो बुरा नहीं । जब भगवान्‌ पा करते हैं, तो दच्चे 
होते हैं । मेरे एक मुसलमान मित्र हैं, जो अपने बच्चों की संख्या गिनकर 
बताया करते हैं, क्योंकि उनके तेरह वच्चे तो जीवित हैं । इनके अलावा 
' होते रहते हैं और मरते भी रहते हँ । जन्म-निरोघ की बात करने पर 
` एक दिन उन्होंने कहा कि भाईसाहव, जब खुदा भजता है, तो हम कौन 
होते हैं -रोकनेबाले ? सच पूछो तो यह बीमारी इतनी गहरी है कि 
- इसका इलाज नहीं सू रहा है ।. जवसे मैं उस परिवार से मिलकर 
झाया हूं, तवसे मेरे मन में एक श्रजीव हलचल मची हुई है । मेरा मन 
और मस्तिष्क दोनों अनेकानेक प्रइनों अर समस्याओं से घिरे हुए हैं। 
मैं सोचता हूं, ऐसे नेक परिवारों की इससे भी झधिक जटिल समस्याझों 
का समाघान हो और कैसे हो ? उन बच्चों की शक्ल यर उस कोठरी 
का दृश्य मेरी ग्रांखों के सामने वराबर घूम रहा है।” 

मैंने कहा, “तुंम ठीक कहते हो, और आज हमारे देश में ऐसी 
स्थिति न जाने *कितनों की है, पर इसका यदि कोई उपाय है, तो क्रान्ति 
ही है। यों व्यक्ति-विशेष या एक-एक व्यक्ति के' लिए चिन्ता करने से 
बया हो सकता है ? तुमने जिस परिवार का वर्णन किया है, ऐसे परि- 
बारों की सृष्टि यहां रोज होती जा रही है । समस्या का इलाज तो दूर 
रहा, आज तो समस्या झौर भी उलभती जा रही हैँ । तुम देखते हो कि 
याज की स्थिति ग्रौर व्यवस्था में घनी का घन वढ़ रहा है ओर गरीव 

की गरीवी बढ़ रही है । एक तरफ तो ढेर लगता जा रहा है और दूसरी. 
तरफ का गढ़ा और भी गहरा होता जा रहा है । समता का स्थान. 
विषमता ले रही है । ऐसी स्थिति में ज्यादा काम करने की जरूरत है, 
जिससे हम समाज को सुखी और समृद्ध वना सके, समता ला सके । यों 
दुःखी होने या चिन्ता करने से तो काम नहीं चलेगा । आज समाज की 
रचना और संचालन जिन सिद्धान्तों से, जिस नीति से, जिन तत्त्वों और 
विचारों से हो रहा है, उनको ही, शायद बदलने की जरूरत है और 
उनको बदलने के लिए हमें कार्यशील, योग्य, ईमानदार, परिश्रमी आदमी 
चाहिए । जहां-जहां ऐसे श्रादमी मिलें, उनकी खोज होनी चाहिए, संगठन 
होना चाहिए, कार्यक्रम होना चाहिए । तभी इस स्थिति को वदलकर नये 
समाज की रचना की जा सकती है। व्यक्ति की स्थिति से हम समाज 
की स्थिति का श्रन्दाज कर सकते हैं, पर उस एक के सुधार से समस्या 
का समाधान नहीं हो सकता ।' 

मित्र वोले, “भई, यह तो ठीक ही है। तुम कहते हो, वेसा हम 
तथा हमारे जैसे दूसरे लोग सोचते रहे ही हैं, पर हालत तो यह है किं 
मर्ज बढ़ता गया, ज्यों-ज्यों दवा की ।' 

“यह कैसे कहते हो ? आज के विचारशील व्यक्ति, चाहे वे किसी 
भी विचार के हों, यहांतक कि घनी वर्ग के भी समझने-सोचनेवाले 
आदमी, यह मानने लगे हैं कि भ्राज को हालत में बड़ा परिवर्तन होकर 
रहेगा, यह व्यवस्था जो आज कायम है, टिक नहीं सकती ।* 

इसपर मित्र बोलें, “फिर भी एक वड़ा भाग ऐसा है, जो अपने 
साधनों द्वारा इस व्यवस्था को कायम “रखने की कोशिश कर रहा, है 
और सोच रहा है कि कम-से-कम कुछ दिन तो हम इसे वचाये रख ही 
सकेंगे । 

मैंने कहा, “इसमें भ्घीर होने से काम नहीं चलता । हमारी लगन 
और हमारे साधन जितने ज्यादा होंगे, सफलता उतनी ही नजदीक झाती 
जायगी । साथ ही, यह निश्चय मानना चाहिए किः समय बड़ी तेजी रे 
बदल रहा है । देखते-देखते राजे-महाराजे आर जमींदार मिट गये, मिंट रहे 
हैं, तो अब यह सेठ-साहुकार भी मिटनेवाले हैं और तुम जिस परिवार को 

देख आये हो इससे भी ज्यादा जो सवंहारा है, जिसके पास कुछ नहीं है, 
उसका उद्धार होनेवाला है। हमें काम वही करना चाहिए--साहित्य के 
द्वारा, संगठनों के द्वारा--कि वह ऐसे समाज की रचना में सहायक हो 
सके, जिसमें वैसे दृश्य .रह न जायं, जैसा कि तुम देख आये हो ।” 


... जि. a SC 

अंधेरे के कंदी 


१: अ्रैधेरे का कदी 


भाद्र का महीना था। रात के करीब ११ बजे होंगे। प्रेसिडेन्सी - 
जेल के यूरोपियन वाड में मैं शभ्रपनी कोठरी में बन्द था । खिड़की से 
मुझे आकाश अच्छी तरह तो नहीं दिखलाई पड़ता था; पर जितना भी 
दिखलाई पड़ता था, काले बादलों से घिरा था । थोड़ी देर में बूंदें» पड़ने 
लगीं । किसी अस्थिर-चित्त मनुष्य के विचारों या क्षण-क्षण में होने मरौर 
ट्टनेवाली मित्रता को तरह विद्यत्‌ अपना प्रकाश मेरी इस ग्श्रेरी 
कोठरी में फैलाने लगी । मैं पड़ा-पड़ा तरह-तरह के विचारों में निमग्न 
था, क्योंकि नींद नहीं आ रही थी । 

सहसा एक सुन्दर गाने की आवाज़ सुनाई पड़ी । यह गान कविवर 
रवीन्द्रनाथ का निम्न पद था : 

मेघेर पर मेघ जमेछे गांधार करे ग्रासे, 
ग्रामाय केनो बसिए राखो एका द्वारेर पासे । 

यह गाना मुझे इतना सुन्दर लगा कि मैं श्रपने विचारों की उलझन से 
निकलकर इसके राग और भावों में झपने-आपको भूल गया । गान 
समाप्त होने पर मैं सोचने लगा कि जेल में इस ्राधी रात को गाने- 
वाला कौन है ? इस वाडे में हम दस राजनेतिक कैदी हैं । उनमें से: तो 
कोई गा नहीं रहा है और दूसरा वार्ड यहां से काफा दूर है । तब फिर 
अखिर यह कौन गा रहा है ? 

पास ही में एक हाजत थी, जिसमें करीब तीन-साढ़े तीत सौ अद | 
मियों को भेड-बकरियों की तरह शाम को छः बजे बन्द कर दिया जाता 

था । मैं जब कभी किसी काम से वार्ड से बाहर निकलता था, तो इन 
मनुष्य तनघारी पशुओं को देखता था । उनकी हालत देखकर सहसा 
यह विश्वास कर लेने को जी नहीं चाहता था कि हाजत के इन वनमानुषों 
में किसीने यह गाना गाया है । वर्षा से थोड़ी ठंडक-सी हो गई थी, 
ग्रतः गानेवाले की वात सोचते-सोंचते ही न जाने कव मुझे नींद आ गई । 

सुबह उठते ही मेरे मन में यह प्रद्न जग उठा कि रात में वह गान 
किसने गाया था ? बगल की कोठरी के भाई से वात की तो उत्तर 
मिला कि वे तो रात-भर खर/टि लेते रहे । उन्हें तो यह भी पता नहीं 
कि कव वादल छाये झौर कव वर्षा हुईं। किसी काम के वहाने मैं वार्ड 
से वाहर निकला । देखा कि पांस में ही सैकड़ों अधनंगे मैले-कुचेले लोग 
सुबह का नाइता कर रहे हैं। नाइता भी उनका वस था, सो ही था। 
जेल में सुबह के नाइते में कैदियों को एक लपसी दी जाती है, जिसमें 
` . चावलः नमक झौर कुछ मसाले मिले होते हैं तथा पानी को बहुतायत: 
रहती है । मैंने एक से पूछा, “भाई, तुम लोगों में से किसने रात को 

इतना अच्छा गाना गाया था ? 

| बह बोला, “बाबूजी, कौन-सा गाना ? हम गाने की वात कया 
जानें ! ” 

मैं सोचने लगा, मैं भी कैसा पागल हूं, जो इस तरह की वात करता 
हुं! 

दस-पांच दिन गुजर गये, पर मेरे मन में यह चाह बनी रही कि 
उस गानेवाले का पता लगता, तो अच्छा था । एक दिन शाम को पांच 
वजे मेरी मुलाकात थी । हम लोगों को पन्द्रह दिन में एक वार घर 
के लोगों से या जिनसे हमारा खास सम्वन्ध हो और पुलिस को ` उनसे 
मिलने देने में कोई भ्रापज्ञि न हो उनसे हमारी मुलाकात कराई जाती 
थी । मैं जब “मुलाकात करके लौट रहा था, तो उसी हाजत के पास 
एक श्रादमी बैठा अपनी थाली पर हाथ से कुछ वज़ाने का-सा प्रयत 
करता हुभ्रा दिखलाई पड़ा। मेरे मन में उस रात के गाने की स्मृति 
जाग उटी । मैंने उसके पास जाकर पुछा, “क्या बजा रहे हो Pai 

बह शरमा गया और बोला, “बाबूजी, कुछ नहीं बजाता ।' 

मैंने कहा, “मालूम पड़ता है, तुम गाना जानते हो ।' 

“नहीं बाबूजी, योंही जरा कभी ऊं-्यां कर लिया करता ह 

“पांच-छ: दिन पहले रात में मैंने एक बहुत सुन्दर गाना सुना धा । 
पता नहीं, वह किसने गाया ? में उस आदमी को खोज रहा हूं । कौन 
जाने, किस वार्ड में है ! 

“यहां हम तीनसौ झादमी वन्द होते हैं। रात में काफी शोर होता 
है । नींद नहीं आती, तव कई लोग योंही कुछ गाया करते हैं । श्रापने 
बही सुना होगा । दूसरे वाडे में से गाया हुआ गाना यहां क्या सुनाई 
पड़ेगा ? ' 

“तुम यहां कितने दिनों से हो?” 

“दो वर्ष हो रहे हैं ।' 

“कितनी सजा है तुम्हारी ? 

“सजा कहां ? व्लैक-आआउट में (अंबेरे का कैदी) हूं । | 

“योह, तुम व्लैक-म्राउट हो ' तो पहले कई वार सजा पा चुके ` 
होन?" 

“वहु की बात मत पूछिये, वाबूजी ! दवा. सजा तो काटी ही हैं ।' 

उसकी आवाज में द्दे था । वह भर्राई हुई थी । वह आदमी भी 
ज़रा दूसरों से भला-सा लगता था । मैंने कहा, “तुमको यहां कोई 
तकलीफ तो नहीं है! 

“तकलीफ किंस वात की, बाबूजी ! हम चोर जो ठहरे ! हमारा तो, 


™ 


यह घर ही है । एक वीड़ी हो, तो इसा करे । दर 

“भाई, बीड़ी तो में नहीं पीता ।' 

“तो कोई सावुन का टुकड़ा हो, ता“ 

“हं, भीतर वार्ड में आना, सावुन जरूर मिलेगा \ द द 
“भीतर बाबूजी, सिपाही नहीं जाने देसे । यदि रिपोर्ट कर दें तो 
यहां वेड़ी लग जायगी \ शः ५2 न 
“च्छा, यदि हम तुम्हें अपने वार्ड में काम करने के लिए ले ले, 
तव ? 27 ड ® 

“तब तो बड़ी पा होगी, बाबूजी ' 


> uals 

“देखो भाई, हम सब हैं राजनैतिक बन्दी और उसमें भी सिक्यूरिटी- 


प्रिजनर । हम लोगों के पास वहुत-सी चीजें भी हैं। कीमती चीज़ें भी . 


हं । तुम कहीं चोरी कर लो, तव ? तुम लोगों का क्या भरोसा ! ” 

“हां, हमारा विश्वास कौन करता है ! एक लम्बी सांस 
खींचते हुए उसने कहा । 

मैंने कहा, “अच्छा, मैं जेलर से बात करूंगा । तुम्हारा नाम 
क्या है ?ए ° 

“मेरा नाम घीरेन्द्रदास है ।” 

“ओर नम्वर ?” 

“नम्बर ३४५-बी है ।” 

मैं अपने वार्ड में झा गया । सोचने लगा, आदमी आदमी में इतना 
फक क्यों है? क्या यह फर्क होना जरूरी हैं ? कया यह स्वयं निर्मित है? 
नहीं, यह फर्क जबरदस्त झादमी ने श्रपनी सुविधा के लिए वनाया है। 


ˆ श्रपने स्वीर्थं के लिए उसने कमजोर आदमी पैदा किये हैं । यह फर्क एक 


बहुत लम्बे समय से चला झा रहा है। क्या यह वरावर इसी तरह चलता 
रहेगा ? यही सोचता-सोचता मैं अपने कार्यों में लग गया । दूसरे दिन 
जेलर से कहकर हम लोगों ने उस आदमी को अपना काम करने के लिए ले 
लिया । दो-चार दिन तो उसको काम से परिचय करने में लगे, फिर वह 
सव काम बड़ी सफाई ग्रौर चतुराई से करने लगा । हमें कभी किसी 
तरह की शिकायत करने का मौका उसने नहीं दिया । यदि ऐसा झादमी 
हम शहर में नौकर रखें, तो इस महंगी के जमाने में वीस रुपया मासिक 
ग्रौर खाना तो देना ही पड़े । और आजकल खाने पर भी कमःसे-कम 
पौन-एक रुपया तो रोज खर्च होता ही है। पर यह आदमी रात-दिन 
कड़ी मेहनत श्रौर होशियारी से काम करता है ्रौर सिवा दो-चार 
बीड़ियों के इसकी कोई मांग नहीं । पर यह कैदी जो है, चोर जो है, 
कौन “इसे काम देगः, कौन इसे अपने घर में रखेगा ? बोलबाला है आ्ाज 
इस समाज-रचना का, जिसने हम-जैसे सफेदपोशों के लिए सब सुभीते 
कर रखे हैं। शरीर से कोई परिश्रम करना हम पसन्द नहीं करते-- 
पसन्द ही नहीं, उस परिश्रम करने में अपनी हेठी भी समभते हैं और 

ग्रंघेरे का कैदी १७९: 
साथ ही 'कल्चर' की कमी भी । 
एक दिन हम लोगों का रसोइया बीमार पड़ गया, तो धीरेन्द्र ने 
कहा, “बाबूजी, क्या खाना वना दूं ?” 
“तुम खाना कैसे बनाग्ोगे ? तुम तो खाना वनाना जानते नहीं ।” 
“नहीं वादूजी, मैं जानता हूं। एक दिन मुझसे बनवाकर तो देखिये ।” 
और उस दिन धीरेन्द्र ने जो खाना बनाया वह उस रसोइये के 
खाने से कहीं अच्छा था । उसने एक-दो चीजें नई भी बनाई थीं । व 
तो वह हम लोगों का खाना भी बनाने लगा और नित्य एक-न-एक 
नई चोज बनाता, जो लोगों को बहुत पसन्द भी होती । मैं सोचता कि 
यह झादमी पीर-वावर्ची-मिश्‍ती-खर बड़ा श्रच्छा मिला। यदि यह 
आदमी किसी तरह इस ब्लेक-आआउट से छूटे, तो इसको अपने घर पर 
रख लें । यह चोर जरूर है; पर यदि सोचकर देखा जाय, तो इसका 
इसमें बहुत कम कसूर है। वेचारा क्या करे ? जव इसका कोई विश्वास 
ही नहीं करता, तो पेट के गढ़े को भरने के लिए कुछ-न-कुछ करेगा ही । ? 
आज की समाज-रचना ने न मालूम किंतनों को अपना पतन करने के 
लिए विवश किया है । 
आव धीरेन को पहले की अपेक्षा काम कम करना पड़ता था, पर 
कभी खुश नहीं दीख पड़ता । उसे देखकर मैं वरावर यही सोचा करता 
कि इस आदमी के मन में कोई गम-ददं जरूर है । एक दिन मैंने उससे 
पूछा, “धीरेन, तुम्हें यहां कोई तकलीफ तो नहीं है (FE 
“नहीं बाबूजी, यहां तो बहुत झाराम है। आप लोगों की सेवा 
का मौका मिलता है। ग्राप लोग देश के लिए तकलीफ सहते हैं । हम 
तो चोर हैं आपका साथ मिल गया, यही कया हमारे लिए कम हैं । 
यहां भला तकलीफ किस वात की ? | " 
“तो तुम इतने सुस्त क्यों रहते हो ? पुमको कभी हंसते नहीं देखा । 
बता्रो भाई, य॒दि हमसे कुछ हो सकेगा, तो नतुम्हररे लिए. करने की 
कोशिश करेंगे१ i ज 
इतना सुनकर बह रोने लगा। कुछ देर वाद संभला | मैंने 
आइवासन के स्वर में पूछा, “यह क्या बात है ? ' कफ 

“बात कुछ नहीं है, वावूजी, मैं सदा से ऐसा नहीं था । 2 

यह सुनकर उससे पिछला हाल जानने की मेरी उत्कण्ठा और भी 
बढ़ी झौर मैंने उससे पूछा, “अच्छा, तुम्हारी कहानी क्या है ? 

“क्या फायदा है उसे कहने में ? योंही आदमी किसी अज्ञात के 
इशारे से क्या से क्या हो जाता है ! ' 

“नहीं, तुम इस फन्दे में कैसे फंस गये ? तुम तो थोड़ा लिखना- 
पढ़ना भी जानते हो, मेहनती भी हो, काम करने का शऊर भी है, फिर 
तुम्हारा यह हाल कैसे हुआ ? ` 

“अच्छा, जब श्राप पूछते ही हैं, तो मैं कहे देता हूं मेदिनीपुर 
जिले के सूताहाटा गांव में मेरा घर है। मां-बाप हैं, दो वहने हैं, जगह- 
जमीन है, गाय-वैल हैं । अच्छी खाती-पीती अवस्था है, किसी वात की 
कमी नहीं । पिता-माता का इकलौता पुत्र और वह भी बड़ी उम्र में 
पैदा होने के कारण मैं वहुत लाइ-प्यार से पाला गया । गांव के- स्कूल 
-में मिडिलःतक पढ़ा भी । आगे पढ़ने की खूब इच्छा थी; पर हमारे 
गांव में इससे आगे की पढ़ाई नहीं होती थी और शहर के स्कूल में 
भेजने के लिए माता-पिता राजी नहीं हुए । मैंने वहुत कोशिश की; पर 
मां मुझे अपने से अलग करना नहीं चाहती थी । फलतः मैं घर की खेती- 
वारी का काम देखने लगा ।' 

वह ज़रा चुप हुआ और ठिठका । उसके चेहरे पर किसी विषाद- 
भरे भाव की रेखाएं चमकने लगीं । मैंने पूछा, “क्यों, चुप कैसे हो 
गये ? 

“बाबूजी, और वातें भ्राज नहीं, किसी दूसरे दिन वताऊंगा ।” 

“नहीं भाई, अव तो मेरी उत्सुकता और वढ़ गई है कहो कहो, 
घबराना नहीं चाहिए ।' । 

वह बोलना ही चाहता था कि किसीने पुकारा, “घीरेन ! ” झौर वह 
उठकर चला गया ! देखा, सिपाही आया है भर कह रहा है कि उसकी 
दूसरे वार्ड में बदली हो गई है । सुनते ही बेचारा सहम गया । मेरे पास 
आकर बोला, “बाबूजी, मुझे श्राठ नम्वर खाते में जाना पड़ेगा ।' 

“सिपाही झाया है । जेलरसाहव का हुकुम है ।” 

मैंने सिपाही से कहा, “भाई, इसे यहीं रहने दो। हम लोग जेलर 
से वात कर लेंगे ।' 

सिपाही ने कहा, “बाबूजी, हम कया कर सकते हैं ? एक वार तो 
जाना ही पड़ेगा । फिर आप जेलरसाहव से वात करके इसको वापस 
बुला! सकते हैं।' 

धीरेन बोला, “वाबूजी, दुर्भाग्य मेरा साथ नहीं छोड़ता । झापकी 
कोशिश व्यर्थ है। मुझे उसके भरोसे छोड़ दीजिए । आप जैसे लोगों के 
के साथ मैं कँसे रह सकता हूं ! ' 

दूसरे दिन जव जेलर श्राया, तो हम लोगों ने उससे धीरेन को 
हमारे पास रहने देने के लिए कहा, पर वह राजी नहीं हुआ । कहने 
लगा, “बड़े जमादार ने उसकी यहांपर रहने को शिकायत की है। में 
उसको यहां नहीं रख सकता । 

- जेल में एक वार्ड और दूसरे वार्ड में ४०-५० गज का ही फासला 

होता है, पर वह फासला भी कितना अधिक है, इसे भुक्तभोगी ही जान 
सकता है । इसलिए इसके वाद घीरेन मुझसे न मिला और न में ही 
कभी धीरेन से । रात को जब नींद टूट जाती या कम ग्राती तो मन में 
तरह-तरह के विचार उठते । उनमें धीरेन की कहानी को लेकर अनेक 
कल्पनाएं तथा हम लोगों से विदा होते समय की उसकी आकृति मन 
और आंखों में घूमा करती । औज भी उसकी पूरी कहानी जानने की 
प्रबल इच्छा है, भौर वह कया हो सकती है, इस सम्बन्ध में नाना 
कल्पनाएं उठा करती हैं । धीरेन ने ठीक ही कहा था कि मनुष्य किसी 


ज्ञात के इशारे से क्या से बया हो जाता ह! 

नाटे कद का एकहरा वदन और काला रंग, एक आंख में फुलड़ी, 
सिर पर राजनैतिक वन्दियों के सुबह के नाशते का बो और हाथ में चाय 
की पतीली लिये उसे मैंने आते देखा । नाइता देकर वह चलता वना । 
थोड़ी देर वाद फिर किसी काम से आया, ग्यारह बजे खाना 'लेकर 
आया और फिर शाम को खाना लाया । सव मिलाकर हमारी हाजत TF 
में वह सात-आठ वार आया होगा । इसी तरह वह बरावर आया | 
करता । | 
तीन-चार दिन वाद हम कुछ आदमी बड़ी हाजत से वदलकर यूरो- | 
पियन वार्ड में लाये गये । यहीं हम लोगों का खाना बनता और यहीं से 
वह हम लोगों की चीजें लेकर वड़ी हाजत में दिन में कई वार जाया 
करता । झव तो उसको हम लोगों के सब काम करने का भार सौंपा | 
गया । हम लोग कुल दस आदमी थे और वहां दस के ही रहने की | 
जगह थी । इसमें से तीन आदमी निरामिषभोजी थे, इसलिए उनका | 
इन्तजाम अलग था, वाकी सात को सेवा का भार उसपर पड़ा । रसोई 
वनानेवाले ग्रौर भी थ्रादमी थे, पर इन सात ्रादमियों के सारे काम उसे | 
ही सापे गये। उसको यहां के लोगों में से कोई तो 'काना' नाम से 
पुकारता और कोई 'बुड्डा' कहकर । उसके साथी कैदी भी उसे इन्ही 
चामों से पुकारते। पर उसको चाहेश्जिस नाम से पुकारो, वह वहां 
आता था । 
मुझे उसका 'काना' नाम बहुत ही बुरा लगा और उसे 'बुड्ढा' कह- 
कर पुकारना भी ठीक नहीं जंचा, इसलिए एक दिन मैंने उससे पुछा, 
“तुम्हारा नाम क्या है? " 
वह हंसा गौर धीला''जी, सम लीजिए । 'काना? भी कहते हैं 
बुड्ढा भी कहते हैं।” 


“नहीं, यह तो तुम्हारी उम्र से या आंख की वजह से कहते हैं । 


` तुम्हारा असली नाम क्या है ?” 
“नाम ? नाम तो रामलाल है।'” 

“यहीं का ।' 

“नहीं, तुम्हारा देश कहां है?” 

“देश तो उड़ीसा है ।” 

“तुम्हारे घर पर कौन-कौन हैं ?'' 

“एक भौजाई है श्रौर एक छसका बेटा ।” 

“उसका बेटा कितना बड़ा है ? क्या तुमने विवाह नहीं किया ?” 

“मैं विवाह कंसे करता ? भौजाई तो वेचारी विघवा है ।' 

“तो इससे क्या ? तुमने विवाह क्यों नहीं किया ?” 

“नहीं, यह मेरा घर्म नहीं । उसको तथा उसके बेटे को खाना देना 
मेरा धमं है। मैं विवाह करता, तव तो वस मैं उनको भूल ही जाता,। 

“तुम्हारे भाई को मरे कितने दिन हुए ? ' 

“'पन्द्रह-वीस वषं हो गये होंगे । ` 0 

“उसका लड़का कितना बड़ा है ? 

“होगा कोई ग्यारह-वारह साल का ।' 

“तो क्या वह तुम्हारे भाई के मरने के बाद पेदा हु्रा ? ' 

“राम-राम, वह बहुत अच्छी है । ऐसी वात मुंह से मत 
निकालिए ।” 

“तुम तो कहते हो, भाई को मरे पन्द्रह-बीस वर्ष हुए होंगे मौर लड़का 
ग्यारह-वारह साल का है । तब भाई को मरे इतने वर्ष नहीं हुए होंगे । 
तुमने उससे विवाह क्‍यों नहीं कर लिया ? तुम लोगों में तो ऐसे विवाह 
होते हैं ।' . 

“उससे विवाह करता ? वह तो मां है, मां ! ' 

“ग्रच्छा, तुम्हारी उम्र कितनी है?” 

“तीन कुड़ी' से ज्यादा होगी ।” हः 

मैंने मज़ाक किया, “चार-पांच कुड़ी होगी ।' 


१. कोड़ो (अर्यात्‌ २०) का उच्चारण बंगाल-उड़ोसा में 'कुड़ी' हो किया 
जाता है । | 

“पांच कुड़ी तो पूरे सौ होते हैं। इतनी नहीं । चार कुड़ी तो ज्यादा 
है, हो भी सकती है ।' 

रामलाल सुबह छः बजे आता है और शाम को छः वजे चला जाता 
है । इन बारह घंटों में वह कभी बैठता नहीं । जिस तरह तेली वैल को 
घानी में जोत देता है और उसकी ग्रांखें वांघ देता है फिर वह फिरता 
ही रहता है, उसी तरह रामलाल भी 'है। पर उसको भौजाई की रक्षा. 
में घमं मालूम होता है, न जाने यह कया वात है ! म 

जेल में दो हजार से ज्यादा ही कंदी हूँ । इनम शायद ही कोई हो, 
जो तमाखू-वीड़ी न खाता-पीता हो । झौर यहां तमाखू पीना गुनाह है । 

रामलाल भी तमाख्‌ खाता हैं और इतनी खाता है, जितनी मिल 
सके । फिर भी यदि उसके पास से कोई मांगता है, तो वह यह खयाल 
नहीं करता कि जब उसे जरूरत होगी, तो कहां से ग्ायगी । बह मांगने- 
चालं! को दे ही देता है । इस मामले में वह कर्ण से कम नहीं है । 

रामलाल यह खयाल नहीं करता कि अ्रमुक चीज श्रमुक आदमी की 
है । वह जिसको जिस चीज की जरूरत हो, दे देता है । जब उससे पूछा 
जाता है कि अमुक चीज जो वहां थी, कहां गई, तो वह कहता है कि 
वह तो अमुक को दे दी । उससे पूछा जाय कि विना हमसे पूछे क्‍यों दे 
दी, तो वह कहता है कि उसने मांगी थी, उसे जरूरत थी, इसीलिए दे 
दी । यदि उससे कहा जाय कि हमें भी उसकी जरूरत है, तो वह ड 
है, तब्रतो बड़ी “मुक्किल को वात' है। यह 'मुदिकिल की वात' 
उसका तकिया-कलाम-सी हो गई है। कोई उसपर नाराज हो, वह 
बुरा नहीं मानता, और खुश हो, तो भी उसपर कोई खास असर नहीं 
होता । “है द 

१० फरवरी, १६४३ को जब गांधीजी ने २१ दिन का उपवास शुरू 
_~किया तो राप्रलालु पूछा करता, “गांधी महात्मा की वया खबर भ्राई 
हे ?” जव महात्माजी.की अवस्था खराव होने लगी और हम लोग 
चिन्तित हुए, तो उसने कहा, “गांधी. महात्मा तो भगवान हैं, उनका कुछ 
- बिगड़ेगा नहीं । वह अच्छे हो जायंगे । उनको कौन मार सकता है?” 
लेकिन बावजूद इस झात्मविदवास के उसको गांधीजी की खबर जानने 

की उत्सुकता वरावर रहती थी। 


सात श्रादमियों की कोठरियों की सफाई करना, सामने का वरामदा 
साफ करना, किसीको गरम पानी-नीवयू, तो किसीको ठंडा पानी; किसी 
को चाय, तो किसीको दूध; किसीको कुछ, तो किसीको कुछ--यह 
सव वह सुबह से शाम तक करता रहता है। इसके अलावा सवके कपड़े 
घोता है, जूठे वरतन साफ करता है, नहाने के लिए ठंडा या गरम पानी 
देता है । न मतलब यह कि वह कभी ज़रा भी विश्राम करते नहीं देखा 
गया । भोला इतना है कि उसे जो कोई ज़ैसा कहे, सव सच ही मानता 


. है। लगभग सभी उससे मजाक किया करते हैं। कभी कोई झादमी 


बीमार होता है, तो वह उसकी बेहद सेवा-सुश्रषा करता है । वह साथी 
कैदियों के सुख और सुविधा का सदा खयाल रखता है। यदि हम लोग 
कभी उसे कोई चीज देते, वह साथी कैदियों को देकर खाता तथा उनकी 
तकलीफों के लिए हम लोगों से सिफारिश भी करता । उसे झपती 
उतनी फिक्र नहीं, जितनी दूसरों की । 

एक दिन हमारे वार्ड के राजबन्दियों ने दूसरे वार्ड के कुछ बन्दियों 
को दावत दी । इससे रामलाल का काम बहुत बढ़ गया--पहले ही वह 


कौन कम था। दिन-भर वह खूब दौड़ता रहा। शाम को खाकर 


दूसरे वार्ड में बन्द होने गया और वहां बीमार पड़ गया। उसे 
एक कै हुई भौर कुछ दस्त ग्राये । सुबह होते-होते उसे बुखार चढ़ आया। 
पर ज्योंही वह हमारे वार्ड में गाया, तो फिर उसी तरह काम करने 
लगा । मैंने उससे कहा, “तुम यह क्या. करते हो ? कुछ विश्राम करो ।' 
बोला, “अच्छा, विश्राम करूंगा । . 

एक जगह वह सो गया और अपने-आप बात करने लगा, “विश्राम 
करो, बस विश्राम करो; पर विश्राम कैसा ? विश्राम करने से तो फिर 


. विश्राम ही हो जायगा । नहीं, मैं मूर्ख हुं! मुझे; विश्राम नहीं, काम 


करना चाहिए । रात में भ्रच्छा लगा, ज्यादा खा-लिय?। मूर्ख हो स्या, 

ग्रव फिर मूर्ख हैं, विश्राम जो करता हूं । नहीं, मुझे काम करना चाहिए। | 

काम करने से आदमी ठीक रहता है । | 
थोड़ी देर बाद देखा, तो वह॑ अपना सारा काम फिर सदा की भांति 

कर रहा है | यह रामलाल 'शीतोष्णसुखदुःखदा' है, 'मानापमानयोस्तुल्य- 
स्तुल्यो मिन्नारिपक्षयो:' है और है “निर्ममो निरहंकारः ।' यदि हम सफेद- 
पोश लोग सोचकर देखें, तो उसने किसका क्या विगाड़ा है ? वह संसार 
से क्या लेता है? उसकी जरूरत कितनी हैं ? वह पुरा श्रात्मत्यागी है । 
दिन-भर मेहनत करता है और सिर्फ पेट भरने के सिवा उसकी कोई 


मांग नहीं । वह दूसरों को कितना ग्रधिक देता है और स्वयं कितना कम ' 


लेता है, यह सोचने की वात है । 

वात तीस वर्ष से भी ज्यादा पुरानी है। मैं खादी भंडार में बैठा 
काम कर रहा था कि एक लड़का आया । उम्र शायद सोलह-सत्रह की 
रही होगी । बोला, “एक रुपया दीजिए ।” मैंने उसकी शोर गौर से 
देखा और रुपया दे दिया । वह चला गया, कुछ नहीं बोला । सात-आठ 
दिन बाद फिर झाया और बोला, “एक रुपया दीजिए । मैंने फिर 
उसकी रोर देखा, एक मिनट उसको समझने की कोशिश की --मन- 
ही-मन--ग्रौर एक रुपया दे दिया । सात-आठ दिने वाद वह लड़का फिर 
आया । चुप, कुछ बोला नहीं, मैंने पूछा, “कया वात है ?” वह बहुत 
उदास था, कमजोर तो पहले से ही था और भी कमजोर .दुवला-पतला 
निहायत थका-सा निराश और कंसा ही लग रहा था । मैंने उससे ज़रा 
ज्यादा सहानुभूति के स्वर में पूछा, “क्या वात है? ' 

_« “मैंने आपसे दो वार एक-एक रुपया मांगा । श्रापने दे दिया । मैंने 
नहली बार ही सोचा था कि इस रुपये की कोई चीज खरीदकर उसकी 
बिक्री करके जो दो-चार पैसे मिलेंगे, उससे खा लूंगा और काम चला 
लूंगा । पर यह हुआ नहीं, रुपया खत्म हो गया, खाने में। फिर साहस 
करके आया और मांग लिया । मिलने पर सोचा, इस बार तो निश्‍चय 

ही काम चला जूंगा, पर वह नहीं हो सका । रुपया खत्म हो गया । भ्रव 
में आपसे मांगने नहीं झाया हूं, न लेना चाहता हूं। श्राप दें तब भी 
नहीं । क्या करू, कैसे करू, यह वतायें या कोई काम दें ।” 

भाई मूलचन्दजी अग्रवाल के पास भेज दिया भर पच्चीस 'विश्व- 
मित्र' वेचने के लिए देने को लिख दिया । उसने बहुत कोशिश की, पर 
पन्द्रह-सोलह से ज्यादा नहीं बेच सका । वाकी लौटाने के लिए लिखकर 
जितना वहु मांगे उतना 'विइवमित्र' उसको दे और न बिकने पर लोटा 
ले, ऐसी वात हो गई । उन दिनों 'विशवमित्र' का दाम दो पेसा था और 
एक बेचने पर आधा पैसा कमीशन मिलता ।, उसके रहने और खाने- 
पीने का प्रवन्ध कर दिया । 'विश्वमित्र' कीं बिक्री से वह दसं-वारह पैसा 
कमाता । शाम को कची, सुई, तागा आदि वेचता, पर चार-पांच ग्राने 
से ज्यादा रोजाना नहीं कमा पाता । खाने-पीने का इन्तजाम था, पर 
वह खुश नहीं था । पच्चीस रुपये महीने पर एक प्रेस में उसकी चौकरी 
लगी । सुबह आठ बजे जाता, रात में नौ-दस बजे भाता । बहुत ज्यादा 
परिश्रम करना पडता उसे । वह कमजोर था और भी कमजोर होता 
जा रहा था । मैं उसको देखता तो कष्ट होता, पर वह किसी प्रकार की 
शिकायत या भ्रत्य वात न करता! अपना काम चुपचाप बड़ी सच्चाई 
और नियमितता से करता रहता । 

उन दिनों शद्ध खादी भंडार की एक शाखा मुरादाबाद में थी । 
वहां खादी-उत्पादन का तथा आश्रम का काम भाई महावी रप्रसादजी 
पोदार चलाते थे। एक भंडार दिल्ली में हम लोग उसकी ओर से 
चलाते थे। भाई पोद्दारजी कलकत्ता ग्राये तव मैंने उनसे कहा कि 
पोद्दारजी, एक लड़का मेरे पास है । वह मुझे बहुत भला लगता है 
पर कष्ट में है। किसी प्रकार की सहायता वह नहीं लेना चाहता । 
उसको जो काम करना पड़ता है, उसमें जो मेहनत करनी पड़ती है 
उससे वह वीमारु हो जायगा । उसको आप ले जाइए । वहां चीजें सस्ती 
हैं । उसको जरा दूध-दही आदि अच्छा खाना मिल सके, इसका 
प्रवन्ध कर दीजिए तो वह बचेगा, नहीं तो मर जायगा । लड़का 
बहुत भला मालूम होता है। पोद्दारजी उसको ले गये । वहां उसने. 

काम किया, तो वह एक खास योग्य आदमी सावित होने लगा। उसकी 
आवश्यकता केवल खाने-भर की थी । पांच-छः महीने में वह काफी तंदुरुस्त 
हो गया । शरीर थोड़ा भर श्राया था । वहां की आवोहवा और खाना, 
पीना, रहना सवका उसके शरीर पर काफी असर पड़ा । काम तो वह 
इतना करता था कि उसके जैसा काम करनेवाला वहां कोई दूसरा 
आदमी ही न था । एक वर्ष में बहां कात्सब काम जान गया और एक- 
प्रकार से व्यवस्थापक का काम करने लगा । उससे कई वार कहा कि 
तुम रुपये ले लो, जो चाहे वह ले लो । कम-से-कम सवा सौ रुपया महीना 
तो उसे मिलना हीं चाहिए था, पर वह पांच-दस रुपया भी न लेता! 
जरूरत पड़ने पर दो-चार लेता, वह भी कभी ही । पोद्दारजी उसपर फिदा 
रहते । एक-दो वर्ष ऐसे ही वीते होंगे । एक दिन उसने पोहारजी से कहा, 
“मुझे दोसौ रुपये चाहिए ।” पोद्दारजी ने कहा, ' "जितने चाहिए, ले लो, पर 
क्या करोगे ?” उसने कहा, “घूमने जाऊंगा ।” उन्होंने रुपये दे दिये । 
वह चला गया । लौटा नहीं, न पत्र श्रादि आया । चिन्ता होने लगी हम 
सबको, पर क्या करते ! महीना-दो महीना निकल गया । 

मैं और पोद्दारजी शुद्ध खादी भंडार में बैठे वात कर रहे थे । एक 
महाराष्ट्री सज्जन आये । उमर पचास के करीब होगीं, काली टोपी, 
कमीज, कोट, ऊंची-सी घोती, नाटे-से थे बह्‌ । कुरसी पर बैठाया । बड़े 
निराश-से, थके-से मालम हो रहे थे। दो-चार मिनट वाद उन्होंने अपनी 
पाकेट से एक फोटो निकाली झौर कांपते हुए हाथों से भर्राई हुई 
आवाज में हमें देते हुए बोले, “यह लड़का आपके यहां.” हमने फोटो को 
घ्यान से देखा । पोद्दारजी ने मुझसे कहा, “यह तो दत्तात्रेय की फोटो 
मालूम होती है। ` 

उन सज्जन ने कहा, ० “यह लड़का मेरा भानजा है। इसके पिता 
हैदराबाद में एक बड़े पद पर काम करते हैं। लड़के ने मैट्रिक की परीक्षा 
दी । उसके बाद वह घर से चला गया, कहां गया, पठा नहीं । इन दो 
वर्षों में हमें जहां भी कुछ पता लगा वहां-वहां गये । हजारों रुपये खर्चे 
किये, पर पता नहीं लगा । इसके मात्रा-पिता रात-दिन इस दुख में घुले 
जा रहे हैं । , 


os > 
A 





sa 


वटोही १८९ 


उस लड़के की वृत्ति ग्रौर स्वभाव इतना अ्च्छा था कि हम उसको 
भूल नहीं पा रहे हैं। महाराष्ट्री सज्जन ने कहा, “आपको दूकान गांधीजी 
की दूकान हैं वह लड़का ऐसी जगह ग्रा सकता है, इसलिए हम आपके 
पास आये हैं ।” 

हमलोग क्या कहते. ! उस झादमी को कुछ कहते वनता नहीं था । 


= = 


फोटो सचमुच उस लड़के की,थी। हमें कहना पड़ा कि वह हमारे 


bE BM 


पास दो वर्ष तक रहा, पर दो महीने हुए, हमसे छुट्टी मांगकर सर करने 
के वहाने चला गया और नहीं झाया, न कोई पता वताया, न कोई पत्र 
लिखा । हमारा मन भी उसे खोज रहा है। 

उस अधेड़ आदमी ने सिर पीट लिया और रोने लगा । 

उस दत्तात्रेय का हमको आजतक पता नहीं, पर न मालूम उसकी 
कितनी वार याद झाती है । वात बहुत छोटी होते हुए भी इतनी गहरी 
झौर मन की गहराई को. छूती है कि आज भी मेरा मन उसे ख़रोज ही 
रहा है । 


४: बटोही 


सुबह मैं प्रतिदिन ढकुरिया लेकर घूमने जाता हूं। दो-तीन दिन से 
वहां एक बूढ़े आदमी को देख रहा हूं । इस आदमी को देखकर मन में | 
कई तरह के विचार चलते रहे । सोचा,. क्या सिद्धार्थ ने किसी ऐसी ही 
क्षीणकाय जरा-पीडित देह के दशन करके , ग्रपने संवेदनशील मानस में 
भीषण विकलता का अनुभव किया था। मेरे एक मित्र हैं, भ्राम: bs हम 
दोनों एक साइ घूमते हैं । मैंने उनसे कहा, “भीईसाहब, इस आदम से 
बातें करने को जी चाहता है | चलिये, बातें करे । झाप ऐसे दुखी लोगों _ 
से अच्छी बातें कर सकते हैं! ज़लिये, झाप ही शुरू कीजियेगा। मेरे _ 
मित्र बहुत पर-दुखकातर हैं । वह गरीव और दुखी के हृदय में प्रवेश | 


है 

पा जाते हैं ।” " 

नजदीक से देखा उस मानव-तनधारी को । उसकी कमर इतनी 
भुक चुकी है कि वह आकाश को नहीं देख सकता और अपने हाथों को 
लटकाकर नहीं चल सकता, क्योंकि हाथों को लटका दे, तो वह जमीन 
से थोड़े ही ऊंचे रह जायंगे । इसलिए वरवस हाथों को कमर के पीछे 


लगाकर वह चलता है और शायद ऐसा करने से उसे कुछ जोर भी मिल 


रहा हो । कुदाली को पीठ पर वाये हाथों के सहारे लिये, फटी मैली 


घोती पहने, चिथड़े-जेसी पगड़ी सिर पर लपेटे, भुरियों से भरा मुख, 


छोटी-छोटी आंखें, जो बुढ़ापे के कारण अ्रन्दर धंस चुकी हैं, वह अपनी 
ट्कुर-ट्कुर चाल से चला जा रहा था। वह किसी ओर नहीं देखता । 
हम दोनों थोड़ी दूर तक उसके साथ-साथ चले । अपनी समाधि में स्थिर 
किसी योगी की तरह वंह अपने ध्यान में चलता रहा । अब सवाल 
यह था कि उसे क्या कहकर सम्वोधन करे ? वृढ़ा कहना अच्छा नहीं 


` लगता । कुछ सूभा नहीं उसे सम्बोधन करने को । अन्त में ऐसे ही वात 


शुरू कर दी, “कहिये, कहां जा रहे हैं ? 

वह हमारी तरफ बिना देखे ही वोला, “काम पर जा रहा हूं ।” 

“रहते कहां हैं ?” क्‍ 

“बालीगंज स्टेशन के पास ! ' 

“काम करने कहां जा रहे हैं ?” 

“टालीगंज द्राम-डिपो की लाइन में |” 

मैंने मन में सोचा, टालीगंज और बालीगंज स्टेशन का तो काफी 
फासला है । कितनी देर में पहुंचेगा यह वहां और उसकी यह अवस्था 
इतनी दूर चलने लायक है ? पर मित्र ने दूसरा प्रन कर डाला, उनसे, 
जिससे मेरा ध्यान भी उस तरफ फिर गया । 

“क्या पाते हो काम करने का ?'' 

७ पता नहीं, झोयद शक रुपया रोज मिलेगा |” 

“तो क्या यह काम अभी करने लगे हो ? ” 

“हां, वाबूजी, रोज-रोज काम थोड़े ही मिलता है।' 

मित्र ने दूसरा प्रस्न किया, “तुम्हारी उमर कितनी है ?” 

- बटोही १९१ 


“बाबूजी, मालूम नहीं ।'' 

मैंने कहा, “सत्तर के ऊपर होगी ।'' 

“हम तो जानत नाहीं ।” 

मित्र ने कहा, “कुड़ी जानते हो ।” 

“जानत हैँ ।” 

“दो-तीन कुड़ी होगी क्‍्या«? ” 

“इससे तो ज्यादा होत ।''. 

मैंने कहा, “देश कहां है ?” र 

“समझता नहीं, वाब ! '' 

मित्र ने पूछा, “कभी मुलक गये थे ? ” 

“हां, गया था । पिछले वर्ष गया था ।'” 

“वहां तुम्हारे कोन हैं ? ” 

“सवन हैं । 

मित्र ने कहा, “लड़के हैं तो, स्त्री है तो, तुम इस उमर में यहां क्‍यों 
रहते हो कट क 

“क्या करू, पेट तो भरना ही पड़ेगा ।” 

“क्या वे लोग तुम्हें खाना नहीं देते ? ” 

“बाबू, खेती-बारी है नहीं उनकी । फिर कौन किसीको देता है ! 
देनेवाला सबको देता है ।” 

उसके यह कहने में कि कौन किसीको देता है, उसकी सारी व्यथा 
व्यक्त हो रही थी। यह उमर, यह शरीर और इतनी मेहनत क्या कोई 
सहज ही ओर योंही कर सकता है ? पर वह भ्रपने घर के लोगों से 
समाज-व्यवस्था से त्रस्त है। उसे बाघ्य होना पड़ता है इतनी दूर चलकर 
ट्राम डिपो में कुदाली चलाने पर । थकावट के कारण ज़रा सुस्ताने की | 


कोशिश करता है, तो सरदार की भड़कियां खानी पड़ती हैं और कभी 


मजदुरी काट क्लेने का भय दिखाया जाता है। 
उसने कहा, “न बाबू, पेट तो भरना ही पड़ेगा । इसीलिए इस गढ़े 
को भरने के लिए मान-अपमान, दुःख-सुख सभी कुछ सहना पड़ता है।” 


उससे अलग होते समय मित्र ने पूछा कि तुम्हारा ताम क्या है? हे: े 

उसने कहा, “वटोही ।” मैंने कहा, “सचमुच यह वटोही ही है ।” मैं घर ६ 


झा गया और नाइता करने लगा, पर मस्तिष्क में उस बूढ़े की वह 


शक्ल घूम रही थी, उसकी व्यथाभरी आवाज कानों में गूंज रही थी। 
मैं सोचने लगा, यह आदमी क्या हमारे देश की हालत का प्रती नहीं ? 
जिस देश में स्त्रियां पेट के लिए तन बेचें, वच्चे विलख-विलखकर मर . 


जायं और इस तरह का आदमी कुदाली, चलाने जैसा कठोर घन्धा करने 
पर वाध्य हो, वहां मानवता का विकास कंसे हो सकता है ! ? 


CE दो दुदय 


छल रात को यहां खूब वर्षा हुई। गंगा के किनारे की ज़मीन 
कीचड़ से भर गई, इसीलिए मुझे भ्रपने प्रातःकाल के वायु-सेवन के लिए 
सदर रास्ते पर चलना पड़ा । नाना प्रकार के विचारों में निमग्न मैं 
करीव दो मील निकल गया । मैं अपने पथ पर अकेला था और मेरी 
चाल तेज थी । एकाएक एक आवाज झाई और मेरे पेर रुक गये । 
सामने एक श्रादमी खड़ा था और उसके सामने भीगे हुए कम्वल का 
एक.पुलन्दा | वह आदमी उस पुलिन्दे की तरफ मुंह किये कुछ बातें करः 


रहा था । एक निर्जीव चीज से बातचीत ! मैं उस आदमी के' नजदीक | 


गया और मैंने जो कुछ देखा, उसकी याद श्राजतक मेरे रोम-रोम को 
कंपा रही है । मैं उसे भूलने की कोशिश कर रहा हूं, किन्तु उसको 
तस्वीर इतनी ताकतवर है कि मेरी दुर्वल झ्रांखों का पानी बार-बार 
कोशिश करने पर भी उसे मिटा नहीं पाता । 


` » मैंने देखा, उस कम्बल के पुलिन्दे में जान थी। वह कम्बल का 


एलिन्दा एक मनुष्य था, मेरे ही समान चेतनामय । . वह गरीव था । 
किसीने दया कर वह सूती कम्बल दे दिया था। वही उसका एकमात्र 
कपड़ा था । दुर्भाग्य से उसमें झ्राग लग गई थी ! उस कम्बल सें कई 


छेद हो गये थे और उन छेदों में से आग की लपटें उसके झरीर कोभी 


~ 


eo Ss 
I 


दो दृश्य १६३ 


जला गई थीं । जलने पर भी वह उसी कम्बल को लपेटे शरीर के ददं, 
वर्षा की वौछारे और रात की ठंड को सहता रहा । वह एक वृक्ष 
के नीचे पड़ा था । शायद वह वृक्ष को अपनी रक्षा का साधन समभे हुए 


; था। उसका चेहरा देखने से मालूम होता था कि वह कराहने की कोशिश 


कर रहा है, किन्तु उसके मुंह से श्रावाज नहीं निकल पाती थी । मैंने 
उसके पास खड़े हुए आदमी से «उसके जलने का कारण पूछा तो मालूम 
हुआ कि उस भ्रभागे ने कपड़े की कमी के कारण भ्राग में भ्रपनी सर्दी 


मिटाने की कोशिश की थी और इसीलिए वह जल गया है । अस्पताल 
:में उसके लिए जगह नहीं थी । दुनिया में उसका कोई सगा-सम्वन्धी 


नहीं था । मैंने जव जले हुए घावों को दिखाने के लिए कहा, तो उस 
आदमी ने ज्ञरा-सा वह कम्बल सरका दिया, और मैंने देखा मनुष्य के 
शरीर का वह भयंकर रूप, जिसकी याद ने मेरे प्राणों में एक घाव वना 
दिया है । उस झादमी ने बताया था कि उस अभागे का कोई नहीं 
है । मुझे एकाएक ईश्वर की याद झा गई; क्योंकि जव दूसरा नहीं 
होता, तब भगवान को याद ग्रा ही जाती है। मेरे मन ने सवाल किया, 
“क्या जगत-पिता कहलानेवाला परमात्मा भी उस अ्रभागे का कोई नहीं 
है ? क्या उस ईश्वर की सृष्टि में ऐसे भी जीव हैं, जो वस्त्रहीन, अन्न- 
हीन, भूखे-प्यासे, बीमार और दर्द से कातर होकर यह महसूस करते हूँ 
कि उनका कोई नहीं है ? और वह भी उस विशाल सम्पत्ति के केन्द्र 
कलकत्ता से केवल ३५ मील की दूरी पर ! मन की एक यजीव हालत 
हो गई । उस ग्रामीण भाई से सलाह की कि उसके लिए क्या किया जा 
सकता है। वह इस देहात का एक भयंकर दृश्य था । में झागे बढ़ा । 
अचानक मेरी नजर पड़ी दो उछलते-कूदते बछड़ों पर । उन्हें संसार में 
आये पन्द्रह-बीस ही दिन हुए थे रंग बिलकुल सफेद था । मस्तक कुछ- 
कुछ लाल और पीला था । चारों तरफ वे दौड़ रहे थे । वे खुद बहुत 
सुन्दर थे । संसार भी उन्हें बहुत सुन्दर मालूम होत था, इसीलिए वे खल 
भी बहुत थे। वे भी राहगीरों को झाकषित करते थे । उस ग्रभागे गरीव 


“ने भी अआाकषित किया था । पर दोनों के संसार में कितना म्रंतर था ! 

